
știință, medicină, media, industria farmaceutică și grupurile filantropice, 
împiedicând publicul să afle adevărul nutrițional pentru o sănătate optimă.“ 

- Dr. Caldwell Esselstyn Jr., autorul bestsellerului Prevent and Reverse Heart Disease 


„Doctorul Colin Campbell este cel mai influent om de știință din dome- 
niul nutriţiei al ultimului secol. Munca sa a salvat deja sute de mii de vieți.“ 
- Dr. John McDougall, fondator și director medical al McDougall Program 


„Dr. Colin Campbell ne-a deschis ochii cu Srudiu/ China. În Integral, el 
ne arată cu curaj exact cum înțelegerea noastră în domeniul alimentației și 
sănătății a deraiat de pe calea cea bună, și cum putem să o reparăm. Frumoasă 
și clar scrisă, această carte ne oferă putere și va schimba pentru totdeauna 
modul în care tratăm «x-*: știința.“ 

«După ce am citit Studiul China şi mi-am schimbat 
drastic alimentaţia către cea vegetariană, bazată pe 
produse nerafinate, recomandată de doctorul Campbell, 
realizările mele din carieră au crescut. M-am gândit „De ce 
nu mănâncă toată lumea în acest fel?“ Această carte nouă, 
Integral, răspunde cu claritate acestei întrebări. Să nu mai 
fiţi confuzi legat de subiectul alimentaţiei şi nutriţiei.» 


Tony Gonzalez, Atlanta Falcons, jucător profesionist de 
fotbal american timp de 16 ani, deţinător de recorduri în 
NFL 


„Integral face o demonstraţie convingătoare că focusarea 
nutriţiei moderne pe nutrienți singulari a dus la o confuzie 
generală cu consecinţe tragice pentru sănătate. Noua 
paradigmă a doctorului Campbell va schimba modul în care 
gândim despre hrană, şi astfel vom îmbunătăţi viaţa a 
milioane de oameni şi vom economisi miliarde de dolari din 
costurile de sănătate.” 


Brian Wendel, autor şi producător executiv al 
documentarului Furculițe în loc de cuțite 


„Nutriţionistul cel mai important al Americii, T. Colin 
Campbell, cu curaj şi convingere, arată cum paradigma 
reducţionistă egoistă se infiltrează în ştiinţă, medicină, 
media, industria farmaceutică şi grupurile filantropice, 
blocând publicul din a învăţa adevărul nutriţional pentru o 
sănătate optimă.” 


Dr. Caldwell Esselstyn Jr., autorul bestsellerului Prevent 
and Reverse Heart Disease 


„În această carte provocatoare, T. Colin Campbell, pe baza 
experienţei sale din îndelungata carieră de cercetare 
experimentală şi de formare a politicilor de sănătate, 
revelează cum şi de ce există atât de multă confuzie în 


legătură cu alimentaţia şi sănătatea noastră şi ce se poate 
face pentru a o stopa. Studiul China a subliniat ce trebuie 
să mâncăm; /ntegral ne spune de ce. Citiţi şi savuraţi; 
există ceva în această carte care va inspira şi va supăra.” 


Dr. Dean Ornish, fondator şi preşedinte al Institutului de 
Cercetare al Medicinei Preventive din Sausalito, California; 
Profesor de medicină clinică la Universitatea California, San 
Francisco; Autor al bestsellerului Dr. Dean Ornish's 
Program for Reversing Heart Disease 


„Doctorul Colin Campbell este cel mai influent om de ştiinţă 
din domeniul nutriţiei al ultimului secol. Munca sa a salvat 
deja sute de mii de vieţi.” 


Dr. John McDougall, fondator şi director medical al 
McDougall Program 


„Există puţine cărţi cu adevărat revelatoare în viaţă, iar 
aceasta este în mod real una dintre ele. Informaţia 
conținută în ea - dovedită de ştiinţa extraordinară - are 
puterea de a opri bolile, de a-ţi furniza o energie la care nu 
te-ai aştepta şi de a te pune pe drumul transformării 
pozitive. Citeşte şi fii pregătit să zbori.” 


Kathy Freston, autoarea bestsellerelor The Lean şi 
Quantum Wellness 


„Dr. Colin Campbell ne-a deschis ochii cu Studiu/ China. În 
Integral, el ne arată cu curaj exact cum înţelegerea noastră 
în domeniul alimentaţiei şi sănătăţii a deraiat de pe calea 
cea bună - şi cum putem să o reglăm. Frumoasă şi clar 
scrisă, această carte ne oferă putere şi va schimba pentru 
totdeauna modul în care gândim sănătatea, nutriția şi 
ştiinţa.” 


Dr. Neal Barnard, fondator şi preşedinte al Physicians 
Committee for Responsible Medicine 


„Doctorul Campbell analizează cu succes şi în mod sincer 
ştiinţa nutriţiei, pe măsură ce dezvăluie adevărul uimitor 
din spatele bolilor şi indică o modalitate sigură de a obţine 
sănătatea excelentă pe care o meritaţi.” 


Maestrul gastronom AJ, autor al Unprocessed 


„Această carte reprezintă cheia către înțelegerea 
posibilităţii de a ne creşte longevitatea naturală şi 
sănătatea, este cheia către încetinirea fenomenului de 
încălzire globală, iar toate aceste beneficii pot fi obținute 
fară costuri, ci mai degrabă cu economii incomensurabile 
pentru societate.” 


Mike Fremont, deținător al recordului mondial la 
maraton în grupele de vârstă de 88 şi 90 de ani 


„Integral: Regândind ştiinţa nutriției ar trebui să fie lectură 
obligatorie pentru oricine este interesat de sănătate. 
Abilitatea doctorului Campbell de a aborda subiecte 
complexe şi de a le face uşor de înţeles pentru persoana de 
rând este de neegalat. Ca şi în cazul cărţii Studiul China, 
prezic că lucrarea de faţă va fi catalizatorul pentru milioane 
de oamenii nu doar în a-şi schimba alimentaţia, ci şi modul 
în care gândesc şi iau decizii legate de sănătate şi remedii. 
Revoluţia care va reforma sistemul nostru stricat de 
sănătate a început.” 


Dr. Pamela A. Popper, nutriţionist, director executiv al 
The Wellness Forum şi autoare a Food over Medicine 


„În Integral, doctorul Campbell defineşte o superparadigmă 
care elucidează o filozofie - holismul - de care medicina are 
nevoie pentru a aspira la o soluţie luminată. /ntegra!/ este o 
capodoperă intelectuală, subliniind trecutul, prezentul şi 
paşii următori esenţiali în viitorul biochimiei, nutriţiei 


revoluţie în sănătate!” 


Julieanna Hever, nutriţionist, autoarea bestsellerelor The 
Complete Idiots Guide to Plant-Based Nutrition şi gazdă a 
show-ului What Would Julieanna Do? 


„De ce nu funcţionează cel mai costisitor sistem de 
sănătate din lume? Această carte oferă claritate ştiinţifică 
asupra imaginii de ansamblu într-un ocean de confuzie, 
despre cum «managementul bolilor» orientat comercial ne 
costă milioane de vieţi - în timp ce risipeşte miliarde de 
dolari. Înțelegerea modului de funcţionare a acestui 
«monstru de îngrijire a sănătăţii» reprezintă primul pas 
către crearea unui sistem care promovează în mod real 
sănătatea.” 


J. Morris Hicks, consultant, autor al Healthy Eating, 
Healthy World şi blogger internaţional la hpjmh.com 


„Viziunea  reducţionistă a alimentaţiei şi medicinei 
ameninţă puternic sănătatea noastră, mai mult decât orice 
boală cu care ne-am luptat. Din nefericire, atât de multe 
dintre sistemele medicale sunt înrădăcinate în această 
mentalitate distructivă încât oamenii sunt expuşi în mod 
obişnuit unei «îngrijiri a sănătăţii» care nu le oferă beneficii 
sau chiar mai rău, le produce suferinţă. Prin înţelegerea şi 
ajutorul împărtăşirii conceptelor revoluţionare din /ntegra/ 
puteţi face acei primi paşi fundamentali către schimbarea 
unei paradigme eşuate şi în acelaşi timp să vă ajutaţi pe 
voi, persoanele apropiate vouă şi națiunea, în recuperarea 
sănătăţii pierdute.” 


Dr. Alona Pulde şi dr. Mattew Lederman, fondatori ai 
Transition to Health: Medical, Nutrition and Welness Center 


„În Integral, Dr. T. Colin Campbell, nutriţionist de elită, 
explică de ce şi cum cercetarea nutriţională şi educaţia s- 
au îndepărtat atât de mult de adevăr, încât până şi cei mai 
preocupaţi de sănătate consumatori sunt confuzi. In 
condiţiile actualei crize de sănătate, cartea doctorului 
Campbell este un ghid important pentru a înţelege cum am 


ajuns în acest punct, cum putem şi cum trebuie să 
restructurăm sistemul care ne-a adus aici.” 


Jeff Novick,  nutriţionist, vice-preşedinte al Hea/th 
Promotion, Executive Health Exams International 


„Uneori pare că, pe măsură ce avansăm mai mult în 
cunoaştere, e cu atât este mai probabil să ne pierdem 
direcţia. Cu ultima sa lucrare, doctorul T. Colin Campbell ne 
ghidează în mod strălucitor înapoi către adevăruri simple şi 
profunde. Cu claritatea sa caracteristică şi cu erudiție, el 
luminează calea către o mai bună sănătate şi către o lume 
mai bună.” 


Dr. Douglas J. Lisle şi Alan Goldhamer, coautori ai The 
Pleasure Trap 

Pentru toți cei care au plătit inutil prețul ultim al unui 

mele, Mary, şi tatăl meu, Tom. 


Și, ca întotdeauna, pentru soția mea, Karen, pentru copiii 
noştri, pentru soții şi soțiile lor şi pentru nepoții noştri. 


CUPRINS 


IACEOALNCERE cresa aaa ua e pt at dai Sa aleea 13 
PARTEA | ÎNROBIŢI DE SISTEM 

Capitolul 1 Mitul sistemului modern de îngrijire a 
SĂNĂtĂŤİİ..... n BRE SE RER ROI ia tie 0 DER SAI RR 23 
Capitolul 2 Adevărul complet.................. 39 
Capitolul 3 Drumul meu diferit ............... 57 
PARTEA A II-A PARADIGMA CA ÎNCHISOARE 
Capitolul 4 Triumful reducţionismului...... 83 
Capitolul 5  Reducţionismul invadează nutriția 99 
Capitolul 6 Cercetarea reducţionistă ...... 121 
Capitolul 7 Biologia reducţionistă .......... 139 


Capitolul 8 Genetică versus nutriţie, partea întâi 


164 


Capitolul 9 Genetică versus nutriţie, partea a doua .... 


187 

Capitolul 10 Medicina reducţionistă.......... 207 
Capitolul 11 Suplimentarea reducţionistă. 221 
Capitolul 12 Politica socială reducţionistă. 239 
PARTEA A III-A PUTEREA SUBTILĂ ŞI MÂNUITORII El 


Capitolul 13 Înțelegerea sistemului........... 259 
Capitolul 14 Controlul şi exploatarea din partea 
IAGUSERULOI e seo og zizeoti foii citati iii pita de 279 
Capitolul 15 Cercetarea şi profitul............ 303 
Capitolul 16 Media contează..................... 326 


Capitolul 17 Dezinformarea guvernamentală 347 


Capitolul 18 Orbiţi de către aducătorii...... de lumină 367 


PARTEA A IV-A GÂNDURI DE FINAL 


Capitolul 19 Reîntregindu-ne ................... 395 
DACI CLEO Ls ee 50 oii tece deosebi Bata 0 a 402 
Despre GUtOri. snoave în tă a i iC ie 404 


Vao (eD NEI Ant e e ERIE RIN RE RI III RR CCIA ERIS RA 407 


INTRODUCERE 


În 1965, cariera mea academică arăta promiţător. După 
patru ani în calitate de asociat de cercetare la MIT, mă 
instalam în noul meu birou la Departamentul de Biochimie 
şi Nutritie de la Virginia Tech. În sfârşit, ajunsesem 
profesor! Programul meu de cercetare nu putea fi mai 
nobil: eliminarea malnutriţiei copiilor din ţările sărace, prin 
soluţia de a aduce mai multe proteine de calitate în 
alimentaţia lor. Terenul meu de încercare era în Filipine, 
datorită unui grant generos din partea agenţiei de stat a 
SUA pentru Dezvoltare Internaţională. 

Prima provocare era reprezentată de găsirea unei surse 
de proteine necostisitoare şi produsă local (chiar dacă 
malnutriţia este de fapt o problemă dată de neasigurarea 
unui număr corespunzător de calorii, la mijlocul anilor 1960 
credeam că proteinele ar fi cumva speciale). A doua 
provocare era dată de dezvoltarea unei serii de centre pe 
întinsul ţării, unde să putem arăta mamelor cum să evite 
malnutriţia, folosind respectiva sursă de proteine. Eu şi 
echipa mea am ales alunele, aliment bogat în proteine şi 
care poate creşte într-o multitudine de condiţii diferite. 

Aproximativ în aceeaşi perioadă, lucram la un alt pro- 
iect, la cererea conducătorului departamentului meu, 
decanul Charlie Engel. Charlie obținuse finanţare pentru a 
studia aflatoxina, o substanţă chimică având potenţial 
cancerigen, produsă de mucegaiul Aspergillus flavus, iar 
sarcina mea era să învăţ tot ce puteam în legătură cu 
apariţia acestui mucegai, în scopul de a stopa dezvoltarea 
sa pe diverse surse de hrană. In mod clar, acesta era un 
proiect important şi existau ceva dovezi cum că Aspergi/lus 
flavus cauza cancer hepatic în cazul şoriceilor de laborator 
(presupunerea generală era - şi încă este până astăzi - că 
orice produce cancer la şoricei ori şobolani, probabil că o 
face şi în cazul oamenilor). 

Unele dintre alimentele pe care Aspergillus flavus le 
contaminează sunt alunele şi astfel, printr-una dintre acele 
coincidenţe deosebite care arată uimitor numai mulţi ani 
mai târziu, m-am regăsit în poziţia de a studia alunele în 


două contexte complet diferite, simultan. Şi ceea ce am 
descoperit când am analizat adânc aceste probleme 
aparent distincte (deficienţa de proteine în rândul copiilor 
săraci din Filipine şi condiţiile în care Aspergillus flavus se 
dezvoltă) a reuşit să îmi răstoarne lumea cu susul în jos şi 
m-a făcut să pun la îndoială multe dintre ipotezele aparent 
solide pe care eu şi majoritatea altor oameni de ştiinţă din 
domeniul nutriţiei ne construiserăm carierele). 

lată care este descoperirea principală care mi-a 
schimbat complet viziunea: copiii din Filipine care 
consumau cele mai multe proteine erau şi cei mai 
predispuşi să aibă cancer hepatic - deşi ei erau în mod 
semnificativ mai bogaţi şi aveau acces mai mare la 
lucrurile pe care le asociem tipic cu sănătatea din copilărie, 

Am ales să urmez această descoperire, oriunde m-ar fi 
purtat ea. Drept rezultat, traiectoria carierei mele a virat în 
direcţii neaşteptate şi tulburătoare, multe dintre ele fiind 
detaliate în prima mea carte, Studiul China. În final, am 
devenit conştient de două lucruri: primul, alimentaţia este 
elementul cheie către sănătate; al doilea, ceea ce 
majoritatea dintre noi consideră ca fiind o alimentaţie 
potrivită, nu este. 

Dacă vreţi să fiţi feriţi de cancer, boli cardiovasculare şi 
diabet pentru întreaga viaţă, puterea este în mâinile 
voastre (şi în furculiţele şi cuţitele voastre). Din păcate, 
şcolile medicale, spitalele şi agenţiile guvernamentale de 
sănătate continuă să trateze alimentaţia ca şi cum ar juca 
numai un rol minor în păstrarea sănătăţii. Şi nu este de 
mirare: alimentaţia standard, împreună cu rudele ei la 
modă „sărace în grăsimi şi carbohidrați” este în realitate 
cauza, nu remediul bolilor care ne decimează. Pe scurt, 
„tratamentul miraculos” pe care ştiinţa îl tot urmăreşte de 
jumătate de secol nu se dovedeşte a fi noul medicament- 
minune formulat minuţios după decenii de muncă genială 
şi neobosită de laborator, nici instrumentele de intervenţie 
chirurgicală de ultimă oră, nici tehnica, în contextul în care 
utilizează laserul sau nanotehnologia, nici o manipulare a 
ADN-ului nostru care ne va transforma pe toţi în Apollo sau 


Venus nemuritori. În loc de asta, secretul sănătăţii s-a aflat 
tot timpul în faţa noastră, descris de un cuvânt simplu şi 
poate plictisitor: nutriţie. Când vine vorba de sănătatea 
noastră, atu-ul din pachetul de cărţi este hrana pe care o 
consumăm în fiecare zi. În procesul învăţării acestor lucruri, 
am mai învăţat şi alt element esenţial: de ce mulţi dintre 
oameni nu ştiu deja aceste aspecte. Comunitățile medicale 
şi cele de cercetare ştiinţifică, departe de a accepta aceste 
descoperiri, le-au respins şi chiar suprimat în mod 
sistematic. 

Numai puţini medici sunt conştienţi de faptul că 
alegerile noastre alimentare reprezintă scuturi mult mai 
eficiente în lupta cu bolile decât pastilele pe care le 
prescriu. 

Numai puţini jurnalişti raportează veştile bune despre o 
sănătate optimă şi prevenţia afecţiunilor cu ajutorul 
alimentaţiei. 

Numai puţini oameni de ştiinţă sunt educați să privească 
la imaginea de ansamblu; mai degrabă ei sunt specializaţi 
în a examina picături de date individuale, izolate, în loc de 
râuri semnificative şi cuprinzătoare de înţelepciune. 

lar industriile de alimente şi cele farmaceutice le cântă 
în strună, încercând să ne convingă că salvarea se află într- 
o pilulă sau într-o gustare formată din fragmente de plante 
şi ingrediente artificiale. 

Adevărul. Cum este ţinut departe de noi. Şi de ce. 
Despre aceste lucruri vorbeşte cartea de faţă. 


DE CE O NOUĂ CARTE? 


Dacă aţi citit cartea Studiul China, aţi mai auzit ceva din 
aceste lucruri înainte. Ştiţi adevărul despre nutriţie şi aţi 
auzit puţin despre rezistenţa pe care eu şi alţi oameni de 
ştiinţă am întâmpinat-o când am încercat să aducem acest 
adevăr la lumină. 

Încă de la publicarea sa din anul 2005, milioane de 
oameni au citit sau citesc despre Studiul China şi au 
împărtăşit sau împărtăşesc descoperirile ei cu prieteni, 
vecini, colegi sau persoane dragi. Nu trece nici măcar o zi 


fară să aud mărturisiri recunoscătoare despre puterea 
vindecătoare a alimentelor nerafinate de origine vegetală. 
Pe cât de anecdotică este fiecare dintre aceste povestiri, 
pe atât de substanţială este greutatea dovezilor lor 
combinate. lar fiecare dintre ele reprezintă o compensație 
amplă pentru obstacolele şi problemele puse în calea mea 
de către interese puternice care câştigă bani din ignoranţa 
noastră colectivă. 

De asemenea, din 2005, mulţi dintre colegii mei au 
condus studii variate care arată încă şi mai puternic 
efectele alimentaţiei sănătoase asupra sistemelor variate 
din corpul uman. In acest moment, orice om de ştiinţă, 
doctor, jurnalist sau factor de decizie politică ce neagă sau 
minimizează importanţa unei alimentaţii vegane pentru 
bunăstarea individuală sau socială, pur şi simplu nu 
priveşte clar faptele. Există prea multe dovezi benefice 
pentru a fi ignorate în continuare. 

Şi totuşi, în anumite moduri, foarte puţine s-au 
schimbat. Mulţi oameni încă nu conştientizează că ţin în 
propriile mâini cheia către sănătate şi longevitate. Din 
cauza maliţiozităţii sau, mai frecvent, din cauza ignoranței, 
curentul din cultura vestică este pornit în omiterea, 
neîncrederea sau, în unele cazuri, manipularea activă a 
adevărului despre ceea ce ar trebui să mâncăm - atât de 
mult încât poate deveni greu pentru noi să credem că am 
fost minţiţi în tot timpul acesta. Este deseori mai uşor să 
acceptăm pur şi simplu ceea ce ni s-a spus, decât să luăm 
în considerare posibilitatea unei conspirații de control, 
tăcere şi dezinformare. Şi unica modalitate de a combate 
această percepţie este să vă arăt cum şi de ce s-a 
întâmplat. 

De aceea a fost necesară această carte. Studiul China s- 
a concentrat pe dovezile care ne indică faptul că 
alimentaţia integral vegetariană este cea mai sănătoasă 
alimentaţie pentru om. /ntegra/ se concentrează pe 
indicarea motivelor pentru care a fost atât de dificil să 
aducem respectivele dovezi la lumină - şi pe ceea ce 
trebuie să se întâmple în scopul realizării unei schimbări 
reale. 


INTEGRAL: SUMA PĂRŢILOR SALE 


Cartea este împărţită în patru părţi. 

Prima, Partea |, oferă mai multe informaţii despre 
cercetarea mea şi a altora asupra alimentaţiei vegetariene, 
reflecţiile mele legate de unele dintre cele mai 
proeminente critici pe care această cercetare le-a primit de 
la publicarea cărţii Studiul China şi mai multe detalii despre 
trecutul şi drumul meu, în contextul de a înţelege de unde 
au apărut recomandările din cartea de faţă. 

Partea a l-a analizează motivul pentru care este atât de 
dificil pentru mulţi nu doar să accepte, ci măcar să observe 
implicaţiile pentru sănătate ale acestei cercetări: 
închisoarea mentală, sau paradigma în care medicina şi 
ştiinţa vestică operează, paradigmă care face imposibilă 
remarcarea faptelor evidente care se află în afara ei. Din 
multiple cauze, operăm acum sub o paradigmă care caută 
adevărul doar în cele mai mici detalii, în timp ce ignoră 
imaginea de ansamblu. Expresia populară „nu vede 
pădurea de copaci” caracterizează foarte bine situaţia, dar 
sunt mult mai multe lucruri la mijloc aici decât copaci şi 
păduri. Ştiinţa modernă este atât de obsedată de detalii, 
încât nu putem vedea pădurea din cauza Cambium-ului 
vascular, Floem-ului secundar şi tot aşa. Nu este nimic în 
neregulă cu analiza detaliilor (mi-am petrecut majoritatea 
carierei de cercetare făcând exact acest lucru); problema 
apare când începem să negăm că există o imagine de 
ansamblu şi să insistăm cu încăpățânare că realitatea 
îngustă pe care o vedem, puternic încărcată de propriile 
noastre părtiniri şi experienţe, este tot ceea ce există. 

Termenul excentric pentru această obsesie pentru 
detalii precise este reducționism. lar reducţionismul vine cu 
propria seducţie logică, astfel că oamenii care sunt cuprinşi 
de vraja sa nu pot nici măcar să observe că există şi un alt 
mod de a privi lumea. Pentru reducţionişti, toate celelalte 
viziuni sunt non-ştiinţifice, superstiţioase, neglijente sau 
nedemne de atenţie. Toate dovezile strânse prin metode 
non-reducţioniste - presupunând că cercetarea poate 


obţine finanţare la început - sunt ignorate sau suprimate. 

Partea a lIll-a priveşte cealaltă parte a ecuaţiei: forţele 
economice care întăresc şi exploatează această paradigmă 
în interes personal, în timp ce urmăresc succesul financiar. 
Aceste forţe manipulează complet conversaţia publică 
despre sănătate şi alimentaţie, pentru a se potrivi cu 
obiectivele lor. Vom vedea multiplele modalităţi prin care 
banii afectează mii de decizii mici cumulate, care ulterior 
au un impact major asupra ceea ce publicul aude (şi nu 
aude) şi în consecinţă crede, despre sănătate şi nutriţie. 

În final, Partea a IV-a subliniază totalitatea elementelor 
care sunt în joc şi ce ar fi necesar dacă dorim ca starea de 
fapt să se schimbe. 


ADEVĂRUL NE APARȚINE NOUĂ, TUTUROR 


Am dorit să împărtăşesc această poveste deoarece vă 
datorez asta vouă, publicului. Dacă sunteţi contribuabili, 
atunci aţi plătit pentru cariera mea în cercetare, 
învăţământ şi elaborarea de politici. Am cunoscut prea 
multe persoane, inclusiv din familia şi prietenii mei, care au 
suferit în mod inutil din cauza unei sănătăţi precare, numai 
pentru că nu au ştiut ceea ce am ajuns eu să aflu - şi ei 
erau contribuabili. Aveţi dreptul să ştiţi ceea ce banii 
dumneavoastră au cumpărat, şi aveţi dreptul de a beneficia 
de descoperirile în cauză. 

Mărturisirea mea: nu am absolut niciun interes financiar. 
Nu vând produse de sănătate, seminare pe această temă 
sau consiliere de sănătate. Am 79 de ani şi am avut o 
carieră lungă şi plăcută, nu am scris această carte pentru a 
câştiga bani. Când veţi începe să discutaţi cu alţii despre 
lucrarea de faţă şi veţi întâmpina un dispreţ înflăcărat legat 
de mine şi de motivele mele (veţi întâmpina!), gândiţi-vă 
doar la sursa originală a afirmațiilor care sunt menţionate 
de către aceştia. Întrebaţi-vă: care este interesul lor 
financiar? Ce au ei de câştigat din suprimarea informaţiei 
pe care eu o împărtăşesc aici? 

Aducerea acestor dovezi la lumină a reprezentat o 
provocare. Ştiu foarte bine că o alimentaţie bazată doar pe 


produse de origine vegetală poate suna ca o idee 
neobişnuită pentru mulţi oameni. Dar această percepţie 
începe să se schimbe. Această idee devine din ce în ce mai 
importantă odată cu trecerea timpului. Sistemul curent 
este nesustenabil. Singura întrebare este: ne vom elibera 
înainte de a cădea împreună cu el? Sau vom continua să ne 
poluăm corpul, mintea şi planeta cu zgura acestui sistem, 
până când se va prăbuşi sub propria povară economică şi 
logică biologică? 

Pe vremea generaţiilor anterioare, cum mâncam părea 
să fie o chestiune personală şi privată. Aparent, alegerile 
noastre alimentare nu contribuiau prea mult, într-un fel sau 
altul, la bunăstarea sau suferinţa altor oameni şi întregii 
planete. Dar chiar dacă acest lucru a fost vreodată 
adevărat, acum nu mai este. Ceea ce mâncăm, în mod 
individual sau colectiv, are repercusiuni care depăşesc 
măsura taliei sau tensiunea noastră arterială. Viitorul 
nostru ca specie atârnă în această balanţă. 

Alegerea este a noastră. Eu sper ca lucrarea de faţă să 
vă încurajeze să alegeţi înţelept - pentru sănătatea 
voastră, pentru generaţiile viitoare şi pentru întreaga 
planetă. 


T. Colin Campbell 
Lansingy New York 
Noiembrie 2012 

MITUL SISTEMULUI MODERN 
DE ÎNGRIJIRE A SĂNĂTĂȚII 


Cine vindecă o boală este poate cel mai iscusit, 
dar cine o previne este cel mai eficace doctor. 
THOMAS FULLER 


Ce timpuri măreţe pentru a trăi! Medicina modernă 
promite salvarea de nenorocirile care au decimat 
umanitatea încă de la începuturi. Boala, infirmitatea, 
îmbătrânirea - toate eradicate în curând datorită progrese- 
lor în tehnologie, genetică, farmacologie şi ştiinţa 
alimentației. Remediul pentru cancer este aproape. 
Îmbinarea ADN-ului va înlocui genele noastre vătămate şi 
autosabotate cu altele, perfect sănătoase. Noi 
medicamente minune sunt descoperite practic săptămânal. 
Şi modificarea genetică a hranei, combinată cu tehnici 
avansate de procesare, va putea să transforme în curând o 
simplă roşie, un simplu morcov sau un simplu biscuit într-o 
masă completă. La naiba, poate într-o bună zi nu va mai fi 
necesar să mâncăm deloc - vom înghiți doar o pastilă care 
va conține toţi nutrienţii de care avem nevoie. 

Există o singură problemă cu tabloul roz prezentat mai 
sus - este total fals. Niciuna dintre aceste măreţe 
promisiuni nu este deloc pe aproape de a fi realizată. 
Gonim în căutarea „leacurilor” cheltuind miliarde de dolari 
pe tratamente periculoase şi inutile. Căutăm noi gene, ca şi 
cum cele cu care am evoluat de milioane de ani ar fi 
insuficiente pentru nevoile noastre. Ne tratăm cu preparate 
toxice, din care numai o mică parte combate boala, în timp 
ce restul combate efectele secundare nocive ale primelor. 

Discutăm despre un sistem de îngrijire a sănătăţii în 
America, dar acest termen este de fapt impropriu; ceea ce 
deţinem de fapt este un „sistem de îngrijire a bolilor”. 

Din fericire, există o modalitate de departe mult mai 
bună, mai sigură şi mai necostisitoare de a fi sănătoşi, şi 
care are numai efecte secundare pozitive. Mai mult, 


această abordare previne majoritatea bolilor şi afecţiunilor 
care ne afectează încă dinainte ca ele să apară, astfel că 
nu este nevoie deloc să avem de-a face cu „sistemul de 
îngrijire a bolilor”. 


SISTEMUL DE ÎNGRIJIRE A BOLILOR 


SUA cheltuieşte mai mulţi bani pentru „sănătate” pe cap 
de locuitor decât orice alt stat, dar cu toate acestea, când 
se compară calitatea sănătăţii noastre cu cea a altor 
naţiuni industrializate, ne clasăm aproape de ultimele 
locuri. 

Ca nație, suntem bolnavi. În ciuda nivelurilor mari ale 
cheltuielilor pentru sănătate, nu suntem deloc mai 
sănătoşi. De fapt, incidenţele multor boli cronice au crescut 
încontinuu odată cu trecerea timpului şi, pe baza 
indicatorilor de tipul obezității, diabetului sau 
hipertensiunii, este foarte posibil ca ele să continue să 
crească. Incidenţa indivizilor supraponderali şi obezi din 
SUA a evoluat de la 13% în anul 1962 la un ameţitor 34% în 
anul 2008. Centrul american pentru Prevenţie şi Control al 
Bolilor (U.S. Centers for Disease Control and Prevention - 
CDC) a raportat că rata ajustată în funcţie de vârstă a 
diabetului de tip 2 din SUA a înregistrat o creştere mai mult 
decât dublă din anul 1980 până în anul 2010, de la nivelul 
de 2,5% până la cel de 6,9% din populaţie. Hipertensiunea 
arterială în rândul adulţilor americani a cunoscut o creştere 
de 30% între anii 1997 şi 2009. 

Medicamentele şi progresele chirurgicale păstrează 
ratele de mortalitate mai mult sau mai puţin constante în 
ciuda factorilor de risc sporiţi (exceptând diabetul, a cărui 
rată de mortalitate a crescut cu un uluitor procent de 29% 
în America de Nord între anii 2007 şi 2010. Insă datele 
arată în mod evident că niciunul dintre progresele medicale 
nu ţintesc prevenţia bolilor şi niciunul dintre ele nu ne face 
mai sănătoşi în mod fundamental. Aceste progrese nu scad 
ratele de mortalitate. lar preţul pe care îl plătim pentru 
aceste progrese este piperat. 

De-a lungul multor ani, costul medicamentelor prescrise 


a crescut cu o rată superioară inflaţiei. Credeţi că primim 
ceea ce merităm pentru sumele plătite de noi? Mai gândiţi- 
vă o dată. 

Efectele adverse ale aceloraşi medicamente prescrise 
reprezintă a treia cauză a mortalităţii per total, după bolile 
cardiovasculare şi cancer. Exact! Medicamentele prescrise 
ucid mai mulţi oameni decât accidentele din trafic. Potrivit 
dr. Barbara Starfield, efectele adverse ale medicamentelor 
corect prescrise şi folosite omoară 106.000 de persoane 
anual (din Journal of the American Medical Association, anul 
2000). lar această cifră nu include supradozele accidentale. 

Dacă se adaugă cele 7.000 de cazuri anuale de moarte 
datorată erorilor de medicaţie din spitale, cele 20.000 de 
cazuri de moarte care nu au legătură cu medicaţia (de tipul 
operaţiilor eşuate şi aparatelor programate sau 
monitorizate incorect), cele 80.000 de cazuri de moarte 
cauzată de infecţii contractate în spitale şi cele 2.000 de 
cazuri anuale de moarte datorată intervențiilor chirurgicale 
inutile, rezultă că drumul cu ambulanţa cea zgomotoasă 
pare să fie cea mai sigură parte din întreaga experienţă 
spitalicească. 

Dar când întrebi Guvernul în legătură cu acest aspect, 
eşti întâmpinat cu o completă negare. Pagina de internet a 
Centrului pentru Prevenţie şi Control al Bolilor, în legătură 
cu principalele cauze ale mortalităţii, arată astfel: 


FIGURA 1-1. Cadru de pe pagina de internet a 
Centrului pentru Prevenţie şi Control al Bolilor 


Se observă ceva ciudat? Absolut nimic despre sistemul 
medical ca fiind a treia cauză a mortalităţii în SUA. 
Admiţând că ar fi rău pentru respectivul sector, Guvernului 
nu îi pasă decât de un singur lucru aici, şi anume de 
interesul economic al instituţiilor medicale. 

Dar ce se întâmplă atunci când îngrijirea medicală nu 
conduce la moarte? Cu siguranţă beneficiile oferite 
milioanelor de persoane cântăresc mai greu decât cele 
câteva sute de mii de cazuri anuale de moarte? 


Dacă veţi vizita un sanatoriu sau un azil de bătrâni, veţi 
vedea cât de bine îi serveşte sistemul pe cei care au cea 
mai mare nevoie. Veţi simţi durerea fizică şi emoţională a 
unor oameni care au fost odată activi, suferind acum inutil 
din cauza unor boli sau afecţiuni cauzate majoritar de 
preparatele farmaceutice pe care le consumă. Cine îi poate 
condamna? Medicii ştiu ce fac, nu e aşa? Şi câte reclame 
TV promovând medicamente care scad colesterolul, 
glicemia şi măresc apetitul sexual nu au urmărit ei? 

Aş putea continua la nesfârşit. Dar cred că aţi înţeles 
ideea: cu cât cheltuim mai mult cu îngrijirea bolilor, cu atât 
devenim mai bolnavi şi mai mizeri. 


VEŞTILE BUNE 


Toate miliardele de dolari cheltuite nu ne îmbunătăţesc 
starea de sănătate. Descoperirile promise sunt întotdeauna 
în viitor, şi se îndepărtează tot atât de rapid pe cât le 
urmărim. Cercetările genetice au condus la scenarii 
groaznice şi invadatoare de intimidate, ca şi la înţelegeri 
greşite tragice, în care mamele sunt de acord ca sânii 
fiicelor lor să fie tăiaţi fiindcă un oarecare genetician a 
înţepat degetele fetei, i-a testat ADN-ul şi le-a înspăimântat 
cu predicții despre un posibil cancer de sân. 

Este extrem de deprimant, recunosc. 

Vestea bună este că nu avem nevoie de progrese 
medicale sau de manipulare genetică pentru a obţine, 
menţine şi restabili o sănătate optimă. Cercetările întinse 
pe o perioadă de jumătate de secol - ale mele şi ale altora 
- m-au convins în legătură cu următoarele: 

+ Ceea ce mâncăm zi de zi este un determinant mult 
mai puternic pentru propria stare de sănătate decât ADN-ul 
sau decât majoritatea chimicalelor din mediul înconjurător. 

e Alimentele pe care le consumăm ne pot vindeca mult 
mai rapid şi mai profund în comparaţie cu cele mai scumpe 
medicamente prescrise, şi mult mai solid decât cele mai 
extreme intervenţii chirurgicale, toate acestea pe fundalul 
unor efecte secundare exclusiv pozitive. 

e Alegerile noastre alimentare pot preveni cancerul, 


bolile cardiovasculare, diabetul de tip 2, accidentele vas- 
culare cerebrale, degenerescenţa maculară, migrenele, 
disfuncţiile erectile şi artrita - aceasta fiind numai lista pe 
scurt. 

e Nu este niciodată prea târziu pentru a începe să mă- 
nânci sănătos. O alimentaţie corespunzătoare poate de 
asemenea vindeca multe dintre aceste afecţiuni. 

Pe scurt: dacă ne schimbăm alimentaţia, ne putem 
îmbunătăţi cu mult sănătatea. 


ALIMENTAŢIA IDEALĂ PENTRU OM 


Din anumite motive, „mâncarea sănătoasă” are 
reputaţia de a fi insipidă. Vă puteţi gândi în acest moment 
că alimentaţia ideală pentru sănătate trebuie să fie cea mai 
severă posibil. Din fericire, nu este cazul. Evoluţia ne-a 
programat să căutăm şi să savurăm alimentele care 
favorizează sănătatea. Nimic radical sau neplăcut, tot ceea 
ce trebuie să facem este numai să ne reîntoarcem la 
originile noastre alimentare. 

Alimentaţia ideală pentru om arată astfel: consumul ali- 
mentelor de origine vegetală în forma cea mai apropiată de 
starea lor naturală (în formă integrală, nerafinată). 
Consumaţi o varietate de cereale integrale, leguminoase, 
fructe, legume, seminţe şi nuci. Nu consumaţi produse de 
origine animală şi alimente procesate excesiv. Evitaţi 
adaosurile de sare, uleiuri şi zahăr. Căutaţi să obţineţi 80% 
din calorii sub formă de carbohidrați, 10% sub formă de 
grăsimi şi 10% sub formă de proteine. 

Atât şi nimic mai mult. În această carte, voi folosi terme- 
nul de alimentaţie vegetariană bazată pe produse integrale 
şi uneori stil de viaţă vegetarian bazat pe produse 
integrale. Nu îmi place să utilizez cuvântul „dietă”, fiindcă 
sună mai degrabă ca un efort temporar şi eroic, decât ca 
un mod de a te hrăni plăcut şi sustenabil. 


DACĂ ALIMENTAŢIA VEGETARIANĂ BAZATĂ PE 
PRODUSE INTEGRALE AR FI O PASTILĂ 


Cu exactitate, cât de sănătoasă este alimentaţia 
vegetariană bazată pe produse nerafinate? Să presupunem 
că toate efectele ei ar putea fi obţinute printr-un 
medicament.  Ilmaginaţi-vă o companie farmaceutică 
importantă care ţine o conferinţă de presă pentru a 
inaugura o nouă pilulă, numită Eunutria. Ei ar prezenta de 
asemenea şi o listă de efecte dovedite ştiinţific ale 
Eunutriei, care include următoarele: 

e Previne 95% din toate cancerele, inclusiv cele „cauza- 
te” de toxinele din mediul înconjurător. 

e Previne aproape toate accidentele vasculare cerebrale 
şi infarctele miocardice. 

e Provoacă regresul, chiar şi al bolilor cardiovasculare 
severe. 

e Previne sau provoacă regresul diabetului de tip 2 atât 
de rapid şi de profund încât, după 3 zile de administrare a 
acestui medicament, devine periculos pentru cei care îl 
folosesc să continue utilizarea insulinei. 

Dar care sunt efectele secundare? Desigur că există şi 
efecte secundare. Acestea sunt: 

e Obţinerea greutăţii ideale într-o manieră sănătoasă şi 
sustenabilă. 

e Eliminarea majorităţii migrenelor, răcelilor şi gripelor, 
afecţiunilor de acnee, durerilor cronice şi deranjamentelor 
intestinale. 

e Creşterea energiei. 

e Vindecarea disfuncţiei erectile (numai acest aspect 
face ca pastila să fie un succes de răsunet!) 


Efectele secundare de mai sus sunt valabile pentru indi- 
vizii care îşi administrează pastila. Dar există efecte şi 
asupra mediului înconjurător: 


e Încetineşte şi posibil să scadă fenomenul de încălzire 
globală. 

e Reduce contaminarea apelor subterane. 

e Pune capăt nevoii de despăduriri. 

° Închide fermele industriale care exploatează 
animalele. 


e Reduce subnutriţia şi dislocarea din rândul celor mai 
săraci locuitori ai planetei. 


Cât de sănătoasă este alimentaţia vegetariană bazată 
pe produse nerafinate? Este dificil de imaginat ceva mai 
sănătos 
- sau ceva care să se adreseze mai concret celor mai mari 
probleme de sănătate ale noastre. Nu numai că alimentaţia 
vegetariană bazată pe produse integrale este cel mai 
sănătos mod de a ne hrăni studiat vreodată, dar este 
concomitent mult mai eficace în promovarea sănătăţii şi 
prevenirea bolilor decât medicamentele, intervenţiile 
chirurgicale, suplimentele de vitamine sau manipularea 
genetică. 

Dacă alimentația vegetariană bazată pe produse 
integrale ar fi o pilulă, inventatorul ei ar fi cel mai înstărit 
om de pe planetă. Dar nefiind o pilulă, nicio entitate de pe 
piaţă nu pledează pentru ea. Nicio campanie de mass- 
media nu o susţine. Nicio companie de asigurări nu 
plăteşte pentru ea. Din moment ce nu este o pilulă şi 
nimeni nu a descoperit cum să devină extrem de bogat 
arătând oamenilor cum să o consume, adevărul a fost 
îngropat în jumătăţi de măsură, afirmaţii neverificate şi 
minciuni făţişe. Efortul concertat al multiplelor interese 
puternice de a ignora, discredita şi ascunde adevărul a 
funcţionat până acum. 


DE CE ALIMENTAŢIA VEGETARIANĂ BAZATĂ PE 
PRODUSE INTEGRALE FUNCŢIONEAZA ATAT DE BINE 


Mi-am petrecut ultimele câteva decenii studiind efectele 
alimentaţiei vegane! cu produse nerafinate; pentru mine, 
rezultatele ei sunt convingătoare exclusiv pe baza datelor. 
Dar tot este util să ne punem întrebarea „de ce?” De ce 
este alimentaţia vegetariană bazată pe produse integrale 
1 Pe parcursul întregii cărţi, noţiunile de alimentaţie vegetariană şi 
alimentaţie vegană au aceeaşi semnificaţie: alimentaţie formată din 
cereale, leguminoase, fructe, legume, seminţe, nuci, alune, mirodenii 


etc. şi combinaţiile lor, excluzând produsele de origine animală (carne, 
lactate, ouă şi derivatele lor.) (n. tr.) 


cea mai sănătoasă pentru oameni? Pe fundamentul 
specializării mele în biochimie, deţin o serie de ipoteze care 
pot fi cumulate într-un singur concept: oxidarea incorectă. 

Oxidarea este procesul prin care atomii şi moleculele 
pierd electroni în momentul în care vin în contact cu alţi 
atomi şi alte molecule; este una dintre reacţiile chimice de 
bază din Univers. Când tăiem un măr, iar el devine maro la 
contactul cu aerul sau când aripa de la maşină rugineşte, 
asistăm exact la procese de oxidare. Aceste procese au loc 
şi în interiorul corpului nostru. O parte din ele sunt naturale 
şi bune; oxidarea facilitează transferul de energie din 
organism. De asemenea, ne scapă de substanţele străine 
potenţial vătămătoare din corp, facându-le solubile în apă 
(şi ulterior capabile de a fi eliminate prin urină). Totuşi, 
oxidarea excesivă necontrolată este inamicul sănătăţii şi 
longevităţii umane, la fel cum oxidarea excesivă 
transformă o maşină nouă într-o rablă şi un măr în 
compost. Oxidarea produce radicali liberi, despre care ştim 
că sunt responsabili pentru îmbătrânire, favorizarea 
cancerului şi ruperea plăcilor care conduc la accidente 
vasculare cerebrale sau infarcte miocardice, printre alte 
efecte adverse legate de o multitudine de boli autoimune şi 
neurologice. 

Deci cum ne poate proteja alimentaţia vegetariană de 
efectele nocive ale radicalilor liberi? În primul rând, există 
dovezi că o alimentaţie cu un nivel excesiv de proteine 
sporeşte producţia de radicali liberi, încurajând astfel 
lezarea nedorită a ţesuturilor. Dar este practic imposibil un 
exces de proteine în condiţiile hrănirii cu alimente 
nerafinate de origine vegetală. Chiar dacă am mesteca 
toată ziua leguminoase, nuci şi seminţe, tot nu am avea de- 
a face cu un exces caloric. 

Dar există mult mai multe aspecte legate de alimentele 
integrale de origine vegetală, ca avantaje faţă de produsele 
de origine animală. În timpul fotosintezei, apar radicali 
liberi şi în plante. Pentru a-i combate, ele au dezvoltat însă 
un mecanism de apărare: o întreagă divizie de compuşi 
capabili să prevină daunele prin fixarea şi neutralizarea 
radicalilor liberi. Aceşti compuşi sunt cunoscuţi sub 


denumirea de antioxidanți. 

Când noi şi alte mamifere consumăm plantele, 
consumăm în acelaşi timp şi antioxidanţii din ele. lar ei ne 
ajută la fel de efectiv şi loial cum ajută şi plantele, 
protejându-ne de radicalii liberi şi încetinind procesul de 
îmbătrânire din celulele noastre. În mod remarcabil, ei nu 
au efect asupra oxidărilor pozitive despre care am 
menţionat anterior. Ei neutralizează numai rezultatele 
nocive ale oxidării excesive. 

Pare rezonabil să presupunem că organismele noastre 
nu s-au preocupat să formeze antioxidanți, fiindcă aceştia 
există deja în ceea ce a reprezentat, de-a lungul istoriei, 
sursa principală de hrană: plantele. Doar atunci când s-a 
trecut la o alimentaţie bogată în produse de origine 
animală şi produse rafinate au început problemele de 
oxidare. Excesul de proteine din hrana noastră a cauzat 
oxidarea excesivă, în condiţiile în care nu mai consumăm 
destui antioxidanți din plante care să reţină şi să 
neutralizeze vătămările produse. 

Este important de reţinut totuşi că aceasta este doar o 
teorie. Cel mai important lucru este că alimentaţia 
vegetariană bazată pe produse integrale funcționează 
extrem de bine, şi nu de ce funcţionează atât de bine. 
Dovezile sunt clare în legătură cu eficienţa ei - oricare ar fi 
motivele. 


ÎNTREBĂRI FRECVENTE 


Când ţin conferinţe publice, sunt deseori întrebat despre 
cifre. Multe persoane doresc reguli şi formule exacte. Câte 
grame de legume cu frunze verzi ar trebui să consum 
zilnic? În ce proporţii din alimentaţia mea trebuie să se 
împartă lipidele, proteinele şi carbohidraţii? De câtă 
vitamina C sau magneziu am nevoie? Anumite alimente ar 
trebui amestecate cu altele şi dacă da, în ce proporţii? Şi 
întrebarea care îmi este adresată cel mai frecvent este: 
„Este necesar să mă hrănesc 100% vegetarian ca să obţin 
beneficiile pentru sănătate despre care vorbiţi?” 

Dacă vă întrebaţi aceste lucruri acum, răspunsul este: 


relaxaţi-vă! Când vine vorba de cifre, sunt refractar în a fi 
prea precis, deoarece: (1) nu avem încă datele ştiinţifice 
care să răspundă complet acestor întrebări; (2) aproape 
nimic din biologie nu este atât de exact cum încercăm noi 
să pară; (3) aşa cum dovezile sugerează, o alimentaţie 
vegetariană bazată pe produse nerafinate elimină orice 
nevoie de a ne îngrijora în legătură cu detaliile. Hrăniţi-vă 
cu alimente de origine vegetală variate, iar organismul va 
face toate calculele pentru voi! 

In legătură cu aspectul legat de alimentaţia 100% 
vegană în loc de ceva mai puţin - să spunem 95-98% - 
răspunsul meu este că nu deţin dovezi ştiinţifice care să 
arate că această puritate este absolut necesară, cel puţin 
în majoritatea situaţiilor (excepţiile includ pacienţii cu 
cancer, boli cardiovasculare şi alte afecţiuni potenţial 
fatale, pentru care orice deviaţie poate conduce la 
agravare sau recidivă). Cred însă că, cu cât ne apropiem 
mai mult de o alimentaţie vegetariană bazată pe produse 
integrale, cu atât vom fi mai sănătoşi. Nu afirm acest lucru 
din cauză că ar exista date ştiinţifice exhaustive relative la 
acest aspect, ci datorită efectului asupra papilelor noastre 
gustative. Când alegem calea de 100%, papilele gustative 
se schimbă şi rămân schimbate, pe măsură ce savurăm noi 
gusturi mult mai compatibile cu o sănătate bună. Nu ai 
sfătui un fumător să se lase de acest obicei prin 
continuarea fumatului unei ţigări pe zi, ci prin renunţarea 
completă la ţigări. Este mult mai facilă o abordare de 100% 
decât una de 99%, şi oferă mult mai multe şanse de reuşită 
pe termen lung. 

Sunt de asemenea întrebat adeseori dacă eu consider 
că această alimentaţie este vegetariană sau vegană. Prefer 
să nu folosesc neapărat aceşti termeni. Mulţi vegetarieni 
consumă încă lactate, ouă, prea multe uleiuri adăugate şi 
produse excesiv rafinate sau procesate. Deşi veganii nu 
consumă deloc produse de origine animală, unii dintre ei 
continuă să folosească grăsimi adăugate, sare şi alimente 
excesiv rafinate sau procesate. Sintagma alimente 
integrale de origine vegetală este cea pe care am facut-o 
cunoscută colegilor mei în calitate de membru în comitetul 


de revizuire al cercetării anti-cancer la Institutul Naţional 
de Sănătate (National Institute of Health - NIH). Ca şi mine, 
şi ei sunt şovăitori în a folosi neapărat cuvintele vegetarian 
şi vegan sau în a atribui o valoare particulară ideologiei 
care se află uneori în spatele respectivelor concepte. Eu am 
vrut să descriu efectele remarcabile asupra sănătăţii pe 
care le are alimentaţia de origine vegetală cu produse 
integrale referitor la dovezile ştiinţifice, mai mult decât 
referitor la o ideologie personală şi filozofică, oricât de 
nobilă ar fi aceasta. 


DE CE AR TREBUI SĂ MĂ ASCULTAŢI? 


Undeva mai târziu în carte, vă voi vorbi despre viaţa 
mea personală şi profesională, dar vreau să rezum pe scurt 
cercetarea mea, astfel încât să puteţi decide imediat dacă 
am credibilitate referitor la subiectul discutat aici. 

De-a lungul a peste 50 de ani, am ţinut conferinţe şi am 
realizat cercetări legate de efectele complexe ale 
alimentelor şi nutriţiei asupra sănătăţii. Pe o perioadă de 
circa 40 de ani, am făcut cercetări de laborator împreună 
cu colegii şi studenţii mei. Pe un interval de 20 de ani, am 
fost membru în comitete de expertiză care au evaluat şi 
formulat politici naţionale şi internaţionale în legătură cu 
hrana şi sănătatea, şi care au determinat care dintre ideile 
de cercetare ar trebui finanţate (deseori, opiniile mele erau 
în minoritate şi nu se finalizau prin impactul pe care îl 
doream asupra recomandărilor - acesta fiind unul dintre 
motivele pentru care am părăsit lumea academică şi am 
început să scriu cărţi). Am publicat peste 350 de articole de 
cercetare, din care majoritatea au fost evaluate prin 
sistemul „peer-review” în cele mai bune jurnale ştiinţifice. 
Am fost membru în cadrul comisiilor editoriale de evaluare 
a câtorva jurnale ştiinţifice de top. Pe scurt, în ultima 
jumătate de secol, am fost pe deplin implicat în parcursul 
complet al dezvoltării dovezilor ştiinţifice, de la originile 
experimentale până la expunerea concluziilor în clasele de 
studii, în sălile de prezentare ale comitetelor care se ocupă 
cu recomandările pentru nutriţie şi sănătate şi în mediul 


public. 


ALIMENTAŢIA VEGETARIANĂ BAZATĂ PE 
PRODUSE INTEGRALE: O IDEE AL CARUI TIMP 
(APROAPE) A SOSIT 


În precedenta mea carte, Studiul China, la care am fost 
coautor împreună cu fiul meu, Tom, am împărtăşit 
cercetările mele şi ale altora, cercetări care m-au 
determinat să recomand cu căldură alimentaţia vegană cu 
produse integrale ca fiind cea optimă pentru oameni. 
Trebuie să admit o oarecare naivitate de care am dat 
dovadă când a apărut cartea, la începutul anului 2005. Am 
sperat ca dovezile irevocabile cuprinse acolo vor schimba 
din temelii obiceiurile alimentare ale oamenilor. Am crezut, 
cu inocentă, că adevărul pur, în sine, poate educa şi re- 
forma recomandările guvernamentale, poate modela 
deciziile de afaceri şi poate schimba disputele publice 
asupra domeniului alimentaţiei. 

Până la un anumit nivel, speranţele mele s-au 
materializat. Câţiva dintre cei mai puternici oficiali 
guvernamentali (inclusiv fostul preşedinte Bill Clinton) au 
adoptat alimentaţia vegetariană şi au recomandat-o, 
împreună cu cartea Studiul China. Companii progresiste şi 
cu influenţă ca Google sau Facebook oferă o multitudine de 
feluri de mâncare vegane în restaurantele lor. Sunt mult 
mai simplu de găsit ingrediente, gustări şi meniuri vegane 
în magazine, restaurante sau online decât oricând până 
acum. lar recenta manie „fară gluten” (despre care 
dezbaterea ştiinţifică este încă impetuoasă) a condus multe 
persoane de la biscuiţi, paste sau pâine excesiv procesate 
către alternative naturale şi mai puţin rafinate. 

Dar cultura de masă nu a îmbrăţişat alimentaţia 
vegetariană. Guvernul încă recomandă şi subvenţionează 
ceea ce nu trebuie. Companiile de catering încă prepară 
mâncare după dieta americană standard (Standard 
American Diet, prescurtată pe bună dreptate „SAD”?), 


2 în limba engleză: sad = trist, dureros, (n. tr) 


compusă majoritar din carne şi lactate injectate cu hormoni 
şi pline de antibiotice, zahăr şi faină rafinate; de asemenea 
coloranţi, arome sau conservanţi artificiali. lar suporterii 
alimentaţiei cu puţini carbohidrați complecşi susţin o dietă 
compusă din cantităţi enorme de grăsimi şi proteine 
animale. Această carte reprezintă parţial încercarea mea 
de a răspunde unei întrebări foarte deranjante: De ce? In 
condiţiile în care dovezile ştiinţifice sunt atât de 
convingătoare, de ce s-au făcut atât de puţine în această 
direcţie? De ce numai atât de puţini oameni ştiu despre ea? 

Înainte ca, pe baza experienţei mele de decenii în dome- 
niul nutriţional, să împărtăşesc răspunsurile bănuite de 
mine - răspunsuri care au implicaţii nu numai asupra 
alegerilor noastre alimentare sau a sistemului de sănătate, 
dar şi asupra viitorului nostru ca specie - vreau să mă 
asigur că sunteţi conştienţi de dovezile ştiinţifice ale stilului 
de viaţă şi alimentaţiei vegetariene cu produse integrale. In 
capitolul următor, voi prezenta aceste dovezi şi voi explica 
modul în care se evaluează eficienţa intervențiilor propuse 
pentru sănătate. 


2 
ADEVĂRUL COMPLET 


Istoria este o întrecere între educație şi catastrofă. 
H. G. WELLS 


În capitolul anterior am tras concluzia că ceea ce mân- 
căm are un impact mai mare asupra sănătăţii noastre 
decât orice altceva. Dovezile pe care eu şi alţii le-am 
acumulat de-a lungul anilor arată că alimentaţia vegană 
compusă din alimente integrale este cea optimă pentru 
om. Fac referinţă la ultima mea carte, Studiul China, pentru 
o viziune detaliată a dovezilor care susţin aceste afirmaţii. 

Bineînţeles, nu toată lumea crede că alimentaţia 
vegetariană este cea mai bună pentru sănătatea noastră şi 
pentru planetă, în ciuda multitudinii de dovezi. Mass-media 
este plină de persoane care în general îşi dau cu părerea 
asupra diverselor subiecte şi care contrazic ceea ce spun, 
de multe ori într-o manieră articulată şi amuzantă. Este 
ridicol de uşor pentru critici să scoată anumite aspecte din 
context şi să le aplice în mod eronat pentru a încerca să 
demonstreze opusul spuselor mele. Întrebarea este cum 
pot ei evalua dovezile fără a fi experţi în biochimie, 
cardiologie, epidemiologie şi în cele câteva alte discipline 
care ar oferi contextul necesar? 

Înainte de a discuta despre barierele care stau în calea 
adoptării la scară largă a alimentaţiei vegane cu alimente 
integrale, doresc să mă adresez respectivilor critici prin 
împărtăşirea către toată lumea a modelului meu de 
evaluare a cercetării alimentaţiei şi sănătăţii. Speranţa mea 
este că vă va ajuta să vedeţi mai bine barajul format din 
nonsensuri şi jumătăţi de adevăr care sunt considerate nu 
numai critici legitime ale sistemului de nutriţie propus de 
mine, ci şi materiale pentru sănătate în mass-media. Odată 
ce eşti informat împotriva reportajelor de tip „moftul 
săptămânii”, vei putea parcurge cu mult mai multă 
uşurinţă şi încredere afirmaţiile despre sănătate - şi vei fi 
mai bine echipat să judeci pentru tine dovezile favorabile 


alimentaţiei vegetariene cu produse nerafinate, sau criticile 
ei. 


EVALUAREA CERCETĂRILOR DESPRE SĂNĂTATE 


Dacă urmăriţi ştirile de la televizor, veţi vedea 
săptămânal o sumedenie de poveşti care promit noi 
medicamente, noi terapii genetice, noi aparate de înaltă 
tehnologie sau noi afirmaţii despre alimente, vitamine, 
enzime şi alţi micronutrienţi. Niciuna dintre aceste 
„descoperiri uluitoare” nu se apropie de beneficiile oferite 
de o alimentaţie vegetariană bazată pe produse integrale, 
deşi nu vei putea afla acest lucru din reportajele păr- 
tinitoare ale studiilor pe care respectivele afirmaţii se 
bazează. 

Inainte de a compara dovezile mele cu cele ale lor, să 
discutăm despre cum se evaluează cercetarea în general. 
Pentru că altfel, vom fi prinşi într-un joc de tipul „unul a 
spus ceva, iar altul a spus opusul”, unde cine strigă cel mai 
tare (sau în acest caz, cine are cei mai mulţi bani pentru 
finanţare) câştigă. Atunci când auzim o afirmaţie legată de 
sănătate, trebuie să ne punem trei întrebări: Este 
adevărat? Este întregul adevăr, sau numai o parte din el? 
Este important? 

Este adevărat? Primul pas în aprecierea unei afirmaţii 
despre sănătate este să stabilim dacă studiile care o susţin 
au fost realizate corespunzător sau nu - cu alte cuvinte, 
dacă ele au fost corect construite, conduse în mod 
profesionist şi raportate îndeajuns de precis pentru a pune 
în evidenţă o faţetă a adevărului. Din păcate, unele studii 
sunt construite şi conduse atât de deficitar, încât 
concluziile lor sunt adevărate absurdităţi. Probabilitatea 
unui astfel de rezultat creşte dramatic în cazul în care 
compania care finanţează cercetarea are ca obiectiv să 
câştige bani de pe urma unei anumite concluzii. Rezultatele 
demne de încredere sunt cele care, în mod ideal, au fost 
replicate în experimente multiple, preferabil de către 
cercetători diferiţi, şi cu siguranţă subscrise de finanţatori 
diferiţi. 


Este întregul adevăr? Este de asemenea important să ne 
uităm la ceea ce nu ni se spune în legătură cu potenţialele 
efecte secundare sau cu alte consecinţe nedorite ale unei 
acţiuni. In natură (iar organsimele noastre sunt în mod 
ideal produse ale naturii), aproape orice este în conexiune 
cu restul. Dacă te doare capul şi iei o pastilă, poţi fi sigur că 
pastila are şi alte efecte în corpul tău decât combaterea 
respectivei dureri. Similar, dacă te hrăneşti vegetarian şi 
consumi alimentele neprocesate în scopul de a preveni 
bolile cardiovasculare, acest lucru va avea efecte 
suplimentare în afară de cel legat de protecţia arterelor 
tale. Când vei auzi de o pilulă minune care scade tensiunea 
arterială, caută întotdeauna să afli care sunt efectele 
secundare ale pilulei. În realitate, nu sunt efecte 
secundare, ci doar efecte. Ce va face această intervenţie 
pentru sănătatea ta în afară de scopul propus? 

Este important? După cum vom vedea pe parcursul 
acestei cărţi, multe dintre aşa-numitele descoperiri pentru 
sănătate nu sunt nici pe departe atât de impresionante pe 
cât publicitatea lor le face să pară. Poate fi o afacere bună 
să te joci cu cifrele astfel încât să îţi creşti vânzările, dar nu 
este ştiinţă. Una dintre metodele de a face acest lucru (fară 
a minţi făţiş) este să alegi numai anumite detalii, să le scoţi 
din context şi să le dai o semnificaţie superioară faţă de 
cea pe care o posedă de fapt. De exemplu, un medicament 
poate fi demonstrat că reduce colesterolul, dar în acelaşi 
timp poate să nu aibă absolut niciun efect asupra incidenţei 
infarctului miocardic sau accidentului vascular cerebral. 
Dar dat fiind că publicul presupune că un nivel mai mic al 
colesterolului conduce la o stare de sănătate mai bună, 
reclamele pentru medicamentul în cauză vor insista 
puternic pe amănuntul scăderii colesterolului, şi chiar vor 
afirma în mod corect că un colesterol mai scăzut este în 
mod curent asociat cu un risc mai mic de boli 
cardiovasculare. Dar se lasă intenţionat deoparte faptul că 
medicamentul respectiv nu conduce către un risc mai mic 
pentru această afecţiune. Capacitatea sa de a reduce 
colesterolul nu contează de fapt, cel puţin când avem în 
vedere durata şi calitatea vieţii utilizatorului. 


În mod realist, trebuie să avem o cunoaştere practică a 
metodei ştiinţifice pentru a evalua o afirmaţie conform 
primelor două teste (Este adevărat? Este întregul adevăr, 
sau numai o parte din el?), împreună cu un acces la 
detaliile despre cum a fost condus studiul în cauză. Chiar 
dacă nu eşti un om de ştiinţă, nu dispera. Dacă te uiţi lao 
reclamă pentru un medicament într-o revistă, poţi întoarce 
pagina pentru a citi despre efectele sale secundare şi 
despre avertizările în legătură cu el. Sau poţi consulta 
jurnale de tipul „peer-review”. „Peer-review” este un 
proces în care concluziile dintr-o cercetare sunt revizuite şi 
criticate de profesionişti calificaţi înainte de a fi publicate. 
Această tehnică permite comunităţii ştiinţifice să conteste 
rezultatele studiilor într-o manieră deschisă investigaţiei 
amănunțite profesioniste şi publice - este o şansă de a 
replica şi verifica observaţiile cercetării sau de a demonstra 
că toate concluziile ei sunt false. Poate că nu este un 
sistem perfect, dar eu nu cunosc ceva mai bun. Minimal, 
încurajează obiectivitatea şi integritatea. Şi furnizează 
cititorilor respectivelor jurnale un nivel de încredere faţă de 
rezultatele publicate în paginile lor. 

Totuşi, când vine vorba de a treia întrebare - dacă 
implicaţiile unei noi afirmaţii despre sănătate contează, 
dacă sunt importante - acesta este un lucru pe care fiecare 
îl poate evalua personal. Este nevoie numai de ceva simţ al 
realităţii. 


CUM SĂ DETERMINĂM DACĂ O INTERVENŢIE 
ASUPRA SĂNĂTĂŢII CONTEAZĂ 


Când mă gândesc dacă o intervenţie asupra sănătăţii 
contează - cu alte cuvinte, dacă merită urmărită de către 
un cercetător, de o persoană fizică sau juridică - utilizez 
trei criterii de bază, precizate mai jos în ordinea inversă a 
importanţei: 

e Cât de repede funcţionează? (Rapiditate) 

e Câte probleme de sănătate rezolvă? (Amploare) 

e Cât de mult seva îmbunătăţi starea de sănătate în 

urma intervenţiei? (Profunzime) 


Să le analizăm pe rând. 
Rapiditatea 


Cât durează pentru un nutrient, medicament, modificare 
genetică sau orice altceva până să ajungă să funcţioneze în 
interiorul corpului? Nu mă refer la timpul necesar pentru ca 
o anumită substanţă să fie absorbită în fluxul sanguin şi 
transportată către celule. Intrebarea este de fapt „Cât 
durează până când se obţine un efect important, cum ar fi 
creşterea energiei sau reducerea simptomelor unei boli?” 

Rapiditatea cu care majoritatea beneficiilor nutriţionale 
apar când se trece la o alimentaţie vegetariană bazată pe 
produse  nerafinate este uluitoare. Diabeticii trebuie 
monitorizaţi din prima zi în care încep să se hrănească 
astfel, pentru ca medicaţia lor să fie redusă pe măsură ce 
alimentaţia începe să-şi arate efectele. Altfel, sunt în 
pericol de a atinge o scădere a nivelului glucozei din sânge 
care poate cauza un şoc hipoglicemic. 

Alimentele non-nutritive acţionează de asemenea foarte 
rapid, dar în direcţia opusă, negativă. În intervalul de una 
până la patru ore de la consumul, spre exemplu, a unei 
mese cu multe grăsimi de la McDonald's (compusă din ouă, 
hamburger, cârnaţi, suc), nivelul trigliceridelor creşte 
enorm (mărind riscul de boli vasculare şi diabet, ca şi cel al 
multor alte afecţiuni) şi arterele se rigidizează (crescând 
presiunea sângelui). Revenirea la fluiditatea normală 
durează câteva ore. Niciunul dintre aceste efecte negative 
nu apare în urma unei mese cu puţine grăsimi, formată din 
cereale şi fructe. 

Când prietenul şi colegul meu medic Caldwell Esselstyn, 
Jr. (autorul remarcabilei cărţi „Prevent and Reverse Heart 
Disease” („Prevenţia şi regresul bolii de inimă”) a folosit o 
alimentaţie vegetariană bazată pe produse integrale pentru 
a întoarce boala cardiovasculară din progresul ei, într-un 
studiu care a început în anul 1985, el a descoperit că 
durerile cronice din piept (cunoscute ca angină pectorală) 
dispăreau în general în intervalul de 1-2 săptămâni. Să 
comparăm acest rezultat cu un medicament contra 


anghinei (de exemplu ranolazine, comercializat sub numele 
de Ranexa), care a fost aprobat de Food and Drug 
Administration (FDA) în anul 2006. Un studiu clinic condus 
pentru a-i stabili eficacitatea a împărţit aleatoriu un număr 
de 565 de pacienţi în două grupuri, unul supus 
tratamentului cu Ranexa, iar celălalt supus tratamentului 
cu un placebo:. Grupul tratat cu Ranexa a obţinut o 
„reducere semnificativă statistic” în crizele de angină pe o 
perioadă de 6 săptămâni. Sună bine, nu? De fapt, grupul 
tratat cu Ranexa a ajuns de la 4,5 la 3,5 crize săptămânal. 
Nu este chiar soluţia rapidă pe care o căutăm, nu-i aşa? 
Dacă la acest aspect mai adăugăm şi efectele secundare 
ale medicamentului raportate de producător, adică amețeli, 
migrene, constipaţii şi stări de vomă (iar studiul nu a 
precizat cât de repede apar aceste simptome), avem 
rezultatul: intervenţii scumpe, cu efecte pozitive limitate şi 
cu o multitudine de efecte secundare, ca cel mai bun 
răspuns al medicinei vestice în loc de o alimentaţie 
vegetariană bazată pe produse nerafinate. 

Unii pot crede că nu este drept să comparăm 
medicamentele cu alimentaţia vegană, fiindcă primele sunt 
făcute să trateze simptomele mai degrabă decât cauzele 
bolii. Dacă există un aspect în favoarea lor pe care 
medicamentele ar trebui să îl aibă, acesta ar fi rapiditatea 
efectului. Într-adevăr, singura funcţie utilă pe care o pot ele 
îndeplini este să „câştige timp” pentru pacientul în cazul 
căruia schimbarea alimentaţiei şi a stilului de viaţă nu ar 
veni la timp. Dacă cineva este adus la secţia de urgenţă în 
urma unui infarct miocardic sau a unui accident vascular 
cerebral, este o idee mai bună să i se administreze un 
medicament care să dizolve cheagul de sânge (trombolitic) 
decât să i se administreze intravenos un smoothie din 
legume verzi. Dar în afară de aceste cazuri de extremă 
urgenţă, rapiditatea de acţiune a unei alimentaţii vegetari- 
ene este superioară oricărui medicament - şi fară a avea 


3 Placebo = medicament (sau preparat) inactiv, fără vreun efect, 
prescris fie pentru a-i face plăcere pacientului, fie în scopuri 
experimentale, pentru a studia efectele farmaceutice ale 
medicamentului şi reacţiile psihice ale pacientului, (n. tr.) 


efecte secundare negative. 
Amploarea 


Cât de răspândite sunt efectele intervenţiei în organism? 
Îmbunătăţeşte aceasta o gamă largă de funcţii, sau numai 
o măsură specifică de tipul presiunii sângelui sau profilului 
lipidic? Se poate crede că o strategie care rezolvă o 
varietate mare de afecţiuni medicale ar fi exact ceea ce 
doctorul a urmărit. Dar ştiinţa medicală este foarte 
suspicioasă în legătură cu orice ar putea reprezenta un 
panaceu (cuvânt derivat din alăturarea cuvintelor din limba 
greacă pan = tot şi akos = remediu). 

Prin contrast, cele mai preţuite abordări medicale de ori- 
gine asiatică sunt cele care tratează cea mai largă gamă de 
boli. La începuturile anilor 1980, medicii experimentați din 
China mi-au prezentat tradiţia lor de utilizare a ierburilor 
medicinale, veche de secole. Deseori, acestea sunt utilizate 
în forma lor completă, integrală, de obicei infuzate în apă şi 
combinate cu alte ingrediente. „Regele” acestor ierburi, cel 
mai mult prescris şi consumat, este ginsengul. Carl 
Linnaeus, care a deschis drumul sistemului ştiinţific de 
denumire a plantelor şi animalelor, a dat ginsengului 
supranumele de „Panax”, datorită multiplelor utilizări ale 
sale în medicina tradiţională chineză. 

Vă amintiţi de Daniel Boone, faimosul lucrător de 
frontieră american? Ştiţi ce facea în sălbăticie? Vâna şi 
punea capcane, nu? A făcut şi aşa ceva. Dar când a fost 
pus faţă în faţă cu posibilitatea de a fi ruinat financiar din 
cauza unor afaceri eşuate în anii 1780, s-a îndreptat către 
ginsengul american (cunoscut ştiinţific sub denumirea de 
Panax quinquefolius). Boone a plătit americani nativi să 
culeagă rădăcinile plantei, pe care le-a trimis apoi în China 
în schimbul unei averi. Nu a fost singurul care s-a îmbogăţit 
de pe urma ginsengului. Ştim de asemenea că John Jacob 
Astor a câştigat 55.000 $ de pe urma primului său 
transport de ginseng către China, echivalentul a peste 1 
milion de dolari astăzi. 

Motivul pentru care chinezii erau dispuşi să plătească 


atât de mult pentru ginseng este dat de capacitatea plantei 
de a susţine sănătatea în atât de multe feluri. Indienii 
Cherokee utilizau ginsengul pentru a uşura stările de colici, 
convulsiile,  dizenteria şi  migrenele. Alte triburi de 
americani nativi au observat că rădăcinile plantei ajută în 
tratarea  indigestiei,  inapetenţei, epuizării,  difteriei, 
crampelor menstruale şi  şocurilor. Asta înseamnă 
amploare! 

Alimentaţia vegetariană cu produse nerafinate combate 
atât de multe boli şi afecţiuni încât vei începe să te întrebi 
dacă de fapt problema nu este una singură - nutriția 
deficitară - care se manifestă sub forma a mii de simptome 
diferite. In loc de a se concentra pe cauza iniţială, medicina 
vestică a decis să se focalizeze pe simptomele individuale 
şi să le numească pe fiecare în parte cu diferite denumiri 
de boli. Să recunoaştem, este o afacere bună să identifici 
mii de afecţiuni diferite, să inventezi şi să vinzi tratamente 
pentru ele, în loc de a privi situaţia în ansamblu şi de a 
prescrie o simplă schimbare care luptă cu toate la un loc. 
Este o afacere bună, dar nu este o medicină bună. 

Dacă specificarea beneficiilor ginsengului, exprimate an- 
terior, este impresionantă, veţi fi uimiţi de amploarea 
rezultatelor unei alimentaţii vegane. În timp ce ginsengul 
poate uşura o varietate mare de simptome, o nutriţie 
corespunzătoare luptă cu cauza fundamentală a majorităţii 
bolilor grave - cancer, boli vasculare (ateroscleroză, infarct 
miocardic, accident vascular cerebral), obezitate, afecţiuni 
neurologice, diabet, o gamă largă de boli autoimune şi 
afecţiuni ale sistemului osos. De la publicarea cărţii Studiul 
China, am auzit de la cititori şi despre alte boli, majoritatea 
non-letale, care sunt de asemenea ameliorate sau 
vindecate de o alimentaţie vegetariană cu produse nerafi- 
nate - dureri de cap şi migrene, afecţiuni intestinale, 
afecţiuni ale ochilor şi urechilor, probleme de stres, gripe şi 
răceli, acnee, disfuncţii erectile sau dureri cronice. Acesta 
este un areal extrem de extins de boli dependente de 
nutriţie, deşi pentru fiecare boală sau grup de boli ar fi de 
folos cercetări suplimentare profesioniste pentru 
documentarea mecanismelor respectivelor efecte. 


Impresiile mele despre impactul acestei alimentaţii asupra 
câtorva dintre afecțiunile menţionate (de exemplu gripe şi 
răceli, dureri de cap, dureri cronice şi alte dureri diverse) 
sunt bazate mai mult pe evidenţele teoretice decât pe cele 
empirice sau publicate. Insă numărul de cazuri în care am 
auzit persoane sau doctori spunând că alimentaţia 
vegetariană le-a rezolvat simultan şi aceste probleme de 
sănătate, m-a convins că funcţionează în acest scop pentru 
vasta majoritate a oamenilor. In trecut, am avut şi eu 
probleme cu migrene şi dureri tipice artritei. Acestea au 
dispărut când am adoptat alimentaţia vegană cu produse 
nerafinate. 

Să încercăm un experiment mental. Cineva la care ţineţi 
vă spune că suferă de o boală cronică (alegeţi-o pe care 
doriţi din lista de mai sus), iar medicul lor le-a oferit două 
alternative de tratament. Prima ar reduce puţin severitatea 
unui singur simptom al bolii şi nu ar mări şansele de a fi 
vindecat(ă) (nici măcar de a trăi mai mult), prezentând în 
acelaşi timp un număr important de efecte secundare 
negative (desigur că medicul le-ar prescrie medicamente 
suplimentare, care să combată aceste efecte secundare şi 
apoi alte medicamente, care să combată efectele 
secundare ale tuturor acestor interacțiuni şi tot aşa). 

A doua alternativă de tratament ar rezolva cauza bolii 
destul de repede, punând astfel capăt tuturor simptomelor 
şi crescând speranţa de viaţă şi calitatea vieţii respectivei 
persoane. Efectele secundare ar include obţinerea greutăţii 
ideale, un plus de energie, un aspect mai plăcut şi o stare 
mai bună, şi suplimentar un aport personal la protecţia 
mediului înconjurător şi la reducerea încălzirii globale. 

Care dintre cele două tratamente ar fi sugestia voastră? 

Pentru comunitatea medicală, acest experiment nu are 
sens. Majoritatea vastă a cercetărilor medicale vizează 
numai efectele specifice ale unui singur element 
(medicament, vitamină, mineral sau intervenţie 
chirurgicală) asupra unui singur simptom sau sistem. Orice 
altceva - ca de exemplu atenţia către alimentaţie sau stil 
de viaţă - este considerat de ei drept prea complicat 
pentru a fi luat în considerare. 


Profunzimea 


Până acum ne-am concentrat pe cât de repede 
afectează nutriția funcţionarea organismului (rapiditate) şi 
pe numărul de sisteme influențate de ea (amploare). Mai 
există un factor crucial în procesul de evaluare a puterii 
unei intervenţii asupra sănătăţii: semnificaţia, importanţa 
efectului. Cu alte cuvinte, profunzimea sa. Dacă celelalte 
variabile sunt identice, aţi prefera o terapie care are ca 
efect o îmbunătăţire infimă a stării generale, sau una cu un 
efect enorm? 

Alimentaţia vegană tinde să ofere efecte benefice 
enorme. Am observat pentru prima dată acest lucru într-un 
set de experimente din India despre care am citit şi pe care 
le-am replicat ulterior împreună cu studenţii mei de la 
Universitatea Cornell, în care cercetătorii au expus animale 
de laborator unui carcinogen puternic (agent care cauzează 
cancerul), iar apoi le-au hrănit în mod diferit: un grup a fost 
hrănit cu o dietă compusă din 20% proteină animală, iar 
celălalt cu o dietă compusă din 5% proteină animală. 
Absolut fiecare animal din grupul hrănit cu 20% proteină 
animală a dezvoltat cancer sau leziuni precursoare ale 
bolii, în timp ce niciunul din grupul hrănit cu 5% proteină 
animală nu s-a îmbolnăvit. 100% din primul grup în 
comparaţie cu 0% din grupul secund. Un astfel de rezultat 
este rareori văzut în studiile biologice care implică atât de 
multe variabile intricate. Şi totuşi, acestea au fost 
descoperirile. Am repetat acest experiment în multiple 
moduri diferite fiindcă era foarte greu de crezut la început, 
dar am obţinut mereu acelaşi rezultat, încercare după 
încercare. Nu există ceva mai profund decât atât. 

Poate vă gândiţi: dar stai aşa, doar pentru că respectiva 
dietă a avut acest efect pe cancerul cobailor;, nu înseamnă 
că poate îmbunătăţi şi sănătatea umană în aceleaşi 
proporții. Studiile pe animale sunt un lucru. Dar un studiu 
condus pe oameni foarte bolnavi cărora să li se schimbe 
drastic alimentaţia? Ar putea o astfel de intervenţie 
nutriţională să producă un efect atât de profund? 


Doi cardiologi, Lester Morrison şi John Gofman, au în- 
treprins studii în anii 1940 şi 1950 (acum aproape 70 de 
ani!) pentru a determina efectul alimentaţiei asupra bolii de 
inimă în cazul oamenilor care suferiseră deja un atac de 
cord. Doctorii le-au oferit pacienţilor o alimentaţie cu puţine 
grăsimi, colesterol şi produse de origine animală - 
tratament care a redus dramatic recidivele ulterioare ale 
bolii cardiovasculare. Nathan Pritikin a realizat acelaşi lucru 
în anii 1960 şi 1970. Medicii Esselstyn şi Dean Ornish au 
pornit la drum să studieze mai atent subiectul în anii 1980 
şi 1990. Lucrând separat, ambii au demonstrat că o 
alimentaţie vegetariană, bogată în carbohidrați complecși, 
a combătut şi chiar a produs regresul bolii de inimă în 
stadiu avansat. Am pomenit puţin de studiul remarcabil al 
lui Caldwell Esselstyn în secţiunea anterioară despre 
Rapiditate, şi puteţi citi mai multe despre lucrarea lui şi a 
tuturor acestor cercetători în cartea Studiul China. Dar să 
studiem mai mult acum descoperirile lui Esselstyn în 
termeni de profunzime a efectului. 


STUDIUL DE REGRES AL BOLII DE INIMĂ 
AL LUI CALDWELL ESSELSTYN 


În anul 1985, Esselstyn a recrutat pacienţi cu boală de 
inimă în stadiu avansat, dar care nu le punea viaţa în 
pericol imediat, pentru un studiu clinic care explora 
posibilitatea ca această afecţiune să fie oprită şi să i se 
provoace  regresul prin alimentaţie. El a confirmat 
severitatea bolii coronariene prin angiograme, pentru a fi 
sigur că progresia afecțiunii era înaintată. Singura cerinţă 
de includere în program a fost dorinţa de a adopta 
schimbările nutriţionale propuse: e) alimentaţie 
vegetariană, bazată pe produse integrale. 

Doctorul Esselstyn a raportat descoperirile sale la 
intervale de 5 şi 12 ani. În perioada de 8 ani anterioară 
studiului, cei 18 pacienţi ai săi avuseseră un număr de 49 
de evenimente coronariene  [infarcte miocardice, 
angioplastii, operaţii „by-pass”), dar în timpul celor 12 ani 
după ce au adoptat alimentaţia vegană a mai survenit doar 


un singur eveniment, şi acesta în cazul unui pacient care 
nu a respectat recomandările nutriţionale. Caldwell 
Esselstyn i-a urmărit ocazional de atunci pe subiecţii 
studiului şi toţi, în afară de 5, sunt în viaţă astăzi, după 26 
de ani. lar cei 5 care nu mai sunt, nu au decedat din cauza 
vreunei probleme cardiace, ci din alte cauze. Decesul lor 
din alte motive nu ar fi ceva ieşit din comun, ţinând cont că 
media de vârstă a subiecţilor din anul 1985 era de 56 de 
ani, iar cineva care avea atunci această vârstă, acum (în 
anul 2012, anul apariţiei cărţii în limba engleză) ar avea 83 
de ani. lar cei care sunt în viaţă nu mai prezintă simptome 
cardiace. Pacienţii au avut 49 de evenimente 
cardiovasculare în cele 96 de luni anterioare cercetării şi 
niciun eveniment în cele aproximativ 312 luni ulterioare ei. 
Această concluzie de o importanţă covârşitoare se numără 
printre cele mai profunde beneficii pentru sănătate pe care 
le-am cunoscut vreodată. Nimic altceva din medicină nu se 
apropie de o asemenea reuşită. 

Să comparăm aceste descoperiri cu medicamentul 
Ranexa, despre care am menţionat mai devreme în acest 
capitol, în termeni de reducere a mortalităţii provocate de 
boala de inimă şi de alte cauze. Un studiu gigant pe 6.500 
de pacienţi care au utilizat Ranexa a găsit câteva 
îmbunătăţiri infime în rândul lor, dar verdictul global, 
raportat în Journal of the American Medical Association a 
fost: „Nu a fost observată nicio diferenţă în mortalitatea 
totală, între ranolazine (Ranexa) şi un placebo.” 


SEMNIFICAȚIA STATISTICĂ VERSUS 
SEMNIFICAȚIA IMPORTANTA 


Profunzimea unui efect nu este importantă numai pentru 
persoana care beneficiază de efectul respectiv. 
Profunzimea efectului la care te aştepţi într-un studiu 
experimental determină numărul de subiecţi de care ai 
nevoie, pentru a evalua cu un anumit grad de încredere 
dacă rezultatele sunt reale sau fară importanţă. Cu alte 
cuvinte, cu cât diferenţa dintre două variabile (de exemplu 
tratamentul A şi tratamentul B sau grupul experimental şi 


grupul de control) este mai mică, cu atât va fi nevoie de 
mai mulţi subiecţi pentru a demonstra că diferenţa este 
reală şi nu datorită şansei. În cazul medicamentului Rane- 
xa, unde episoadele de angină au fost reduse de la 4,5 la 
3,5 pe săptămână, ar fi nevoie de câteva sute de 
participanţi la studiu pentru a arăta că rezultatul nu a putut 
surveni aleatoriu - în jargon ştiinţific, pentru a fi „statistic 
semnificativ”. 

Vă puteţi întreba în legătură cu mărimea studiului lui 
Esselstyn, din moment ce grupul său experimental a 
cuprins un număr mic de subiecţi. Este numărul de 18 un 
eşantion destul de cuprinzător pentru a dovedi 
semnificativitatea statistică? Pentru a răspunde la 
întrebare, să ne imaginăm un rezultat diferit la 
experimentul de mai sus. Să spunem că grupul B, cel de 
control, încă are parte de 4-5 atacuri în medie pe 
săptămână. Grupul A, cel care primeşte noul tratament, nu 
mai are parte de niciun atac. Niciunul. Zero. Nu mai este 
nevoie de sute de participanți când efectul este atât de 
mare. Probabilitatea ca un asemenea rezultat profund şi 
consistent să fie datorat şansei tinde spre zero. 

Când petreci timp acordând atenţie cercetărilor 
ştiinţifice, întâlneşti de multe ori conceptul de semnificaţie 
statistică. El este foarte folositor; împiedică tragerea unor 
concluzii bazate pe informaţii insuficiente. Spre exemplu, 
dacă arunci o monedă în sus şi obţii „cap”, nu poţi afirma 
că este o monedă măsluită care oferă întotdeauna faţeta 
cu „cap”. Nu poţi distinge un tipar de elementul aleatoriu 
inerent aruncând moneda o singură dată, şi nici chiar 
aruncând-o de 5-6 ori. Problema este că mulţi cercetători 
„divinizează” semnificaţia statistică, uitând de ceva cel 
puţin la fel de important: semnificaţia efectivă, care 
contează, de tipul „De ce este important acest rezultat?” 
Chiar ar trebui să ne entuziasmăm de reducerea 
episoadelor de angină pectorală de la 4,5 la 3,5 pe 
săptămână? Oare nu ar trebui să utilizăm timpul şi banii 
căutând şi evaluând tratamente care îmbunătăţesc major 
starea de sănătate, în loc de a menţine şi gestiona stările 
de boală? 


CĂTRE O SOLUŢIE MAI BUNĂ PENTRU SĂNĂTATE 


Date fiind dovezile pe care le-am împărtăşit în capitolul 
de faţă, aţi putea crede că şcolile medicale de top din ţară 
ar face din alimentaţia vegetariană ştiinţa principală 
„medicală” a viitorului. Majoritatea activităţii acestor 
instituţii şi finanţării de la Institutul Naţional de Sănătate 
(National Institute of Health - NIH) ar trebui direcționate 
către educaţia şi cercetarea în domeniul nutriţiei, în scopul 
identificării modalităţilor optime de a consilia pacienţii în 
îmbunătăţirea alimentaţiei lor şi în scopul construirii de 
medii în care hrănirea sănătoasă este mai facilă decât 
hrănirea deficitară. Nimic de acest gen nu se întâmplă. 

Desigur că „a mânca sănătos” (un termen vag folosit 
intenţionat, care nu exprimă nimic în discuţia publică) este 
o vorbă goală pe care instituţiile medicale o tot folosesc. 
Dar ele nu iau alimentaţia în serios ca fiind prima şi 
principala armă în prevenirea şi tratarea bolilor. Importanţa 
unei alimentaţii vegane integrale (cu multe alimente 
bogate în fibre şi antioxidanți) a fost cu adevărat acceptată 
numai de comunitatea medicinei alternative şi profilactice, 
în timp ce în mediul medical clasic, ideea că nutriția are 
impact asupra bolilor grave de tipul cancerului este 
considerată nebunie - în ciuda faptului că aproape niciunul 
dintre acei profesionişti care resping în mod sistematic 
potenţialul alimentaţiei nu are vreun pic de pregătire în 
acest domeniu. 

Cercetările arată că alimentaţia vegetariană cu produse 
nerafinate este în fapt cea mai bună cale de a trata bolile. 
Mai bună decât medicamentele prescrise. Mai bună decât 
intervenţiile chirurgicale. Mai bună decât orice există în 
arsenalul sistemului medical actual, în lupta cu cancerul, 
accidentele vasculare cerebrale, bolile vasculare, scleroza 
multiplă şi altele. Poate ar fi timpul să ne oprim din a ne 
declara război nouă înşine prin folosirea medicamentelor 
toxice şi a operaţiilor periculoase, şi să începem să ne 
tratăm cu blândeţe, hrănindu-ne cu alimentele care sunt 
demonstrate a dezvolta şi susţine în mod sănătos oameni şi 


societăţi înfloritoare. 

Trebuie să ne redefinim relaţia cu cuvintele sănătate şi 
tratament. Sănătatea reprezintă mai mult decât nişte 
expresii superficiale de tipul „să avem o dietă bună” sau 
„să consumăm alcool cu moderație” sau „să urcăm pe 
scări, nu cu liftul”. Desigur că există ceva merit în aceste 
afirmaţii, dar în esenţă ele anulează posibilitatea unei 
adevărate schimbări. Ele sunt doar aparent afirmaţii 
corecte, dar sunt goale de substanţă sau concretitudine. 

In loc de vorbărie care numai sună bine, dar nu oferă ni- 
mic în fond, este necesar să facem din nutriţie pilonul 
central al sistemului nostru de sănătate. Mai mult, trebuie 
să ne depărtăm de conceptul de „dietă”, care sugerează 
numai eforturi eroice şi nesustenabile de a mânca sănătos. 
Trebuie să substituim „dieta” cu schimbarea stilului de 
viaţă, care să includă şi o alimentaţie sănătoasă. 
Persoanele care adoptă o alimentaţie vegetariană cu 
produse integrale realizează că majoritatea problemelor lor 
de sănătate erau cauzate sau mult înrăutăţite de vechiul 
lor mod de a se hrăni şi că ele se rezolvă natural şi rapid 
odată ce organismul începe să primească combustibilul 
corespunzător. Este similar cu cineva care se loveşte în cap 
cu un ciocan de trei ori pe zi şi crede că nimic nu îi va 
vindeca durerea de cap. Trebuie numai să lase ciocanul 
jos! 

Am crezut în mod naiv că toată lumea implicată în cer- 
cetare şi în comunitatea medicală va fi capabilă să vadă 
înţelepciunea de bun-simţ din această abordare, odată ce 
aveau să vadă ce descoperiri am făcut. Dar când mi-am 
afirmat convingerea că nutriția ar trebui să fie în centrul 
sistemului nostru medical, am văzut cât de mult mă 
înşelasem. Unul dintre cele mai revelatoare fenomene a 
fost ferocitatea cu care am fost atacat pentru că am 
împărtăşit concluziile cercetărilor mele şi implicaţiile lor - 
(atacat) uneori chiar de colegi din practica medicală sau de 
cercetare. 

Pe cât de stupid îmi pare acum, când am pornit pe 
această cale nu am avut idee că descoperirile expuse în 
acest capitol mă vor face un „eretic” şi îmi vor ameninţa 


fondurile şi cariera. Din fericire pentru mine, aceste 
ameninţări s-au dovedit a fi mult mai mult insuccese decât 
succese. Dar înainte de a prezenta marile probleme care au 
cauzat acele atacuri, aş vrea să vă expun drumul meu 
diferit. În definitiv, am avut un avans de 50 de ani faţă de o 
parte din aceste idei. Să vă pun la curent cu acest aspect 
înainte de a diseca problema. 


3 
DRUMUL MEU DIFERIT 


Câna trăim într-un sistem, absorbim un sistem 
şi gândim într-un sistem. 
JAMES W. DOUGLASS 


Când mi-am început cariera de cercetare în ştiinţa 
nutriţiei, eram naiv prin definiţie. Mediul în care am 
crescut, cu câmpuri de fân şi hambare, nu m-a pregătit 
pentru partea întunecată a „ştiinţei”, aşa cum este ea 
studiată în prezent: lăcomia, închistarea mentală, lipsa de 
onestitate făţişă şi cinismul unei părţi din practicienii ei. Ca 
să nu menţionez exemplele şocante de oficiali publici 
închizând ochii în faţa unor descoperiri importante care au 
stat în calea realegerii lor în funcţii. 

Am intrat la academie dornic de a participa în versiunea 
mea idealistă de cercetare ştiinţifică. Nu îmi puteam 
imagina ceva mai bun: învăţarea unor lucruri noi, alegerea 
temelor de cercetare, apoi împărtăşirea şi discutarea 
ideilor cu studenţi şi colegi. lubeam transparenţa şi 
integritatea metodelor ştiinţifice - cum părerile subiective 
sau inexactităţile dispăreau în faţa măreției dovezilor reale. 
Cum un experiment bine organizat punea frumos bazele 
pentru descoperirea adevărului. Cum interogaţiile sincere 
puteau să alunge ignoranţa şi să creeze o lume mai bună. 

Ceea ce am descoperit a fost că ştiinţa a fost, este şi 
poate fi aşa - atât timp cât cercetătorul este atent să nu 
urmeze direcţii politice incorecte, în afara limitelor ştiinţei 
„normale”. Te poţi întreba şi poţi cerceta orice vrei, până 
când treci linia definită de prejudecată şi întărită de 
interesele financiare care finanţează aproape toată ştiinţa. 

Ştiinţa normală. Este o expresie ciudată, nu-i aşa? Ştiin- 
ţa normală înseamnă orice care nu pune la îndoială 
paradigma predominantă - povestea agreată despre cum 
este lumea. „Normal!” nu înseamnă „bun” sau „mai bun” în 
niciun caz; înseamnă numai că cercetătorul s-a abținut de 
la a pune întrebări ale căror răspunsuri sunt considerate 


ştiute sau fară loc suplimentar de dezbatere. În majoritatea 
carierei mele, m-am lovit de limitele invizibile ale 
paradigmei ştiinţifice. În ultimele decenii, m-am decis în 
sfârşit să le sfărâm în totalitate. De aceea ştiu atât de 
multe despre aceste limite: uneori este necesar să treci 
linia pentru a afla unde este trasă. 

Unul dintre cele mai diabolice aspecte ale paradigmelor 
este că sunt aproape imposibil de perceput din interior. O 
paradigmă poate fi atât de atotcuprinzătoare, încât pare că 
nu mai există altă variantă. De exemplu, să ne reamintim o 
paradigmă învechită, care a dominat vreme de sute de ani: 
ideea că Soarele se învârte în jurul Terrei, şi nu invers. Nu 
poţi blama oamenii care au crezut că Pământul este centrul 
Universului; când ieşi afară, vezi Pământul nemişcat, în 
timp ce Soarele, Luna şi stelele se mişcă pe cer. Când 
Copernic a publicat De Revolutionibus în 1543, afirmând că 
Pământul se învârte în jurul Soarelui, el a pus la îndoială un 
aspect luat drept bun, un mileniu de idei stabilite şi o 
comunitate religioasă furioasă. Faptul că a avut dovezi - 
realitatea că teoria sa a explicat fenomene altfel inexpli- 
cabile sub vechea paradigmă - nu a contat câtuşi de puţin. 
Aşa cum a spus filozoful şi compozitorul Paul Simon: „Omul 
aude numai ceea ce vrea să audă şi ignoră restul.” 

Nu încerc să mă compar cu Copernic. Povestea sa este 
doar un exemplu notoriu al unei paradigme depăşite care a 
stat în calea progresului şi a descoperirii adevărului. Într-o 
lume perfectă (cea în care am crezut când mi-am început 
cariera în cercetare), modul de operare ştiinţific ar înlătura 
pur şi simplu paradigmele inadecvate când limitele lor ar fi 
puse în evidenţă de dovezi. Dar oamenii care şi-au 
construit cariera pe fundamentul acestor paradigme pot 
acţiona precum dictatorii ameninţaţi; ei se agaţă de putere 
cu orice preţ, şi cu cât sunt mai puşi la îndoială, cu atât 
devin mai înverşunaţi şi mai periculoşi (acest lucru este cel 
mai aplicabil când paradigma în cauză susţine interese 
financiare puternice - dar vom ajunge şi acolo în curând). 

Odată ce am ieşit din cadrul paradigmei predominante 
în ceea ce priveşte nutriția, am descoperit ceva 
îmbucurător: se pot învăţa foarte multe despre interiorul 


paradigmei din exteriorul ei. Să ne gândim la un peşte care 
înoată în ocean, total inconştient în legătură cu alte medii. 
Odată ce este prins într-o plasă, agăţat în aer şi apoi 
aruncat pe puntea unei corăbii, el nu are altă variantă 
decât să-şi confrunte vechea viziune inadecvată care 
spunea că lumea întreagă este numai apă. Să presupunem 
că apoi peştele se eliberează din plasă şi ajunge din nou în 
ocean. Cum poate descrie el semenilor lui ceea ce a văzut? 
Care ar fi reacţia lor cea mai probabilă dacă ar fi ca noi? 
„Sărmanul Dori şi-a pierdut minţile. A început să aiureze şi 
să inventeze minciuni.” Realitatea este desigur că acum 
Dori ştie că oceanul este numai un mediu printre multe 
altele. A înţeles că oceanul are limite şi pricepe acum 
câteva dintre proprietăţile acestui element numit „apă”. 
Pentru că a experimentat aerul uscat, el percepe acum apa 
ca fiind rece şi umedă. Ştie acum că apa conferă o anumită 
senzaţie şi că răspunde la coada şi înotătoarele lui într-un 
mod particular, care nu este universal. Mai există alte 
adevăruri în afara mediului lui de viaţă, iar Dori poate 
vedea tabloul întreg şi poate plasa oceanul în contextul 
general. 

Drumul meu „afară din apă” m-a făcut să fiu considerat 
un „eretic” de către mulţi dintre colegii mei. Spre deosebire 
de Dori, eu nu am fost aruncat în exteriorul paradigmei; eu 
doar am înotat într-o direcţie care m-a condus din ce în ce 
mai aproape de mal, până când, într-un final, am putut 
atinge ţărmul. Calea mea diferită prin lumea cercetării a 
fost rezultatul curiozităţii mele şi urmăririi perseverente a 
observaţiilor „speciale”. Acestea sunt date care nu se 
conformează cu restul observaţiilor. Sunt „anomalii”, ieşite 
din comun - un rezultat neobişnuit care, dacă suntem 
sinceri cu noi înşine, ne poate pune la îndoială integritatea 
înţelegerii noastre curente. 

Deseori, aceste observaţii sunt simple erori. Cântarul nu 
a funcţionat cum trebuie. Două tuburi de test au fost 
schimbate accidental între ele. Astfel de lucruri. Alteori 
aceste observaţii sunt rezultatul unei fraude deliberate, 
comise de cercetători care caută să îşi facă un nume (sau o 
avere). Aşa că ştiinţa este sceptică în legătură cu datele 


care par să contrazică mesajul predominant. În definitiv, nu 
vrem ca înţelegerea noastră despre Univers să se clatine şi 
să se legene cu fiecare măsurare aleatorie. 

Modul de operare ştiinţific, în general, priveşte la obser- 
vaţiile „speciale” şi spune: „Dovedeşte! Arată-ne că nu a 
fost un noroc, o greşeală, o minciună.” Cu alte cuvinte, 
reproduce acel rezultat în condiţii de laborator. Descrie 
experimentul cu suficiente detalii astfel încât şi alţii să îl 
poată repeta şi să vadă dacă vor obţine aceeaşi concluzie. 
Dacă o observaţie „specială” rezistă unui astfel de control, 
ar trebui să fie acceptată în baza noastră de cunoştinţe şi 
să ne schimbe paradigma. 

Din nefericire, cercetătorii sunt oameni şi nu reprezintă 
mereu ceea ce este mai bun în modul de operare ştiinţific. 
Când o descoperire ameninţă validitatea lucrărilor lor, ei 
pot intra într-o defensivă iraţională. lar când noi dovezi 
ameninţă finanţările lor, ei pot deveni de-a dreptul 
meschini. lţi poţi da seama când acest lucru se întâmplă, 
pentru că ei nu mai discută despre argumente sau dovezi, 
ci încep să azvârle cu calificative. 

Primul meu pas pe drumul diferit a survenit când am 
descoperit o observaţie specială care a pus la îndoială una 
dintre cele mai adânc înrădăcinate credinţe din nutriţie: 
cea care susţinea că proteina animală este bună pentru 
noi. 


VACA ŞI EU 


Venind de la o fermă de vaci, am crezut că aportul meu 
la bunăstarea omenirii ar fi să îmi dau seama cum să obţin 
mai multe proteine de la animale. În definitiv, milioane de 
oameni de pe glob suferă de malnutriție, iar una dintre 
problemele principale  nutriţionale era deficienţa de 
proteine. Dacă am fi putut face laptele şi carnea mai ieftine 
şi în cantităţi mai mari, am fi putut reduce din suferinţă. 
Aşa cum spunea un cântec popular în 1947: „Dacă fiecare 
copil ar avea lapte proaspăt în fiecare zi, dacă fiecare 
lucrător ar avea destul timp să se joace, dacă fiecare suflet 
fară adăpost ar avea un loc bun unde să stea, ar putea fi o 


lume minunată.” Laptele proaspăt era pus laolaltă cu o 
săptămână de lucru plăcută şi cu sfârşitul lipsei de adă- 
post! Ce putea fi mai nobil? i 

Subiectul era perfect pentru mine. Intreaga mea 
copilărie a fost compusă din mulgerea vacilor şi împărțirea 
bunătăţilor cu cumpărătorii noştri. Pregătirea mea în 
medicină veterinară, biochimie şi nutriţie îmi oferea 
cunoştinţele şi viziunea necesare manipulării hranei 
animalelor pentru a îmbunătăţi rezerva de hrană pentru 
oameni. lar industriile de carne de vacă şi lactate erau - şi 
încă sunt - extrem de generoase cu banii pentru astfel de 
cercetări. Ar fi fost dificil de găsit pe altcineva mai puţin 
potrivit decât mine să renunţe la toate acelea când au 
apărut dovezile că proteina animală* era de fapt 
dăunătoare pentru om. 

Ceea ce m-a motivat, îmi dau seama când privesc 
înapoi, a fost curiozitatea mea nestăpânită când era vorba 
de observaţii „speciale”. Am fost convins că datoria mea 
era să descopăr adevărul, oriunde m-ar fi condus el. lar 
cercetarea mea legată de proteine m-a condus, pas cu pas, 
la conştientizarea faptului că întreaga paradigmă ştiinţifică 
era greşită grav. 


PROTEINELE, NUTRIENTUL (NU ATÂT DE) PERFECT 


Calea mea alunecoasă către ieşirea din conformitate a 
început cu acea observaţie derutantă, chiar alarmantă, pe 
care am facut-o la sfârşitul anilor 1970, de care am 
pomenit şi în introducere: copiii din Filipine care consumau 
cele mai mari cantităţi de proteine erau cei mai predispuşi 
la cancer hepatic. Acea descoperire era atât de ciudată, şi 
atât de opusă cu tot ceea ce credeam şi gândeam că ştiu, 
încât am studiat imediat literatura ştiinţifică pentru a vedea 
dacă şi altcineva găsise o astfel de conexiune între 
proteine şi cancer. 

Cineva găsise. Un grup de cercetători din India a condus 
un studiu clinic de prim standard, tipul în care se izolează o 


4 Proteina animală se găseşte în toate alimentele de origine animală 
(carne, lactate, ouă şi derivatele lor) şi numai în acestea, (n. tr.) 


variabilă şi se realizează un experiment controlat asupra ei. 
Cercetătorii  administraseră  aflatoxină, un carcinogen 
puternic, unui număr de două grupuri de şoricei. Un grup 
fusese hrănit cu o alimentaţie cu 20% proteină animală 
(cazeină - principala proteină din lapte). Celălalt grup 
fusese hrănit cu numai 5% proteină animală. Rezultatele? 
Fiecare şoricel din grupul hrănit cu 20% proteine a făcut 
cancer hepatic sau a dezvoltat leziuni precursoare ale bolii. 
Nici măcar unul dintre şoriceii hrăniţi cu 5% proteine nu s-a 
îmbolnăvit. (Vă amintiţi de acest studiu din discuţia despre 
profunzimea efectului, din capitolul 2). 

Privind retrospectiv, mutarea înţeleaptă din punct de ve- 
dere al carierei ar fi fost să merg la culcare şi să nu mă mai 
gândesc vreodată la ceea ce observasem. Să combat un 
subiect atât de controversat atât de devreme în cariera 
mea a fost mult mai periculos decât am crezut. Şi în ciuda 
conştientizării mele crescânde că practica ştiinţei nu era 
dată exclusiv de descoperirea obiectivă a adevărului, eram 
încă destul de naiv pentru a crede că lumea ar aprecia (şi 
ar răsplăti) informaţia care ar putea eradica flagelul 
cancerului. 

Voi spune că am purces cu atenţie, fiind astfel capabil 
să evit potenţialele critici pentru mulţi ani. Am pus bazele 
unor laboratoare de cercetare, primul la Universitatea 
Virginia Tech, iar ulterior mai multe la Universitatea 
Cornell, pentru a investiga rolul alimentaţiei în prevenirea 
sau cauzarea cancerului. Am condus experimente foarte 
conservatoare, care au studiat biochimia proteinelor, 
enzimelor şi celulelor canceroase, genul de ştiinţă bazată 
pe eprubete, tuburi şi microscoape puternice, care place 
revizorilor de burse şi editorilor de jurnale. Numai că grupul 
nostru de cercetători „nebuni” dovedea încet-încet şi fară 
dubii, nu numai că excesul de proteine din alimentaţie, dar 
un anumit tip de proteină cauza formarea şi creşterea 
tumorilor canceroase. lar aceste rezultate, observate în 
experimentele noastre cu şoricei, erau similare cu studiile 
realizate pe oameni, care arătau asociaţii impresionante 
între consumul de proteine de origine animală şi ratele de 
cancer. 


Când spun „proteine”, la ce alimente vă gândiţi? 
Probabil nu spanac sau varză, deşi acestea au de circa 
două ori mai multe proteine pe calorie decât carnea de 
vacă. Nu, pentru cei mai mulţi dintre noi din SUA, proteine 
înseamnă carne, lactate şi ouă. Povestea noastră de 
dragoste cu proteinele are ceva vechime. Cuvântul 
proteină ne oferă un indiciu despre cât de deplin venerăm 
acest nutrient: rădăcina sa, de origine greacă, proteios, 
înseamnă „de importanţă primară”. lar „tipul bun” de 
proteine a fost considerat pentru mult timp cel găsit în 
produsele de origine animală. La scurt timp după ce 
proteinele au fost descoperite de Gerardus Mulder în 1839, 
un chimist faimos, Justus von Liebig, a exclamat că 
proteinele de origine animală erau „marfa vieţii însăşi!” 
Eticheta de „calitate înaltă” avea chiar sens dintr-o 
perspectiva biochimiei - corpurile noastre, ele însele făcute 
din proteină animală, puteau metaboliza proteina animală 
mai eficient decât pe cea vegetală. 

Aşa că imaginaţi-vă şocul nostru când proteina animală 
era vinovată de cauzarea cancerului în studiile noastre, iar 
cea vegetală nu. Cel mai semnificativ carcinogen, 
substanţa care invariabil conducea la cancer în grupul de 
şoricei hrăniţi cu ea la nivelul de 20% din calorii, era 
cazeina, adică proteina din lapte. Proteinele vegetale, cum 
ar fi cele din grâu sau soia, nu aveau niciun efect asupra 
dezvoltării cancerului, chiar la doze mari. 

De fapt, în anul 1983, grupul meu de cercetare de la 
Universitatea Cornell a demonstrat că putem opri sau porni 
creşterea timpurie a tumorilor canceroase prin simpla 
schimbare a nivelului de proteine consumate de şoricei. La 
fel de uimitor, când boala canceroasă fusese oprită pentru 
o perioadă relativ lungă de timp printr-o alimentaţie cu mai 
puţine proteine, putea fi ulterior activată din nou prin 
trecerea la o alimentaţie cu multe proteine. Efectul era 
uluitor. Când era activată, dezvoltarea cancerului era 
viguroasă şi robustă. Când era dezactivată, era oprită 
complet. Modificări majore în evoluţia cancerului, atât 
pozitive, cât şi negative, erau declanşate de schimbări mi- 
nore în aportul de proteine. 


Şi am avut cercetarea „specială” în mâinile noastre! O 
parte din semnificaţia descoperirilor noastre erau nivelurile 
relativ scăzute de proteină animală necesare declanşării 
cancerului. Majoritatea studiilor relative la carcinogeni (de 
exemplu cele efectuate asupra coloranților alimentari, 
nitraţilor din hot dog sau toxinelor din mediu ca dioxina) 
administrează cobailor doze de sute sau mii de ori mai mari 
decât cantităţile posibil a fi găsite vreodată în natură. 
Efectul cancerigen extrem de puternic pe care l-am 
observat noi apărea la niveluri de proteină animală 
consumate în mod obişnuit de oameni, niveluri spre care 
erau încurajați. 

In acel moment am ştiut că aveam în mâini o descoperi- 
re provocatoare. Erau necesare un design experimental 
solid, o documentaţie riguroasă şi pe cât de multă 
transparenţă puteam oferi pentru a susţine conexiunea 
dintre proteine şi cancer. Am abordat cercetarea noastră 
continuă din perspective diferite şi am publicat rezultatele 
în jurnalele ştiinţifice cel mai atent verificate prin sistemul 
„peer-review”. A trebuit să facem studiile foarte atent şi în 
concordanţă cu criteriile de cercetare acceptate, pentru a 
asigura şi menţine finanţarea necesară, dar foarte 
competitivă. 

Datorită faptului că am urmat acele criterii de cercetare 
atât de riguros, am fost capabili de a primi finanţare, în 
ciuda naturii incendiare a temei studiate. Am primit fonduri 
de la Institutul Naţional al Sănătăţii timp de 27 de ani la 
rând, ceea ce ne-a permis să învăţăm enorm despre natura 
proteinei animale şi despre efectele ei biochimice în 
organism. Am învăţat cum proteina, odată consumată, 
lucrează în interiorul celulei şi porneşte procesul 
cancerigen. La fel ca în cazul cercetătorilor indieni, 
rezultatele noastre erau absolut convingătoare. Se 
petrecea ceva dramatic şi provocator. 

În timpul acestor zile timpurii ale cercetărilor noastre, 
am fost invitat de către Peter Magee, editorul-şef al 
jurnalului de top în studiul oncologic, Cancer Research, să 
ţin o conferinţă la Institutul Fels al Şcolii de Medicină de la 
Universitatea Temple. La cina de după prezentare, i-am 


spus de un nou experiment pe care îl plănuiam, unul care 
se putea dovedi a fi din nou destul de provocator. Vroiam 
să compar acest efect remarcabil al proteinelor asupra 
dezvoltării cancerului cu efectul acceptat produs de un 
carcinogen chimic foarte puternic. l-am zis că bănuiam 
faptul că efectul proteinei de origine animală va fi de 
departe mult mai îngrijorător. El era sceptic, aşa cum un 
editor al unui jurnal prestigios ar trebui să fie. Când o 
paradigmă ştiinţifică este atacată, povara de a aduce 
dovezi cade pe bună dreptate pe umerii celui care o atacă. 

O parte din paradigma curentă este că substanţele 
nocive din mediu cauzează cancer, iar elementele mai 
luminate din lupta cu boala caută să ne reducă expunerea 
la acele substanţe. O parte care nu este inclusă în 
paradigma curentă este că alimentele pe care le 
consumăm reprezintă un determinant mult mai puternic 
pentru cancer decât mai toate toxinele din mediu. Şi am 
sugerat că o schimbare chiar relativ modestă în nutriţie ar 
putea fi mai relevantă în cauzarea cancerului în comparaţie 
cu consumul unui carcinogen puternic. L-am întrebat pe 
editor dacă ar putea să ia în considerare sublinierea 
descoperirilor noastre pe coperta jurnalului, dacă ele s-ar 
dovedi adevărate. Spre meritul său, el a acceptat să se 
gândească la propunere, în ciuda scepticismului său bine 
înrădăcinat. El „ştia”, ca majoritatea specialiştilor în cancer 
de atunci, că boala survine din cauza carcinogenilor 
chimici, virusurilor şi genelor, şi nu din cauza schimbărilor 
minore în consumul nutrienţilor. Dar a fost de acord că 
dacă voi putea demonstra afirmaţia mea „eretică” într-o 
manieră satisfăcătoare, va accepta concluziile găsite şi va 
publica studiul. 

Când am realizat practic aceste noi experimente, ele au 
susţinut descoperirile noastre anterioare chiar mai clar 
decât ne aşteptam. Consumul de proteină animală a cauzat 
dezvoltarea cancerului mult mai mult decât dozele din 
respectivul carcinogen chimic. Dar speranţa mea de a avea 
aceste rezultate captivante pe coperta jurnalului ştiinţific a 
fost distrusă. Editorul-şef al jurnalului se pensionase, iar 
înlocuitorul lui şi Comitetul de Recenzie Editorială (Editorial 


Review Board) au schimbat politica. Erau dispuşi să alunge 
ideea efectelor alimentaţiei asupra cancerului. În loc de 
asta, ei au trimis manuscrisele conexiunii dintre cancer şi 
nutriţie unui jurnal nou şi netestat, Cancer Epidemiology; 
Biomarkers & Prevention, o metodă bună de a surghiuni 
cercetarea noastră într-o categorie secundară. Ei vroiau 
articole mai „stimulatoare mental” - care ar ţinti modul de 
lucru al cancerului în termeni moleculari, mai ales dacă 
concluziile ar fi fost legate de chimicale, gene sau viruşi. Ei 
au considerat că investigarea efectelor nutriţiei asupra 
promovării cancerului, aşa cum o faceam noi, era aproape 
înrudită cu nonştiinţa. 

Cam în acelaşi timp, fiindcă obţineam dovezi încă şi mai 
convingătoare legate de efectul deosebit al proteinelor, am 
ţinut o prezentare la Congresul Mondial al Nutriţiei din Seul, 
Coreea de Sud. O audienţă numeroasă de cercetători asista 
la prelegere, iar în timpul sesiunii de întrebări şi răspunsuri, 
un fost coleg de-al meu din public - binecunoscut partizan 
al unui consum mai mare, nu mai mic, de proteine - s-a 
ridicat şi s-a lamentat: „Colin, vorbeşti despre mâncare 
gustoasă! Nu ne-o lua!” Nu a pus la îndoială validitatea 
rezultatelor cercetărilor noastre; era preocupat de faptul că 
eu încercam să îi „compromit” dragostea personală pentru 
proteina animală. 

Am realizat atunci că cercetările pe care le efectuam 
deveneau o ţintă de critică pentru cei legaţi puternic de 
obiceiurile lor alimentare. Chiar şi oameni de ştiinţă 
raţionali puteau fi cuprinși de episoade lungi de isterie când 
li se prezentau dovezi că mâncărurile lor favorite ar putea 
să îi omoare. Să mai vorbim despre atingerea unui punct 
sensibil! Partea tristă a poveştii este că fostul coleg care s- 
a ridicat în timpul prelegerii a decedat, la o vârstă mult 
prea tânără. A suferit de o afecţiune a inimii cauzată de 
proteina de origine animală. 

Cercetarea noastră a continuat să formuleze o serie de 
„erezii” foarte provocatoare legate de ideea că aşa-numita 
proteină „de calitate înaltă” nu are calitatea crezută. 
Asocierea unui nutrient prețuit ca proteina cu dezvoltarea 
puternică a unei boli atât de temute precum cancerul era 


considerată „erezie” la puterea a doua. Nutrientul pe care îl 
veneram cel mai mult provoca boala de care ne temeam 
cel mai mult. (Mai multe „erezii” vor urma!) 


TERENUL MINAT AL CANCERULUI 


Spre sfârşitul anilor 1980, am acceptat o invitaţie de a 
ţine conferinţe Grand Rounds la Facultatea de Medicină 
McGill din Montreal, cel mai bine văzut program 
educaţional medical din Canada. Fiindcă acest eveniment a 
fost anterior publicării rezultatelor studiului nostru efectuat 
la nivelul populaţiei Chinei (cel descris în amănunt în cartea 
Studiul China), am vorbit numai despre relaţia potenţială 
dintre cancer şi alimentația deficitară, pe bazele 
descoperirilor noastre legate de proteine, împreună cu alte 
observaţii ale unor alte grupuri de cercetători. Am 
prezentat în detaliu rezultatele remarcabile pe care le 
obţinusem asupra regresului cancerului când consumul de 
proteine era micşorat. Am continuat prin a spera că într-o zi 
vom folosi strategia nutriţională pentru a trata boala 
canceroasă. Nu am putut spune mai mult totuşi, deoarece 
la momentul respectiv nu ştiam ce strategie specifică se 
poate utiliza. 

Mai târziu în seara respectivă, am fost invitat la cină de 
directorii celor mai mari trei departamente implicate în 
tratarea cancerului: chirurgie, chimioterapie şi radioterapie. 
În timpul conversaţiei noastre, directorul de la chirurgie m- 
a întrebat ce am vrut să spun prin remarca mea legată de 
posibilitatea ca alimentația să influenţeze evoluția 
cancerului, după ce pacienţii au aflat că suferă de această 
boală. Am explicat că aveam destule dovezi preliminare 
pentru justificarea testării acestei ipoteze. Aveam mult mai 
multe dovezi decât cele disponibile pentru tratamente 
comerciale riscante, ca noi tipuri de chimioterapie şi 
radioterapie. Intr-adevăr, nu exista comparaţie. Rezultatul 
potenţial al terapiei bazate pe alimentaţie: stoparea 
completă a dezvoltării cancerului. Probabilitatea pentru 
acest lucru, pe baza datelor experimentale: foarte ridicată. 
Potenţialele riscuri ale terapiei nutriţionale, din punct de 


vedere al sănătăţii: niciunul. Toţi cunoaştem efectele 
secundare nocive ale chimioterapiei şi radioterapiei, ca şi 
ratele lor modeste de succes. Sigur că avea sens să 
încercăm lupta bazată pe alimentaţie. 

Directorul de la departamentul de chirurgie a replicat re- 
pede că el nu ar permite niciodată vreunui pacient de-al 
său să încerce o abordare nutriţională în locul operaţiilor pe 
care le cunoştea. A continuat prin a da un exemplu: 
abilitatea superioară a intervențiilor chirurgicale de a trata 
cancerul de sân. Dar atunci directorul departamentului de 
chimioterapie l-a contrazis, spunând că citostaticele ar fi 
mai eficiente decât intervenţiile chirurgicale. În timp ce cei 
doi, stând în stânga şi dreapta mea, se combăteau 
reciproc, directorul de la departamentul de radioterapie, 
aşezat undeva în faţa mea, a găsit neajunsuri în părerile 
ambilor. In cazul de faţă, a insistat el, radioterapia putea 
oferi cel mai eficace tratament. Nu eram în poziţia de a şti 
cine are argumente mai bune, şi de-abia ascultam. Privind 
înapoi, situaţia a fost destul de nostimă, cu excepţia 
momentului când realizezi toată suferinţa şi moartea pe 
care aceste atitudini le-au cauzat. 

La timpul respectiv, am luat aminte la trei lucruri 
interesante. Primul, că aceste persoane din mediul medical 
nu puteau să se pună de acord care dintre tratamente - 
operaţia, chimioterapia sau radioterapia - era cel mai bun 
pentru tratarea cancerului de sân. Al doilea, ei nu aveau 
deschidere către terapia bazată pe alimentaţie fiindcă, 
după părerea lor şi a mea la acel moment, nu fusese 
arătată încă a fi efectivă în cazul oamenilor. Al treilea - şi 
de departe cel mai important - ei nu aveau în mod clar 
interes nici măcar în discutarea metodelor prin care 
cercetarea putea fi condusă pentru a explora posibilitatea 
de folosire a nutriţiei ca modalitate de tratament. Acum, la 
mai mult de 20 de ani de la acel moment, discuţia rămâne 
la fel. Era evident că exista o diferenţă între acei domni şi 
mine, relativ la ceea ce dovezile emergente despre 
potenţialul  nutriţiei în cancer puneau în evidenţă. 
Majoritatea oncologilor încă venerează unul dintre cele trei 
tratamente „tradiţionale”, şi nu au răbdare sau înţelegere 


către posibilităţile de tratament nutriţional. 

Am ţinut recent două discursuri în care am relatat 
această poveste veche de 20 de ani. Unul dintre ele a avut 
ca audienţă un grup de cercetători şi specialişti în 
oncologie din Chicago şi a fost sponsorizat de două şcoli 
medicale cu reputaţie, iar celălalt a fost prezentat 
Institutului Național al Cancerului din Sacramento, 
California. Am făcut asta pentru a demonstra că în ciuda 
faptului că timpul trece, conversaţia de-abia se urneşte. 
Dacă nu este vorba de un nou tip de operaţie, cocteil de 
chimioterapie sau protocol de radioterapie, industria 
oncologică nu este interesată. 


EREZII ŞI MAI MULTE EREZII 


Nu am intenţia de a afirma că oricine nu este de acord 
cu mine este un fel de „om al cavernelor” dogmatic şi 
închistat la minte. Sunt un om de ştiinţă, şi mă aştept (şi 
sper) ca descoperirile mele să fie puse la încercare de alţi 
cercetători. Dată fiind importanţa a ceea ce cred că eu şi 
alţii am descoperit, este esenţial ca aceste lucruri să fie 
testate pentru a fi siguri că sunt corecte şi că nu sunt 
rezultatele unor studii executate de mântuială. Îi invit pe 
cei care doresc să îmi critice metodele statistice. Sunt 
încântat atunci când cineva încearcă să îmi replice una 
dintre descoperiri, chiar dacă scopul său este să mă 
combată. De-a lungul anilor, mulţi dintre criticii mei au fost 
responsabili de relevarea următoarei faze a cercetării mele, 
de ajutarea în solidificarea designului unui studiu sau de 
imaginarea de noi căi de abordare a unui aspect spinos. 
Aceasta este metoda ştiinţifică cu tot ce are ea mai bun: 
noi toţi care suntem în competiţie nu pentru glorie sau 
averi personale, ci pentru a servi cel mai pur adevăr şi cel 
mai înalt grad de bine. 

Atacurile asupra concluziilor mele şi negarea lor sunt to- 
tuşi mai mult decât procesul normal de descoperire 
ştiinţifică. Problema reală în multe cazuri este că eu pun 
întrebări care ameninţă cercetarea asociată stării de fapt 
prezente şi paradigmele medicale. Intrebările ridicate de 


mine şi de alţii de-a lungul anilor au produs răspunsuri care 
se află în afara limitelor mentale rigide susţinute de ştiinţa 
cu prejudecăţi. 

Noi am descoperit că proteina din laptele de vacă la 
nivele rezonabile de consum favorizează semnificativ 
dezvoltarea cancerului în cadru experimental, concluzie ce 
se află în afara paradigmei nutriţionale. 

Noi am descoperit că dezvoltarea cancerului în cadru 
experimental poate fi pornită sau oprită de modificarea 
nivelurilor practice ale nutrienţilor, şi că boala poate fi 
tratată prin metode nutriţionale, concluzie ce se află în 
afara paradigmei tratamentului cancerului. 

Noi am observat că aceste efecte sunt conduse de 
multiple mecanisme care acţionează în mod concertat, 
concluzie ce se află în afara paradigmei medicale. 

Noi am concluzionat că dezvoltarea cancerului este con- 
trolată într-o manieră mult mai mare de alimentaţie decât 
de gene, concluzie ce se află în afara paradigmei ştiinţifice. 

Noi am demonstrat că nutrienţii din alimente - prin 
compoziţia lor - acţionează într-o măsură mult mai mare 
asupra apariţiei cancerului în comparaţie cu prezenţa 
carcinogenilor chimici, concluzie ce se află în afara 
paradigmelor de testare a bolii şi agenţiilor regulatoare. 

Noi am descoperit că grăsimile saturate (şi de fapt grăsi- 
mile totale şi colesterolul) nu sunt singurele cauze ale 
bolilor cardiovasculare, proteina animală fiind de asemenea 
una dintre cauze, concluzie ce se află în afara paradigmei 
din cardiologie. 

Aş putea continua la nesfârşit. Sunt mulţumit că nu 
trăiesc în era de demult, când ereticii erau condamnaţi la 
arest la domiciliu sau arşi pe rug pentru opiniile lor! 

Aceste descoperiri pot fi nu tocmai uluitoare pentru citi- 
torii care nu fac parte din lumea cercetării ştiinţifice, dar fiţi 
siguri că pentru aproape oricine din cadrul comunităţii 
medicale ele sunt în mod clar neaşteptate sau chiar 
fenomene incredibile  (erezii?). Majoritatea acestor 
descoperiri - şi multe altele pe care le pot cita - au apărut 
parţial datorită norocului, dar ulterior primei observaţii 
făcute (cazeina cauzează dezvoltarea cancerului), am 


devenit din ce în ce mai conştient că am ieşit din 
paradigma ştiinţei „normale”. 

Odată ce am gustat din fructul oprit, nu m-am mai putut 
opri. Am devenit din ce în ce mai curios în legătură cu alte 
aspecte care ar putea fi ascunse la vedere, în afara 
paradigmei existente. Atunci am început să văd, prin 
munca mea publică, de ce există paradigmele şi cum 
funcţionează ele. Am devenit conştient în mod special de 
faptul că ideile din interiorul paradigmei sunt deseori total 
opuse celor din afara ei, făcând astfel graniţele şi mai clare. 

Vă puteţi gândi că această discuţie despre ce este în 
interiorul sau exteriorul paradigmei pare abstractă sau 
chiar academică. De ce contează acest argument cu 
adevărat? Pentru că decizia că o observaţie este sau nu 
„eretică” are consecințe reale. În lumea cercetării 
medicale, descoperirile neaşteptate sunt deseori ignorate. 
Cercetătorii le resping, spunând ceva de genul „asta nu 
poate fi corect”. Aşa că astfel de observaţii pot să nu vadă 
vreodată lumina zilei (sau să apară vreodată în paginile 
unei publicaţii profesionale). În realitate, ele pot fi de fapt 
adevărate „diamante”, fie arătând greşelile din ceea ce noi 
considerăm normal, fie sugerând o nouă dimensiune în 
gândirea noastră. 

De-a lungul timpului, s-a scris multă filozofie legată de 
cercetarea întreprinsă în scopul descoperirii adevărurilor 
eluzive. Inventăm reguli care să ne ghideze gândirea, dar 
eşuăm în a vedea că aceleaşi reguli, deşi ajutătoare în 
împărtăşirea înțelegerii noastre curent privitoare la 
perceperea lumii - în ştiinţă sau altundeva - pot ridica 
constrângeri. Formulăm ipoteze, apoi creăm sau căutăm 
evidențe pentru a le „dovedi”. 

O altă cale de a urmări adevărul, propusă de faimosul fi- 
lozof Karl Popper, este de a încerca să falsificăm ipoteza 
noastră - să căutăm limitele paradigmelor noastre mentale 
şi să le forţăm, pentru a vedea dacă ele rezistă 
examenului. Putem găsi dovezi pentru a contrazice ipoteza 
noastră şi le putem lua în serios? Uneori, mă întreb cât de 
mult şi des regulile şi strategiile noastre ne păstrează 
blocaţi în starea de fapt. 


Mi-a plăcut mereu în cercetarea mea să explorez obser- 
vaţiile „speciale”. Ele mă fac să gândesc. De-a lungul 
carierei, am obţinut (sau cel puţin am observat) o 
multitudine de observaţii care nu erau considerate 
„normale”. După ce am adunat un număr suficient de astfel 
de „erezii”, am putut să văd un tipar emergent al lor, care 
sugera o viziune substanţial diferită asupra lumii - moment 
în care a părut să aibă sens să nu mai fie numite „erezii”, ci 
principii. Să vedem câteva exemple. 

În studiul făcut în China (subiectul cărţii Studiul China), 
am descoperit că nivelul de colesterol sanguin pentru 
adulţii din mediul rural era în medie de 127 mg/dL, iar 
satele individuale aveau medii în intervalul 88-165 mg/dL. 
La momentul respectiv (mijlocul anilor 1980), nivelul de 
127 mg/dL era considerat prea scăzut. Intervalul „norma!” 
al colesterolului în SUA era pe atunci de 155-274 mg/dL (cu 
o medie de 212 mg/dL), şi exista o serie surprinzătoare de 
dovezi în rândul subiecţilor din Vest că incidenţele 
sinuciderilor, accidentelor, violenţei şi cancerului de colon 
erau mai mari când nivelurile de colesterol total erau sub 
160 mg/dL. Ar fi trebuit să presupun că aproape toată 
populaţia Chinei din mediul rural avea un risc mai mare de 
sinucideri, accidente, violenţă şi cancer de colon? 
Bineînţeles că nu exista aşa ceva. In schimb, am descoperit 
că indivizii chinezi din mediul rural erau de departe mult 
mai sănătoşi decât americanii cu aşa-zise niveluri 
„normale” de colesterol. 

Primul meu gând a fost că poate metoda noastră de 
testare a nivelului colesterolului (modul în care am colectat 
şi analizat mostrele de sânge) ar putea fi imperfectă. Pe 
baza principiului lui Popper de încercare a infirmării propriei 
ipoteze, am încercat să îmi combat propria descoperire 
folosind o metodă diferită de testare a nivelului de 
colesterol şi repetând aceste analize în laboratoare din trei 
locaţii diferite (Cornell, Beijing şi Londra). Toate analizele, 
indiferent de metodă şi loc, au pus în evidenţă aceleaşi 
rezultate. Acum trebuia să găsim sensul paradoxului 
aparent care spunea că cei mai sănătoşi oameni chinezi 
aveau niveluri de colesterol care erau considerate periculos 


de joase în SUA. 

Examinarea şi mai amănunţită a relevat că, pentru 
intervalele de 88-165 mg/dL caracteristice indivizilor 
chinezi din mediul rural, nivelurile cele mai scăzute erau 
asociate cu o protecţie crescută împotriva câtorva tipuri de 
cancer şi altor boli grave. Populaţia Chinei prezenta 
corelaţii între niveluri scăzute de colesterol şi starea bună 
de sănătate ce nu puteau fi observate în SUA, fiindcă 
aproape niciun american nu avea un nivel de colesterol 
atât de mic. Intervalul mediu înregistrat în China rurală ne- 
a arătat că un nivel de colesterol de 88 mg/dL ar putea fi 
mai sănătos decât unul de 155 mg/dL, o descoperire care 
pur şi simplu nu putea fi culeasă dintr-un studiu pe 
populaţia SUA. 

Un alt exemplu de observaţie „specială” care m-a 
condus departe de starea de fapt acceptată a fost 
descoperirea noastră: cazeina, care pentru decenii fusese 
considerată cea mai respectată şi apreciată proteină, 
favoriza în mod convingător şi dramatic cancerul. Chiar şi 
astăzi, nimeni nu vrea să afirme evidenţa - cazeina este cel 
mai relevant carcinogen chimic identificat vreodată. 
Implicaţiile acestei descoperiri „eretice”, ca şi cele ale 
colesterolului sanguin scăzut din China rurală, s-au 
numărat printre multiplele puncte pivotale pe care s-au 
sprijinit noile modalităţi de a înţelege legătura dintre 
alimentaţie şi sănătate. 

Interesant, acest efect al cazeinei asupra cancerului s-a 
dovedit atât de „eretic”, încât chiar şi cercetătorii din India 
care arătaseră acest lucru într-un studiu de mai mică 
amploare nu au dorit să recunoască public şi deschis 
descoperirea lor şi însemnătatea ei. Ei au preferat să nu se 
concentreze pe efectul pe termen lung al cazeinei în 
iniţierea procesului canceros, ci mai degrabă pe efectul 
aparent opus al acesteia în reducerea efectelor toxice ale 
unor doze singulare imense de carcinogeni (vom discuta 
aceste două efecte în amănunt în partea a doua a cărţii). 
Cu alte cuvinte, ei au evitat sublinierea implicaţiilor imense 
ale descoperirilor lor prin concentrarea pe un detaliu 
nesemnificativ. 


Am observat că acordarea de atenţie observaţiilor neaş- 
teptate, care altfel ar putea fi ignorate, oferă recompense 
nebănuite, mai ales dacă aceste observaţii sunt urmărite 
până la o explicaţie şi mă bucur că nu m-am ferit de ele. 
Cariera mea a început când am urmat o serie de observaţii 
„speciale” în teritorii întunecoase, riscând şi despărţindu- 
mă în final de convingerile mele pro proteină animală din 
copilăria mea şi de la începuturile carierei mele. În 
momentul în care s-au acumulat destule astfel de „erezii”, 
au început să apară şi tipare interconectate. Aceste tipare 
s-au transformat în principii şi ulterior în teorii complete, 
paradigme alternative care au schimbat modul în care 
priveam lumea. Recompensele trăirii cu „erezii” pot fi 
experienţe îmbucurătoare care merită din plin. 

Este adevărat că relaţiile mele de colegialitate, sociale şi 
profesionale s-au schimbat când am început să vorbesc 
despre concluziile cercetărilor mele, care nu se încadrau în 
normă. Scepticismul şi tăcerea, ca să mă exprim 
eufemistic, au devenit mai comune. Dar răsplata a fost 
deplină, şi nu ezit să-i încurajez pe oamenii tineri în a urma 
aceeaşi cale pe care eu calc (când mă întreabă, cum mulţi 
au facut-o, cum vor putea face ce am făcut eu, le răspund 
simplu să nu le fie frică să pună întrebări, chiar şi din cele 
pe care toată lumea le consideră stupide; dar să fie 
pregătiţi să utilizeze ştiinţa şi logica atunci când îşi prezintă 
perspectiva). 

Imaginea din afara paradigmei poate fi extrem de 
recompensatorie şi plină de înţeles, când este considerată 
în contextul vieţii de zi cu zi. Odată cu trecerea timpului, 
observaţiile neaşteptate din cercetare au început să 
contureze pentru mine în mod colectiv o nouă viziune 
asupra lumii. Au fost din ce în ce mai interconectate. Dacă 
această viziune a atins aspecte de viaţă şi moarte, atunci 
au început să răsară pasiuni personale, pro şi contra. 
Atunci limitele acestor paradigme au prins contur şi au ieşit 
la lumină. 


ULTIMA FRONTIERĂ (A PARADIGMEI): 
REDUCŢIONISMUL 


Acum, că aveţi o idee despre confruntările mele cu 
paradigmele rigide, este timpul să vă împărtăşesc ceea ce 
am învăţat din toate aceste interogări, despre paradigma 
medicală şi ştiinţifică răspândită. 

Din acele observaţii speciale au apărut întrebări 
„eretice”. Din întrebări au izvorât răspunsuri „eretice”, care 
au condus la un set de principii „eretice”. Dar pentru o 
perioadă lungă am încercat să aplic aceste principii în 
interiorul unei paradigme de dimensiuni atât de mari, încât 
nici eu nu o puteam vedea. Numai în momentul în care am 
început să pun la îndoială chiar mecanismele metodei 
ştiinţifice, am făcut pasul în afara celei mai mari, restrictive 
şi insidioase paradigme dintre toate: reducţionismul. 


PARTEA A II-A 


Paradigma ca închisoare 


În Partea | a cărţii am expus ideea că informaţii 
importante legate de sănătatea noastră ne sunt ascunse şi 
că lipsa acestor informaţii a contribuit la sistemul nostru de 
sănătate costisitor şi foarte ineficient. În Partea a Il-a, vom 
analiza primul dintre cele două lucruri responsabile pentru 
ţinerea informaţiilor departe de noi: paradigma curentă a 
reducţionismului. 

Vom începe în capitolul al patrulea prin introducerea 
noţiunii de reducționism şi a celei opuse ei, holismul;, atât 
în context filozofic, cât şi istoric. În anumite aspecte, 
acestea reprezintă o diviziune în conştiinţă mai 
fundamentală decât oricare alta în societatea modernă, 
inclusiv viziuni politice şi sociale şi afinități religioase. 

De-a lungul capitolelor 5-12 vom examina cum 
reducţionismul a afectat modul în care gândim despre 
nutriţie şi sănătate. Vom vedea cum el influenţează nu 
numai modul cum interpretăm rezultatele cercetărilor, dar 
şi ce tip de cercetare este pornită în momentul iniţial. Vom 
vedea rolul reducţionismului în ascendenţa geneticii din 
comunitatea ştiinţifică - şi limitele geneticii în relaţia cu 
bolile - şi cum el influenţează modul în care gândim despre 
relaţia dintre toxinele din mediu şi cancer. Vom vedea cum 
el a infectat cele mai esenţiale dogme ale cercetării şi 
dezvoltarea serviciilor şi produselor de sănătate, 
transformând instituții puternice în adevăraţi „zombi”: 
aparent animate, dar de fapt lipsite de orice compasiune 
sau dorință de a ne face bine. In final, ne vom lărgi 
orizontul către repercusiunile reducționismului în cadrul 
obiceiurilor noastre alimentare de dincolo de sănătatea 
noastră individuală şi colectivă, în zone atât de diverse ca 
sărăcia umană, cruzimea faţă de animale şi distrugerea 
mediului înconjurător. 

În momentul în care vom fi terminat, veţi descoperi că 


> Pe tot parcursul cărţii, dacă nu este specificat altfel, termenul 
„holism” (engleză „wholism”), este folosit cu sensul de „integralitate”, 
cu definiţia completă: „ireductibilitatea întregului la suma părţilor, în 
sensul că anumite caracteristici ale acestuia nu pot fi explicate în 
termenii proprietăţilor şi relaţiilor componentelor.” (n. tr.) 


noţiunea de „dovezi concluzive” poate arăta foarte diferit, 
în funcţie de paradigma la care ne referim. Veţi descoperi 
de ce majoritatea cercetării în domeniul alimentaţiei şi 
sănătăţii este contradictorie şi creatoare de confuzie. ŞI 
veţi vedea de ce este atât de important pentru noi să 
salvăm nutriția din mocirla grosolană a politicilor sociale şi 
ale ştiinţei, în cadrul cărora a fost exilată. 


4 
TRIUMFUL REDUCŢIONISMULUI 


Nu vedem lucrurile aşa cum sunt ele. 
Le vedem aşa cum suntem noi. 
TALMUD 


O parabolă veche: şase orbi sunt rugaţi să descrie un 
elefant. Fiecare dintre ei pipăie o parte diferită din corpul 
acestuia: picior, dinţi, trunchi, coadă, ureche, pântece. În 
mod previzibil, fiecare oferă o evaluare distinctă: stâlp, 
ţeavă, trunchi de pom, funie, evantai şi perete. Ei dezbat 
apoi în mod viguros, fiecare fiind sigur că varianta lui este 
cea corectă. 

Nu mă pot gândi la o metaforă mai potrivită pentru a 
sublinia marea problemă legată de cercetarea ştiinţifică din 
prezent. Cu excepţia faptului că, în loc de şase orbi, 
aceasta pune 60.000 de cercetători să examineze 
elefantul, fiecare dintre ei prin lentile diferite. 

Acum, nu este nimic în neregulă cu asta, în principiu. Se 
poate spune că cei şase orbi, fiecare concentrat pe o parte 
individuală, produc împreună o descriere mai detaliată a 
elefantului decât ar putea face o persoană care se plimbă 
prin jurul său, uitându-se la el în integralitatea sa. Similar, 
să ne gândim la nivelul de înţelegere detaliată pe care îl 
pot strânge 60.000 de cercetători când sunt însărcinaţi să 
se concentreze pe asemenea componente fragmentate. 

Problema apare numai când, ca şi în cazul parabolei, 
punctele de vedere individuale sunt interpretate eronat ca 
descriind întregul adevăr. Când o focalizare pe un punct 
este interpretată greşit ca fiind viziunea globală. Când cei 
şase orbi sau cei 60.000 de cercetători nu comunică între 
ei sau nu îşi dau seama că scopul final al explorării este să 
simtă şi să evalueze întregul elefant. Când ei presupun că 
orice punct de vedere care îl pune la îndoială pe al lor este 
pur şi simplu greşit. 

In acest capitol, vom studia cele două paradigme con- 
curente din ştiinţă şi medicină: reducționism şi holism. Vom 


vedea că triumful  reducţionismului în detrimentul 
holismului din ultimele sute de ani - în loc ca primul să fie 
un instrument utilizat în serviciul celui de-al doilea - a 
împiedicat serios abilitatea noastră de a înţelege lumea. 


LIMITELE PARADIGMELOR 


Într-un discurs din anul 2005, scriitorul David Foster 
Wallace a spus o poveste care arată esenţa modului de 
lucru al paradigmelor: «Există doi peşti tineri care înoată 
împreună, iar la un moment dat întâlnesc un peşte mai 
vârstnic, care se deplasează în sens contrar lor. Acesta îi 
salută şi îi întreabă: „Bună dimineaţa, băieţi! Cum este 
apa?“ Cei doi peşti tineri continuă să înoate mai departe, 
iar la un moment dat unul se întoarce către celălalt: „Ce 
naiba este apa?”» 

Am discutat despre paradigme în capitolul 3 pentru a 
explica felul în care mulţi dintre colegii mei au reacţionat la 
descoperirile noastre legate de proteina animală şi de 
beneficiile pentru sănătate ale unei alimentaţii vegetariene 
cu produse integrale. Am comparat experienţa mea cu cea 
a unui peşte care părăseşte apa şi întâlneşte pentru prima 
dată aerul: pentru că am ajuns în exteriorul paradigmei 
ştiinţifice predominante, am fost prin urmare capabil să 
înţeleg mai bine unde îi erau limitele. 

Ceea ce nu am discutat în acel capitol a fost scopul 
paradigmelor, împreună cu beneficiile şi slăbiciunile lor. 
Paradigmele debutează ca moduri utile de a elabora ştiinţa 
şi de a testa teoriile. De fapt, pot spune că nu am putea trăi 
fară ele. Cu siguranţă nu ne putem avansa cunoaşterea 
despre Univers în lipsa lor. 

În cel mai larg sens, o paradigmă este un filtru mental 
care restricţionează ce poţi vedea într-un moment anume. 
Filtrele mentale sunt esenţiale; fară sistemul activator 
reticular al creierului am fi supraîncărcaţi de stimuli şi în 
consecinţă incapabili de a răspunde celor importanţi. Fără 
abilitatea de a ne concentra asupra unui lucru şi de a 
ignora lucrurile care ne distrag, nu am fi capabili să 
finalizăm diverse acţiuni. lar în ştiinţă, în lipsa filtrelor 


precise ale microscoapelor şi telescoapelor, am şti numai 
puţin despre spaţiul interior şi exterior. 

Filtrele - mentale şi literale - devin problematice numai 
când uităm de prezenţa lor şi credem că ceea ce vedem 
este realitatea completă şi nu o parte îngustă din ea. 
Paradigmele devin închisori doar atunci când încetăm a le 
vedea ca paradigme - când credem că apa este singurul 
mediu care există, astfel încât nici nu avem o denumire 
pentru ea. Intr-o lume modelată de paradigma apei, oricine 
sugerează existenţa „non-apei” este automat categorisit 
drept eretic, nebun sau clovn. 

Aşa că, mai întâi, să ne îndreptăm către nişte arii 
filozofice deranjante şi să încercăm să fixăm acele două 
paradigme concurente pe care le-am introdus în paginile 
anterioare: reducţionismul şi holismul. 


REDUCŢIONISM VERSUS HOLISM 


Dacă eşti un adept al reducţionismului, crezi că orice din 
lume poate fi înţeles dacă îi înţelegi părţile componente. Un 
adept al holismului, pe de altă parte, crede că întregul este 
mai mult decât suma părţilor individuale. Asta este: 
întreaga discuţie în puţine cuvinte. Dar controversa este 
una care a fost dezbătută de filozofi, teologi şi oameni de 
ştiinţă încă din antichitate. Este aceasta numai filozofie 
academică, echivalentul discutării despre un fleac? În 
niciun caz. Aşa cum vom vedea, alegerea unei paradigme 
sau a alteia conduce la abordări foarte diferite ale ştiinţei, 
medicinei, politicii, comerţului şi vieţii însăşi. 

Voi arăta cum aceste abordări influenţează percepţia 
noastră despre alimentaţie în capitolul 5. Pentru moment, 
să privim mai larg la bătălia dintre holism şi reducționism şi 
să explorăm cum cel din urmă a dobândit avantajul. 

Trebuie să încep prin a spune că este o bătălie care nu 
este necesară de fapt; nu există un conflict inerent între 
tehnicile reducţioniste ale ştiinţei şi o perspectivă holistică 
primordială. Reducţionismul nu este în sine un lucru rău. 
Chiar a fost responsabil pentru unele dintre cele mai 
profunde progrese ale ultimelor secole. De la anatomie la 


fizică, la astronomie, la biologie, la geologie, am câştigat o 
apreciere mai bună a Universului - şi o abilitate de a 
interacţiona pozitiv cu el - prin avantajele ştiinţifice aduse 
de experimentarea controlată Şi focalizată a 
reducţionismului. 

Holismul nu se opune reducţionismului; mai degrabă 
holismul include reducţionismul, aşa cum orice întreg inclu- 
de părţile sale individuale. Nu cred că este nevoie să 
întoarcem două milenii de progrese ştiinţifice şi să mergem 
din nou într-o perioadă în care oamenii venerau natura fară 
dorinţa de a-i înţelege modul de acţiune. Cred că este bine 
că avem şase orbi care lucrează la problemă. Aş vrea 
numai ca cineva să le dea un indiciu despre întregul 
elefant. 

Poate sunteţi un pic derutaţi de scrierea cuvântului 
holism, cu „w“. Termenul comun este holism’, care face 
parte din problemă după părerea mea. Sensul celui de-al 
doilea cuvânt este legat de religie. lar mulţi oameni de 
ştiinţă sunt opuşi religiei - la fel cum fundamentaliştii 
religioşi sunt opuşi ştiinţei. Când primii întâlnesc cuvântul 
holistic, ei se gândesc la un sistem neglijent de „poveşti”, 
care nu îşi are locul într-o explorare serioasă a „lumii 
reale”. În mod ironic, această respingere a holismului” de 
către oamenii de ştiinţă poartă amprenta dogmatismului, o 
poziţie fundamentalistă care neagă posibilitatea oricărui alt 
adevăr în afara celui oferit de reducționism. li şi văd pe 
colegii mei reculând la sugestia că am putea fi 
fundamentalişti impetuoşi fără să o ştim! 


ISTORIA REDUCŢIONISMULUI 


6€ În limba engleză, autorul foloseşte cuvântul „wholism”, cu sensul de 
„integralitate”, care este tradus aici prin „holism”, (n. tr) 

7 În limba engleză, autorul foloseşte cuvântul „holism”, care este 
tradus aici prin „holism”; în limba engleză, termenul „holism” are 
legătură cu cuvântul „holy”, care se poate traduce prin „sfânt” şi are o 
tentă religioasă; autorul nu doreşte să implice fenomenul religios, ci 
numai pe cel ştiinţific, de aceea a folosit termenul de „wholism”, cu 
sensul de „integralitate”, sau termenul de „whole”, cu sensul de 
„complet”, „integral”. (n. tr.) 

8 Aici derivat din sensul nedorit, cel legat de fenomenul religios, (n. tr.) 
% Aici cu sensul principal folosit în carte, cel de „integralitate” (n. tr.) 


De la începuturile existenţei noastre, oamenii au avut o 
dorinţă nepotolită de a şti mai multe despre lume şi despre 
noi. De unde am provenit? Ce sunt emoţiile umane şi cum 
să le gestionăm? Incotro ne îndreptăm? Care este sensul 
vieţii? 

In Grecia antică - locul de naştere al unei mari părţi din 
gândirea vestică - filozofiile ştiinţei şi teologiei erau strâns 
împletite, cu multe elemente comune. Ambele aveau de-a 
face cu principalele întrebări eterne legate de sensul 
existenţei umane şi de misterul secretelor naturii. Ele 
lucrau mână în mână, ştiinţa furnizând materialele de bază 
- observaţiile - iar teologia transformând acele materiale în 
teorii despre univers. 

Ştiinţa şi teologia sunt lentile prin care se poate 
interpreta realitatea sau se poate interacţiona cu ea, ca un 
microscop şi un binoclu. Ambele seturi de lentile ne spun 
mai multe despre lume decât am putea vedea cu ochiul 
liber, dar informaţiile pe care le primim de la fiecare dintre 
ele pot fi considerabil divergente. Oameni de ştiinţă şi 
teologi precum Pitagora, Socrate, Aristotel sau Platon s-ar fi 
mâniat la sugestia de a alege un instrument şi de a 
abandona un altul. Aceşti filozofi („iubitori ai înţelepciunii”, 
literal) au scris şi au vorbit despre alimente şi sănătate, 
justiţie, drepturile femeilor, literatură şi teologie cu 
uşurinţa, cu pasiunea şi cu convingerea cu care au scris 
despre geologie, fizică şi matematică. 

Undeva de-a lungul timpului - şi nu pretind că sunt 
istoric, aşa că las detaliile la o parte - ştiinţa şi teologia au 
ajuns divergente, în detrimentul amândurora. Oficialii 
bisericeşti au ataşat dogme rigide anumitor înţelegeri ale 
Universului, rezultatul fiind că orice chestionare a acelor 
înţelegeri a constituit o erezie. Ştiinţa s-a retras înspre 
Vest. Ceea ce erau presupuneri perfect logice din punct de 
vedere ştiinţific, bazate pe fapte observabile (ca de 
exemplu Pământul fiind centrul Universului, ca în 
astronomia lui Ptolemeu) au fost deformate în principii 
imuabile ale religiei. Observarea directă a realităţii era 
acum văzută ca o activitate periculoasă - ce dacă se putea 


observa ceva care contrazicea teologia curentă? 

Doar pe la începutul secolului al XIII-lea ştiinţa a început 
să iasă din nou la suprafaţă, definind astfel o nouă eră, 
Renaşterea, care a condus la o ciocnire între punctele de 
vedere raţionaliste şi cele bazate pe credinţă. Invăţaţii au 
redescoperit scrierile clasicilor greci şi au devenit inspirați 
în a urmări metodele lor de observaţie în loc de a se agăța 
de concluzii bazate pe credinţă. Copernic (1473-1543) a 
contestat dogma teologică afirmând că Soarele, nu Terra, 
ocupă locul central al scenei Universului cunoscut. Galileo 
(1564-1642) a inventat telescopul şi a demonstrat că de 
fapt Copernic avusese dreptate. 

Pentru următorii 300 de ani (1600-1900), mulţi savanţi 
şi oameni de ştiinţă de seamă şi curajoşi au realizat 
observaţii care au continuat să construiască fundaţia 
supremaţiei faptelor ştiinţifice asupra credinţei teologice - 
cel puţin în mintea multora. Observaţia bazată pe rațiune a 
oamenilor - umanismul - a înflorit şi s-a dovedit atât util, 
cât şi edificator. 

Dar acest nou umanism, croindu-şi cu greu drumul către 
respectabilitate împotriva doctrinelor bisericeşti, a devenit 
mult mai puţin tolerant cu teologia decât strămoşul său 
clasic grec. In loc să caute un „parteneriat” cu teologii, 
oamenii de ştiinţă au căutat încontinuu să se distanţeze - 
atât pe ei înşişi, cât şi eforturile lor - de „superstiţii” care 
nu se bazau pe fapte observabile. Aici nu a fost inclusă 
numai religia, ci orice altă idee care nu adera viziunii 
ştiinţifice, în care adevărul era format numai prin 
împărţirea lumii observabile în cât mai multe fragmente 
mici era posibil. Pe scurt: reducționism. Deşi ceea ce noi, 
oamenii, putem observa s-a schimbat şi s-a dezvoltat de-a 
lungul timpului, acea credinţă despre adevăr nu a urmat 
acelaşi drum. Fiecare nou progres în tehnologie ne permite 
doar să împărţim lumea în părţi din ce în ce mai mici. 

Istoria ultimilor 200 de ani a fost un marş inexorabil al 
reducţionismului în toate aspectele vieţii noastre, de la 
ştiinţă la nutriţie şi la educaţie (să ne gândim la toate 
materiile predate în mod izolat unele faţă de celelalte), la 
economie (să ne gândim la microeconomie versus 


macroeconomie) şi chiar la sufletul uman (să ne gândim 
cum a fost redus la o hartă a nervilor şi reţelelor din creier). 


LUCRURI PE CARE REDUCŢIONISMUL 
NU LE POATE EXPLICA 


Dacă privim la abordarea noastră faţă de înţelegere din 
prezent ar părea că reducţionismul, purtând veşmintele şti- 
inţei, a câştigat - dar cu un preţ enorm plătit de înţelegerea 
noastră asupra lumii. Prin respingerea controlului religios în 
ştiinţă, noi respingem în acelaşi timp şi perspectivele utile 
pe care teologia le oferă: modul de a privi lumea ca un 
întreg fundamental conectat. O dorinţă de a accepta că 
există lucruri pe care poate nu le vom putea înţelege 
vreodată pe deplin, ci doar le vom putea observa. 

Numai faptele „ştiinţifice” nu pot explica exhaustiv mai 
mult decât o parte minusculă din emoţiile personale şi 
cuprinzătoare pe care le simţim în momente speciale din 
viaţă sau când privim marile minuni ale lumii. Pot faptele 
să explice în totalitate inspiraţia şi veneraţia pe care le 
simţim când ascultăm muzică răsunătoare, când ne 
întrebăm despre începutul şi sfârşitul Universului sau când 
admirăm talentele şi afectele altor persoane? Este posibil 
ca descriind activitatea enzimelor, transmisia nervilor sau 
explozia hormonilor să se captureze experimentarea acelor 
emoţii sau acelei admiraţii? Aceste lucruri sunt inimaginabil 
de complexe şi în consecinţă dincolo de instrumentele 
investigaţiilor materiale obiective. Matematicianul austriac 
Kurt Gödel a demonstrat prin teorema sa de 
incompletitudine (publicată în anul 1931) futilitatea 
utilizării tehnicilor reducţioniste în modelarea unui sistem 
complex. El a arătat matematic că niciun sistem complex 
nu poate fi cunoscut în totalitate, iar orice sistem care 
poate fi cunoscut în întregime este numai o parte dintr-unul 
mai mare. Cu alte cuvinte, ştiinţa nu poate explica 
exhaustiv Universul. Oricât de puternice sunt lentilele sau 
computerul, nu vom fi capabili să modelăm cu acuratețe 
totală reacţiile chimice care apar când facem ceva atât de 
simplu şi lumesc ca privitul unui apus de soare. Nu este 


doar un aspect de instrumente mai performante sau putere 
mai mare de calcul. Este ca şi cum realitatea însăşi 
sfidează acea încercare. 

In aceeaşi perioadă în care Gödel descoperea limitele 
matematicii în descrierea realităţii numerice, specialiştii în 
fizica particulelor realizau că uneltele lor îmbunătăţite de 
percepţie erau de asemenea inadecvate pentru a stabili 
realitatea fizică. Lumina era fie o particulă, fie o undă, în 
funcţie de cum o observai. Fizica cuantică a renunţat de tot 
la obiectivitate, descriind particulele subatomice în termeni 
de  probabilităţi mai degrabă decât realităţi. Werner 
Heisenberg a arătat că în orice moment putem observa fie 
poziţia, fie viteza unui electron, dar nu ambele. 

Reducţionismul - în consecinţă, căutarea acestui tip de 
descoperire totală - este incredibil de util, dar cu cât 
învăţăm mai mult, cu atât devine mai clar că el este 
insuficient în demersul de a înţelege Universul. 


MODUL LUI DA VINCI 


Modul în care practicăm ştiinţa astăzi este rezultatul 
unei respingeri post-Renaştere a unui mod mai holistic de a 
privi lumea, împreună cu religia în sine. Dar reîntoarcerea 
la divizarea muncii dintre oamenii de ştiinţă şi teologi din 
perioada pre-Renaştere nu reprezintă nici ea soluţia. Pentru 
a găsi un model util pentru noi astăzi - modelul unui om de 
ştiinţă care îmbracă metodele reducţioniste într-un cadru 
holistic - este necesar să ne întoarcem la Renaştere însăşi. 

Poate nu există niciun alt om ale cărui realizări să fie 
mai simbolice pentru integrarea ştiinţei şi holismului decât 
Leonardo da Vinci (1452-1519). Reputația şi valoarea sa 
extraordinare nu se datorau numai talentelor sale geniale 
din artă (Mona Lisa, Cina cea de taina), ci şi faptului că a 
fost un om de ştiinţă excepţional. Interesele sale în acest 
domeniu erau neobişnuit de extinse, de la cele biologice 
(anatomie, zoologie şi botanică) până la cele fizice 
(geologie, optică, aerodinamică şi  hidrodinamică). 
Realizările lui da Vinci sunt extraordinare chiar şi după 
etaloanele moderne şi, să nu uităm, ele au fost obţinute 


acum peste 500 de ani! 

Da Vinci a manifestat un interes avid pentru realitate şi 
pentru minunile naturii ca întreg dinamic şi extins. 
Subiectul picturilor sale a fost aproape mai minunat decât 
realitatea, reflectând, cel puţin pentru mine, înţelegerea sa 
a ceea ce înseamnă să fii om - de asemenea un tot dinamic 
şi foarte larg. El a fost şi foarte curios în legătură cu micile 
detalii, fapt care ar putea explica minunile pe care le-a 
pictat. Acest aspect poate fi observat atât în desenele sale 
ale structurilor anatomice din biologie, cât şi în 
reprezentațiile rafinate ale structurilor mecanice din fizică. 
A publicat desene uimitor de detaliate ale anatomiei 
umane unde, aşa cum a notat un biograf, a acordat atenţie 
formelor chiar şi organelor foarte mici, capilare şi părţi mai 
ascunse ale scheletului. Da Vinci este creditat ca primul din 
lumea modernă care a introdus ideea de experimentare 
controlată - conceptul de bază al ştiinţei - iar pentru acest 
lucru a fost considerat de unii scriitori ca fiind părintele 
ştiinţei. El a recunoscut relaţia dintre întreg şi părţile 
componente probabil mai mult decât orice alt savant al 
timpului respectiv. 

Da Vinci a fost ceea ce numim un polimat, termen care 
se referă la excepţionalul său areal de talente artistice, 
umaniste şi ştiinţifice. Pentru cartea de faţă, mai relevantă 
decât aceste aspecte este erudiţia sa, care a susţinut şi 
avansat un nou mod de gândire: sinteza dintre întreg şi 
componentele sale. El a utilizat atât amploarea, cât şi 
profunzimea gândirii, fiind atent la faptele şi detaliile 
apărute, care erau disponibile prin ştiinţă, înțelegând în 
acelaşi timp încântarea emoţiilor umane când toate părţile, 
cunoscute şi necunoscute, acţionează sinergie pentru a 
deveni un întreg. 

Contribuțiile lui da Vinci la înţelegerea de către noi a 
Universului sunt durabile şi profunde tocmai datorită 
integrării folosite de el. A înţeles că holismul are nevoie de 
reducționism pentru a avansa, iar reducţionismul are 
nevoie de holism pentru a rămâne relevant. A realizat că 
dacă scoţi un element din context pentru a-l studia mai 
atent sau pentru a-l măsura mai exact, rişti să pierzi mai 


multă înţelepciune decât ai putea câştiga. 
ÎNTREGUL DIN HOLISM 


Filozoful şi omul de stat Jan Smuts, care este creditat cu 
introducerea termenului de holism, a scris că realitatea 
constă într-un „tot măreț” care cuprinde „mici centre de 
integralitate naturale”. În munca mea, organismul este acel 
tot măreț, iar procesul prin care el digeră hrana este un 
centru mai mic de integralitate din interiorul său (nutriția 
este o perspectivă a integralităţii organismului). Se poate 
aplica acest concept pentru referirea la un om ca fiind un 
centru mic de integralitate din întregul măreț care este 
biosfera planetei Pământ, sau la o celulă individuală ca 
fiind întregul măreț în care mitoconariile, ADN-ul şi altele 
studiate în biologie sunt centre mici, naturale, care sunt 
integrale în ele însele. În orice direcţie, se poate continua 
atât timp cât imaginaţia şi observaţia ne permit. De la 
universul macrocosmic până la cele microcosmice există, 
filozofic vorbind, o ierarhie de întreguri, fiecare compus din 
părţi care sunt de asemenea întreguri la rândul lor. 

În această lucrare voi discuta numai câteva părţi 
selectate din biologie: expresia genetică, metabolismul 
intracelular şi nutriția. Fiecare dintre ele este un sistem 
complex, incomprehensibil. Nu este ideea optimă cea de 
divizare a biologiei în sisteme, pentru că acest proces 
implică limite ce, în realitate, sunt vagi şi arbitrare. Deşi în 
interiorul corpului un organ are limite fizice, el comunică - 
printre alte metode - prin transmisia nervoasă şi hormonal 
cu celelalte organe. Fiecare entitate din corp, fizică sau 
metabolică, este în acelaşi timp parte şi întreg. Trebuie să 
divizăm întreguri în părţi componente pentru a putea 
discuta în mod efectiv despre ele, dar chiar şi când facem 
acest lucru este necesar să rămânem conştienţi că astfel 
de diviziuni sunt arbitrare. 

Într-adevăr, credinţa că sistemul nostru de clasificare 
este o cartografiere perfectă a realităţii este o postură 
limitată şi periculoasă. De exemplu, medicina vestică 
priveşte corpul în mod geografic; tratează ficatul, rinichii, 


inima, rotula stângă etc. Medicina chineză, prin contrast, 
vede organismul ca o reţea energetică. Poate diagnostica 
cu „prea mult yang în meridianul arzător triplu” - o 
descriere a unui dezechilibru care afectează aşa-numitele 
regiuni arzătoare ale corpului, centrate în jurul capului, 
pieptului şi pelvisului - un pacient care ar primi eticheta 
vestică de „cancer de ficat”. Când medicii din Vest au 
întâlnit pentru prima dată acest sistem chinezesc, 
majoritatea a respins ideea, spunând că energia chi sau 
meridianele sunt superstiții, în opoziţie cu „realitatea 
obiectivă” a organelor, oaselor, fluidelor şi muşchilor. Dar 
eficienţa documentată a acupuncturii, care mută energia 
de-a lungul meridianelor pentru a trata multe afecţiuni, 
aduce mărturie utilității paradigmei chinezeşti. 

Unii dintre voi pot afirma că înţelegerea noastră limitată 
a biologiei este un eşec al tehnologiei, nu al paradigmei - 
că, sigur, sistemul biologic este dincolo de abilitatea 
noastră de a-l înţelege acum, dar la un moment dat vom 
avea un obiectiv reducţionist destul de puternic pentru a 
înţelege chiar şi această complexitate. Pentru a ne 
reîntoarce la metafora cu elefantul, am putea să creştem 
numărul  orbilor la milioane, facându-l pe fiecare 
responsabil de a pricepe o parte microscopică a elefantului, 
iar apoi am putea să aplicăm metode de calcul avansate şi 
folosi un supercomputer masiv pentru a le pune pe toate la 
un loc. Aceasta este teza faimosului futurist Ray Kurzweil, 
directorul de tehnologie de la Google, care îşi imaginează 
că va fi posibil să se creeze un corp uman, de la zero, odată 
ce ştim toate părţile şi când vom putea dezvolta un 
supercomputer destul de puternic pentru a ne permite 
asta. 

Dar eu susţin că acest punct de vedere este naiv - cel 
puţin pentru sisteme biologice de tipul unui corp complet. 
Drept exemplu să luăm enzima - o proteină care este 
instrumentală diverselor reacţii chimice necesare pentru 
funcţionarea adecvată a corpului uman, ca digestia 
alimentelor şi construcţia celulelor. Prin experimentare şi 
observare, putem distinge compoziţia chimică, 
dimensiunea, forma şi ceva din funcţionalitatea enzimei. 


Este însumarea acestora enzima însăşi? Dacă ne luăm 
după ştiinţa modernă, răspunsul este da. Ştiinţa modernă 
vede enzima ca pe o entitate discretă, cu limite 
perceptibile, iar scopul ei este de a distinge aceste limite. 

Dacă lumea ar fi fost cu adevărat o acumulare de părţi, 
fiecare definită de limite distincte, atunci poate la un 
moment viitor tehnologii ar fi putut să înţeleagă corpul 
uman privind prin lentile reducţioniste alimentate de 
supercomputere, modele de calcul complexe sau alte 
procese. Dar lumea este mult mai complexă decât atât. 
Enzima nu este de fapt o unitate discretă şi singură; este 
un element integral dintr-un sistem mai larg. Se află în 
serviciul sistemului, la fel ca oricare alt element al acestuia. 
Dacă un element încetează a mai acţiona în serviciul sis- 
temului său, ca în cazul dezvoltării necontrolate a 
cancerului, sistemul cedează şi chiar poate fi distrus în 
totalitate. Fiindcă fiecare parte este un element integral al 
aceluiaşi sistem, toate părţile sunt conectate între ele; nicio 
parte nu este singură. lar acest lucru înseamnă că fiecare 
parte afectează şi este afectată de celelalte. Modificarea 
sau eliminarea unei părţi schimbă întregul, aşa cum 
modificarea întregului (precum vom vedea în discuţiile 
viitoare) afectează părţile - adică, schimbarea unei părţi 
forţează celelalte părţi să se adapteze pentru a încerca să 
păstreze funcţionarea sistemului. 

In acest scenariu, limitele discrete pe care le asociem 
părţilor individuale dispar. Exprimat simplu, nu există limite 
„fixe” în corpul uman care să separe o parte anume faţă de 
celelalte. În locul lor există conexiuni infinite şi schimbări 
nesfârşite, iar această continuă cascadă de cauze şi efecte 
face ca modelele de predicţie reducţioniste să fie inutile. 

Lipsa limitelor este importantă, deoarece presupune ca 
fiecare „parte” din organism să fie mai mult decât ceea ce 
se poate vedea când ea este analizată în mod izolat faţă de 
sistem, ca în reducționism. Din ce este făcută enzima, cum 
arată ea, ce face şi de ce face - toate acestea sunt funcţii 
ale unui sistem mai larg, corpul omenesc. Mai multă putere 
tehnologică nu schimbă această realitate fundamentală. 
Indiferent câţi orbi angajezi pentru a observa părţile 


elefantului şi indiferent câtă tehnologie îi va susţine, nu vei 
putea genera niciodată înţelegerea necesară pentru a 
vedea întregul elefant. 

Când deplâng ideea scoaterii unei părţi din contextul în- 
tregului - indiferent dacă partea este un nutrient, 
mecanism biologic sau altceva - de fapt deplâng următorul 
aspect: cum, în studiul părţilor extrase din context, 
devenim orbi la interpretările holistice, ca şi la soluţiile 
adevărate pentru sănătate pe care respectivele interpretări 
le-ar oferi. 


COSTUL INTELECTUAL AL 
VICTORIEI REDUCŢIONISMULUI 


Sper că sunt clar când spun că nu susţin reîntoarcerea 
către o acceptare dogmatică bazată pe credinţă a viziunii 
oricărei autorităţi despre realitate. În mod contrar, afirm că 
avem nevoie de mai puţine dogme şi de o minte mult mai 
deschisă în comunitatea ştiinţifică atunci când vine vorba 
de observarea şi descrierea lumii. Unul dintre principiile de 
bază ale ştiinţei - elementul-cheie care îl distinge de 
celelalte moduri de a vedea lumea - este ideea de 
falsificabilitate. În mod fundamental, dacă o teorie este 
falsificabilă, înseamnă că se pot oferi dovezi pentru a o 
infirma. Poziţia opusă, dogma, reprezintă, prin definiţie, 
orice este considerat nefalsificabil. 

Să presupunem că credeţi că autobuzul din New York 
către Ithaca ajunge mereu la timp. Veţi fi de acord, 
bănuiesc, că dacă ajunge în staţie cu 20 de minute mai 
târziu într-o zi, va dovedi că teoria este falsă. Veţi putea 
mai apoi modifica teoria astfel: „în 95% din cazuri” sau „în 
jumătate de oră de la timpul programat”, şi putem fi de 
acord asupra observaţiilor sau experimentelor care pot 
susţine sau contrazice aceste noi teorii. Dar elementul- 
cheie este că veţi accepta în avans că o anumită 
configuraţie a faptelor observabile poate invalida parţial 
sau total teoria. 

Să comparăm prin contrast exemplul de mai sus cu cre- 
dinţa într-o viaţă viitoare în care faptele bune sunt 


recompensate, iar cele rele, pedepsite. Dacă îi întrebaţi pe 
cei care cred în acest lucru ce dovezi i-ar face să îşi 
reconsidere punctul de vedere, mai mult ca sigur vor fi 
confuzi. Acest tip de credinţă nu este deschisă către o 
contradicţie bazată pe realităţi. Chiar dacă nu crezi într-o 
astfel de viaţă viitoare, te poţi gândi la fapte care pot fi 
adunate pentru a o invalida? Nu spun că o astfel de 
credinţă este corectă sau greşită, ci doar că nu este ştiinţă, 
fiindcă nu poate fi infirmată sau falsificată, prin observare 
sau experiment. 

Paradigma reducţionistă este o dogmă, un element de 
credinţă; respinge dinainte ideea că poate nu este mereu 
singurul sau cel mai bun mod de a măsura şi înţelege 
realitatea. lar ştiinţa modernă (în particular cea a biologiei 
şi sănătăţii) a adoptat dogma reducţionismului în 
detrimentul obiectivităţii şi simțului realităţii. Cei mai 
respectaţi şi învăţaţi oameni din societate sunt educați în a 
opera exclusiv în limitele acestei dogme. Pentru a ne 
reîntoarce la o metaforă anterioară: aceste persoane îşi 
petrec timpul studiind şi scriind despre detaliile elefantului, 
fără ca nici măcar unul dintre ei să fie conştient de 
existenţa unei fiinţe precum elefantul. Tragedia este că 
acesta este sistemul căruia i-am încredinţat căutarea 
adevărului şi ale cărui concluzii determină politicile publice 
şi influenţează alegerile noastre personale. 


5 
REDUCŢIONISMUL INVADEAZĂ NUTRIŢIA 


Prima problemă pentru noi, bărbați şi femei, 
este nu să învăţăm, ci să ne dezvățăm. 
GLORIA STEINEM 


Acum, că înţelegem greşelile fundamentale ale pa- 
radigmei  reducţionismului în general, este timpul să 
explorăm cum această paradigmă a denaturat şi degradat 
alimentaţia şi sănătatea umană. 

Ştiu că hrana şi nutriția nu sunt considerate a fi foarte 
importante în afara lumii mele mici. Ziarele pe care le 
citesc au secţiuni de politică, afaceri, sport şi divertisment, 
dar niciunul dintre ele nu alocă o secţiune zilnică 
alimentaţiei. Cei care scriu despre mâncare sunt critici ai 
restaurantelor sau furnizori de reţete, retrogradaţi pe 
aceleaşi pagini devotate coafurilor, modei sau decorului 
interior. Dar de fapt nutriția este cel mai important subiect 
existent. Nu hrană, nu civilizaţie. Eşecul recoltelor, erupția 
bolii vacii nebune şi produsele contaminate ar putea să 
pună în genunchi societatea foarte rapid. Presupunem că 
suntem imuni la asemenea catastrofe fiindcă majoritatea 
dintre noi se gândesc la hrană ca fiind marfa pe care o 
cumpărăm de la supermarket. Şi de fiecare dată când 
mergem acolo, ghici ce? Hrana abundă. Nu flămânzim, aşa 
că totul trebuie să fie în regulă. 

Dar numai pentru că nu ne gândim la hrana noastră tot 
timpul nu înseamnă că nu este extrem de importantă. 
Majoritatea dintre noi nu sunt adânc preocupaţi de rezerva 
noastră de oxigen, dar persoanele care sunt scufundate în 
apă sau captive într-o clădire în flăcări nu se pot gândi la 
altceva. Hrana este la fel de fundamentală supravieţuirii 
noastre ca şi oxigenul. Dar în timp ce toţi respirăm acelaşi 
aer, avem o mulţime de opţiuni în ceea ce priveşte 
mâncarea, iar ele determină nu doar cum ne hrănim, ci şi 
cum utilizăm pământul arabil, ce anume subvenţionează 
Guvernul, ce îi învăţăm pe copiii noştri şi ce fel de societate 


creăm. 

În acelaşi supermarket, putem alege să ne umplem 
coşul de cumpărături de la secţiunea de cereale, 
leguminoase, fructe, legume, seminţe, nuci etc., de la lada 
de lactate, de la frigiderul cu carne, de la secţiunea de 
produse conservate sau de la cea de produse ambalate. 
Putem să ne cumpărăm produsele de la producători locali 
sau de la ferme industriale gigant din America de Sud. 
Putem mânca în oraş la fast-food sau ne putem găti în 
propria bucătărie. lar când alegerile noastre alimentare ne 
fac să urcăm inacceptabil în greutate, putem adopta unul 
dintre miile de planuri de dietă, de la Atkins la Paleo, Wight 
Watchers sau  macrobiotică. Toate aceste alegeri 
individuale se cumulează pentru a afecta „sistemul” 
naţional de hrană, la fel cum sistemul în sine influenţează 
puternic acele alegeri individuale. Şi sistemul, şi propriile 
noastre alegeri au fost conduse de către credinţele noastre 
despre nutriţie. 

Dacă nu ar fi aşa, etichetele nutriţionale ar ocupa un aşa 
mare procent din ambalajul alimentelor? Altfel de ce 
Guvernul ar cheltui atât de mulţi bani şi timp cu crearea 
grupelor de alimente, piramidelor alimentare, cantităților 
zilnice recomandate? Altfel de ce Food and Drug 
Administration (FDA) ar crea şi aplica reguli despre ce 
aliment, medicament sau supliment poate fi recomandat ca 
fiind benefic pentru sănătate? 

Aşa că, deşi nu apare des la ştiri, hrana şi politicile 
naţionale în legătură cu ea determină foarte mult din 
societatea noastră. Şi aproape tot ceea ce societatea 
noastră crede despre alimentaţie este plin de amprente 
reducţioniste. In acest capitol, vom explora cum paradigma 
reducţionistă a condus la politici nutriţionale deficitare şi a 
lăsat consumatorii în confuzie, şi de asemenea cum şi de 
ce nutriția se opune modelului reducţionist pe care 
societatea noastră lucrează din greu pentru a i-l impune. 


ŞTIINŢA NUTRIŢIONALĂ REDUCŢIONISTĂ 


Definiţia cuvântului nutriţie este ceva la care m-am gân- 


dit mult: foarte des în timpul celor 50 de ani ai mei 
petrecuţi în mediul academic, departamentul de nutriţie 
petrecea timp încercând să îşi dea seama ce înseamnă cu 
adevărat acest termen. Faptul nu era foarte productiv, 
pentru că aceeaşi discuţie reapărea mereu. 

De fiecare dată, noi concluzionam cu o definiţie tipică, 
ceva asemănător cu cele găsite în dicționarele standard. 
Ceva de genul „un proces de obţinere a hranei necesare 
pentru sănătate şi dezvoltare” (Oxford English Dictionary) 
sau „actul de a fi hrănit, mai specific suma proceselor prin 
care un animal sau plantă primeşte şi utilizează substanţe 
hrănitoare” (Webster's). 

Nu îmi place niciuna dintre definiţii. Cea din Webster's 
eşuează parţial din punct de vedere tehnic, pentru că 
foloseşte termenul nourished (hrănit), care este un 
derivativ al cuvântului nutrition (nutriţie). Nu poţi defini un 
cuvânt printr-o referinţă la el însuşi! Recurgerea de către 
Webster's la acest „şiretlic” arată cât de încurcat este de 
fapt acest cuvânt. 

Cealaltă problemă, mult mai substanţială, legată de de- 
finiţia din Webster's, este utilizarea termenului de sumă. 
Îmi amintesc de sume de la matematica din şcoala 
primară. Adunam două numere şi îl obţineam pe al treilea. 
Acesta din urmă, pe care îl numeam sumă, nu era nimic 
mai mult decât ceea ce obţineai prin adunarea primelor 
două numere. Aceasta este esenţa reducţionismului, să ne 
amintim: suma (totalul) poate fi cunoscută în totalitate 
dacă cunoşti fiecare parte individuală. 

Atât definiţia din Oxford, cât şi cea din Webster's 
folosesc termenul de proces, care indică spre ceva 
important, dar în sine este foarte vag. Definiţia din Oxford 
se concentrează exclusiv pe procesul nutriţiei ca fiind ceva 
care apare din afara organismului: hrana este oferită sau 
obţinută. Acest lucru nu lasă loc pentru alimentaţie ca 
proces intern, biologic sau complex. Pentru reducţionişti, 
nutriția este numai suma aritmetică a efectelor nutrienţilor 
individuali. Aceste definiţii derutante prezente în două 
dintre cele mai respectate şi frecvent utilizate dicţionare 
englezeşti arată cât de profund este încorporat conceptul 


reducţionist în cultura noastră. 

Dacă ai fost învăţat cu afirmaţii de tipul „calciul face 
oasele puternice”, „vitamina A este necesară pentru 
vedere bună” şi „vitamina E este un antioxidant anti- 
cancer”, ai învăţat nutriţie în aceeaşi manieră. Acelaşi lucru 
este valabil dacă numeri caloriile, dacă acorzi atenţie 
procentajelor de pe etichetele alimentelor ambalate, dacă 
te întrebi dacă obţii suficiente proteine sau dacă îţi acoperi 
cartofii prăjiţi cu un strat gros de ketchup fiindcă ai auzit că 
roşiile sunt o sursă bună de licopen. 

Aceste convingeri au sens numai într-o paradigmă 
reducţionistă care identifică părţile componente din hrană - 
nutrienţii individuali - şi îşi dă seama exact ce face fiecare 
în organism şi cât avem nevoie din fiecare. Şi acesta este 
tocmai lucrul pe care oamenii de ştiinţă sunt învăţaţi să-l 
facă. Şi eu am învăţat nutriţie la fel, şi am predat-o în 
aceeaşi manieră studenţilor mei. Aici sunt incluse un curs 
upper-lever de biochimie la Universitatea Virginia Tech, un 
curs upper-lever de biochimie nutriţională la Universitatea 
Cornell şi două cursuri new graduate-level în toxicologie 
biochimică şi toxicologie moleculară de asemenea la 
Universitatea Cornell. Ca orice facultate din aceste 
domenii, am urmărit modelul de predare tipic, concentrat 
majoritar pe nutrienți individuali, substanţe chimice toxice 
individuale, mecanisme de acţiune individuale (explicaţii 
biochimice) şi efecte individuale, ca şi cum ar fi existat, 
pentru fiecare nutrient sau substanţă chimică, un 
mecanism principal care explică şi poate controlează 
relaţia dintre cauză şi efect. 

Când am predat nutriția în acest mod tradiţional şi 
reducţionist, lucrurile arătau astfel. Începeam prin a lua în 
considerare structura chimică a nutrientului. Apoi discutam 
cum funcţionează el în organism: absorbţia sa de-a lungul 
peretelui intestinal în fluxul sanguin; transportul său prin 
corp; depozitarea sa; excreţia sa; şi cantităţile din el 
necesare pentru o bună sănătate. Am vorbit despre fiecare 
nutrient în mod individual, ca şi cum el ar fi acţionat de 
unul singur într-o manieră mecanică. Cu alte cuvinte, 
predarea nutriţiei însemna îndemnarea studenţilor de a 


memora cifre şi date şi trasee chimice pentru a promova 
testele, fără a le cere să se gândească la contextul acestor 
părţi discrete de informaţie. 

Facem acelaşi lucru în ştiinţă ca şi în educaţie. Standar- 
dul cel mai înalt al cercetării nutriţionale - genul care 
primeşte întâietate la finanţare şi la publicare în jurnalele 
de top - se concentrează pe un singur nutrient şi pe o 
singură explicație a efectului său. Programul meu 
experimental de cercetare s-a focalizat pe efectele 
cauzelor, reacţiilor, enzimelor şi efectelor discrete, deseori 
în afara contextului organismului ca întreg - parţial fiindcă 
şi eu fusesem învăţat să gândesc astfel, dar şi pentru că, 
pentru a primi finanţare de cercetare, noi, oamenii de 
ştiinţă, suntem forţaţi să ne concentrăm ipotezele şi 
obiectivele experimentale pe rezultate care pot fi 
măsurate. 

Să vă dau un exemplu specific din fazele iniţiale ale cer- 
cetării mele proprii asupra formării cancerului iniţiată de 
aflatoxină (AF), o substanţă chimică cunoscută în a cauza 
cancer hepatic (aşa cum vă puteţi aduce aminte din 
introducere, AF era carcinogenul produs de nişte fungi pe 
care îi studiam în Filipine). Figura 5-1 sumarizează procesul 
pe care l-am studiat (folosind o dietă cu 20% cazeină, 
proteina din lapte). 

Cercetarea mea de laborator era perfect acceptabilă 
după criteriile reducţioniste în această etapă de început. Ne 
concentram pe un singur tip de carcinogen (AF) care cauza 
un tip de cancer (de ficat), care depindea de un tip de 
enzimă (oxidaza cu funcţii mixte) care metaboliza AF 
pentru a produce un tip de produs foarte reactiv (AF 
epoxid), care producea un efect biochimic (legătura 
chimică foarte strânsă a epoxidului cu ADN-ul care 
cauzează lezarea genetică), fiecare etapă părând 
consecventă intern şi plauzibilă biologic. Şi am descoperit 
că - în măsura în care carcinogenul se lega mai mult de 
ADN, cu atât mai mult creştea cantitatea de cancer apărut. 
Aha! Acesta era mecanismul care „explica” efectul 
proteinelor asupra cancerului! 

Câteva remarci asupra paragrafului anterior: unu, nu mă 


aştept să înţelegeţi tot ce am scris. Am descris reacţii 
biologice şi chimice complexe, într-un limbaj specializat, 
folosit de cercetători pentru a comunica cu precizie. Tot 
ceea ce trebuie să ştiţi este că, după acest model, A 
cauzează B, care cauzează C, care conduce la D. Aşa că, cu 
cât se începe cu mai mult A (substanţă chimică cauzatoare 
de cancer), cu atât mai mult D (cancer) va exista în final. 

Doi, probabil sună destul de convingător, chiar dacă nu 
este uşor de înţeles. Astfel de cercetare pare etanşă, 
fiindcă are 


Aflatoxină (carcinogen) 

Aflatoxină metabolizată (epoxid) 
ADN afectat (genă) 

Cancer incipient 

Cancer pe deplin dezoltat (de ficat) 


FIGURA 5-1. Un model liniar de formare 
a cancerului de la aflatoxină 


de-a face cu fapte obiective - reacţii, mutații genetice şi 
carcinogeni - în opoziţie cu aspecte neplăcute precum 
comportamentul şi stilul de viaţă umane. Numai prin 
excluderea realităţii neplăcute şi complexe putem face 
afirmaţii liniare, cauzale despre reacţii biologice în lanţ. 

Deşi am lucrat cu zel la această serie de studii vreme de 
mulţi ani, am obţinut rezultate foarte impresionante şi am 
publicat o multitudine de articole profesionale, rămăsesem 
totuşi cu o întrebare majoră fără răspuns: această 
descoperire - că un consum mai mare de cazeină a produs 
incidenţe mai mari de cancer la şoricei - ne spune ceva 
despre alte proteine, carcinogeni chimici, cancere, boli şi 
specii (cea umană)? 

Cu alte cuvinte, sugerează această descoperire 
uimitoare în legătură cu proteinele din alimentaţie că 
povestea noastră de dragoste cu proteina de origine 
animală a fost greşită şi periculoasă? Laptele de vacă în 
cantităţi modeste cauza cancer la oameni? Dar alte boli? 
Alte proteine de origine animală aveau acelaşi efect? Deşi 


am încercat decenii întregi să răspund acestor întrebări 
folosind instrumente reducţioniste, am realizat gradual că 
ele nu îşi vor găsi soluţiile în ştiinţa reducţionistă, pentru că 
ar fi fost mai mult decât ea ar fi putut răspunde. Nu pentru 
că nu s-ar putea organiza experimente care să compare 
efectele unei alimentaţii cu multă proteină animală cu alţi 
factori găsiţi de obicei într-o alimentaţie vegetariană 
bazată pe produse integrale. Acestea au fost deja 
organizate, iar rezultatele au fost uluitoare (în special 
cercetările şi experiențele clinice ale cercetătorilor 
Esselstyn, McDougall, Goldhamer, Barnard şi Ornish; unele 
dintre ele vor fi discutate ulterior în carte). 

Nu, problema cu cercetarea reducționistă este că este 
prea facil să faci experimente care să arate ceea ce pare să 
fie exact efectul contrar: că laptele previne cancerul. Că 
uleiul de peşte protejează creierul. Că o mulțime de grăsimi 
şi proteină animală stabilizează zahărul din sânge şi previn 
obezitatea şi diabetul. Fiindcă atunci când priveşti printr-un 
microscop - fie la propriu, fie metaforic vorbind - nu poţi 
vedea imaginea de ansamblu. Poţi vedea numai o mică 
parte, scoasă din context, a adevărului mult mai complet şi 
întreg. Şi cine are cel mai tare megafon - în acest caz, cei 
care ţipă că lactatele şi carnea sunt necesare pentru 
sănătate, ale căror megafoane sunt furnizate tocmai de 
industriile de carne şi lactate - are şi cea mai mare 
influenţă. 

Sunt sigur că dacă mi s-ar pune la dispoziţie destul timp 
şi destui bani, aş putea conduce experimente de tip 
reducţionist care să arate beneficii pentru sănătate date de 
Coca-Cola, batoanele Snickers (foarte populare la North 
Carolina State Fair) şi chiar aflatoxină (AF - chiar am arătat 
asemenea efecte o dată în laboratorul nostru). Ar trebui să 
manipulez eşantionul de studiu (spre exemplu, să studiez 
efectele băuturii Coca-Cola asupra oamenilor care mor de 
sete în Sahara sau efectele batonului Snickers asupra 
ratelor mortalităţii şoferilor obosiţi la ora 2 A.M). Aş putea 
de asemenea să măsor sute de biomarkeri diferiţi, dar să îi 
raportez doar pe cei care îmi susţin concluziile deplasate. 
Sau, ca în cazul examinatorilor elefantului pe care i-am 


întâlnit în capitolul 4, aş putea să efectuez o cercetare one- 
stă, dar să sfârşesc tot cu rezultate incomplete sau 
eronate, din cauza viziunii limitate. 

Din acest motiv vedem atât de des în media concluzii 
contradictorii ale cercetărilor: cadrul de cercetare 
predominant încurajează de fapt asemenea conflicte. Acest 
cadru de lucru reducţionist este şi motivul pentru care 
credinţele societăţii despre alimentaţie par deseori în 
opoziţie şi confuze, fie că sunt luate din cărţi, de pe 
etichetele alimentelor sau din mesajele guvernamentale. 


ALIMENTAŢIA REDUCŢIONISTĂ 
LA SUPERMARKET ŞI ACASĂ 


Deşi originea reducţionismului este în laborator, el 
invadează imaginaţia publică la fel de mult cum o face cu 
gândirea din mediul academic. Fiindcă noi, cercetătorii şi 
oamenii de ştiinţă suntem consideraţi „experţi”, viziunea 
noastră pătrunde în înţelegerea culturii noastre despre 
nutriţie la fiecare nivel. 

Alegeţi un text de nutriţie de nivel de şcoală generală 
sau liceu şi inevitabil veţi găsi o listă de nutrienți cunoscuţi. 
Sunt aproximativ o duzină de vitamine şi minerale, în jur de 
22 de aminoacizi şi 3 macronutrienţi (lipide, carbohidrați şi 
proteine). Aceste substanţe şi efectele lor sunt tratate la fel 
ca şi esenţa nutriţiei: obţineţi suficient (dar nu prea mult) 
din fiecare tip şi veţi fi în regulă. Aceasta este abordarea de 
foarte mult timp. Am fost crescuţi gândindu-ne la hrană în 
termeni de elemente individuale de care avem nevoie. 
Mâncăm morcovi pentru vitamina A, portocale pentru 
vitamina C şi bem lapte pentru calciu şi vitamina D. 

Dacă ne place acel aliment anume, suntem fericiţi dacă 
ne luăm nutrienţii din el. Dar dacă nu ne place respectivul 
aliment - spanac, varză sau cartofi dulci - credem că este 
în regulă dacă le ocolim şi luăm în loc un supliment cu 
aceleaşi cantităţi de nutrienți. Dar chiar şi cercetarea 
reducţionistă cea mai recentă a arătat că suplimentarea nu 
funcţionează. Aşa cum a rezultat, un măr are un impact 
mult mai mare asupra corpului nostru decât ar avea toţi 


nutrienţii cunoscuţi dintr-un măr, dar ingeraţi sub forma 
unei pastile. Întregul măr reprezintă mult mai mult decât 
suma părţilor sale. Din cauza viziunii reducţioniste însă, noi 
nu credem că alimentul în sine este important. Credem că 
numai nutrienţii din el contează. 

Această credinţă este reîntărită de fiecare dată când 
citim etichetele de pe ambalajele alimentelor. Uneori 
aceste liste sunt destul de extensive; eticheta tipică 
afişează o mulţime de nutrienți individuali, cu cantităţi 
precise arătate pentru fiecare componentă (vezi figura 5- 
2). 

Am fost membru în grupul experţilor Academiei Naţi- 
onale de Ştiinţe (National Academy of Sciences - NAS) din 
1990, însărcinaţi de către FDA cu standardizarea şi simplifi- 
carea programului de etichetare a alimentelor. Două 
direcţii de gândire existau în cadrul grupului nostru. Una 
dintre ele 


Elemente nutritive 

O porție: 2 fl. Oz. (60 

ml) Porții per cutie: 

aprox. 13 

Cantitate la o porţie 

Calorii: 45 Calorii din grăsimi: 
10 
Valoarea zilnică în 
x 

Grăsimi totale 1 gr. 2% 

Sodiu 30 mg. 1<H> 

Potasiu 110 mg. 3% 

Carbohidraţi totali 83% 

gr. 

Fibre 2 gr. 8<tt>» 

Zaharuri 7 gr. 

Proteine < 1 gr. 

Vitamina A 10% Vitamina C 50% 

Fier 2% Vitamina E 50% 

Vitamina K10% Niacină20% 

Vitamina B2 20% Vitamina B12 20% 


Acid pantotenic 20% 

Fără urme semnificative de grăsimi 
saturate, trans, colesterol sau calciu. 

* Valori zilnice fn procente raportate la 
o dietă de 2.000 de calorii. 


FIGURA 5-2. Un exemplu tipic de etichetă 
de pe produsele alimentare 


favoriza folosirea etichetelor pentru a comunica clienţilor 
cât din fiecare nutrient este conţinut în interior. Cealaltă, la 
care am subscris şi eu, intenţiona să minimizeze informaţia 
cantitativă de pe etichetă. Credeam că vom servi cel mai 
bine publicul prin oferirea de informaţii generale, cum ar fi 
o listă de ingrediente, fără a intra în detalii fine (direcţia la 
care subscrisesem şi eu a pierdut, deşi raportul nostru a 
propus în final un model de etichetare mai focusat decât 
cel original). 

Ingredientele sunt importante, nu numai pentru a le 
evita pe cele la care ai putea fi alergic. Probabil nu aţi vrea 
să consumaţi alimente cu o listă lungă de cuvinte de 
nepronunţat, şi presupun că aţi vrea să ştiţi dacă cerealele 
pe care le consumati la micul dejun conţin cantităţi mari de 
sirop de porumb. Dar includerea detaliilor fine, ca de 
exemplu numărul  microgramelor de  niacină, aduce 
publicului două deservicii care pot conduce la alegeri 
alimentare deficitare. Primul, copleşeşte consumatorii şi 
face ca mulţi dintre ei să ignore total eticheta. Al doilea, 
implică faptul că nutrienţii incluşi pe etichetă (un procent 
minuscul din totalul nutrienţilor cunoscuţi) sunt unicii 
importanţi - poate singurii care există. 

Acesta nu este singurul mod în care Guvernul susţine şi 
înrădăcinează filozofia  nutriţională  reducţionistă. Un 
exemplu foarte public este efortul cheltuit timp de mulţi ani 
pentru a dezvolta o bază de date cu toţi nutrienţii, care să 
includă toate alimentele cunoscute. Încă de la începutul 
anilor 1960, U.S. Department of Agriculture (USDA) a lucrat 
la o bază de date enormă în care fiecare aliment este 
însoţit de o listă exhaustivă de nutrienți conţinuţi, împreună 


cu cantităţile lor. Această bază de date este acum public 
disponibilă pe internet, la http://ndb.nal.usda.gov. 

Oamenii de ştiinţă ai Guvernului au promovat de aseme- 
nea politici nutriţionale reducţioniste prin intermediul reco- 
mandărilor lor de nutrienți, care se concentrează pe 
cantităţile din fiecare nutrient socotit important pentru o 
sănătate bună - iar aceste recomandări au o rază de 
acţiune mult mai lungă decât o bază de date online. La 
fiecare 5 ani, Food and Nutrition Board de la NAS revede 
cele mai recente descoperiri pentru a actualiza aceste 
recomandări. În mod generic cunoscute ca porţii zilnice 
recomandate (recommended daily allowances - RDAs), ele 
au fost revizuite într-un raport din anul 2002 pentru a oferi 
nu valori numerice ale RDA, ci intervale de consum pentru 
a maximiza sănătatea şi a minimiza bolile (actual 
cunoscute drept consumuri zilnice recomandate - 
recommended daily intakes - RDls). Problema este că reco- 
mandările se concentrează încă pe nutrienţii individuali. lar 
aceste recomandări, exprimate ca numere, servesc acum 
drept criteriu de control al calităţii pentru iniţiative publice 
nutriţionale precum programul de mese din şcoli, din 
spitale sau cel de subvenţii guvernamentale pentru hrană. 

Înarmaţi cu ambele recomandări guvernamentale şi cu 
vasta bază de date, consumatorii îşi pot căuta RDis şi apoi 
le pot verifica în baza de date pentru a determina ce 
alimente să adauge sau să scadă pentru a obţine consumul 
potrivit de nutrienți. Creatorii RDI trebuie să se întrebe cum 
strămoşii noştri, fără acces la computere, au fost capabili 
să se hrănească îndeajuns de bine pentru a supravieţui şi a 
se reproduce! 

Desigur că nimeni nu îşi alege alimentaţia în 
concordanţă cu bazele de date sau RDis. Dar cuantificarea 
alimentelor astfel reîntăreşte impresia că acesta este cel 
mai bun mod de a înţelege nutriția, iar teama generată de 
acele instrumente reducţioniste face ca mulţi oameni să se 
îngrijoreze în legătură cu faptul că nu îşi obţin porţiile 
zilnice recomandate. În concluzie, americanii cheltuiesc 25- 
30 miliarde $ anual (cifră valabilă în anul 2007) pe 
suplimente nutritive. Mulţi consideră că folosirea acestora 


este esenţa alimentaţiei moderne. Similar, alimentele au 
fost de mult fortificate cu nutrienți specifici precum fier, 
seleniu, calciu, vitamina D sau iod, fiindcă anumite zone ale 
lumii sau grupuri de persoane suferă de deficienţe ale lor. 
În cazul deficienţelor nutriţionale serioase, ca marinarii 
britanici din secolul al IX-lea care sufereau de scorbut din 
cauza lipsei de vitamina C sau ca populaţia săracă din 
Lumea a Treia care murea din cauza deficienței proteice, 
atenţia către nutrienţii individuali poate avea ceva sens. In 
situaţia malnutriţiei, un supliment poate salva vieţi pe 
termen scurt prin câştigarea de timp pentru formarea de 
sisteme pe termen lung care să ofere nutriţie suficientă şi 
echilibrată din hrană reală. Dar în cazul celor mai mulţi 
americani, care suferă de prea multă mâncare şi prea 
multe informaţii fragmentate despre respectiva mâncare, 
această abordare este eronată. Ne copleşeşte şi ne 
menţine, aşa cum a spus oratorul motivaţional Jim Rohn 
într-o frază memorabilă, „specializaţi în lucruri mărunte”. 


PUNCTE SLABE ÎN 
MODELUL REDUCŢIONIST 


Pe scurt, aproape toţi dintre noi, profesionişti sau nu, 
vorbim despre alimentaţie, o studiem, o vindem şi o 
practicăm în relaţie cu nutrienți specifici şi deseori, cu 
cantităţi specifice. Ne fixăm pe cantităţi. Vitamine. 
Minerale. Acizi graşi. Şi desigur, cea mai mare obsesie 
dintre ele: caloriile. 

Am văzut de unde vine această obsesie, şi este destul 
de uşor de înţeles. In definitiv, majoritatea oamenilor vor să 
fie sănătoşi şi să se simtă bine, şi suntem învăţaţi că 
sănătatea noastră depinde parţial de obţinerea cantităților 
exacte din aceste substanţe în corp. Deci fie că este vorba 
de numărarea obsesivă a caloriilor de la „Weight 
Watchers”, sau de absurditatea 40/30/30 a dietei „The 
Zone”, noi credem că vom avea mai mult control asupra 
sănătăţii noastre cu cât măsurăm mai riguros cantităţile 
care intră în organism. 

Din nefericire, acest lucru este pur şi simplu fals. 


Alimentaţia nu este o ecuaţie matematică în care doi plus 
doi fac patru. Hrana pe care o consumăm nu controlează 
nutriția noastră - nu în întregime. Ceea ce corpul nostru 
face cu respectiva hrană o controlează. 


_ Punctul slab 1: 
Ințelepciunea organismului nostru 


Staţi jos? Fiindcă este necesar să explic un aspect legat 

de alimentaţie de care aproape nimeni nu este conştient: 
aproape că nu există nicio legătură directă între cantitatea 
dintr-un nutrient consumată la o masă şi cantitatea care 
ajunge de fapt să acţioneze în locul lui de acţiune din corp - 
ceea ce se numeşte bioavailability (biodisponibilitate). 
Dacă spre exemplu, eu consum 100 mg de vitamina C lao 
primă masă şi 500 mg la o a doua masă, acest lucru nu 
înseamnă că masa secundă conduce la o cantitate de 5 ori 
mai mare de vitamina C care să atingă țesutul unde ea 
acţionează. 
_ Sună ca o veste proastă? Pentru reducţionişti, da. 
inseamnă că nu ştim niciodată exact cât de mult să 
ingerăm dintr-un nutrient, fiindcă nu putem prezice cât din 
el va fi utilizat. Nesiguranţa: cel mai negru coşmar al unui 
reducţionist! 

In realitate, aceasta este o veste foarte bună. Motivul 
pentru care nu putem prezice cât de mult dintr-un nutrient 
va fi absorbit şi utilizat este că, în anumite limite, depinde 
de ceea ce are nevoie organismul în respectivul moment. 
Nu este uimitor? În limbaj ştiinţific, proporţia dintr-un 
nutrient care este digerată, absorbită şi oferită diferitelor 
ţesuturi şi celule din ele este dependentă majoritar de 
nevoia organismului pentru acel nutrient la respectivul 
moment. Această nevoie este gestionată şi controlată 
printr-o varietate de mecanisme care operează în diverse 
etape ale drumului, de la ingestia până la utilizarea 
nutrientului. Corpul guvernează perfect alegerea 
nutrienţilor pe care îi foloseşte şi a celor de care se 
descotoroseşte fără a fi metabolizaţi. Drumul unui nutrient 
se ramifică deseori, încă o dată şi încă o dată, conducându- 


| pe acesta printr-un labirint de reacţii mult mai complex şi 
imprevizibil decât un model liniar simplu sugerat de 
reducționism. 

Proporția de beta-caroten ingerat care este de fapt 
convertită în cel mai comun metabolit al său, retinol 
(vitamina A), poate varia de până la 8 ori mai mult. 
Proporția convertită descreşte de asemenea pe măsură ce 
cresc dozele de beta-caroten, astfel păstrând aproximativ 
la fel cantităţile absolute absorbite. Procentajul de calciu 
absorbit poate varia de până la minim de 2 ori mai mult; cu 
cât creşte consumul de calciu, cu atât scade proporţia 
absorbției în sânge, asigurându-se astfel cantitatea 
adecvată pentru organism, și nu mai mult. 
Biodisponibilitatea fierului poate varia de la de 3 ori până la 
de 19 ori mai mult. Procesul este valabil pentru aproximativ 
orice nutrient sau substanţă chimică înrudită. 

Pe scurt, relaţia dintre cantitatea de nutrient consumată 
şi cea utilizată de organism nu este una liniară. Deşi acest 
lucru este cunoscut de mulţi profesionişti, foarte puţini 
apreciază semnificaţia acestei complexităţi. Înseamnă că 
bazele de date cu informaţii despre nutrienți nu sunt nici pe 
departe atât de utile pe cât se crede. Înseamnă şi că 
suplimentarea de tip reducţionist cu doze mari de nutrienți 
individuali nu garantează utilizarea lor (de fapt, procesele 
noastre digestive sunt atât de complexe şi dinamice încât 
folosirea unor doze mari ale unui nutrient aproape că 
garantează dezechilibrul altor nutrienți, aşa cum vom 
vedea mai târziu în acest capitol). 


Punctul slab 2: 
Variabilitatea alimentelor 


Numai o parte din incertitudine este dată de faptul că nu 
ştim cât dintr-un anumit nutrient va fi folosit de către orga- 
nism. Conţinutul în nutrienți al alimentelor variază mult mai 
mult decât realizăm. Să ne uităm la cercetarea beta- 
carotenului (şi/sau a carotenoizilor asociaţi), vitamină cu 
efecte antioxidante. Conţinutul ei în mostre diferite ale 
aceluiaşi aliment este cunoscut a varia de la de 3 de ori 


până la de 19 ori mai mult, deşi poate ajunge şi la peste 40 
de ori mai mult, ca în cazul piersicilor. Adevărat - poţi ţine 
o piersică în fiecare mână, iar cea din dreapta poate 
conţine cu uşurinţă de 40 de ori mai mult beta-catoten 
decât cea din stânga, depinzând de sezon, pământ, 
depozitare, procesare şi chiar de locaţia originală a 
fructului în pom. lar beta-carotenul nu este nicicum 
singurul exemplu. Conţinutul „relativ stabil” de calciu din 4 
tipuri de fasole gătită (neagră, roşie, navy şi pinto) se află 
în intervalul 46-126 mg pe cană, variind astfel de până la 
2,7 ori mai mult. 

Variația din conţinutul nutriţional al hranei şi variaţia din 
absorbţia şi utilizarea nutrienţilor de către corp se combină 
între ele. Un exerciţiu simplu poate ajuta la înţelegerea 
acestui aspect. Să presupunem că tot conţinutul de beta- 
caroten dintr-un morcov variază de circa 4 ori, iar 
cantitatea din această proporţie incertă care este absorbită 
în sânge variază de 2 ori. Concluzia: cantitatea de beta- 
caroten teoretic trimisă în fluxul sanguin prin consumul 
unui morcov într-o zi poate varia de până la 8 ori. 

Acestea sunt variaţii imense dar nesigure, iar indiferent 
că ele înregistrează valori de 2 sau de 40 de ori mai mult, 
mesajul de fond este acelaşi: prin consumul oricărui 
aliment dat în orice moment dat, nu putem şti cu precizie 
cât de mult din orice nutrient este de fapt disponibil 
organismului nostru sau cât de mult utilizează acesta. 


Punctul slab 3: 
Complexitatea interacțiunilor dintre nutrienți 


Dar staţi - există chiar mai multă incertitudine! Puteţi fi 
surprinşi să aflaţi că cei trei nutrienți menţionaţi mai sus îşi 
pot modifica reciproc activitățile. Calciul scade 
biodisponibilitatea fierului cu până la 400%, în timp ce 
carotenoizii (cum este beta-carotenul) o măresc cu până la 
300%. Teoretic, prin comparaţia unei alimentaţii bogate în 
calciu şi sărace în carotenoizi cu una săracă în calciu şi 
bogată în carotenoizi, am putea observa o diferenţă de 
800-1.200% în absorbţia fierului. Chiar dacă variaţia ar fi de 


numai 100-200%, tot este enorm; în cazul anumitor 
nutrienți, variaţii mai mari de 10-20% pot însemna veşti 
foarte proaste. 

Interacțiunile dintre nutrienţii individuali din alimente 
sunt substanţiale şi dinamice - şi au implicaţii practice 
majore. O recenzie excepţională a cercetătorilor Karen 
Kubena şi David McMurray la Universitatea Texas A&M a 
sumarizat efectele unui număr mare de nutrienți asupra 
sistemului imunitar extrem de complex. Perechile de 
nutrienți care s-au dovedit a se influenţa reciproc şi a 
influenţa componente ale sistemului imunitar includ 
vitamina E - seleniu, vitamina E - vitamina C, vitamina E - 
vitamina A, vitamina A - vitamina D. Mineralul magneziu 
influenţează efectele fierului, manganului, vitaminei E, 
potasiului, calciului, fosforului, sodiului şi, prin ele, 
influenţează şi activităţile a sute de enzime care le pro- 
cesează; cuprul interacționează cu fierul, zincul, molibdenul 
şi seleniul pentru a afecta sistemul imunitar; proteina 
alimentară exercită diverse efecte asupra zincului; 
vitamina A şi lipidele alimentare îşi afectează reciproc 
abilitatea de a influenţa dezvoltarea cancerului creat 
experimental. 

Chiar şi substanţele chimice înrudite, din aceeaşi clasă 
chimică, se pot influenţa reciproc semnificativ. Spre 
exemplu, diverşi acizi graşi afectează activităţile asupra 
sistemului imunitar ale altor acizi graşi. Efectul acizilor 
graşi polinesaturaţi (găsiţi în uleiurile vegetale) asupra 
cancerului, de exemplu, este modificat mult de cantitatea 
de grăsimi saturate şi grăsimi totale din alimentaţie. 

Faptul că magneziul a fost demonstrat a fi o parte 
esenţială din funcţionarea a peste 300 de enzime vorbeşte 
de la sine despre posibilităţile pentru interacțiuni aproape 
nelimitate între nutrienți. Efectele acestor interacțiuni 
asupra enzimelor care metabolizează medicamentele şi 
asupra sistemului imunitar se aplică de asemenea şi altor 
sisteme complexe, cum ar fi cel hormonal, echilibrul acido- 
bazic sau sistemul neurologic. 

Evidenţele citate aici reprezintă doar o fracțiune 
minusculă din totalul numărului de interacțiuni care 


operează moment de moment în organismul nostru. În mod 
clar, credinţa comună că putem investiga efectele unui 
singur nutrient sau medicament, ignorând posibilele 
modificări date de alţi factori chimici, este iresponsabilă. 
Aceste dovezi ar trebui să ne facă extrem de ezitanţi în faţa 
„megadozelor” de nutrienți izolaţi din alimentul complet. 
Organismele noastre au evoluat pentru a consuma 
alimente integrale, şi astfel pot gestiona combinaţiile şi 
interacţiunile dintre nutrienţii conţinuţi în respectivele 
alimente. Dar dă-i corpului 10.000 mg de vitamina C, şi 
totul se dă peste cap. 


INUTILITATEA PRECIZIEI REDUCŢIONISTE 


Chiar şi în discuţia relativă la variabilitatea absorbției 
nutrienţilor, poate aţi observat că am atins o linie cât de 
cât reducţionistă. Am examinat variabilitatea în termeni de 
nutrienți singulari şi cât de mult variază cantităţile lor în 
alimente sau în zonele lor de acţiune din corp. După cum 
am văzut, consumul a doi nutrienți simultan afectează în 
general utilizarea amândurora. Această variaţie devine 
infinit mai complexă şi incertă când se consumă o 
combinaţie de mulţi nutrienți în acelaşi timp (cu alte 
cuvinte, când ne hrănim). În acest caz, nu mai discutăm 
despre aproximativ trei nutrienți diferiţi care se 
influențează reciproc şi influențează diferite sisteme din or- 
ganism; discutăm despre toate elementele active ale unui 
aliment integral, complet. Pur şi simplu nu putem şti câte 
tipuri de substanţe chimice sunt consumate într-o singură 
bucăţică de hrană, la o singură masă sau pe parcursul unei 
zile. Sute de mii? Milioane? Complexitatea se amplifică 
aproape fără limită. 

Dacă ar trebui să ne bazăm pe creierele noastre pentru 
a ne da seama ce să mâncăm, în ce cantităţi şi în ce 
combinaţii sau să riscăm o alimentaţie deficitară sau boli, 
rasa umană ar fi murit de mult timp. Din fericire, sarcina 
noastră este considerabil mai simplă. Când consumăm 
alimentele potrivite, în cantităţi care ne satisfac dar care 
nu ne îmbuibă în mod prostesc, organismele noastre 


metabolizează în mod natural nutrienţii din acele alimente 
pentru a ne oferi exact ceea ce avem nevoie în acel 
moment. 

Corpurile noastre controlează concentrațiile de nutrienți 
şi metaboliţii lor foarte atent, astfel încât cantităţile 
disponibile în anumite locuri de acţiune din organism se 
încadrează deseori în intervale foarte mici. În cazul unor 
nutrienți, concentrațiile trebuie să rămână în aceste limite 
pentru ca noi să evităm probleme serioase de sănătate sau 
chiar moartea. Pe scurt, corpul este capabil de a reduce 
concentrațiile variabile ale nutrienţilor în concentraţii mult 
mai stabile în țesuturile noastre prin sortarea a ceea ce 
este necesar şi ceea ce este excesiv. 

O modalitate de a căpăta o idee în acest sens este 
considerarea  intervalelor de  „referinţă” ale câtorva 
nutrienți în plasma sanguină, lucru ilustrat în figura 5-3. 
Poate aţi văzut aceste intervale în raportul clinic de 
laborator de la medic. Bazate pe analizarea sângelui unor 
oameni prezumtiv sănătoşi, aceste intervale sunt 
considerate în general „normale”. Dar să observăm cât de 
puţin variază aceste intervale - numai de 1,1 până la 2,3 
ori mai mult - comparativ cu variaţia de la 5 până la 10 
(sau mai mult) ori a nutrienţilor din hrană. 

Pe scurt, organismul monitorizează şi ajustează constant 
concentrațiile de nutrienți din hrana consumată în scopul 
de a transforma variabilitatea masivă în intervale mai mici 
de care are nevoie pentru a fi sănătos. 


PRINZÂND O MINGE 


Asta implică multă muncă pentru organism, ştiu. Dar 
pentru asta este făcut corpul. Asta face el cel mai bine. Şi o 


Sodiu 135-145 nmol/L 1,07 
Potasiu 3,5-5,0 nmol/L 1,43 
Clor 340-370 mg/dL 11,09 
Calciu (ionizat)1,03 nmol/L 1,23 
Fier 9-21 (jmol/L 2,33 
Cupru 11-24 pmol/L 2,18 


Magneziu 0,6-0,8 nmol/L 1,33 
Proteină totală!60-78 g/L 1,3 
Vitamina A30-36 jjg/dL 2,17 
(retinol) 


FIGURA 5-3. Intervalele de referinţă 
pentru analizele de sânge 


face fără să ceară vreun pic de intervenţie conştientă în 
acest proces. 

Să ne gândim la un act simplu ca prinderea unei mingi 
pe care cineva a aruncat-o către noi. Aveţi idee cât de 
complicat este acest proces? În primul rând, ochii trebuie 
să observe obiectul şi să-l identifice drept o minge şi nu 
drept, să zicem, un roi de albine sau un balon umplut cu 
lichid. Apoi ochii, lucrând ca un binoclu, încep să transmită 
o mulţime ameţitoare de informaţii către creier pentru a 
ajuta în determinarea mărimii şi vitezei obiectului. Chiar 
dacă nu ai promovat geometria de liceu, creierul tău 
calculează traiectoria parabolică. Chiar dacă ai picat la 
fizică, creierul tău calculează masa, acceleraţia şi forţa 
mingii. lar în timp ce creierul tău procesează toate aceste 
informaţii, el comunică de asemenea cu nervii care contro- 
lează braţul şi palma, muşchii stabilizatori ai spatelui, 
gâtului şi picioarelor, şi sistemul nervos parasimpatic care 
este necesar pentru a te calma după vederea iniţială a unui 
proiectil venind. 

Corpul este uimitor în a jongla cu acest număr mare de 
intrări şi în a orchestra un răspuns la timpul potrivit: braţul 
se întinde şi palma se închide în jurul mingii. Dar să ne ima- 
ginăm că cineva ar fi insistat că modul corect de a învăţa 
cum se face acest lucru ar fi prin calcule matematice şi 
fizice, prin a măsura şi calcula velocitatea, arcul parabolei, 
viteza vântului şi toate celelalte. Planul de învăţământ al 
şcolilor ar prolifera în jurul „prinderii”; profesorii ar pleda în 
legătură cu cele mai bune metode. In jur de 1% dintre 
studenţi ar excela în această metodologie, iar majoritatea 
dintre noi ne-am plimba bombardaţi de mingi pe care nu le- 
am putea prinde nici dacă viaţa noastră ar depinde de asta. 


De fiecare dată când am veni în contact cu populaţii unde 
fiecare poate prinde, noi, oamenii de ştiinţă, le-am studia 
fiziologia, materialele pe care le folosesc pentru a construi 
mingi şi politicile publice din domeniul procesului de 
prindere, în speranţa de a desluşi misterul şi de a găsi 
„remediul” pentru scăparea mingilor. 

Concentrarea pe nutrienți individuali, pe identitățile lor, 
pe conţinutul lor în hrană, pe concentrațiile lor în ţesuturi şi 
pe mecanismele lor biologice, este ca şi cum ai încerca să 
foloseşti matematica şi fizica pentru a prinde mingi. Nu 
este modul în care a evoluat natura, şi face alimentaţia 
potrivită mult mai dificilă decât ar trebui să fie. Corpurile 
noastre folosesc mecanisme nenumărate, plasate strategic 
pe parcursul procesului de digestie, absorbţie şi transport, 
şi căi metabolice, pentru a asigura fără efort concentraţii în 
ţesuturi necesare pentru o bună sănătate - nu este nevoie 
de consultarea niciunei baze de date. Dar atât timp cât 
lăsăm  reducţionismul să ne ghideze cercetarea şi 
înţelegerea despre nutriţie, sănătatea bună va rămâne de 
neatins. 


6 
CERCETAREA REDUCŢIONISTĂ 


Nu te teme să faci un pas mare. Nu poți 
depăşi o prăpastie din două sărituri mici. 
DAVID LLOYD GEORGE 


Până acum am văzut cum înţelegerea ştiinţifică şi 
guvernamentală a alimentaţiei este puternic înrădăcinată 
în paradigma reducţionistă şi cum acest lucru afectează 
modul în care publicul priveşte nutriția. Am observat cum, 
dacă ne uităm atent, nutriția este un fenomen complet, 
holistic, care nu poate fi niciodată înţeles dintr-o per- 
spectivă reducţionistă. Este mult prea complexă, cu prea 
multe variabile. 

În capitolul de faţă aş vrea să analizăm mai atent 
diferenţele dintre cercetarea ştiinţifică reducţionistă şi 
holistică şi să arătăm multiplele căi prin care viziunea 
reducţionistă eşuează inevitabil în încercarea ei de a 
înţelege şi manipula uimitorul sistem complex reprezentat 
de organismul uman. 


ŞTIINŢA REDUCŢIONISTĂ ŞI CAUZALITATEA 


Aşa cum am văzut în capitolul 5, reducţionismul tratează 
ştiinţa ca pe o ecuaţie matematică. Caută cauze şi efecte, 
şi cu cât mai focusată este cercetarea, cu atât mai bine. 
Chintesenţa cercetării este abilitatea de a afirma cu 
încredere că A îl cauzează pe B. Odată ce ştii acest lucru, 
dacă vrei să-l reduci sau să elimini pe B (cancerul hepatic, 
spre exemplu), pur şi simplu cauţi căi de a-l reduce sau 
elimina pe A (aflatoxina, să zicem) sau să blochezi procesul 
prin care A îl cauzează pe B. 

Inclusă în ştiinţa reducţionistă este presupunerea că 
lumea operează în mod liniar - că operează pe cauzalitate 
simplă. Ce vreau să spun prin asta? Condiţiile clasice 
pentru a demonstra că A îl cauzează pe B sunt 
următoarele: 


precede mereu pe B. 
urmează mereu pe A. 
u există C care să îl cauzeze şi pe B. 


1. Aîl 
2. Biîl 
3. N 


Nu este prea mult loc de jonglat aici. Sigur nu este loc 
pentru interacțiuni complexe sau imprevizibile. Nu este loc 
pentru sisteme de recunoaştere care sunt mult prea 
complicate pentru a fi construite. Nu este loc de niciun fel 
de incertitudine. Acesta este motivul pentru care 
companiile producătoare de ţigări au fost capabile să îi facă 
pe oamenii de ştiinţă să spună că fumatul nu cauzează 
cancer pulmonar: nu toţi fumătorii fac cancer de plămâni şi 
nu toate cazurile de cancer de plămâni sunt atribuite 
fumatului. Intr-un univers reducţionist, afirmaţia „Fumatul 
nu cauzează cancer pulmonar” este perfect corectă. Dar 
este teribil de inadecvată când vine vorba de aspectele 
practice ale înţelegerii efectelor profunde ale tutunului 
asupra cancerului de plămâni, astfel convingând oamenii 
să renunţe la fumat. 

In viziunea de cauzalitate simplă a reducţionismului, uni- 
versul este mecanic precum un ceas. Unii filozofi 
reducţionişti ai ştiinţei au mers atât de departe încât au 
afirmat că nu există voinţă liberă, din moment ce 
gândurile, emoţiile şi impulsurile noastre sunt simple 
rezultate ale unor reacţii chimice, care ele însele au fost 
declanşate de alte reacţii chimice, mergând înapoi până la 
Big Bang. 

Cum a observat în mod înţelept psihologul Abraham 
Maslow, „dacă ai avea numai un ciocan, ai tinde să vezi 
orice problemă ca pe un cui”. Şi dacă unicul tău mod de a 
vedea presupune că lumea operează numai pe baze de 
cauzalitate simplă, vei vedea cauzalitate simplă peste tot, 
chiar şi acolo unde nu există; vedem lumea nu cum este 
ea, ci cum ne-am aştepta să fie. Cercetarea reducţionistă 
produce în mod firesc descoperiri reducţioniste. Nu se 
poate altfel. Reversul este de asemenea adevărat: din 
moment ce cercetarea reducţionistă presupune că drumul 
pe care se desfăşoară lucrurile este cauzalitatea simplă, 


dacă nu putem găsi cauzalitate simplă în subiectul nostru 
de cercetare, înseamnă că nu privim problema cum trebuie 
sau că nu avem suficientă putere observaţională sau de 
calcul pentru a o descoperi. Unica metodă de a vedea 
complexitatea miraculoasă a naturii este să ne deschidem 
ochii către ea. 

Dar căutarea complexităţii este o sarcină mult mai grea. 
Cauzalitatea unifactorială este uşor de măsurat, şi oferă 
mai multe răspunsuri satisfăcătoare (chiar dacă 
ineficiente), din moment ce indiferent de complexitatea 
sistemului şi a interacțiunilor sale din realitate, un om de 
ştiinţă reducționist tot va presupune că doar un factor 
dintre sutele, miile sau milioanele din sistem este necesar 
şi suficient pentru a cauza rezultatul final al studiului. 
Fumătorii sunt mai predispuşi la cancer? Acest lucru nu 
dovedeşte nimic pentru reducționişti până când nu se va 
izola substanţa chimică individuală din ţigară care 
cauzează invariabil cancerul. Când efectele fumatului sunt 
atenuate de stilul de viaţă, de alimentaţie, sau fie că ţigara 
este un interludiu plăcut sau o dependenţă care provoacă 
remuşcări, cercetarea reducţionistă trebuie să ignore 
aceste complexităţi în mod statornic. 

Dintr-un anumit punct de vedere, căutarea complexităţii 
este de fapt mai uşoară decât cea a cauzalităţii rigide. 
Reducţionismul poate funcţiona din modele simple de 
cauzare, dar acele modele oferă deseori descoperiri 
neaşteptate şi inexplicabile, sugerând în final soluţii 
complicate şi care creează confuzie (şi uneori total 
neplauzibile). Holismul, pe de altă parte, presupune modele 
de cauzare complexe, într-un mod care sugerează soluţii 
simple (nimic nu este mai simplu decât „să rezolvăm 
majoritatea problemelor noastre de sănătate prin 
alimentaţia cu mai multe alimente integrale de origine 
vegetală!”) 

Cu alte cuvinte, cercetarea reducţionistă necesită 
deseori inventarea de noi complexităţi - în special metode 
mai complicate de studiu şi explicare. Există o glumă veche 
despre un fermier de lactate care nu putea să îşi facă 
vacile să producă mai mult lapte. A cerut sfaturi la 


universitatea locală, iar de acolo au trimis o echipă de 
profesori, condusă de un fizician teoretician. După 
săptămâni de studiu intensiv, echipa s-a întors la 
universitate, unde a reflectat la posibile soluţii. Intr-un final, 
fizicianul s-a dus din nou la fermă cu un răspuns pentru 
problemă. Dar el şi-a prefaţat prezentarea cu un 
avertisment: „Această soluţie presupune vaci sferice într- 
un vid.” Munca fizicianului, ca şi cea a nutriţioniştilor 
reducţionişti, reprezintă o grămadă de efort academic în 
căutarea unei soluţii care nu funcţionează în lumea reală 
(nu e de mirare că una dintre definițiile cuvântului 
academic este „discutabil”!10). 

Pentru că am crescut la o fermă de vaci adevărată, 
studiul unor vaci sferice în vid nu mi-a trecut vreodată prin 
minte. Când am intrat în mediul academic, am încercat să 
îmbrăţişez complexitatea extraordinară a biochimiei ca 
fiind sensul şi provocarea cercetării mele. Ce ar fi putut fi 
câştigat prin încercarea de a o simplifica pentru a fi 
cuprinsă într-un cadru teoretic? 

Nu vreau să credeţi că toată ştiinţa este înnămolită în 
reducționism. Fizica particulelor, de exemplu, a urmărit şi 
în ultimă instanţă a abandonat visul reducţionist de a găsi 
„monada”, particula elementară care nu ar mai fi posibil de 
divizat în ceva mai mic. 

Primii fizicieni au descoperit atomii. Apoi particulele 
subatomice mari despre care am învăţat la şcoală: protoni, 
electroni şi neutroni. Ulterior lucrurile au început să devină 
ciudate. Neutrin, quarc, boson, fermion - fiecare a fost 
numit ca particulă elementară până când teoria sau 
observaţia arăta spre o altă direcţie. Cu cât fizicienii 
priveau mai în detaliu, cu atât materia solidă arăta în 
majoritate ca un spaţiu gol cu o particulă mică în mijloc. 
Acum fizicienii de ultimă oră văd materia ca pur şi simplu o 
formă densă de energie. Nu este un accident că bosonul 
Higgs, recent descoperit, este poreclit „particula 
Dumnezeu”. Fizicienii care studiază particulele realizează 
că un proces de holism cuprinzător este fundamentul chiar 
şi pentru cea mai reducţionistă metodă de observaţie. 


10 În limba engleză, (n. tr) 


Mulţi fizicieni rămân uimiţi de similitudinea dintre atomi, 
celule, planete, galaxii şi Univers luat ca întreg 
(similitudinea la diverse nivele este unul dintre atributele 
unui sistem holistic). lar emergenţa teoriei cuantice în 
secolul al XX-lea a dat o lovitură puternică paradigmei 
reducţioniste prin inserarea incertitudinii în ceea ce se 
presupuneau a fi pur evenimente mecanice. Fizicianul 
teoretician şi popularul autor Stephen Hawking a scris 
despre particulele subatomice care călătoresc înapoi în 
timp. Efectul, cunoscut sub numele de retrocauzalitate, 
sugerează că anumite efecte îşi pot preceda cauza. Să mai 
vorbim despre cireaşa de pe tortul reducţionismului cauză- 
efect! 

Cu toate acestea, mulţi oameni de ştiinţă încă operează 
cu ambele picioare plantate ferm într-un univers newtonian 
din secolul al XVII-lea - în mod special (ca cei din nutriţie) 
cei care sunt responsabili pentru studiul sănătăţii şi bolilor 
(ca cei din nutriţie). 


CUM ŞTIM CEEA CE ŞTIM? 


Oamenii de ştiinţă pot dezbate filozofie cât este ziua de 
lungă, dar ceea ce contează cu adevărat sunt dovezile. De 
aici întrebarea: Ce este într-adevăr dovadă? Ce moduri de a 
căuta răspunsuri sunt considerate ştiinţă bună sau rea? Ce 
metode sunt potrivite şi pentru care teme de explorare? 

Răspunsurile la toate aceste întrebări sunt ele însele 
destul de subiective, chiar dacă ştiinţa se consideră pe ea 
însăşi ca fiind un ţel obiectiv. Ele depind mult de întrebările 
puse, şi de cum sunt căutate răspunsurile. Epidemiologii, 
acei oameni de ştiinţă care studiază cauzele sănătăţii şi 
bolilor, se referă în mod formal la căile prin care noi 
explorăm întrebările ştiinţifice folosind termenul de 
„designuri de studiu”. Să privim la câteva dintre punctele 
de pe şirul continuu de designuri de studiu, de la holism 
complet până la reducționism adânc. Ne vom uita mai 
atent la diferenţele dintre cele două şi dintre dovezile pe 
care ele le adună, ca şi la cum afectează ele concluziile pe 
care le tragem din cercetarea rezultantă - în mod special 


când vine vorba de alimentaţie. 


Sursa 1 de dovezi holistice: 
Cercetarea ecologică (sau observațională) 


O modalitate de a identifica alimentaţia umană ideală, 
destul de evidentă pentru toată lumea în afară de 
reducţioniştii fundamentalişti, este de a studia şi compara 
populaţiile aşa cum există deja şi de a vedea ce mănâncă 
şi cât de sănătoşi sunt reprezentanţii lor. Epidemiologii se 
referă la acest tip de studiu ca fiind ecologic sau 
observaţional. Caracteristicile sale includ observarea fără 
intervenţie şi analiza anumitor fapte observabile, precum 
cantitatea de hrană consumată şi ratele bolilor, fără a 
încerca să dovedeşti că una o cauzează pe cealaltă. In loc 
de acest lucru, cercetătorii înregistrează numai alimentaţia 
şi caracteristicile bolilor pentru populaţiile respective, aşa 
cum sunt ele. Dacă un studiu ecologic analizează aceste 
elemente pentru un grup de oameni aproximativ în acelaşi 
timp, ca un instantaneu fotografic, este numit „cross- 
sectional”. Populaţia supusă studiului poate varia ca 
mărime de la o comunitate mică de câteva sute de 
persoane, până la o ţară mare. 

Rezultatele produse de studiile ecologice arată asociaţii 
dintre variabile mai degrabă decât dovada că un anumit 
„input” a cauzat un anumit „output”. Aceste asociaţii sunt 
deseori prezentate drept corelaţii „input”-„output”, iar 
relevanţa biologică şi semnificaţia lor probabilă sunt 
determinate statistic. Astfel că un studiu de acest fel mai 
este numit şi corelaţional. 

Din moment ce datele colectate în aceste studii sunt 
medii pentru întreaga populaţie, nu este posibil să se 
concluzioneze  cauzalitatea pentru individualităţi. Dacă 
încercăm să citim cauzalitatea în date, comitem o eroare 
cunoscută ca falsitate ecologică. Putem observa pentru 
diverse populaţii, spre exemplu, că o concentraţie mai 
mare de automobile, element indicativ pentru o societate 
mai bogată, este corelată cu un risc mai mare pentru 
cancer de sân, de asemenea mai prezent în societăţile mai 


bogate. Nu are sens să concluzionăm că automobilele 
cauzează cancer de sân sau să le spunem femeilor care se 
tem de această boală să evite condusul maşinilor. Cele 
două variabile au ceva în comun care justifică un studiu 
mai amănunţit; puterea unui studiu ecologic este dată de 
abilitatea sa de a evidenția tipare semnificative şi de a 
compara succesul relativ al diverselor stiluri de viaţă. Dar 
fiindcă nu pot fi trase concluzii despre cauze specifice, 
acest tip de studiu este considerat de către reducţionişti a 
fi un design de studiu slab. 

Proiectul nostru din China (studiul principal subliniat în 
cartea Studiul China) a fost un astfel de studiu ecologic 
„Cross-secţional”. Utilizând diverse tipuri de dovezi, am 
găsit următoarele: cu cât era mai mare consumul de 
produse de origine animală în diverse regiuni din China, cu 
atât erau mai ridicate şi incidenţele şi ratele de mortalitate 
ale unui întreg set de boli, incluzând diverse tipuri de 
cancer, boli cardiovasculare, accidente vasculare cerebrale 
şi multe altele. Cu toate acestea, criticii au trâmbiţat că nu 
putem pretinde puterea unei alimentaţii vegetariene de a 
avea efect în micşorarea ratelor bolilor bazate pe acea 
corelaţie, deoarece designul nostru de studiu nu a fost 
suficient de distinctiv pentru a afirma acest lucru. 

Au dreptate asupra unui aspect, dar se înşeală cu privire 
la un altul. Conform filozofiei reducţioniste, este tehnic 
corect să spui că nu putem susţine că o alimentaţie 
vegetariană bazată pe produse integrale reduce riscul 
bolilor mai mult decât am putea spune că a conduce 
automobile cauzează cancer de sân. Dar la o examinare 
mai atentă, analogia se sfărâmă. Nu am comparat un 
„input” (condusul) cu un „output” (cancerul de sân). Am 
analizat alimentaţia, care, după cum am văzut, este un set 
uluitor de complex de procese şi interacțiuni. Nu există 
nicio modalitate semnificativă de a reduce nutriția la un 
singur „input”. Am construit proiectul din China pe ipoteza 
că efectele alimentaţiei asupra sănătăţii sunt holistice, 
complexe, nu reducţioniste. Cu alte cuvinte, nu mă interesa 
dacă vitamina C previne o răceală comună; am vrut să 
determin, dintr-o perspectivă holistică, dacă o alimentaţie 


anume conduce la o sănătate deosebit de bună comparativ 
cu altele. O cale de a face acest lucru era studiul oamenilor 
dintr-un întreg ecosistem - populaţia rurală a Chinei - care 
se hrănea foarte diferit faţă de populaţiile din Vest. Analiza 
populaţiei rurale a Chinei ne-a permis să dispunem de un 
număr suficient de mare şi de o varietate de factori de stil 
de viaţă, de sănătate şi de boli, astfel încât să avem o 
imagine de ansamblu - întregul elefant, nu numai corpul 
sau dinţii. Am fost capabili să investigăm ipoteza că 
anumite grupe de alimente sunt asociate cu anumite boli 
care împart baze biochimice similare. Acesta ne-a permis 
ulterior să evaluăm dacă era ceva din acele grupuri de 
alimente care putea cauza sau preveni şi vindeca 
respectivele boli. 


Sursa 2 de dovezi holistice: Biomimarea 


O altă modalitate de a ne forma o idee despre 
alimentaţia ideală este aceea de a privi la rudele noastre 
cele mai apropiate din regnul animal - gorilele şi 
cimpanzeii - şi de a vedea ceea ce mănâncă ele, o 
strategie numită biomimare. Alimentaţia primatelor nu s-a 
schimbat mai deloc în zeci de mii de ani, spre deosebire de 
cea a oamenilor. Aşa că ne-am aştepta ca alegerile 
alimentare instinctive ale primatelor să producă rezultate 
sănătoase sustenabile. De asemenea, ele nu au fost 
influențate de reclamele magazinelor de fast-food sau de 
propaganda guvernamentală, deci poate instinctele lor 
sunt mai de încredere decât ale noastre. Mai mult, 
primatele sălbatice nu iau medicamente şi nu suferă 
operaţii pentru a gestiona efectele unei alimentaţii 
deficitare, astfel că dacă anumite primate ar fi consumat 
hrană nesănătoasă, probabil că ar fi devenit prea bolnave 
sau obeze pentru a supravieţui sau a se reproduce. 

In opinia Janinei Benyus, autoarea cărţii Biomimicry, pri- 
mii oameni au folosit probabil această strategie de 
cercetare holistică pentru a determina care plante erau 
sigure şi care erau toxice. Are sens din punct de vedere al 
evoluţiei să laşi pe altcineva să îţi fie degustător! 


Observarea animalelor ne poate furniza un punct de ple- 
care pentru propriile noastre explorări legate de nutriţie, 
chiar dacă nu este concludentă. Spre exemplu, doar luarea 
în seamă a faptului că cimpanzeii şi gorilele au oase şi 
muşchi puternici hrănindu-se vegetarian destramă 
noţiunea că oamenii au nevoie de multă proteină animală 
pentru a forma şi păstra masa musculară. Şi desigur că 
putem indica cele mai mari animale terestre din lume, 
elefanții şi  hipopotamii, ale căror alimentaţii 100% 
vegetariene nu îi face în niciun caz slabi sau sfrijiţi. 

Pe scurt, biomimarea reformulează problema nutriţiei ca 
una în care oamenii sunt văzuţi ca o specie printre multe 
altele. Observarea animalelor cu care ne asemănăm poate 
oferi informaţii despre alimentaţie într-o manieră care nu 
poate fi atinsă numai prin observarea exclusivă a 
obiceiurilor alimentare ale oamenilor, care au fost afectate 
de tehnologii, de la agricultură la refrigerare şi procesare. 
De asemenea, identifică zone ale cercetării curente unde 
ne-am putea înşela (prin ridicarea dubiilor) şi sugerează 
idei pentru alte interogări reducţioniste. 


Sursa 3 de dovezi holistice: 
Biologia evolutivă 


O a treia abordare holistică este cea a biologiei evoluti- 
ve, în care examinăm fiziologia noastră şi determinăm ceea 
ce corpurile noastre au evoluat pentru a ingera sau 
procesa. Spre exemplu, putem privi la lungimea sistemului 
nostru digestiv, la numărul şi forma dinţilor noştri, la 
postura noastră verticală, la forma fălcilor noastre, la pH-ul 
stomacului nostru, printre multe alte caracteristici, şi să 
comparăm aceste elemente cu cele ale carnivorelor şi 
erbivorelor cunoscute (făcând acest lucru, vedem că 
suntem aproape similari cu erbivorele, şi nu avem nimic în 
comun cu carnivorele). Astfel, putem utiliza ingineria 
inversă în scopul descoperirii de posibilităţi pentru tipurile 
de alimente pe care organismele noastre au fost construite 
să le consume. 


Tipul 1 de dovezi ale studiilor reducţioniste: 
Experimente viitoare 


Cea mai bine văzută (şi în consecinţă cea mai finanțată 
şi mai comună) formă de design de studiu reducţionist este 
cea viitoare, însemnând că informaţia este înregistrată în 
timp real, iar efectele sunt observate în timp ce apar. In 
forma cea mai simplă, asupra unui grup de subiecţi (grupul 
experimental) se intervine, în timp ce asupra altui grup (cel 
de control), nu. Standardul de aur al cercetării 
reducţioniste este o formă de experiment viitor cunoscut ca 
şi „randomized controlled trial” (studiu clinic randomizat 
controlat). Partea „aleatorie” a studiului se referă la modul 
în care subiecţii sunt repartizaţi fie în grupul experimental, 
fie în cel de control. În teorie, repartizarea aleatorie elimină 
efectele variabilelor potenţial amestecate prin distribuirea 
lor uniformă în cadrul tuturor grupurilor. Dacă eşti îngrijorat 
că rezultatul unei intervenţii poate fi influenţat de faptul că 
eşti un fumător înrăit, repartizarea randomizată foloseşte 
puterea statisticii pentru a împrăştia variabila uniform de-a 
lungul grupurilor, facând-o irelevantă în mod teoretic. 

Studiile clinice randomizate controlate includ deseori un 
aspect de dublu orb, în care nici cercetătorul, nici subiectul 
nu ştiu dacă cel din urmă primeşte intervenţia testată. In 
testarea unui medicament, spre exemplu, niciunul nu ştie 
dacă pastila luată de subiect este substanţa actuală sau un 
placebo. În acest mod, pacienţii nu arată îmbunătăţiri doar 
fiindcă cred că iau o pastilă minune, iar cercetătorii nu 
tratează în mod subconştient un subiect care primeşte un 
placebo diferit faţă de unul care primeşte substanţa activă. 

Experimentele viitoare sunt văzute ca o formă „curată” 
de design de studiu, deoarece fixează detaliile cu mai 
multă precizie şi fiindcă minimizează haosul şi „zgomotul” 
lumii reale. Acest lucru permite cercetătorilor să izoleze 
efectele intervenţiei de care sunt interesaţi. Izolarea unei 
singure variabile (X) oferă prezumtiv cercetătorului dreptul 
să spună că „X îl cauzează pe Y”, unde Y este un rezultat 
care apare după X şi nu apare dacă X nu este prezent. 

Este cel mai util în cazurile în care are sens să se izoleze 


un singur factor, ca atunci când vrem să testăm siguranţa 
sau eficacitatea unui nou medicament. Dar şi în acest caz, 
apare un compromis inerent între tipul de certitudine dintr- 
un mediu controlat şi aplicabilitatea sa în lumea reală, total 
diferită. Cu cât experimentul este controlat mai în 
amănunt, cu atât se aseamănă mai puţin cu realitatea. 

Deşi studiul izolat al unor substanţe chimice oferă ceva 
rezultate, aceste metode de cercetare nu pot furniza 
modele pentru interacțiuni complexe cu cauze şi efecte 
multiple - cu alte cuvinte, viața. 


Tipul 2 de dovezi ale studiilor reducționiste: 
Studii de caz-control 


Un alt design comun de cercetare, privit de către 
cercetătorii reducţionişti ca fiind mai puţin discriminatoriu 
decât experimentul viitor, este studiul de caz-control. 
Cazurile - indivizii care, de exemplu, au o boală - sunt 
comparate cu subiecţii de control, indivizi de acelaşi sex, 
grup de vârstă etc., care nu au boala, în timp ce 
cercetătorii caută diferenţe de stil de viaţă între cele două 
grupuri, diferenţe care ar fi putut influenţa rezultatele lor 
diferite. Acest tip de studiu examinează în general influenţe 
care nu pot fi impuse oamenilor în mod practic sau etic: 
alimentaţia, stilul de viaţă şi expunerea la toxine sunt 
exemple comune. Nu ai forţa o jumătate din subiecţii 
studiului tău să îşi mănânce toate mesele la McDonald's, 
de exemplu, dar poţi găsi persoane care fac asta din 
proprie iniţiativă, şi poţi vedea ce se întâmplă cu ei. 

Studiile de caz-control pot fi retrospective când cercetă- 
torii folosesc observaţii înregistrate în trecut pentru a 
explica rezultatele bolilor. Ele pot fi de asemenea şi 
viitoare, în care mulţimi de subiecţi cu stiluri de viaţă şi 
alimentaţii diferite sunt studiate în scopul de a vedea ce se 
întâmplă cu ei. Oricum, fiindcă subiecţii nu sunt repartizaţi 
aleatoriu în aceste mulţimi, este imposibil de demonstrat 
că diferenţele au cauzat rezultatele. Problema este, 
persoanele care se aseamănă într-o caracteristică tind să o 
facă şi în altele. Este imposibil de spus care caracteristică 


sau caracteristici au fost agenţii activi care au condus către 
concluziile variabile. Aşa că cercetătorii adoptă o familie de 
proceduri statistice pentru a îndepărta problema, proceduri 
numite „ajustări de amestecare”. 

Ele funcţionează astfel: să presupunem că se studiază 
relaţia dintre cancerul de sân şi cantitatea de grăsimi din 
alimentaţie. Se începe cu două grupuri, unul compus din 
femei diagnosticate cu cancer de sân (cazurile) şi celălalt 
din femei care nu au fost diagnosticate cu boala 
(controlurile). Ele sunt chestionate în legătură cu obiceiurile 
lor alimentare pentru a vedea dacă cele din grupul de 
cazuri mănâncă mai multe grăsimi decât cele din grupul de 
control. Dar există o problemă: femeile cu cancer de sân au 
un procent mai ridicat de grăsime corporală. Presupunând 
că este o relaţie încă de la început între cantitatea de 
grăsimi din alimentaţie şi procentul de grăsime corporală, 
cine cauzează pe cine aici? Cantitatea de grăsimi din 
alimentaţie cauzează cancerul de sân? Sau femeile cu pro- 
cent mai mare de grăsime corporală sunt mai susceptibile 
de a face cancer de sân? 

Cu cât ne permitem să punem mai multe întrebări şi cu 
cât întreţinem mai multe interacțiuni, cu atât plonjăm mai 
mult într-un coşmar reducţionist. Poate aceste femei cu 
cancer de sân şi cu un procent mai mare de grăsime 
corporală au o predispoziţie genetică atât pentru obezitate 
cât şi pentru cancer de sân, aşa că poate nu trebuie să ne 
facem griji despre cât de multe grăsimi consumă femeile 
fără aceeaşi predispoziţie genetică. Poate este o altă 
variabilă la care nici nu ne-am gândit; poate femeile 
supraponderale fac mai puţine exerciţii sau poate sunt mai 
depresive din cauza prejudecăţilor sociale, şi acesta este 
factorul care conduce la cancerul de sân. Sau poate sunt 
supraponderale fiindcă sunt în depresie şi tind să mănânce 
mai mult şi să facă mai puţine exerciţii. Sau poate sunt 
supraponderale din cauza faptului că sunt mai puţin 
educate despre alimentaţia sănătoasă, care uneori se 
poate corela cu un acces mai mic la îngrijirea sănătăţii, 
care se corelează cu un venit mai mic, care se corelează cu 
un acces mai mic la alimente proaspete, care se corelează 


cu domiciliul în cartiere cu concentraţii mai mari de toxine 
în mediu. 

Pentru a face faţă acestor incertitudini, reducţioniştii 
folosesc statistica pentru a păstra constante din punct de 
vedere matematic toate aceste potenţiale surse de 
„poluare” a datelor şi pentru a face ca efectele lor să 
dispară în mod magic - ei compară segmente mici din 
fiecare grup, pentru care variabilele amestecate sunt 
aproape la fel. Desigur că poţi face asta numai în cazul 
variabilelor amestecate la care te poţi gândi şi pe care le 
poţi măsura într-un fel sau altul. Niciun studiu nu dispune 
de timp sau fonduri nelimitate, astfel că întotdeauna vor 
exista variabile amestecate potenţiale care nu vor fi 
neutralizate de bagheta magică a statisticii. 

Dar cu cât noi, oamenii de ştiinţă, încercăm mai mult să 
dezlegăm reţeaua de influenţe din jurul unei concluzii 
specifice despre sănătate, cu atât mai puţin folositoare 
devin  „rezultatele” unui studiu. Să presupunem, în 
exemplul cu cancerul de sân, că ne „ajustăm” în funcţie de 
orice altă influenţă la care ne putem gândi, astfel că 
singurele două variabile care rămân sunt ratele de cancer 
de sân şi obezitatea. Dacă apoi spunem că femeile obeze 
par a dezvolta mai mult cancer de sân, recomandarea 
pentru prevenirea acestei boli se prăbuşeşte imediat în 
categoria de „a pierde în greutate”. Orice metodă care pre- 
tinde să înlăture kilogramele devine apoi o formă de 
prevenire a cancerului de sân. Shake-uri înlocuitoare de 
mese, regimuri cu puţini carbohidrați, cure cu suc de 
lămâie şi alte variaţii nebuneşti vor fi puse în relaţie acum 
cu o concluzie sănătoasă, indiferent de mecanismul actual 
al relaţiei dintre obezitate şi cancerul de sân. Să 
presupunem că incidenţele crescute ale cancerului de sân 
şi obezității depind ambele de o alimentaţie foarte 
procesată şi bogată în produse de origine animală, cu 
insuficiente alimente vegetariene nerafinate. Pentru multe 
femei care urmează acest regim de slăbire, mesajul 
„Slăbeşte prin orice metodă pentru a preveni cancerul de 
sân” se poate traduce prin alegeri alimentare care vor 
creşte, nu vor scădea riscul lor de cancer. 


Este ca şi cum dacă am observat că oamenii fericiţi tind 
să zâmbească mai mult decât cei nefericiţi, am inventa un 
dispozitiv care să întindă faţa umană într-un zâmbet ca 
remediu pentru depresie. Da, zâmbetul este un bun 
indicator pentru fericire. Da, există o corelaţie între zâmbet 
şi fericire. Da, este posibil ca reamintindu-ţi să zâmbeşti 
mai mult să îţi poţi afecta dispoziţia. Dar să izolezi 
zâmbetul şi să ignori toţi ceilalţi factori care pot contribui la 
fericire sau depresie este evident ridicol. 

Credeţi că aceste exemple sună de necrezut? Vom vorbi 
mai pe larg în capitolul 11 despre consecinţele din lumea 
reală date de acest tip de cercetare reducţionistă îngustă 
când vom analiza promovarea intensivă a suplimentelor 
alimentare. În această promovare, cercetătorii au utilizat 
ajustări statistice pentru a concluziona că anumiţi nutrienți 
nu sunt numai indicatori ai unei bune sănătăţi, dar şi cauza 
ei, ignorând grupuri de factori din jurul respectivilor 
nutrienți de parcă acestea nu ar conta sau exista. 
Concluzia acestei erori de calcul nu este numai o risipă de 
bani a persoanelor care iau vitamine; în anumite cazuri, 
rezultatele au fost reprezentate de boli serioase sau chiar 
moarte prematură. 


CERCETAREA REDUCŢIONISTĂ VERSUS 
CERCETAREA HOLISTICA 


Motivul pentru care modalitatea holistică de a explora 
realitatea este atacată de mulţi cercetători contemporani 
este faptul că păstrează un caracter nedesluşit, de 
neclaritate. Nu limitează cauza şi efectul până în punctul în 
care totul este etanş, complet repetabil şi măsurabil cu 
cinci zecimale, aşa cum se prezintă designul experimental 
reducţionist. 

Prin definiţie, reducţionismul caută să elimine toţi facto- 
rii „intricaţi”: orice variabile care ar putea influenţa 
rezultatul adiţional faţă de substanţa principală investigată. 
Dar fiindcă nutriția este un fenomen holistic, nu are pur şi 
simplu niciun sens să o studiem ca şi când ar fi o singură 
variabilă. Studiul ei ca fiind o pilulă cu o funcţie unică 


ignoră interacţiunile ei complexe. 

Întreaga esenţă a holismului este reprezentată de faptul 
că nu poţi să evidenţiezi o contribuţie şi să le ignori pe 
restul. Desigur că grăsimea corporală, grăsimea din 
alimentaţie, nivelul de educaţie, depresia, poziţia socio- 
economică şi multe alte caracteristici sunt corelate şi 
interactive între ele şi cu sistemul corpurilor noastre. Deşi 
ajustările statistice pot pretinde că împachetează realitatea 
în pachete mici şi aspectuoase, ele nu explică deloc 
realitatea fundamentală. 

Este imposibil să studiezi fenomenele holistice exclusiv 
prin căi reducţioniste fără a sacrifica realitatea şi adevărul 
în acelaşi timp. 


O NOUĂ PARADIGMĂ 
DE CERCETARE NUTRIŢIONALĂ 


În cel mai bun caz, epidemiologia trage concluzii din mai 
multe tipuri de designuri de studiu, la fel cum un grup de 
analişti orbi fac schimb între descoperirile lor pentru a-şi 
mări înţelegerea asupra elefantului complet. In mod trist 
însă, numai studiile reducţioniste sunt luate în serios şi 
finanţate generos, atât de mult încât întregul domeniu al 
epidemiologiei este substanţial părtinitor în favoarea 
filozofiei  reducţioniste. Nu poţi oferi un microscop 
electronic cuiva care studiază elefanții şi ulterior să te 
aştepţi ca acel cineva să îţi dea informaţii despre 
personalităţile şi structurile sociale ale animalelor. Singura 
metodă de a obţine răspunsuri complete este să îţi oferi 
posibilitatea de a le vedea. 

Criticii reducţionişti susţin că studiul nostru din China a 
fost slab din punct de vedere experimental fiindcă nu a 
demonstrat efecte independente ale agenţilor singulari sau 
nu a arătat rezultate aplicabile pentru oameni individuali. 
Aşa cum sper că am arătat în acest capitol, acest criticism 
este eronat. Nu este necesar să ştim efectele agenţilor 
singulari asupra sănătăţii, deoarece nu aşa funcţionează 
natura. Alimentaţia are un efect holistic asupra sănătăţii; 
unul pe care îl omitem sau interpretăm greşit atunci când 


ne concentrăm pe nutrienți izolaţi. Proiectul nostru din 
China, evaluat dintr-o perspectivă holistică, aşa cum a fost 
şi intenţia designului de studiu, a oferit dovezi de 
netăgăduit asupra relaţiilor cauză şi efect dintre 
alimentaţie şi boli cu ajutorul tiparelor semnificative de 
asociere a hranei consumate cu starea de sănătate. 

Pentru medicamente, cele mai informative studii sunt 
cele randomizate controlat. Dar în cazul alimentaţiei, cel 
mai relevant design de studiu este cel holistic: cel care ne 
permite să vedem interacţiunile inimaginabil de complexe 
şi cum sănătatea radioasă poate fi obţinută prin simple 
alegeri alimentare. 


7 
BIOLOGIA REDUCŢIONISTĂ 


Explicațiile merg întotdeauna într-o direcţie, 
de la complex la simplu şi, în particular, 
către ceea ce este mai puțin uman. 
T. H. JONES 


Tocmai am văzut cum designul reducţionist conduce la 
răspunsuri  reducţioniste şi exclude natura reală a 
complexităţii biologice. Acum este timpul să intrăm în 
această uimitoare complexitate, în special când vine vorba 
de nutriţie. 

În capitolul de faţă vreau să vă fac cunoştinţă cu un 
vechi prieten de-al meu: o enzimă numită oxidază cu 
funcţii mixte (mixed function oxidase - MFO), care m-a 
transformat dintr-un reducţionist într-un holist. 
Împărtăşirea mai multor detalii despre funcţiile enzimelor, 
acele molecule remarcabil de complexe şi puternice, 
responsabile pentru fiecare reacţie chimică ce are loc în 
organismul nostru, este cea mai bună modalitate la care 
mă pot gândi de a arăta complexitatea efectelor 
alimentaţiei asupra sănătăţii - şi inadecvarea modelului 
reducţionist de a i se adresa. 


EXPERIENŢA MEA LEGATĂ DE MFO: 
ARAHIDE ŞI CANCER HEPATIC 


Aşa cum am menţionat în introducerea cărţii, primul 
meu proiect oficial de cercetare ca profesor la 
Universitatea Virginia Tech în 1965 a fost analiza unor 
mostre de arahide pentru prezenţa unei substanţe chimice 
cauzatoare de cancer, aflatoxina (AF). 

Un produs al mucegaiului Aspergillus flavus, AF a fost 
recent demonstrat a fi un foarte potent carcinogen hepatic 
pentru cobai. Pe o listă a celor mai populare alimente din 
America, arahidele ocupă una dintre poziţiile de sus alături 
de lapte şi friptură. Ele ţin mâinile ocupate la petrecerile cu 


cocktailuri; ele sunt jumătate din sendvişul mult iubit, PB&J. 
Astfel că posibilitatea unui carcinogen produs de mucegai 
în arahide era un gând groaznic. Celălalt aspect deranjant 
al acestor descoperiri era faptul că dozele de AF necesare 
pentru cancer hepatic la şoricei păreau a fi extrem de mici, 
posibil făcând AF cel mai potent carcinogen chimic 
descoperit vreodată, cel puţin pentru şoricei. 

Sarcina echipei mele era aceea de a învăţa ceva despre 
condiţiile climatice şi geografice care înlesneau creşterea 
Aspergillus flavus. Am studiat câteva plante comestibile, 
dar ne-am concentrat în mod specific pe arahide. 

La scurt timp după, decanul care m-a angajat la Univer- 
sitatea Virginia Tech, Charlie Engel, m-a rugat să îl ajut în 
conceperea programului naţional de nutriţie pentru copiii 
din Filipine, în colaborare cu Departamentul de Sănătate 
din Manila - un proiect finanţat de USAID. Unul dintre 
principalele noastre scopuri era identificarea unei surse de 
proteine care putea fi cultivată local şi relativ ieftin. 
Răspunsul evident, cel puţin pentru noi, ar fi fost arahidele. 
Au un conţinut mare de proteine, majoritatea copiilor le 
iubesc şi se pot cultiva uşor, într-o varietate largă de 
climate şi situaţii. Exista numai o problemă: AF. 

Înainte de a cultiva arahide pentru a rezolva situaţia 
proteinelor, era necesar să înţelegem şi să rezolvăm 
problema  potenţialei  contaminări cu AF. Datorită 
experienţei mele anterioare cu AF, aceasta a devenit 
atribuţia mea. După ce am instalat şi am echipat un 
laborator analitic în Manila, am început să explorez 
împreună cu colegii mei din Filipine sursele alimentare 
principale ale consumării de AF. Erau arahidele sursa 
principală de contaminare? Dar alte alimente? Oamenii 
care consumau alimente contaminate cu AF chiar 
dezvoltau mai mult cancer hepatic? Dacă da, ce am fi putut 
face pentru a elimina AF sau pentru a-i neutraliza efectele 
negative, astfel încât să putem utiliza arahidele ca sursă de 
proteine necostisitoare pentru cei săraci? 

Am început prin a colecta produse din arahide de la 
piaţă. Arahidele în coajă, produsul mai scump, cumpărat de 
cei mai avuti (mostrele noastre originale au provenit de la 


o petrecere cu cocktailuri de la ambasada SUA!) erau 
curate, cu AF foarte puţină sau deloc. În opoziţie, untul de 
arahide, un produs mai ieftin, consumat în special în centre 
urbane precum Manila, era contaminat. Toate cele 29 de 
mostre de unt de arahide colectate iniţial conţineau AF, cu 
o medie de 500 de părţi pe miliard, şi cu niveluri 
excepţionale de până la 8.600 de părţi pe miliard. Aceste 
descoperiri erau alarmante, fiindcă la acel moment, FDA 
din SUA propusese o limită superioară de 30 părţi pe 
miliard ca „sigură” pentru alimentaţia omului (ulterior 
revizuită către un nivel inferior, deoarece chiar şi acesta a 
cauzat o toxicitate serioasă şi cancer la şoricei, păstrăvi şi 
pui de rață). 

Pentru a elucida motivele acestei uriaşe discrepanțe 
dintre nivelurile AF din arahidele în coajă şi untul de 
arahide, m-am alăturat reprezentantului FDA din Filipine 
într-o vizită la o fabrică de producţie a untului de arahide. 
Răspunsul era uşor de văzut. In instalaţia de fabricare, 
arahidele întregi în coajă erau aşezate la un capăt al benzii 
transportatoare, care se mişca de-a lungul unei linii de 
muncitori; la sfârşitul benzii, arahidele erau aşezate într-o 
maşină de măcinat şi într-un recipient mare de gătit. Pe 
măsură ce arahidele treceau prin dreptul lucrătorilor, ei le 
alegeau pe cele destinate cocktailurilor, lăsându-le pe 
restul să ajungă în maşina de măcinat şi în recipient pentru 
a face unt de arahide. Cele bune şi atractive mergeau către 
borcanele pentru cocktailuri, cele rele, în recipientul pentru 
unt de arahide. Prin „rele”, mă refer la cele decolorate, 
uneori uscate - cele cu şansele mai mari de a fi infectate 
cu fungi. Acestea, după cum am văzut când le-am testat, 
conţineau AF în concentraţii de până la două milioane de 
părţi pe miliard, însemnând că o arahidă contaminată ar fi 
putut contamina un întreg lot de unt de arahide şi ar fi 
putut să împingă uşor nivelul de AF peste limita admisă. 

Cu fonduri suplimentare de la Institutul Naţional de 
Sănătate, am făcut apoi un studiu rapid al posibililor 
consumatori de AF şi am învăţat că, la fel ca în SUA, copiii 
consumau majoritatea untului de arahide din Filipine. 
Fiindcă am presupus că aproape tot din cel comercializat 


era contaminat, colegii mei şi cu mine am vizitat locuinţe 
pentru a întreba dacă se consuma în mod obişnuit unt de 
arahide şi, dacă da, dacă puteam primi borcane parţial 
golite pentru analiza de AF. De asemenea, am rugat mama 
din respectivele locuinţe să ne indice aproximativ când şi 
cât de mult unt de arahide a fost consumat în ultimele 24- 
48 de ore, şi astfel am estimat consumul efectiv de AF. Am 
colectat şi mostre de urină de la fiecare membru al familiei 
astfel încât, pentru viitoare studii, să fim capabili de a 
măsura AF din urină ca un marker relevant al ingestiei de 
AF. 

În consecinţă, am avut estimări atât pentru consumul, 
cât şi pentru excreţia de AF, şi am fost capabil de a arăta 
că metaboliţii AF au apărut numai în mostrele de urină ale 
indivizilor care au consumat untul de arahide contaminat 
cu AF. Am mai aflat şi că oamenii care consumau alimente 
contaminate cu AF excretau metaboliți ai AF în urina lor, 
care s-au dovedit carcinogeni pentru subiecţii de testare de 
origine animală. 


MFO, AF ŞI CANCERUL 


Pe tot parcursul acestei perioade de cercetare, am conti- 
nuat să cred, la fel ca alţi cercetători, că AF ar putea fi un 
carcinogen important pentru om. Dar de asemenea am 
înţeles că acest puternic carcinogen animal nu fusese 
demonstrat a fi şi carcinogen uman - cel puţin nu într-o 
manieră independentă. Ştiam la momentul respectiv, de 
exemplu, că şoricelul de casă, spre deosebire de şobolan, 
nu era susceptibil la elementul carcinogen al AF, iar dacă 
aceste două specii înrudite răspundeau la AF în moduri 
opuse, una fiind susceptibilă şi cealaltă rezistentă, nu era 
nerezonabil de presupus că şi oamenii puteau fi rezistenți. 
În mod clar mai aveam mult de învăţat despre conexiunea 
AF cu cancerul: era relevantă pentru oameni, şi dacă da, 
care era mecanismul cauzal? 

În explorarea acestor întrebări, am pornit de la ipoteza 
că enzima MFO era implicată, fiindcă dovezi sugerând 
relaţia ei cu AF şi cancerul erau deja publicate de un grup 


de cercetare din Anglia. Era arătat faptul că MFO era 
responsabilă de convertirea AF în câteva produse mai puţin 
carcinogene, care erau excretate în lapte şi urină. Cu cât 
MFO funcţiona mai eficient (cu cât era mai „activă”), cu 
atât mai mult AF era detoxifiată, sugerând că creşterea 
activităţii MFO ar putea scădea riscul de cancer hepatic. 

Aproximativ în aceeaşi perioadă, cercetătorii 
descopereau că activitatea MFO putea fi modificată - 
sporită, diminuată şi schimbată în alte moduri - de anumiţi 
agenţi, precum medicamentele. În laboratorul meu, am 
aflat că activitatea MFO era mărită prin creşterea 
proteinelor din dietă. Poate, ne-am gândit, proteina putea fi 
utilizată pentru a supraîncărca MFO şi a opri cancerul din 
evoluţie. 

Dar apoi am dat peste acel raport din India din anul 
1968, despre care am menţionat în capitolul trei, care arăta 
exact opusul: anume, că un nivel mai ridicat de proteine în 
dietă sporea dezvoltarea tumorilor induse de AF. Proteina, 
nutrientul favorit al tuturor, putea cauza cancer? lar 
proteina utilizată era cazeina, proteina principală din cea 
mai sănătoasă băutură: laptele de vacă. Era necesar să 
învăţ mai multe despre această descoperire şi fie să o 
reproduc, fie să o resping. 

In aceeaşi perioadă, am descoperit un alt fapt la fel de 
uimitor în legătură cu cancerul de ficat la copiii din Filipine: 
acesta apărea cu o frecvenţă mult mai mare nu neapărat la 
copiii care consumau cantităţi superioare de AF, ci la copiii 
din familiile mai înstărite, care mâncau mai multe proteine 
şi mai multă proteină de origine animală „de calitate 
ridicată”. Studiul indian care lega proteina de tumori şi 
conexiunea dintre proteina animală şi cancer începeau să 
îmi zguduie lumea. Mai multe proteine preveneau sau 
cauzau cancerul? 

Cheia posibilă pentru elucidarea acestui mister era MFO, 
enzima care era acum implicată atât în iniţierea cancerului 
hepatic de către AF, cât şi în detoxifierea şi înlăturarea AF 
din corp. Ce se întâmpla? Proteina din alimentaţie creştea 
conversia AF în metaboliți non-toxici solubili în apă? Sau 
activa AF în metaboliți carcinogeni? Sau ambele? Am 


suspectat că eram pe cale de a descoperi ceva mult mai 
important decât un mod de a neutraliza sau promova 
cancerul hepatic indus de AF. Am teoretizat că MFO ar 
putea fi un factor-cheie în pornirea şi oprirea cancerului nu 
numai în ficat, dar posibil şi în alte ţesuturi din organismul 
uman. 

Acest efect paradoxal al proteinelor a indicat către ceea 
ce în final am aflat a fi adevărat: MFO reacţionează la 
alimentele pe care le consumăm zi de zi. Anumite tipuri de 
alimentaţie transformă MFO într-o maşinărie foarte 
eficientă de luptă împotriva cancerului; alte tipuri de 
alimentaţie trimit MFO într-un haos care produce substanţe 
carcinogene. 

Pentru a înţelege cum este posibil, trebuie să privim la 
nutriţie şi la cum afectează ea enzimele în mod general. Nu 
numai că vom rezolva paradoxul MFO-AF, dar vom şi vedea 
cum gândirea reducţionistă în ceea ce priveşte alimentaţia 
pur şi simplu nu poate aborda problema - şi astfel ratează 
cel mai puternic instrument pe care îl posedăm în efortul 
nostru de a eradica boala numită cancer. 


FUNDAMENTUL BIOCHIMIC AL ALIMENTAŢIEI 


Dacă aţi făcut biologie în liceu, probabil că aţi petrecut 
ceva timp memorând părţi dintr-un grafic de respiraţie 
aerobică cunoscut drept ciclul Krebs. Acel grafic v-a dat 
probabil ideea că nutriția este un proces foarte liniar. De la 
intrările de carbohidrați, lipide şi proteine, celulele din corp 
extrag energie, produc o colecţie variată de metaboliți utili 
şi eliberează resturile de dioxid de carbon şi apă. Săgeţile 
care fac conexiuni între diversele etape din acest proces 
par autoritare, ca şi cum respectivul pas se petrece în 
exact acelaşi mod în fiecare loc, de fiecare dată, sub orice 
condiţii. Acest model este util pentru a înţelege bazele, dar 
nu corespunde fidel cu realitatea. Nutriţia este mult mai 
complexă decât ar implica o diagramă statică. 

În general, nutrienţii nu urmează o cale unică şi 
predictibilă după ce intră în trilioanele de celule din 
organismul nostru. În majoritatea cazurilor, potenţiala rută 


a unui nutrient se ramifică, direct sau indirect, în multiple 
direcţii de produse (metaboliți), cu fiecare direcţie posibil 
de a se ramifica încă în alte direcţii. Pe măsură ce aceste 
direcţii se dezvoltă, ele pot conduce către diverse feluri de 
activităţi sau funcţii, precum mobilizarea energiei sau 
repararea celulelor lezate. Direcţiile dominante determină 
într-un procent mare dacă suntem sănătoşi sau suferim de 
pe urma bolilor. Înțelegerea metabolismului nu este doar 
un proces de urmărire a unui nutrient de-a lungul unor 
direcţii independente. Când aceste direcţii se ramifică, 
integrarea lor pare infinită. 

Hărţi ale acestor labirinturi metabolice decorează pereţii 
multor instituţii de cercetare; graficul cu ciclul Krebs din 
liceu este numai o versiune mult simplificată a unei părţi a 
unuia dintre ele. Sunt în acest domeniu de cercetare de 
suficient de mult timp încât să fiu capabil să asist la 
apariţia uneia dintre cele mai complexe dintre aceste hărţi, 
care a debutat acum mulţi ani ca reţeaua de reacţii 
metabolice a glucozei, care produce energie ca în figura 7- 
1 de pe pagina următoare (acest grafic particular, care 
prezintă în mod excelent complexitatea metabolismului 
intermediar, este lucrarea dr. William L. Elliott 
[HealthBuilding.com]). Cea mai de început versiune a 
acestei hărţi a fost de mare ajutor când am predat 
biochimie în timpul anilor 1960 şi 1970 la Departamentul 
de Biochimie şi Nutriție de la Universitatea Virginia Tech. 
Mi-au fost necesare cel puţin 12 prezentări la un curs de 
bazele biochimiei numai pentru a descrie seria de reacţii 
care conduc de la glucoză la ciclul circular Krebs de la 
sfârşitul graficului, reprezentând în principal extragerea 
energiei din glucoză. 

Complicat, nu? Dar harta pe care am folosit-o în clasă 
doar a atins suprafaţa a ceea ce ştim în acest moment 
despre calea metabolică a glucozei. De-a lungul timpului, 
mai multe grupuri de reacţii metabolice au fost adăugate 
hărţii iniţiale, incluzând segmente de proteine, lipide şi 
metabolismul acidului nucleic. Nu a trecut mult până când 
atât de multe reacţii au 


FIGURA 7-1. Graficul de metabolizare a glucozei 
şi a altor direcţii metabolice 


fost adăugate, iar mărimea caracterelor a devenit atât de 
mică pentru dimensiunea rezonabilă a hârtiei, încât a 
devenit clar că mai mult nu poate fi adăugat fără a deveni 
ilizibil cu ochiul liber. Cartografii au început să creeze 
atlase întregi ale metabolismului celular, unde ceea ce 
cândva erau simple reacţii acum aveau nevoie de câteva 
pagini de diagrame pentru a putea conţine descoperirile 
actualizate. 

Aceste hărţi cuprinzătoare au devenit din ce în ce mai 
specializate şi fragmentate într-un mod care simbolizează 
grafic cum reducţionismul, împingând din ce în ce mai 
departe către părţi din ce în ce mai mici de informaţie, 
pierde din vedere întregul. Cercetătorii au petrecut ani, 
chiar decenii, lucrând numai la una sau două reacţii. 
Gradual, detalii ale detaliilor altor detalii au apărut pe 
hartă, pe măsură ce sondările noastre au intrat din ce în ce 
mai adânc în metabolismul celular şi au devenit din ce în ce 
mai puţin capabile de a vedea inteligenţa şi puterea 
întregului sistem. 

O formulă cu aceeaşi rădăcină ca şi termenul 
reducționism este „reductio ad absurdum”, adică urmărirea 
unui concept până la absurditate. Puteţi vedea o versiune 
mai detaliată a figurii 7-1 în figura 7-2. 

Oamenii de ştiinţă au mers chiar mai departe decât atât. 
Figura 7-3 pune în evidenţă complexitatea inclusă doar 
într-o secţiune foarte restrânsă a hărţii, mărită mult pentru 
vizibilitate. 

lar harta metabolică mult mai cuprinzătoare din figura 7- 
2 este doar o porţiune infinitezimală a tuturor reacţiilor din 
fiecare dintre sutele de trilioane de celule din corp. 

Pun accentul pe această complexitate metabolică 
pentru a fi clar cât ne este de imposibil să înţelegem 
complet modul în care organismul reacţionează la 
alimentele pe care le consumăm şi la nutrienţii pe care 
acestea le conţin. Explicarea funcţiei nutrienţilor doar prin 
intermediul uneia sau a câtorva dintre aceste reacţii nu 


este suficient. Odată consumati, 

FIGURA 7-2. Graficul extins arătând metabolizarea 
glucozei şi a altor direcţii metabolice 

FIGURA 7-3. Detaliu extins al figurii 7-2 


nutrienţii interacționează între ei şi cu alte substanţe 
chimice din alimente în interiorul unui labirint enorm de 
reacţii metabolice localizate în aceste sute de trilioane de 
celule. Nicio reacţie singulară sau mecanism unic nu ţine 
cont de efectul unui nutrient individual. Fiecare nutrient 
hrănitor şi fiecare substanţă chimică înrudită intră în 
metabolismul celular şi este metabolizat(ă) în produse 
multiple prin intermediul unor căi puternic integrate, la fel 
de complexe ca şi cele din figurile 7-1, 7-2 şi 7-3. 

Faptul că nutrienţii trec printr-un astfel de labirint de re- 
acţii sugerează că fiecare dintre ei este predispus la 
participarea în multiple rezultate de sănătate sau boli. 
Relaţia un nutrient - o boală, implicată de reducționism, 
deşi foarte populară, este pur şi simplu incorectă. Fiecare 
nutrient care este introdus în acest sistem complex de 
reacţii creează un efect de undă, care se poate extinde 
departe în plaja metabolismului. Şi cu fiecare bucăţică din 
hrana pe care o consumăm, sunt zeci şi probabil sute de 
mii de substanţe care pătrund în această plajă a meta- 
bolismului, mai mult sau mai puţin simultan. 


METABOLISMUL ŞI ENZIMELE 


Metabolismul este suma tuturor reacţiilor chimice din 
organism care susţin viaţa. Când te gândeşti la miliardele 
de reacţii care apar permanent, te poţi întreba cum de 
avem suficientă energie în corp şi pentru alte activităţi. În 
definitiv, fiecare dintre acele reacţii chimice necesită 
energie. Şi din moment ce unul dintre scopurile principale 
ale metabolismului este energia utilizabilă pentru 
organism, este crucial ca energia produsă să fie mai mare - 
cu o diferență importantă - decât cea consumată pentru a 
o produce. Din fericire, avem molecule a căror sarcină de 
bază este aceea de a diminua energia necesară pentru 
reacțiile chimice din corp. Acestea se numesc enzime. 

M-am folosit de enzime anterior, pentru a explica de ce 
o parte nu poate fi complet înțeleasă în afara contextului 
sistemului complet, o idee ce ar trebui să devină şi mai 
clară pe măsură ce analizăm mai detaliat rolul pe care 
enzimele îl joacă în organism. Ele sunt molecule proteice 
mari, prezente în toate celulele noastre, care, printr-o serie 
de reacţii, transformă un lucru (de exemplu, o moleculă de 
zahăr), numit substrat, în altul (de exemplu, o substanţă 
chimică înrudită cu glucoza pe care corpul o foloseşte 
pentru a sintetiza lipide), numit produs sau metabolit. Să 
ne gândim la enzime ca la nişte fabrici mari şi 
automatizate. Dacă ne imaginăm că introducem o bucată 
de lemn (substratul) într-un capăt al fabricii, la celălalt vom 
obţine un vas de salată decorat (produsul). Am putea 
transforma şi manual bucata de lemn într-un vas de salată, 
desigur, dar ar necesita mai mult timp şi mai multă muncă. 
Fabrica măreşte semnificativ eficiența transformării. 
Enzimele fac acelaşi lucru în interiorul celulelor, convertind 
foarte rapid substratul în produs şi utilizând foarte puţină 
energie. Reacţiile cauzate de enzime apar rareori fără 
ajutorul acestora (termenul folosit de către biologi este 
cataliză). Dacă totuşi ele apar, rata de reacţie - viteza cu 
care reacţia se produce - este o fracțiune minusculă din 
ceea ce ar fi posibil dacă şi o enzimă ar fi implicată, iar can- 
titatea de energie necesară este mult mai ridicată. 

Vorbind în termeni comparativi, enzimele sunt foarte 
mari. O moleculă de enzimă poate fi de 10.000 până la 


20.000 de ori mai mare decât molecula de substrat pe care 
o procesează - de aici exemplul vizual cu fabrica şi bucata 
de lemn. Figura 7-4 arată un substrat A care este convertit 
într-un produs B. Dar majoritatea reacţiilor nu se petrec 
izolat. Ele se leagă de reacţii ulterioare, precum cea din 
aceeaşi figură, unde B (acum devenit substrat) este 
convertit în C (noul produs). Enzimă 1 transformă pe A în B, 
iar enzimă 2 transformă pe B în C. 

O anumită enzimă poate funcţiona la niveluri diverse de 
potenţă, pe baza ofertei (cantitatea de substrat disponibilă) 
şi cererii (cantitatea de produs existentă deja în celulă). 
Exact cum liniile de producţie ale fabricii se pot mişca lent 
sau rapid 


A (Substrat) —B (Produs) 
B (Substrat) —Q (Produs) 


FIGURA 7-4. Enzime în reacţie simplă 


pe baza disponibilului de materiale brute şi cererii de 
produse finite, la fel enzimele ajustează viteza la care 
transformă substratul în produs (proces numit şi activitate). 
De fapt, o enzimă poate chiar să inverseze reacţiile pentru 
a retransforma un produs în substratul său. Pe scurt, 
enzimele controlează dacă reacţiile au loc şi dacă da, ele 
stabilesc viteza şi sensul. 

Când se formează iniţial, enzimele apar ca lanţuri liniare 
de aminoacizi, aranjate atent în secvenţe dictate de ADN. 
Dar fiindcă aminoacizii prezintă afinități chimice şi fizice 
între ei, lanţul se înfaşoară în jurul său (ca în figura 7-5), 
dând naştere unei forme tridimensionale similare uneia 
formate de un colier lung de mărgele magnetice. 


FIGURA 7-5. Model computerizat al enzimei 
CD38 (cyclic ADP ribose hydrolase) 


Această înfăşurare oferă enzimelor o modalitate de a-şi 
varia activitatea: ele îşi schimbă pur şi simplu forma. Acest 
proces este crucial, deoarece modifică proprietăţile chimice 
şi fizice ale enzimei în feluri care schimbă abilitatea ei de a 
gestiona ratele de reacţie. Mulţi oameni de ştiinţă care 
studiază enzimele se exprimă în mod poetic despre viteza 
incomprehensibilă cu care ele se autoconfigurează pentru 
a-şi îndeplini sarcinile. Mai jos este un text tipic, din New 
World Encyclopedia: 


Pentru ca o enzimă să fie funcţională, ea trebuie să se în- 
făşoare într-o formă precisă, tridimensională. Modul în care se 
petrece acest lucru rămâne un mister. Un mic lanţ de 150 de 
aminoacizi care formează o enzimă prezintă un număr ex- 
traordinar de configurații posibile de înfăşurare: dacă ar testa 
1.012 configurații diverse pe secundă, ar fi necesari 1.026 de ani 
pentru a o găsi pe cea potrivită... Cu toate acestea, o enzimă 
denaturată se poate înfăşură din nou în fracțiuni de secundă şi 


apoi poate reacţiona exact într-o reacţie chimică... Acest lucru 
demonstrează o complexitate şi o armonie uluitoare în Univers. 


Autorul citează cifre pentru o moleculă ipotetică relativ 
mică (după standardele enzimelor), în încercarea sa de a 
descrie indescriptibilul. Rapiditatea cu care o enzimă 
răspunde (de la un lanţ moale liniar la un glob definit gata 
de acţiune, în fracțiuni de secundă) este fenomenală. 
Varietatea chimică a substratelor care pot fi metabolizate 
de o singură enzimă activă este de asemenea fenomenală. 
Şi numărul mare de factori capabili de a modifica structura, 
cantitatea şi activitatea enzimei este tot atât de 
fenomenal. 

Conexiunea intimă dintre metabolismul nutrienţilor şi 
universul enzimelor este inerentă în această discuţie. 
Reacţiile de cataliză ale enzimelor, infinite ca număr şi ca 
legături, sunt controlate de nutrienți şi de componente 
înrudite, care sunt de asemenea infinite ca număr. Deşi 
nutrienţii controlează enzimele, cele din urmă acţionează şi 
ele asupra celor dintâi pentru a fabrica produse 
nenumărate care sunt ulterior folosite în scopul funcţionării 
corecte a organismului. 


PARADOXUL MFO 


Acesta ne aduce din nou înapoi la MFO şi la rolul pe care 
îl joacă în formarea cancerului. 

Inevitabil, a trebuit să sumarizez, să trunchiez şi să 
simplific cercetarea şi descoperirile noastre aici - subiectul 
este mult prea extensiv şi prea tehnic pentru a putea fi 
explicat într-un singur capitol. Ţelul meu, în final, nu este 
să vă transform în experţi ai MFO, ci, prin împărtăşirea 
experienţei mele de peste 50 de ani în cercetarea MFO, 
sper mai degrabă să vă ofer o înţelegere superioară a 
procesului prin care proteina de origine animală afectează 
formarea cancerului şi o mai adâncă apreciere a modului 
cum complexitatea MFO depune mărturie în mod elocvent 
pentru o viziune holistică, nu reducţionistă, a alimentaţiei şi 
sănătății. 


MFO este o enzimă extrem de complexă care 
metabolizează o multitudine de substanţe chimice, unele 
prezente în mod normal în corp, iar altele complet noi 
pentru el. Localizată majoritar, dar nu exclusiv în ficat, MFO 
metabolizează hormonii de tip steroid (hormoni sexuali 
precum estrogenii, androgenii şi hormonii de stres), acizii 
graşi (precursori ai substanţelor chimice care susţin 
sistemele imunitar şi neurologic), colesterolul (implicat în 
bolile vasculare şi în construirea membranelor celulare) şi 
multe altele, în substanţe mai apropiate de forma în care 
corpul nostru le va utiliza într-un final. MFO detoxifică şi 
substanţele chimice străine, facându-le apte de a fi 
eliminate prin urină. 

Foarte timpuriu în cariera mea de cercetare, am fost 
învăţat că AF (ca şi alţi carcinogeni) este convertit de către 
enzima MFO într-un metabolit mai puţin toxic, care este 
excretat prin urină şi fecale, ca în figura 7-6. 

Dar acest model era în mod clar prea simplu. 
Cercetătorii indieni de care am menţionat anterior, care în 
anul 1968 publicaseră descoperirea lor cu privire la faptul 
că o alimentaţie cu 20% proteină creştea tumorile de ficat 
iniţiate de AF la şoricei, arătaseră mai înainte că aceeaşi 
alimentaţie bogată în proteine scădea toxicitatea imediată 
a AF când este administrată în doze foarte ridicate. 
Rezultatele erau un paradox de care modelul tradiţional al 
metabolismului AF nu ţinea cont. 

Suspectând că MFO era cheia rezolvării acestui paradox, 
laboratorul meu a început prin a stabili că alimentaţia 
bogată în proteine sporea activitatea enzimei MFO la 
şoricei, însemnând că cu cât aceştia consumau mai multă 
proteină, cu atât mai rapid era detoxificată AF (mai exact, 
substratul originar, AFB1). Aceasta era concluzia care avea 
sens, dar era contrară cu observaţia cercetătorilor indieni, 
aceea că alimentaţia bogată în proteine creştea cancerul. 

O posibilitate considerată de noi era că enzima MFO pu- 
tea produce două tipuri de metaboliți: unul care era mai 
puţin toxic decât AF şi era eliminat fără pericol, şi altul mai 
toxic decât AF şi care dezvolta cancerul. Dar de ce ar fi 
făcut o enzimă un astfel de lucru ciudat şi contradictoriu? 


Chiar dacă pare bizar, era o posibilitate reală în mintea 
noastră; pentru o perioadă lungă, înainte de asta şi înainte 
ca enzima MFO să fie descoperită, oamenii de ştiinţă 
credeau că multe chimicale cancerigene iniţiau boala 
numai după ce erau „activate” de 

FIGURA 7-6. Model presupus pentru conversia 
AF de către MFO 


enzime, astfel că scenariul în care o substanţă precum AF 
să producă un metabolit mai toxic suna posibil. 

O altă cheie pentru puzzle a fost descoperită la 
începutul anilor 1970, când profesorii Jim şi Betty Miller de 
la Universitatea Wisconsin, ambii cercetători distinși în 
domeniul cancerului, lucrând împreună cu mai tânărul lor 
coleg Colin Garner, au obţinut o serie de dovezi 
remarcabile: producţia MFO a unui metabolit detoxificat din 
AF implică formarea unui metabolit intermediar extrem de 
reactiv care iniţiază cancerul. Cu alte cuvinte, MFO produce 
două produse metabolice din AF: unul care este detoxificat 
şi excretat, şi altul care este activat pentru a iniţia 
cancerul. Este ca şi cum o bucată mare de lemn intră în 
fabrică, este transformată într-un baston pentru o fracțiune 
de secundă, şi doar apoi este transformată în forma sa 
finală, un bol pentru salată. 

Acest metabolit intermediar este cunoscut ca epoxid, şi 
se pare că există numai pentru câteva milisecunde. Din 
nefericire, acele milisecunde sunt suficiente pentru a 
permite epoxidului să se fixeze foarte strâns de ADN-ul 
celular şi să producă o mutație capabilă să iniţieze o serie 
de evenimente care conduc la cancer. 

Schema de reacţie îmbunătăţită, care pune în evidenţă 
epoxidul intermediar, este prezentată în figura 7-7. 

Această descoperire ne-a furnizat o nouă cale de 
înţelegere a modului cum cantitatea ridicată de proteine 
din dietă sporea cancerul, dar descreştea toxicitatea acută 


a AF, aşa cum au afirmat cercetătorii indieni: când o 
alimentaţie bogată în 

FIGURA 7-7. Conversia AF de către MFO, 
actualizată cu produsul intermediar 


proteine creştea activitatea MFO, creştea de asemenea 
metabolitul intermediar cauzator de cancer şi metaboliţii 
finali, mai puţini toxici. 

O altă descoperire esenţială care a ajutat la explicarea 
paradoxului: AF este destul de toxică şi fără necesitatea 
activării; blochează respiraţia celulelor,  cauzându-le 
moartea. Când o alimentaţie cu multe proteine sporeşte 
activitatea MFO, detoxifică AF care cauzează moartea 
celulară - efect care, scos din context, pare pozitiv. Dar în 
acelaşi timp, creşte producţia de epoxid care poate iniţia 
cancerul - evident un efect negativ. 

Schema noastră de reacţie, îmbunătăţită din nou pentru 
sumarizarea efectelor acestor metaboliți ai AF (epoxidul 
cancerigen şi metabolitul mai puţin toxic) în condiţiile unei 
alimentaţii cu nivel ridicat de proteine, este prezentată în 
figura 7-8 (de pe pagina următoare). 

Deşi am considerat că aceasta era o explicaţie rezonabil 
de bună pentru paradoxul specificat, a lăsat câteva 
întrebări fără răspuns. Prima este de ce organismul 
produce un epoxid care iniţiază cancerul. Sau mai la obiect: 
cum se face că un proces care transformă un produs 
intermediar al unui mucegai natural, dar periculos, într-o 
substanţă la fel de periculoasă şi cauzatoare de cancer, a 
apărut în primă instanţă? 

Nu am încă răspunsul la această întrebare. Dar are sens 


faptul că organismul ar fi dispus să tolereze riscul unui 
viitor cancer în efortul său urgent de a face faţă amenințării 
imediate date de moartea celulară ridicată de AF. Pe cât de 
imperfect poate fi, acest compromis s-a dovedit clar a fi 
pozitiv din punct de vedere al evoluţiei, sau cel puţin 
neutru - nu a putut contribui negativ la supraviețuirea şi 
reproducerea umană, altfel nu ar mai fi existat în prezent. 
Acest lucru sugerează că organismul ar putea avea un 
mecanism de autocorectare care să prevină leziunile 
permanente cauzate de epoxid. 


FIGURA 7-8. Modelul final revizuit al 
conversiei AF de către MFO 


Epoxidul are o viaţă neobişnuit de scurtă, existând 
numai pentru fracțiuni de milisecundă, fapt care nu lasă 
mult timp pentru ca vătămările să apară. Se dovedeşte de 
asemenea şi că apa, ajutată de o altă enzimă care este la 
îndemână în acest proces, epoxid hidrolaza, se poate fixa 
de epoxid pentru a forma produse inofensive care pot fi 
eliminate - curăţând epoxidul înainte ca acesta să lezeze 
ADN-ul. 

Adiţional, mai ştim că organismul uman are o capacitate 
uimitoare de a repara ADN-ul vătămat. Dacă această 
abilitate este susținută de o alimentaţie potrivită, 
majoritatea, dacă nu totalitatea vătămărilor pot fi 
reversibile înainte cu mult ca boala canceroasă să fie 
iniţiată. 

A doua întrebare este de ce proteina de origine animală 
creşte activitatea MFO. O alimentaţie bogată în proteine de 
origine animală sporeşte o mulţime de activităţi ale 
enzimelor din corp, dintre care MFO este numai una; 
proteina animală epuizează corpul în general. La acest 
moment, nu avem încă un răspuns de ce apare acest 
proces. Poate în viitor vom avea. Până atunci, lucrul 
esenţial este că aşa se întâmplă, şi că are un efect negativ 
asupra sănătăţii noastre. 


CE M-A ÎNVĂŢAT MFO 


Ceea ce poate aţi observat în legătură cu cercetarea 
mea iniţială legată de conexiunea dintre AF şi cancerul 
hepatic este că focusarea ei pe o singură reacţie catalizată 
de MFO era foarte reducţionistă, deşi am luat în calcul de 
asemenea şi alte reacţii directe şi reducţioniste care ar fi 
putut sau nu să fie importante în dezvoltarea cancerului de 
ficat. Concentrarea mea pe o singură enzimă (MFO) care 
prezumtiv cataliza o singură reacţie, implicând un singur 
substrat (AF) şi un singur rezultat (cancerul hepatic) era 
extrem de naivă, iar căutarea mea ulterioară a 
mecanismului explicativ al efectului proteinei asupra 
cancerului s-a dovedit a fi mult mai complexă decât o 
reacţie simplă dependentă de MFO. Dar exact această 
perioadă de cercetare a MFO a forţat pentru prima dată o 
conştientizare a complexităţii biologice intense a corpului, 
pe care anterior nu o înţelesesem complet. 

Să considerăm numai câteva exemple ale complexităţii 
pe care MFO o prezintă. În primul rând, această enzimă în 
sine este foarte complicată din punct de vedere 
arhitectural. Este compusă din trei elemente principale - 
mai degrabă un sistem decât o enzimă bazată pe o singură 
proteină. În cercetarea noastră, am investigat contribuţiile 
fiecăreia dintre aceste componente la activitatea întregii 
enzime prin izolarea şi reconstituirea lor în diverse 
combinaţii. Am examinat şi aceste combinaţii sub influenţa 
hrănirii cu proteine. Fiecare combinaţie a arătat o activitate 
diferită a MFO - o activitate continuă şi amplă, de o 
complexitate infinită. Cu numai o mică atingere chimică 
într-un loc sau altul, MFO şi alte molecule de enzime îşi pot 
modifica formele şi astfel îşi pot modifica ratele de reacţie - 
toate acestea în intervale de timp prea scurte pentru a fi 
estimate sau documentate. 

În al doilea rând, MFO este numai una dintr-o serie de 
enzime, toate mai corect înţelese ca sisteme, iar 
schimbarea activității uneia din această serie le 
influenţează aproape întotdeauna şi pe celelalte. Când un 
substrat dă naştere unui produs, poate, spre exemplu, 
stimula sinteza unei alte enzime care participă în reacţii 


consecutive, sau/şi trimite un semnal de încetinire către 
enzima care a iniţiat prima reacţie. În cataliza AF, aşa cum 
am menţionat, epoxid hidrolaza permite epoxidului generat 
de MFO să se fixeze de apă. Incă şi mai departe, 
metabolitul detoxificat al AF poate intra în legătură cu o 
varietate de produse pentru a le accelera excreţia din 
organism. Enzimele şi reacţiile lor sunt interdependente 
extensiv şi inevitabil. 

În al treilea rând, MFO metabolizează o multitudine in- 
credibilă de substanțe native şi străine. In mod 
surprinzător, se poate ajusta rapid pentru a metaboliza 
chiar şi substanţe chimice sintetice nevăzute până atunci în 
natură sau nemaiîntâlnite de către corp. Este ca şi cum 
MFO ar fi o fabrică ce se poate reconfigura instant, 
confecţionând boluri de salată într-o secundă şi formând 
cherestea în următoarea - o performanţă cu adevărat 
remarcabilă. 


HOMEOSTAZA: FUNDAMENTUL SĂNĂTĂŢII 


Discutăm în ştiinţa  nutriţiei despre ceva numit 
homeostază, tendinţa corpului de a se îndrepta mereu spre 
menţinerea unui echilibru stabil şi funcţional. Acest lucru 
este valabil în interiorul sistemelor organismului, de la 
balanţa electroliţilor la temperatura corpului şi la balanţa 
pH-ului, cât şi între sistemele organismului. lar această 
balanţă atentă este ceea ce numim sănătate. 

În interiorul celulelor, homeostaza este gestionată 
majoritar de o întreagă serie foarte sensibilă de enzime - 
zeci de mii - care lucrează împreună într-o sută de trilioane 
de celule, toate comunicante între ele. lar resursele pe care 
le folosesc pentru a menţine homeostaza - pentru a păstra 
sănătatea - sunt alimentele pe care le mâncăm. Acesta 
este motivul pentru care alimentaţia, văzută în mod 
holistic, este factorul crucial pentru sănătate. Când ne 
hrănim cu alimentele potrivite, corpurile noastre tind în 
mod natural către homeostază. Mai degrabă decât ceva 
care trebuie convins prin nenumărate intervenţii 
reducţioniste, sănătatea doar „se întâmplă” în ciuda - sau 


mai bine spus datorită - complexităţii inerente a chimiei 
organismului. 

MFO catalizează atât de multe substanţe chimice 
diferite, încât este extrem de vulnerabilă la schimbările din 
alimentaţia noastră. Chiar şi modificări relativ modeste 
conduc la diferenţe măsurabile, la care echipa mea a fost 
martoră când am încercat să fixăm efectul ei asupra 
cancerului. Când ne alimentăm cu hrana corectă, MFO ne 
dirijează către homeostază. Când nu o facem, MFO poate 
contribui la apariţia bolilor. lar MFO este doar una dintre 
cele peste 100.000 de enzime care contribuie la 
funcţionarea corpului uman; substanţele chimice despre 
care am discutat aici sunt numai câteva dintre 
substraturile, metaboliţii intermediari şi produsele - ale 
căror totaluri sunt mai mari decât poate cineva estima - 
care interacționează în mod curent în organismele noastre. 

Munca mea asupra MFO m-a ajutat să văd că fiecare 
dintre noi este un sistem excepţional de dinamic, unul care 
se schimbă în fiecare nanosecundă de viaţă cu o rapiditate 
incredibilă, şi care este aranjat într-o simfonie 
extraordinară. Această simfonie nu este mai puțin 
remarcabilă doar pentru că am descoperit şi numit o parte 
dintre enzimele şi alte „instrumente” metabolice pe care 
corpul le utilizează pentru a-şi gestiona şi controla 
comportamentul. lar acea complexitate biologică trebuie 
recunoscută ca fiind piatra de temelie a abordării noastre 
pentru sănătate. Din păcate, ştiinţa reducționistă a devenit 
atât de infatuată de cantitatea crescătoare din acea 
complexitate pe care a reuşit să o numească, încât a ajuns 
să ignore relaţia dintre acele elemente care sunt esenţa 
homeostaziei şi sănătate. 

GENETICĂ VERSUS NUTRIȚIE, 
PARTEA ÎNTÂI 


Oamenii de ştiinţă au descoperit gena pentru timiditate. 
Ar fi găsit-o mai demult, dar se ascundea 
în spatele altor gene. 
JONATHAN KATZ 


În toate lucrurile este mai bine să speri decât să disperi. 
JOHANN WOLFGANG VON GOETHE 


În capitolul anterior, am văzut cum reducţionismul se 
prăbuşeşte atât teoretic, cât şi practic în faţa complexităţii 
magnifice a sistemelor noastre enzimatice. Am mai 
observat cum intervenţiile reducţioniste nu sunt necesare 
de obicei dacă vom consuma alimentele potrivite, deoarece 
biochimia noastră ne va direcţiona în mod natural către o 
homeostază sănătoasă. Dar în loc să-şi întoarcă atenţia 
către nutriţie şi să conştientizeze futilitatea eforturilor de a 
manipula activitatea enzimelor, cercetătorii reducţionişti s- 
au concentrat pe şablonul folosit pentru fabricarea acelor 
enzime uimitoare: ADN-ul. 

Medicina genetică este fantezia reducţionistă supremă. 
Ea ignoră toţi factorii tabloului complet care influenţează 
sănătatea şi apariţia bolilor şi se focusează pe milioane şi 
milioane de elemente mici, deterministe, fără loc de proces 
nedesluşit sau aleatoriu. Ea permite oamenilor de ştiinţă să 
arate către o bucăţică din ADN şi să spună: „lată, de asta ai 
făcut cancer pancreatic!” Şi în ciuda tuturor dovezilor care 
pun la îndoială o legătură directă între gene şi cancer (şi 
majoritatea celorlalte boli cronice), geneticienii indică acum 
către bucățele din ADN şi afirmă: „Uite, de asta probabil că 
vei face cancer pancreatic în următorii 40 de ani.” Ei se 
grăbesc voios către un viitor unde pot identifica, izola şi 
„repara” acea genă deficitară, pentru a cuceri bolile o dată 
pentru totdeauna. 

In ultimii 50 de ani, cercetătorii din medicină au devenit 


din ce în ce mai fascinaţi de priceperea, desenarea şi 
manipularea ADN-ului nostru. Această fascinaţie, după cum 
vom vedea pe parcursul următoarelor două capitole, a 
implicat costuri enorme pentru credinţele noastre în 
legătură cu propriile puteri de a ne influenţa sănătatea, 
atât în termeni economici, cât şi filozofici. 


UN SFÂRŞIT PENTRU BOLI 


În ciuda deceniilor de dezamăgiri, mulţi dintre noi încă 
mai cred în Marea Promisiune a medicinei moderne: o lume 
fără boli şi morţi premature, un paradis în care nu trebuie 
să ne mai temem de flagelul cancerului, bolilor de inimă, 
diabetului şi altor boli. 

Pentru a înţelege de ce credem acest lucru, trebuie nu- 
mai să privim la remarcabilele avansuri ale ştiinţei 
medicale din secolul XX. În 1900, medicina nu putea să 
trateze într-o manieră de încredere infecțiile, să facă 
transplant de organe, să ţină persoane în viaţă cu ajutorul 
aparatelor de respirat, nu putea folosi dializa pentru rinichii 
bolnavi şi nu putea să privească adânc în interiorul 
corpurilor noastre prin procese de tipul MRI sau CT. Lista 
recentelor avansuri medicale ne poate face să credem că 
progresele noastre au fost ameţitoare. De ce nu am 
presupune că cele viitoare vor fi şi mai remarcabile? La fel 
cum computerele şi alte tehnologii avansează, are sens că 
într-o zi, toate aceste descoperiri şi invenţii ne vor salva 
atât de nebunia noastră, cât şi de majoritatea, dacă nu de 
totalitatea, bolilor care chinuie omenirea. 

Mediul medical a ventilat flăcările şi s-a încălzit la văpaia 
poveştii noastre de dragoste cu progresul ştiinţific. In fond, 
credinţa noastră colectivă în Marea Promisiune a finanţat 
Războiul împotriva Cancerului şi multe alte programe. lar 
cultura populară a consacrat imaginea cercetătorului 
altruist şi eroic, care este pe urmele „remediului” pentru 
cancer. 

Problema este comunitatea medicală, care nu a avut 
nicio victorie de mult timp. Tehnologia a avansat într-un 
ritm primejdios, dar tehnologiile care chiar să 


îmbunătăţească rezultatele sănătăţii noastre au fost greu 
de găsit. Deşi ratele mortalităţii în ţările de prim rang au 
scăzut în partea de început a secolului XX, datorită în mod 
majoritar înţelegerii conceptului igienei, niciuna dintre 
tehnologiile extrem de scumpe din ultimii 50 de ani nu a 
produs o îmbunătăţire reală în ratele generale ale morţilor 
şi bolilor în ţările dezvoltate. Şi deşi medicina este acum 
mult mai bine echipată decât era acum 50 de ani pentru a 
salva viaţa cuiva după un eveniment grav de tipul unui 
accident de maşină sau unui infarct brusc, nu este deloc 
mai bună decât atunci în a preveni bolile cronice 
degenerative precum cele cardiovasculare sau cancerul, 
deseori numite „boli ale afluenţei”. 

Cu toate acestea, noi încă aşteptăm următorul cavaler 
medical pe un cal alb, care să vină spre eliberarea noastră: 
pilula, vaccinul, tehnologia, intervenţia care să ne facă 
imuni împotriva bolilor şi să ne salveze nu numai de 
afecțiunile propriu-zise, dar şi de frica universală de boli 
care pare să lovească aleatoriu în mijlocul nostru. 

Este procesul (aparent) aleatoriu care ne sperie cel mai 
mult. Îmi amintesc când Jim Fixx, autorul bestsellerului din 
1977 The Complete Book of Running, a murit la vârsta de 
52 de ani de infarct miocardic. Media a prezentat moartea 
lui cu un aer de fatalism ironic, ca o dovadă că moartea ne 
găseşte indiferent cât de fervent am urma un stil de viaţă 
sănătos. 

Ceea ce vrem cu adevărat de la ştiinţă este un sfârşit 
pentru elementul aleatoriu. Vrem să ştim de ce bolile îi 
lovesc pe unii, şi nu pe alţii. Vrem să ştim cum să ne 
apărăm împotriva plăgilor care au numele noastre pe ele. 
Pe scurt, vrem să alungăm imprevizibilitatea. 

Într-un univers reducţionist, vă amintiţi că imprevizibi- 
litatea nu este admisă. Intr-un univers care este numai o 
expresie mecanică a legilor fizice, totul este teoretic 
cognoscibil. Dacă nu putem prezice în avans exact cine va 
suferi de cancer sau boli vasculare, este pur şi simplu din 
cauza faptului că nu am strâns destule date până acum. Nu 
avem încă instrumente destul de sensibile sau puternice 
pentru a dezvălui aparentul mister. Dar nu vă temeţi - ele 


vor apărea! De fapt, aproape că sunt aici! Problema este că 


au tot fost „aproape aici” în ultimii circa 40 de ani. 
CUTREMURUL GENETIC 


În ultimii ani, una dintre discipline s-a evidenţiat de 
restul ca fiind cea care va rezolva problemele noastre de 
sănătate şi care ne va spune toate acele lucruri pe care nu 
le ştim încă. Mă refer desigur la revoluţia genetică, născută 
la începutul anilor 1950 şi care a câştigat atenţie (şi bani) 
încontinuu de atunci. Aţi putea afirma că trăim acum în 
Epoca Geneticii. Reprezentarea grafică a genomului uman 
şi  secvenţierea genelor individuale sunt vârfurile 
tehnologiei medicale. ADN-ul este codul suprem, nu? 
Biografia şi destinul nostru complete, desenate într-un plan 
fantastic de lung şi de complicat. Toate secretele 
dezvoltării şi naturii noastre sunt conţinute în acea spirală 
dublă a ADN-ului: aspectul nostru fizic, funcţiile, 
personalitatea, predispoziția către diverse boli. Pe măsură 
ce puterea şi viteza de calcul cresc, noi continuăm să 
desluşim aceste secrete. In curând, aşa cum un articol din 
New York Times a trâmbiţat în 7 martie 2012, costul 
secvenţierii genelor individuale va fi la fel de modest 
precum cel al unor simple analize de sânge, cu „consecinţe 
enorme pentru longevitatea umană”. Oamenii de ştiinţă din 
Silicon Valley, care sunt în spatele acestei propagande 
către secvenţierea rapidă şi accesibilă ca preţ, merg pe 
presupunerea că factorul limitativ în îmbunătăţirea 
sănătăţii umane a fost lipsa datelor. Tipică pentru acest tip 
de mentalitate este afirmaţia lui Larry Smarr, director la 
Institutul de Telecomunicaţii şi Tehnologia Informaţiei din 
California şi membru al comitetului ştiinţific Complete 
Genomics (unul dintre pionierii secvenţierii genelor din 
Silicon Valley): „In întreaga istorie, oamenii nu au avut 
software-uri care să îi facă vii. Odată ce faci tranziţia de la 
puţine date la multe, totul se schimbă.” 

Aceşti cruciați ai geneticii se văd pe ei înşişi ca pionieri 
într-o nouă era a iluminării - mai exact, o iluminare 
reducţionistă. Genele, în opinia lor, sunt doar software 


uman. Aşa cum un bun programator poate citi un cod şi 
poate prezice exact ce va face programul, în final vom 
putea privi la gene şi vom prezice exact ce boli vom avea, 
poate şi ce emoţii vom experimenta de la un moment la 
altul. 

Problema este că nu putem. Genele ne pot spune ce se 
poate întâmpla, dar nu dacă şi cum. Fascinaţia crescândă 
pentru tehnologia genetică şi finanţarea ei sunt pur şi 
simplu alte drumuri blocate, alte gropi reducţioniste care 
nu ne vor conduce nicăieri în domeniul prevenţiei şi stopării 
bolilor cronice. 


COMPLEXITATE GENETICĂ 
VERSUS REDUCŢIONISM 


Similar cu cel al nutriţiei, domeniul geneticii este inima- 
ginabil de complex. Această complexitate nu a fost 
clarificată publicului. Majoritatea populației tinde să 
considere genele ca entităţi relativ fixate care fac ca noi să 
arătăm, să funcţionăm şi să ne comportăm în anumite 
feluri. Adevărul este mult mai interesant. 

Când trăiam la fermă, eu şi fraţii mei, Jack şi Ron, aveam 
fiecare câte o „combină autopropulsată”, o maşinărie mare 
care aduna grâne pe măsură ce o conduceam pe câmp 
(felul nostru de a ne ajuta tatăl în a strânge bani pentru 
facultatea noastră). În acele zile, combinele erau la fel de 
complexe din punct de vedere mecanic ca mai toate 
maşinile de pe piaţă. Am uitat câte curele şi roţi de 
transmisie erau pe maşinăria mea, dar îmi amintesc bine 
cele 103 montaje pe care trebuia să le umplu cu grăsime la 
începutul fiecărei zile. Pentru mine, era o minune 
inginerească de complexitate ordonată. Dar aceste maşini 
reprezentau numai începutul miracolelor inginereşti care 
urmau să apară: avioane uriaşe, vapoare masive, 
televizoare, sateliți şi staţii spaţiale, sisteme şi aparate de 
comunicare, echipamente moderne de laborator, iar acum 
computere pretutindeni. Maşini minunate, minţi minunate! 
Dar pe cât de impresionante pot fi aceste atribute tehnice 
şi inginereşti în complexitatea şi ordinea lor, ele pălesc 


către nesemnificativ în faţa universurilor microcosmice ale 
geneticii moleculare. 


O SCURTĂ LECŢIE DE GENETICĂ 


Aşa cum poate vă mai amintiţi de la biologia de liceu, 
ADN-ul este un fir lung, compus din două şuviţe care sunt 
împletite delicat împreună într-o formă de spirală dublă. 
Molecule alternative de zahăr şi fosfat se leagă pentru a 
forma stâlpul acestor şuviţe adiacente (văzute ca panglici 
în figura 8-1). 

Înşirate de-a lungul acestor şuviţe sunt 4 baze conţinând 
nitrogen, precis aranjate sau eşalonate, fiecare dintre ele 
fiind ancorată de o unitate deoxiriboză a şuviţei. Ele sunt 
numite adenină (A), timină (T), guanină (G) şi citozină (C), 
şi sunt proiectate perpendicular în faţa bazelor asociate, în 
interior, pe şuviţe, ţinându-le pe acestea împreună. A şi T 
de pe fiecare şuviţă au o afinitate chimică între ele, 
formând astfel perechi de bază; G şi C de asemenea. 

Molecula de ADN este inimaginabil de lungă şi cuprinde 
aceste 4 baze într-o secvenţă care este unică pentru 
fiecare per 

FIGURA 8-1.0 moleculă de ADN 


soană care a trăit pe planetă. Fiindcă aceste baze sunt ca 
literele alfabetului care creează cuvinte, ele au capacitatea 
de a forma un corp enorm de informaţie. 

Acest lanţ unic de ADN este decupat şi împachetat în 23 
de perechi de cromozomi localizaţi în nucleul fiecăreia 
dintre cele 100 de trilioane de celule din organism (care, 
individual, sunt îndeajuns de mici pentru a sta confortabil 
pe vârful unui ac). Ele utilizează ADN-ul ca un plan pentru 
a-şi face treaba. Bazele de pe cele 23 de perechi de 
cromozomi (circa 3 miliarde de baze în total) sunt grupate 
în agregate (circa 25.000) numite gene. Şi fiecare dintre 
aceste gene, care pot conţine de la 100 până la câteva 
milioane de baze, direcţionează în final formarea unei 
proteine unice. 


EXPLICAŢIE: Secvența de bază ADN (o combinaţie de A, T, 
G, C) serveşte drept model pentru sinteza secvenţei de 
bază ARN. 

EXPLICAŢIE: Secvența de bază ARN (o combinaţie de A, U, 
G, C) serveşte drept model pentru sinteza aminoacidului 
proteic (combinaţie de 12 aminoacizi posibili). 

PROTEINA 

(polipeptidă liniară, inactivă) 

PROTEINA (polipeptidă activă, tridimensională) 
POST-EXPLICAŢIE:  Plierea  polipeptidelor liniare într-o 
structură tridimensională; asociere cu diverşi factori şi 
coenzime pentru activarea enzimelor. 


FIGURA 8-2. Procesul exprimării ADN 
în proteine active (enzime) 


Cu toate acestea, aceste gene nu se traslatează direct 
într-o proteină, ci fac acest lucru prin intermediul acidului 
ribonucleic (ARN), reprezentat în figura 8-2, o şuviţă 
similară de baze care reflectă o şuviţă de ADN. 

Secvența de bază ARN serveşte la rândul ei ca un cod 
pentru selecţia aminoacizilor (circa 20 sunt folosiţi în 
producţia de proteină umană, fiecare posedând o structură 
chimică unică) care, când sunt combinati într-un lanţ lung, 


formează proteinele. Totuşi, bazele de pe lanţurile ARN nu 
se codifică pentru aminoacizi într-o relaţie de unu la unu. În 
loc de acest lucru, sunt utilizate seturi triple de baze, 
fiecare specificând unul sau mai mulţi aminoacizi. Cu 
ajutorul a 4 baze, este posibilă crearea a 64 de combinaţii 
triplete diferite sau codon; (unii dintre aminoacizi pot fi 
specificaţi de mai mult decât un codon triplet). 

În zilele timpurii ale cercetării genetice, oamenii de 
ştiinţă credeau în ipoteza „o genă/o proteină”, unde fiecare 
genă era responsabilă pentru exprimarea unei singure 
proteine. Dacă existau 25.000 de gene, însemna că erau 
25.000 de proteine. Totuşi, cercetările recente din domeniu 
arată clar că această ipoteză este simplistă. Spre exemplu, 
mai mult de o genă poate lua parte în formarea unei 
singure proteine, fiindcă unele proteine sunt compuse din 
mai mult de un lanţ de aminoacizi, iar fiecare dintre 
acestea este produsă de o genă separată. Numărul 
proteinelor posibile şi al combinațiilor lor este imposibil de 
estimat. Complexitatea depăşeşte posibilitățile de 
înțelegere ale minții umane. 

Şi iată un alt puzzle. În ciuda faptului că fiecare dintre 
celulele noastre conține exact acelaşi şablon genetic ca şi 
celelalte din organism, aceste celule pot realiza lucruri 
foarte diferite. O celulă hepatică este foarte diferită de o 
celulă nervoasă sau de una de pe suprafața interioară a 
intestinului, atât ca formă, cât şi ca funcţie. Diferenţele 
structurale şi funcţionale dintre ele depind exclusiv de ce 
segmente ale bazelor ADN-ului sunt selectate pentru 
exprimarea din fiecare celulă. Actul de a selecta ce baze 
sunt utilizate dintre cele 3 miliarde este o etalare minunată 
a naturii la lucru. 

Pentru a recapitula: genele sunt transcrise în secvenţe 
comparabile de ARN, care la rândul lor sunt translatate în 
secvenţe de aminoacizi folosite pentru a forma proteinele. 
Acestea asigură ulterior structura şi funcţia celulelor, 
acţionând ca enzime, hormoni şi unităţi structurale. Prin 
activitatea acestor proteine îşi manifestă ADN-ul destinul. 

Manifestarea destinului - exprimarea genelor, cum fac 
ele ceea ce fac - operează printr-o serie de procese enorm 


de complexe, dar foarte ordonate. Pentru a le investiga şi 
înţelege, cercetătorilor le place să le simplifice sub forma 
unor etape aparent discrete sau unor evenimente care 
acţionează unul după altul, precum piesele de domino care 
sunt înşirate în rând. Această simplificare este ajutătoare, 
fiindcă permite ca detaliile din fiecare stagiu să fie 
investigate şi vizualizate, dar nu este pe de-a-ntregul de 
încredere. În realitate, aceste etape sau evenimente sunt 
puternic interconectate şi comunicante, un volum continuu 
şi extensiv integrat de activităţi. 

Fiecare punct din acest proces poate fi influenţat de 
biochimia corpului, de alimentaţie, de activitatea fizică, de 
medicaţie, de dispoziţie şi de alte variabile. Nu numai atât: 
aşa-numitele stagii ale exprimării genetice se influenţează 
de asemenea reciproc, transmițând informaţii înainte şi 
înapoi într-o serie complexă şi infinită de bucle. Aceste 
evenimente comunică între ele în multe feluri diferite, la 
fiecare etapă foarte complexă din proces, aşa cum am 
văzut şi în seria enzimelor (care sunt ele însele un tip de 
proteine), în capitolul şapte. Adiţional, fiecare modificare în 
rata de activitate poate avea mai multe cauze. Cantităţile 
de proteine sintetizate din ADN, spre exemplu, fluctuează 
în funcţie de nevoile din fiecare moment în timp. Când 
există suficient dintr-o proteină, formarea ei este încetinită. 
Dar acest proces de încetinire poate fi controlat în multiple 
moduri. Atât rata de transcripție ADN-ARN, cât şi rata de 
sinteză a proteinelor din ARN pot fi modificate. 

Acesta este sistemul pe care vrem să-l manipulăm, de 
parcă ar fi o maşină produsă de om. Sigur, am reprezentat 
grafic genomul uman. Dar acesta este numai primul pas. 
Putem să etichetăm genele cu denumiri criptice cât vrem 
de mult; dar asta nu înseamnă că vom cunoaşte în mod 
magic ce înseamnă acele etichete sau ce structuri 
emergente de tipul personalităţii, preferințelor sau 
predispoziţiilor - sau bolilor - apar din ele... presupunând 
că este măcar posibil să facem asta. 


VISUL GENETICIANULUI 


În ciuda complexității inimaginabile a geneticii, 
geneticienii se încăpăţânează să persiste în urmărirea şi 
susţinerea unui program de cercetare genetică şi nu 
oricum, ci ca fiind viitorul îngrijirii sănătăţii. Pentru 
reducţionişti, complexitatea este numai o invitaţie de a 
cheltui mai mult timp şi mai mulţi bani în respectiva 
problemă. Tot ceea ce avem nevoie este o procesare mai 
rapidă, o programare mai isteaţă sau mai multe cercetări... 

Geneticienii sunt siguri că vom sparge baza genetică a 
bolilor într-un deceniu sau două - dacă nu mai curând. Şi 
odată ce vom face acest lucru, va conduce către o revoluţie 
în îngrijirea sănătăţii. Cunoaşterea identităţii şi funcţiei 
genelor implicate în formarea şi tratamentul bolilor ne va 
permite să rafinăm dezvoltarea medicamentelor şi să 
facem economii în testarea clinică a produselor nou 
descoperite. Medicamentele vor fi dezvoltate fie ţintit spre 
evenimente specifice legate de boli, fie - aşa cum a fost 
anunţat recent - pentru persoane individuale ale căror 
gene definesc răspunsul lor probabil la respectivele 
substanţe. Prin acest proces, efectele adverse ale medica- 
mentelor vor fi minimizate, iar costurile experimentelor 
clinice vor fi diminuate. Programul de Genom Uman - 
proiectul ambițios de cercetare condus guvernamental, 
care a desenat toate cele 20.000 până la 25.000 de gene 
umane din 1990 până în 2003 - susţine că un proces 
raţionalizat de dezvoltare a medicamentelor ar avea 
„potenţialul de a reduce dramatic cele 100.000 de morţi şi 
cele 2 milioane de spitalizări estimate care apar anual în 
SUA ca rezultat al efectelor adverse ale medicamentelor”. 

Dar acesta ar fi doar începutul beneficiilor. lată alte 
câteva citate textuale de pe website-ul lor, care reflectă 
entuziasmul „oficial” al guvernului SUA: 


e „Cunoaşterea avansată a susceptibilităţii unei boli 
anume va permite monitorizarea atentă, iar tratamentele 
pot fi introduse la cel mai potrivit stadiu pentru a maximiza 
terapia.” 

e „Vaccinurile făcute din material genetic [...] promit 
toate beneficiile celor deja existente fără totalitatea riscu- 


rilor.” 

e „Costul şi riscul experimentelor clinice va fi redus prin 
ţintirea numai a acelor persoane capabile de a răspunde 
unui medicament.” 

e Toate aceste beneficii şi altele „vor duce la o 


Directorul NIH, Dr. Francis Collins, care, împreună cu Dr. 
J. Craig Venter, a condus secvenţierea remarcabilă a 
genomului uman şi care a direcționat Institutul Naţional 
Uman de Cercetare a Genomului al NIH, vorbeşte de 
asemenea frecvent şi cu un entuziasm extraordinar despre 
promisiunea cercetării genetice. El vizualizează un timp în 
care identitățile profilelor unice ale ADN-ului oamenilor 
individuali nu numai că vor stabili riscul de boli, dar vor şi 
permite programe personalizate de prevenţie şi tratament. 
Fiindcă oamenii sunt unici, el îşi imaginează strategii de 
prevenţie şi tratament pentru fiecare. O măsură nu se va 
potrivi tuturor, spun Collins şi colegii lui. 

Toate aceste promisiuni sună inspiraţional şi sunt spuse 
pentru a ghida într-o paradigmă medicală cu totul nouă: 
aceea în care genetica este centrul viitorului medicinei! Şi 
de fapt, multe dintre rezultatele promise de ea vor fi foarte 
bune, fără îndoială. Nu spun că cercetarea genetică este o 
pierdere completă de timp. Chiar cred că Proiectul de 
Genom Uman este o ştiinţă fascinantă. Nu se poate ca o 
specie curioasă ca a noastră să fi lăsat neîntoarsă acea 
piatră de complexitate nedeterminată, având suficientă 
tehnologie. Şi nu există dubiu că intervenţiile genetice îi 
vor ajuta pe cei 0,01% din populaţie care suferă de 
afecţiuni rare aduse de gene deficitare. 

Totuşi, ceea ce nu vor face este să rezolve problema 
esenţială, adică starea de sănătate care se prăbuşeşte în 
societatea noastră. Eu obiectez împotriva focusării noastre 
spre genetică, până la aproape excluderea oricărui alt 
aspect. Sute de miliarde de dolari sunt cheltuiţi în mod 
curent pe secvenţieri şi testări genetice în fiecare an, fără a 
ne aduce deloc mai aproape de soluţionarea crizei noastre 
de sănătate. Investiţiile de multiple miliarde de dolari pe 


care societatea noastră le face în genetică vor ajuta numai 
o foarte mică fracțiune din populaţie, şi chiar şi pe aceştia 
doar la un cost enorm. 

Odată ce vom fi eliminat 90% din boli prin nutriţie şi 
vom fi sfârşit secarea financiară produsă de abordarea 
reducţionistă asupra economiei, atunci ne vom putea ajuta 
de luxul testărilor genetice şi a secvenţierii. În acest 
moment, avem lucruri mult mai urgente de făcut, din care 
ar putea beneficia un procent mult mai ridicat din 
populaţie. Suntem în faţa unei crize a sănătăţii de 
dimensiunile unei tornade în clipa de faţă. Când uraganul 
se desfăşoară, nu te apuci să redecorezi holul, ci baricadezi 
ferestrele. 

Sau poate sunt doar gelos. Vă las pe voi să decideţi. În 
definitiv, în timp ce această Epocă a Geneticii răsărea la 
orizont, o Epocă a Nutriţiei se scufunda sub ea. 


DECLINUL EPOCII NUTRIŢIEI 


În 1955, eram în primul an al şcolii veterinare la 
Universitatea din Georgia, unde profesorul meu de 
biochimie era captivat de recenta descoperire a spiralei 
duble de ADN şi de ceea ce putea să însemne această 
descoperire pentru viitor. Şi eu eram captivat de această 
bucată minunată de cercetare biochimică şi medicală - 
exact ceea ce îmi imaginam ca fiind preocuparea mea. 
Când profesorul Clive McCay de la Universitatea Cornell m- 
a surprins cu o telegramă care conţinea o ofertă 
nesolicitată de a mă lăsa de medicină veterinară şi, în loc 
de asta, să merg la Cornell pentru a studia acest nou 
domeniu al „biochimiei” (din care disciplina emergentă a 
geneticii era atunci o parte), nu am lăsat ocazia să treacă. 
In programul meu de cercetare de acolo, am combinat 
nutriția, ca areal major de studiu, cu biochimia, ca areal 
minor. Privind retrospectiv, realizez că am fost martor nu 
doar la apariţia unui nou domeniu, ci la un cutremur 
tectonic în felul cum ştiinţa privea sănătatea umană. 

De la începutul anilor 1900 până la începutul anilor 
1950, cercetătorii în nutriţie erau în fruntea luptei de a 


îmbunătăţi sănătatea. În perioada de debut a secolului XX, 
oamenii de ştiinţă şi profesionişii medicali au început să 
investigheze cauzele unor afecţiuni precum beriberi, 
scorbut, pelagră, rahitism sau alte maladii. Acestea păreau 
a fi legate într-un fel de hrană, dar mecanismul exact era 
neclar. Într-un final, cercetătorii au identificat nutrienți 
specifici şi au ridicat posibilitatea ca prin consumarea 
inadecvată a acestora să se ajungă la ceea ce conducea 
către respectivele afecţiuni. Prin 1912, cuvântul vitamină a 
fost creat pentru a se referi la o substanţă din hrană, 
prezentă în cantităţi foarte mici, care se credea a fi vitală 
pentru susţinerea vieţii. 

În timpul anilor 1920 şi 1930, cercetătorii în nutriţie au 
identificat un număr de vitamine şi alţi nutrienți, incluzând 
şi „vitaminele litere”, de la A la K. Aminoacizii, blocurile 
constructoare de proteine care sunt ansamblate din 
şablonul ADN, au fost de asemenea studiate pentru a 
determina cum secvenţa şi aranjamentul lor în lanţurile de 
polipeptide afectau proprietăţile importante ale proteinelor. 
In 1948, oamenii de ştiinţă au afirmat cu încredere că au 
descoperit ultima vitamină, Bı2, pe baza observaţiei că era 
posibil să crească şoricei de laborator pe diete compuse 
numai din versiuni sintetizate chimic ale acestor nutrienți 
nou descoperiţi. Acum că particulele elementare ale 
nutriţiei fuseseră găsite şi catalogate, oamenii de ştiinţă 
credeau că nu este necesar consumul alimentelor 
integrale. Oamenii puteau să îşi ia tot ceea ce aveau 
nevoie din pilule, iar foametea şi malnutriţia ar fi fost 
alungate în trecutul îndepărtat. 

Descoperirile din această perioadă impresionantă a cer- 
cetării bazelor  nutriţiei umpleau desigur discursurile 
noastre când mi-am început programul de cercetare la 
Universitatea Cornell, în 1956. Dar veşti despre aceste 
descoperiri interesante ajunseseră în imaginaţia populară 
cu ani înainte. Îmi amintesc, când eram copil, că mama ne 
dădea mie şi fraţilor mei zilnic linguri pline de ulei preparat 
din ficat de cod, fiindcă acesta conţinea nutrientul dătător 
de viaţă, vitamina A (încă simt gustul acelui ulei - ugh!). 
Imi mai amintesc şi, cam în aceeaşi perioadă, cum mătuşa 


mea îi spunea mamei cu un entuziasm considerabil că într- 
o bună zi nu va mai fi necesar să consumăm hrană 
deoarece ingredientele ei principale vor fi în forma câtorva 
pastile! Puteam uita de legumele crescute în grădina 
mamei (mama nu a primit bine acea completare). Proteina 
era un alt nutrient care câştiga independent o reputaţie de 
proporţii epice. La ferma noastră de lactate, eram siguri că 
laptele era în mod special bun pentru sexul masculin (sexul 
feminin încă nu se inventase), pentru că era o sursă de 
proteine de calitate înaltă care forma muşchi şi facea 
oasele şi dinţii puternici. Nutriţia, ca disciplină ştiinţifică, 
cunoştea succesul, cu toate că şi atunci era majoritar 
concentrată pe descoperirile şi activităţile nutrienţilor 
individuali. 

În mod ironic, natura reducţionistă a nutriţiei a furnizat 
deschiderea către disciplina şi mai reducţionistă a geneticii, 
pentru a o înlocui cu cel mai bun răspuns la întrebarea „De 
ce ne îmbolnăvim?“. Toate acele cereale fortifiate şi pastile 
cu multivitamine nu ne transformau într-o naţiune de 
decatlonişti sau octogenari viguroşi. Nutriţia ca ştiinţă 
reducţionistă se oprise într-o fundătură. lar genetica a 
intervenit amabil pentru a o înlocui. 


DISPUTA DINTRE CARACTERISTICI ŞI HRANĂ 


Lupta dintre nutriţie şi genetică se aseamănă foarte 
mult cu disputa veche dintre hrană şi caracteristici. 
„Natura” noastră iniţială de la naştere - genele - 
predetermină de ce boli vom avea parte mai târziu în 
viaţă? Sau sunt sănătatea şi bolile produse ale alimentelor 
pe care le consumăm sau ale toxinelor la care suntem 
expuşi - nutriția noastră? Diferite forme ale acestei dispute 
au fost milenare, cel puţin de când Aristotel a caracterizat 
mintea umană ca fiind „tabula rasa”, o tăbliță goală ce 
trebuie umplută prin îndrumare şi experienţă, în opoziţie cu 
viziunea predominantă care afirma că oamenii erau născuţi 
cu o „natură esenţială” fixă. 

Majoritatea cercetătorilor sunt de acord că nici nutriția, 
nici caracteristicile nu lucrează singure în determinarea 


bolilor pe care le dezvoltăm, dacă o facem. Ambele 
contribuie. Disputa se centrează asupra a cât de mult 
contribuie fiecare dintre ele. Dar este aproape imposibilă 
asocierea unor cifre semnificative pentru contribuţiile 
relative ale genelor şi stilului de viaţă, sau contribuţiei 
specifice a nutriţiei. 

Această incertitudine a devenit clară pentru mine acum 
mai mulţi ani când, între anii 1980 şi 1982, am fost 
membru într-un comitet de 13 experţi al Academiei 
Naţionale de Ştiinţe (National Academy of Sciences), care 
pregătea un raport special asupra alimentaţiei, nutriţiei şi 
cancerului, primul raport oficial rezonabil de acest tip. 
Printre alte obiective, am fost însărcinaţi cu estimarea 
proporţiei cancerelor cauzate de alimentaţie, comparativ 
cu cele cauzate de altceva, inclusiv de genetică, toxine din 
mediul înconjurător şi stil de viaţă şi, prin acest proces, 
puteam sugera în ce măsură cancerul putea fi prevenit prin 
hrana pe care o consumăm. 

Estimarea proporţiei cancerelor care puteau fi prevenite 
prin alimentaţie era de un interes considerabil pentru aceia 
dintre noi care lucrau la proiect fiindcă, aşa cum fusese 
anunţat în media cu circa un an înainte, un raport dezvoltat 
pentru Office of Technology Assessment of the U.S. 
Congress (care în prezent nu mai există) de către doi 
oameni de ştiinţă foarte distinşi de la Universitatea din 
Oxford, Sir Richard Doll şi Sir Richard Peto, afirmase că 
35% din toate cancerele puteau fi prevenite prin 
alimentaţie. Această estimaţie surprinzător de înaltă a 
devenit rapid un aspect încărcat politic, în special deoarece 
era superioară celei de 30% dată de o prevenţie a aceleiaşi 
boli prin excluderea fumatului. Majoritatea oamenilor nu 
aveau idee că alimentaţia poate fi atât de importantă. 

Sarcina comitetului nostru de a crea un estimator speci- 
fic pentru cancerele care se puteau preveni prin 
alimentaţie s-a dovedit imposibilă. Am fost împuternicit cu 
scrierea unei prime schiţe a acestei evaluări de risc şi am 
observat repede că exerciţiul avea puţin sens sau deloc. 
Orice estimator al proporţiei cancerelor evitabile prin 
alimentaţie, bazat pe un singur număr, era probabil să 


comunice mai multă certitudine decât ar fi meritat. Ne-am 
confruntat şi cu dilema modului de sumarizare al efectelor 
combinate ale factorilor diverşi care afectau riscul de 
cancer. Cum ar fi trebuit să procedăm, de exemplu, dacă 
absenţa fumatului putea preveni 90% din cancerele pul- 
monare (cea mai bună aproximaţie curentă), alimentaţia 
potrivită putea preveni 30% (există asemenea dovezi), iar 
evitarea poluării din aer putea preveni 15%? Adunam 
aceste cifre şi concluzionam că 135% din cancerele de 
plămâni puteau fi prevenite? 

Devenind conştient de aceste dificultăţi oarecum 
contrastante (supraprecizia şi însumarea nepotrivită a 
riscului), comitetul nostru a refuzat să includă un capitol 
care ar fi oferit estimări precise ale reducerii riscului de 
cancer datorată unei alimentaţii sănătoase. Ştiam şi că 
raportul anterior pregătit pentru Office of Technology 
Assessment nu fixase un număr exact pentru cancerele 
evitabile prin dietă; procentul de 35% precizat de media 
era rezultatul unei relatări neglijente. De fapt, autorii 
raportului cercetaseră comunităţi relevante din punct de 
vedere al alimentaţiei şi sănătăţii şi găsiseră că estimările 
se încadrau într-un interval larg, de la 10% până la 70%. 
Cifra aparent finită de 35% nu era concluzivă. Era sugerată 
ca un punct de mijloc rezonabil, fiindcă un interval de 10- 
70% ar fi pus publicul în confuzie şi ar fi descurajat luarea 
în serios a alimentaţiei asupra dezvoltării cancerului. Este 
un interval generos, în cadrul căruia pot apărea prejudecăţi 
personale. 

Sunt convins că decizia comitetului de a nu merge pe 
acel drum de estimare a mărimii unui astfel de risc 
incognoscibil a fost corectă. Chiar şi astăzi, autorii afirmă în 
mod incorect, cu mult prea multă asigurare, că o treime din 
toate cancerele sunt evitabile prin mijloace dietetice, pe 
baza raportului aceluia de la Universitatea Oxford. Cifrele 
exacte sunt deseori supra-interpretate, în special de către 
aceia cu o ordine de zi personală sau profesională. lar 
decenii mai târziu, comunităţile de cercetare asupra 
sănătăţii şi alimentaţiei încă nu se pot hotărî asupra unui 
număr precis. 


Problema este că riscul nu se prezintă de fapt sub forma 
unei realităţi obiective. Se modifică constant, pe baza a cât 
cunoaştem. De exemplu, postul de televiziune care 
televizează meciurile de baseball ale echipei Washington 
Nationals obişnuia să prezinte o statistică a ceea ce ei 
numeau „şanse de câştig”. Dacă echipa în cauză conducea 
cu 5-2 la sfârşitul celei de-a patra reprize, şansa lor la 
câştigarea jocului putea fi de 79%. Dar dacă oponenții 
înscriau un „run” la începutul celei de-a cincea reprize, 
acea şansă putea scădea la 65%. Un „grand slam” al celor 
de la Nationals în cea de-a opta repriză ar fi crescut acea 
cotă din nou, poate până la 97%. Dar un raliu eroic la 
începutul celei de-a noua ar fi putut anula acel avans şi 
schimba încă o dată cotele. Problema este desigur că 
şansele de câştig nu pot fi fixate permanent. Fiecare 
aruncare, fiecare lovitură a bâtei de baseball, fiecare 
schimbare în nebulozitate sau scădere a umidității relative 
ar putea teoretic afecta scorul final. Depinzând de ceea ce 
ar alege să includă sau să ignore statisticianul care a 
programat algoritmul, cifrele s-ar putea modifica de multe 
ori în fiecare secundă. 

La fel ca un parior care caută o cuantificare precisă a 
riscului pentru a stabili cotele rezultatului pentru un meci 
de baseball, persoanele cărora le pasă de propria sănătate 
şi de cea a celor iubiţi caută de asemenea o reasigurare din 
partea unui procentaj specific. Vor să ştie cu un anumit 
interval de încredere cum să rămână sănătoşi şi să evite 
bolile cronice. Dar de fapt ei nu au nevoie de cifre înşelător 
de „precise” care nu prezic nimic în orice instanţă 
specifică. Mesajul important de reţinut din raportul nostru 
nu era cât de multe dintre bolile canceroase au fost 
evitabile prin alimentaţie, ci faptul că alimentaţia a fost un 
factor predominant. 

Ce putem face, atunci, dacă nu putem considera un 
estimator specific sau un interval larg de estimatori 
posibili? Inventăm ceva? Eu sunt convins că majoritatea 
oamenilor cred doar ceea ce vor să creadă în legătură cu 
cauzele şi prevenţia cancerului, în funcţie de direcţia în 
care pendula caracteristici/hrană bate în mintea lor. In 


absenţa unui răspuns de încredere pentru întrebarea 
relativă la prevenţia acestei boli, ei cad din nou în 
mentalitatea părtinitoare personală. 


SPERANŢA (NUTRIŢIA) 
VERSUS DISPERAREA (GENELE) 


Unde ne poziţionăm pe acest segment, conştient sau in- 
conştient, influenţează gândirea noastră despre sănătate şi 
boală mai mult decât credem. Acceptăm pur şi simplu 
cărţile care ni se împart, sau considerăm posibilitatea de a 
ne controla propriul destin? Dacă traiectoria sănătăţii 
noastre este majoritar predeterminată de gene, atunci nu 
are sens să încercăm să fim sănătoşi. Dar dacă alegerile 
noastre sunt mai presus de cărţile pe care le-am primit la 
naştere, atunci există un motiv să facem tot ceea ce putem 
pentru a atinge sănătatea şi pentru a o menţine. 

Mulţi dintre cercetătorii medicali cad pe partea de gene 
a dihotomiei caracteristici-nutriţie, şi afirmă întâietatea lor 
ca bază a bolilor. Ei cred în mod eronat că genetica este 
ceea ce ne va permite să diagnosticăm şi să previzionăm 
mai bine riscul de boală, prin descoperirea genelor sau 
aranjamentelor genetice deficitare din ADN care pot cauza 
bolile. Baza acestor credinţe este teoria destul de populară 
în ştiinţele medicale numită determinism genetic. Conform 
ei, putem desena o linie cauzală mai mult sau mai puţin 
dreaptă între gene şi rezultatele de sănătate sau boală. Cu 
alte cuvinte, genele operează independent, continuând să 
„Îşi facă treaba”, cu impact mic din mediul înconjurător sau 
din stilul de viaţă al persoanei. O reprezentare foarte 
simplă a acestui proces este arătată în figura 8-3. 

In opoziţie, există un sistem de gândire alternativ, pe 
care îl numesc determinism nutritional în care alimentaţia 
controlează exprimarea genelor pentru a cauza sănătatea 
sau bolile, prin pornirea celor care favorizează sănătatea şi 
suprimarea celor care ar putea cauza boala, precum este 
prezentat în figura 8-4. lar acesta este sistemul la care 
subscriu, pe fundamentul anilor mei şi ai altora de 
cercetare în domeniu. 


GENOM PARENTAL 
FIGURA 8-3. Determinism genetic 


Incidenţa sănătăţii sau a bolilor este determinată primordial de 
genele „de sănătate” sau de „boală”, care apar din genomul 
nou-născutului plus genele lezate dar nereparate produse în 
timpul vieţii. 


Desigur că sunt de asemenea şi factori non-nutriţionali 
de viaţă care pot controla exprimarea genelor. Există şi boli 
relativ rare, precum Tay-Sachs şi altele care sunt exclusiv 
genetice din punct de vedere al cauzei, pentru care nutriția 
poate maxim să atenueze unele dintre simptome. Nici 
nutriția nu poate vindeca chiar orice; nu există din câte 
ştim până acum o dietă care poate regenera un membru 
amputat. Cu toate acestea, afirm că nutriția este factorul 
primar în exprimarea genelor şi că, în majoritatea cazurilor 
şi în majoritatea timpului, alimentaţia sănătoasă are un 
impact mult mai ridicat decât orice altceva - inclusiv decât 
cele mai complicate şi costisitoare intervenţii genetice. 


FIGURA 8-4. Determinism nutriţional 


Procesele de sănătate sau de boală încep cu genele respective, 
dar practicile alimentare controlează exprimarea acestor gene. 
Alimentaţia sănătoasă blochează exprimarea genelor „de boală”, 
lăsându-le pe cele „de sănătate” să producă sănătate. 


Genele sunt punctul de plecare pentru situaţiile de sănă- 
tate şi boală; ele reprezintă partea de „caracteristici” a 
ecuaţiei. Dar nutriția şi stilul de viaţă, partea de „hrană”, 
este cea care controlează felul în care respectivele gene 
sunt exprimate. Influenţa hranei (alimentaţia) are mult mai 
multă influență asupra sănătății şi bolilor decât 
caracteristicile (genele). 

Credinţa în determinismul genetic sugerează că 
situațiile viitoare de sănătate şi boli sunt deja predestinate 
la naştere şi că, pe măsură ce îmbătrânim, pur şi simplu ne 


mişcăm de la un punct de referinţă al bolilor către un altul, 
conform cu planul moştenit în momentul concepţiei. Acest 
tip de mentalitate încurajează impresia că nu putem face 
mai nimic pentru a preveni afecțiunile serioase de tipul 
cancerului. În contrast, poziţia prin care boala canceroasă 
şi alte afecţiuni înrudite sunt dependente de obiceiurile 
nutriţionale încurajează un sentiment de speranţă şi 
conduce la un comportament mai sănătos. Şi, după cum 
suntem pe cale de a afla, această credinţă nu este numai o 
gândire pozitivă; ci este susţinută de o cantitate co- 
pleşitoare de dovezi holistice. Să vedem acum cum se 
compară alimentaţia şi genetica din punct de vedere al 
minimizării şi reparării genelor noastre lezate sau care nu 
se comportă normal, şi ce efect are o abordare 
reducţionistă asupra abilității noastre de a preveni bolile 
cronice de tipul cancerului. 

GENETICĂ VERSUS NUTRIȚIE, 
PARTEA A DOUA 


Cel mai trist aspect al vieții din momentul prezent este că 
ştiinţa adună informaţie mai rapid decât adună societatea 
înțelepciune. 

ISAAC ASIMOV 

Toţi ne îmbolnăvim. De multe ori nu este ceva grav. în 
cuvintele memorabile ale scriitorului şi medicului Lewis 
Thomas, „Marele secret al doctorilor, cunoscut numai de 
soțiile lor, dar ascuns publicului, este că majoritatea 
lucrurilor se îmbunătăţesc de la sine; de fapt, majoritatea 
lucrurilor sunt mai bine dimineaţa.” Organismele noastre se 
ocupă de afecţiuni destul de repede, fără nevoia unei 
intervenţii (mai ales dacă alimentaţia noastră este una 
vegetariană cu produse nerafinate). Dacă acest lucru nu se 
întâmplă, mergem la medic sau, dacă este foarte grav, la 
spital. Acestea sunt aspecte normale ale vieţii moderne pe 
care cei mai mulţi dintre noi le luăm ca atare. Cu toate 
acestea, majoritatea oamenilor nu înţeleg bolile şi de unde 


provin ele: de ce ne îmbolnăvim şi ce rol joacă ADN-ul 
nostru în a lăsa sau face să se întâmple asta. 


DE UNDE VIN BOLILE 


Aşa cum am discutat pe scurt în capitolul 8, genele sunt 
punctul de plecare al sănătăţii şi bolilor. Ele sunt sursa 
tuturor reacţiilor noastre biologice care, în efect, duc la 
forma şi funcţia corpului - ceea ce numim viaţă. Unele 
dintre genele noastre pornesc reacţii care conduc către 
sănătate. Altele conduc către boli. 

Majoritatea genelor noastre sunt din prima categorie - 
altfel, nu am rezista prea mult. Acestea sunt genele care 
formează celulele, organele şi oasele noastre; care 
regenerează pielea în urma unei tăieturi sau zgârieturi; 
care fac ca merele să aibă gust dulce, iar unele plante 
otrăvitoare să aibă gust amar. Un mic număr dintre genele 
noastre, totuşi, produc boli. 

Toate bolile încep cu genele şi cu combinaţiile lor; ceea 
ce numim boli sunt etapele finale ale interacțiunilor dintre 
genele noastre şi elemente din ambianța noastră, prin 
mediul corpurilor noastre. Facem gripă, de exemplu, fiindcă 
genele noastre produc nişte simptome ca răspuns la un 
anumit microb. Sângerăm (iar sângerarea se opreşte) când 
ne tăiem deoarece genele noastre au programat acel 
răspuns în fiziologia noastră. Dacă genele noastre ne-au 
făcut hemofilici, înseamnă că sângerarea, odată pornită, 
este mai dificil de oprit. Această interacţiune dintre gene şi 
mediu nu este aplicabilă doar în cazurile de afecţiuni pe 
termen scurt precum gripa sau stări de tipul hemofiliei. 
Genele noastre declanşează şi afecţiuni cronice de tipul 
cancerului, bolilor cardiovasculare sau diabetului, ca răs- 
puns la stimuli de mediu (de exemplu, alimentaţia noastră, 
pe o perioadă mai lungă de timp). 

Genele producătoare de sănătate provin de la părinţii 
noştri. De unde provin cele care duc la boli? Există două 
surse majore. Unele provin de la părinţii noştri şi de la 
strămoşii lor; ele sunt prezente în embrionul nostru iniţial. 
Altele încep ca gene dătătoare de sănătate care ajung să 


fie lezate de mutații în timpul vieţii noastre. 

Se consideră în general că aceste mutații au cauza în 
substanţele chimice sintetice, nenaturale, care poluează 
mediul înconjurător; am văzut deja cum reacţiile de oxidare 
din celule pot produce asemenea mutații. Dar aceste 
substanţe chimice nu sunt singurii agenţi cauzatori ai 
acestui tip de leziuni. Nivelurile scăzute ale anumitor 
substanţe chimice naturale şi alte aspecte din mediul 
nostru (de exemplu radiaţiile cosmice, lumina soarelui în 
exces, numeroase substanţe chimice din plante sau 
microorganisme) pot face acelaşi lucru. Împreună, aceste 
substanţe chimice naturale şi nenaturale produc lezări 
genetice continue de nivel scăzut pe parcursul vieților 
noastre. 

Vestea bună este că organismele noastre au învăţat 
cum să repare astfel de leziuni în mod obişnuit. Celulele 
noastre au o capacitate de reparare care funcţionează 
remarcabil de bine chiar după ce lezarea apare. Au trebuit 
să dezvolte o astfel de aptitudine, pentru că altfel strămoşii 
noştri, supuşi unor expuneri similare la substanţe chimice 
naturale (şi cu mult mai puţine îngrijiri medicale), nu ar fi 
supravieţuit îndeajuns de mult pentru a se reproduce. Dar 
acest proces de reparaţie nu este perfect. Un procentaj 
foarte scăzut din genele lezate pe parcursul vieţii nu sunt 
reparate şi pot da naştere la generaţii succesive de celule 
deteriorate pe măsură ce țesuturile noastre se reînnoiesc. 

Poate în mod surprinzător, acest mic procentaj nu este 
în întregime atât de nociv. Unele dintre genele care au 
suferit mutații se dovedesc a fi benefice şi contribuie la 
evoluţia umană pe măsură ce purtătorii lor supraviețuiesc 
şi se reproduc într-un număr superior celor care nu au 
suferit mutații. Mutaţiile sunt modul prin care evoluţia 
lucrează. Dar în timp ce acel nivel scăzut de lezare este util 
pentru umanitate ca întreg, este mai puţin benefic pentru 
individualităţi, fiindcă deseori aceste gene cu mutații sunt 
sursa bolilor. 

Scopul profesioniştilor din sănătate care se 
concentrează pe bolile cronice cauzate de aceste lezări pe 
termen lung cunoaşte în consecinţă două direcţii: 


prevenirea a cât mai mult posibil din acele leziuni, şi 
tratarea a cât mai multor efecte rezultate în urma acelor 
leziuni - ceea ce numim boală. lar genetica, în acest 
moment şi probabil pe termen nedefinit, nu este un loc 
foarte bun pentru a porni aceste demersuri. 

Ca disciplină de cercetare, genetica perioadei moderne 
se adresează consecinţelor acelui procentaj scăzut de gene 
producătoare de boală cu care suntem născuţi, adiţionale 
celor lezate pe care le adunăm în timp. Ea operează de la 
ipoteza că într-o zi vom putea să localizăm şi să identificăm 
genele lezate şi să utilizăm acele informaţii pentru a 
diagnostica mai uşor şi a trata bolile. Totuşi, genetica 
eşuează teribil în luarea în calcul a modalităţilor de a 
preveni lezarea genelor de la început. lar presupunerea din 
acest domeniu, referitoare la faptul că ingineria genetică 
va fi capabilă să evite apariţia bolilor prin repararea sau 
înlocuirea genelor specifice care le cauzează este culmea 
aroganţei, având în vedere complexitatea inimaginabilă a 
ADN-ului. 


DEZVOLTAREA CANCERULUI 


Modelul explicativ folosit de mult de către cercetătorii în 
cancer afirmă că această boală începe fie cu o genă 
moştenită, fie cu o genă care a fost lezată de un 
carcinogen sau de un alt factor pe parcursul vieţii, iar 
diferitele tipuri de cancer au puncte de plecare genetice 
diferite. Dacă gena (sau genele) lezată nu este reparată 
sau eliminată, leziunea va deveni o parte permanentă din 
codul genetic al celulei şi trecută apoi fiecărei generaţii 
succesive de celule. Acestea se dezvoltă în mase de celule, 
apoi mase tumorale, teoretic la o rată mai rapidă sau 
nestăpânită. Prezumția aici este că acest proces este fixat, 
cu aproape nicio şansă de a fi reversibil. Dacă celula şi 
gena lezată se reproduc, nu mai este nimic de făcut; 
rezultatul este cancerul. Mai multe gene lezate înseamnă 
mai mult cancer; mai puţine înseamnă mai puţin cancer 
(figura 9-1 de pe pagina următoare). 

Dar ştiinţa a arătat că există alţi factori implicaţi în 


faptul că ADN-ul lezat devine sau nu cancer. În timpul 
muncii mele de laborator cu AF, o direcţie de cercetare a 
demonstrat că şi în situaţia în care aveam un şoricel 
predispus genetic de a dezvolta cancer hepatic (fie prin 
expunerea la hepatita B, fie prin expunerea la o doză 
ridicată de AF), boa/a se dezvolta numai în prezența unei 
alimentaţii bogate în proteine de origine animală. Cu alte 
cuvinte, nutriția era mai presus de mediu, chiar şi când 
mediul era extrem de nefavorabil. Deşi ADN-ul lor era lezat, 
cancerul nu rezulta în mod inevitabil (figura 9-2 de la 
pagina 193). 

Există de asemenea dovezi pentru oameni, despre care 
puteţi citi detaliat în cartea Studiul China, care susţin ideea 
că alimentele pe care le consumăm şi nutriția pe care ele o 
furnizează sunt mult mai importante în determinarea 
cancerului decât fundalul nostru genetic. Studiile pe 
populaţii începute acum 40-50 de ani demonstrează că 
atunci când oamenii migrează dintr-o ţară în alta, ei sunt 
afectaţi de cancer la aceeaşi rată ca şi cea din ţara în care 
se mută, deşi genele lor rămân aceleaşi. Acest aspect 
indică în mod puternic un fapt: cel puţin un procent între 
80% şi 90% - şi probabil mai aproape de 97-98% - din 
toate cancerele sunt legate de alimentaţie şi stil de viaţă, 
nu de gene. 

De asemenea, comparaţiile ratelor cancerului între 
gemenii identici arată că, în ciuda faptului că ambii au 
acelaşi ADN, în majoritatea cazurilor ei nu vor face acelaşi 
cancer. Dacă numai genele ar fi suficiente pentru 
dezvoltarea bolii, ei ar face acelaşi cancer în aproape 100% 
din situaţii (pentru acei relativ puţini gemeni care fac 
aceeaşi boală neoplazică, similarităţile lor dietetice ar 
putea fi responsabile de acest lucru, cel puţin parţial). 

Pe scurt, alimentaţia potrivită nu doar previne 
afecțiunea; ea are impact asupra modului în care 
organismele noastre răspund genelor deja vătămate, 
deseori anulând simptomele bolii pe măsură ce ele apar 
sau prevenindu-le complet, uneori fără medicaţie adițională 
sau alte tratamente. În studiile experimentale din 
laboratorul meu, progresia cancerului a putut fi chiar 


reversibilă datorită schimbărilor din alimentaţie. lar cer 


Celule normale 
Mai multe gene lezate 


Mai puţine gene lezate 
celulare 

Mai multe tumori canceroase 
Mai puţine tumori canceroase 


FIGURA 9-1. Modelul explicativ tradiţional 
pentru dezvoltarea cancerului 


cetătorii produc acum dovezi că o alimentaţie vegetariană 
bazată pe produse nerafinate poate opri total genele 
producătoare de cancer. 

Toate acestea sugerează că felul în care cancerul 
lucrează este foarte departe de felul în care cercetătorii 
acestei boli presupun că această boală lucrează - şi 
bineînţeles că modul de acţiune are implicaţii majore 
asupra drumului pe care mergem în lupta împotriva ei. 


ARME ÎN RĂZBOIUL CU CANCERUL 


Cu cât am lucrat mai mult cu AF şi cu alimentaţia, cu 
atât am devenit mai convins că AF nu era vinovatul pe care 


Doze mari de carcinogen 

Mai multe gene lezate 
Celule normale 

Mai multe tumori canceroase 

Mai puţine gene lezate 

FIGURA 9-2. Modelul explicativ revizuit 


pentru dezvoltarea cancerului 
majoritatea oamenilor de ştiinţă îl acuzau când venea 
vorba de cancerul hepatic. De fapt, am început să văd că 
niciuna dintre „cauzele” acceptate ale cancerului, în 
absenţa unei alimentaţii cu multe proteine de origine 
animală, nu conta atât de mult. Nici genele, nici 
carcinogenii chimici precum AF, nici virusurile. Dar 
industria cancerului, cercetătorii, cei care implementează 
politicile, media şi publicul se concentrează aproape 
exclusiv pe gene, substanţe chimice şi virusuri. Alimentaţia 
nici nu este pe lista lor, deşi devenea clar din 
experimentele mele şi din cele ale altora că ea era 
comutatorul de „pornit-oprit” pentru cancer. 

Strategia noastră ofensivă în Războiul cu Cancerul impli- 
că primordial două metode principale de prevenţie: 
controlul exprimării genelor producătoare de cancer (prin 
înlocuirea sau manipularea lor), şi îndepărtarea tuturor 
substanţelor din mediu care ar putea declanşa mutații 
genetice. Am văzut în capitolul 8 de ce focusarea pe 
manipularea genelor nu va avea efect. Nici epurarea 
toxinelor din mediu nu este răspunsul. In primul rând, nu 
este realizabilă. Chiar dacă am putea îndepărta toate 
toxinele produse de om (un efort pe care îl susţin din toată 
inima), natura încă ne va oferi multe fenomene mutagene 
pe care nu le putem orândui sau aranja, precum lumina 
solară sau radonul. În al doilea rând, şi mai la obiect, 
efectul acestor substanţe mutagene din mediu (substanţe 
cauzatoare de mutații în ADN) este în majoritate anulat de 
o alimentaţie sănătoasă. Insă aceste descoperiri nu au 
împiedicat guvernul din a cheltui mult mai mulţi bani 
urmărind carcinogenii din mediu care în mod prezumtiv 
cauzează cancer prin crearea de mutații genetice, în loc să 
promoveze alimentaţia vegetariană bazată pe produse 
integrale. 

Oriunde întorci capul auzi despre o altă potenţială sursă 
de cancer pe care trebuie să o eviţi: substanţe chimice 
toxice, virusuri, telefoane mobile, soarele... Un articol 
recent din New York Times numit „Este sigur să joci?” a 


trecut în revistă temerile aproape paralizante exprimate de 
părinţi tineri care încearcă să le ofere copiilor lor un început 
de viaţă sănătos. Mulţi dintre ei îşi curăţă casele de 
cosmetice, şampon, detergent, căni şi sticle de plastic, 
mobilier laminat şi chiar răţuşte de plastic. 

Şi destul de des media va gravita către o poveste 
terifiantă despre un agent din mijlocul nostru, cauzator de 
cancer. Alar, un pesticid comun folosit la mere. Cuptoare cu 
microunde. Liniile electrice de lângă casă. O îngrijorare 
publică enormă apare frecvent. Apoi, pentru a turna gaz pe 
foc, ni se reaminteşte că un număr crescând de substanţe 
chimice - unele intenţionat, unele nu - sunt adăugate 
mediilor noastre personale şi publice (hrană, apă, 
cosmetice). lar în final, ni se transmite că numai o fracțiune 
infimă (poate 2.000) din aceste substanţe chimice (circa 
80.000) au fost testate pentru potenţialul lor cancerigen. 

Activiştii sociali vorbesc, şi pe drept, împotriva „grupu- 
rilor de cancer”: zone unde sunt rate anormal de ridicate 
ale anumitor cancere, ipotetic din cauza deşeurilor toxice 
sau a altor practici nocive care lovesc comunităţile cu 
venituri mai mici, dar nu şi pe vecinii lor mai avuti. 
Comunitățile se luptă între ele în misiuni NIMBY („not in my 
backyard” - „nu în curtea mea”) care caută mutarea 
reziduurilor toxice cât mai departe posibil. Filme ca Erin 
Brockovich sau A Civil Action ne conving să cumpărăm apă 
îmbuteliată sau să instalăm filtre la bucătărie pentru a ţine 
substanţele contaminante departe de casele noastre. 

Rezultatul acestui atac violent constant este un 
sentiment universal de teamă, care se transformă fie în 
pasivitate („Renunţ, nu pot face nimic”), fie în acţiuni 
obsesive („Hai să trăim într-un balon”). Dar în esenţă, 
niciuna dintre aceste abordări nu are efect semnificativ 
asupra reducerii riscului nostru de cancer. 

Nu afirm că nu ar trebui să facem eforturi în scopul blo- 
cării noilor ameninţări de toxicitate. Ştiu destul de bine; 
discursurile mele au avut de suferit vreme de decenii din 
cauza expunerii mele la dioxină, una dintre cele mai toxice 
substanţe chimice cunoscute pentru om, şi la descoperirea 
căreia am ajutat când, fiind cercetător postdoctoral la MIT 


în anii 1960, am izolat-o din uleiul folosit la hrănirea puilor. 
Ca  individualităţi, ar trebui să căutăm minimizarea 
expunerii noastre la carcinogeni. lar ca societate, ar trebui 
să alunecăm pe partea de prudenţă suplimetară înainte de 
a aproba şi disemina noi tehnologii şi substanţe în apa 
noastră, aerul nostru şi solul nostru. 

Dar testarea carcinogenică a devenit o industrie care se 
autoperpetuează mai degrabă decât să fie un apărător al 
sănătăţii publice. De la originile sale la scurt timp după 
descoperirea în anii 1950 a unui agent chimic dăunător 
dintr-un spray utilizat pe merişoare, acest program s-a 
transformat într-unul de sute de milioane de dolari în ziua 
de azi. Sunt dificil de estimat costurile totale pentru el, din 
cauza efectelor secundare asupra programelor de 
reglementare şi de control ale cancerului dar, după 
estimarea mea, cu siguranţă a ajuns în total la zeci de 
miliarde de dolari risipiţi. Şi deşi scopul reducerii toxinelor 
din mediu este lăudabil, abordarea guvernamentală a 
acestui aspect este înşelătoare şi fără efect. 

Arma principală a guvernului american în războiul său 
contra „chestiilor care pot cauza cancer” - imaginea de 
referinţă a cum abordarea noastră curentă risipeşte timp şi 
bani - este programul biotest carcinogen, un program care 
implică multe milioane de dolari şi care cercetează sute de 
substanţe chimice într-o încercare de a afla care dintre ele 
cauzează cancer. 


PROGRAMUL BIOTEST CARCINOGEN (CBP) 


În 1958, guvernul SUA a adăugat o clauză la „Food 
Additive Amendment” al „Food and Drug Act”, care 
specifica faptul că nicio substanţă chimică nu trebuie 
adăugată la oferta de hrană, dacă s-a aflat a fi 
cancerigenă. Un rezultat natural al clauzei a fost că 
guvernul a avut nevoie de un mod de a determina care 
dintre substanţe prezentau de fapt potenţial carcinogen. 
Aşa că s-a lansat un program pentru a face asta. Cunoscut 
sub numele popular de CBP (programul biotest carcinogen), 
a părut la început ca un lucru foarte bun: descoperă ce este 


dăunător şi elimină din oferta de hrană. 

Problema este că presupunerile reducţioniste care stau 
la baza programului, de la ideea că toxinele din mediu 
conduc inevitabil la cancer, până la designul nepotrivit al 
metodelor de cercetare şi testare, pun sub semnul 
întrebării utilitatea sa. CBP ne distrage atenţia de la 
cauzele semnificative şi uşor de adresat ale cancerului şi o 
direcţionează către factori secundari asupra cărora nu 
avem control, realizând în consecinţă foarte puţin şi 
distrăgând resursele de la iniţiative care pot face o 
diferenţă semnificativă. 


PROBLEMELE METODELOR DE CERCETARE ALE CBP 


CBP testează abilitatea substanţelor chimice suspecte 
de a cauza cancer în cazul animalelor (şoricei şi şobolani), 
în timpul vieţii lor (pe o perioadă de aproximativ 2 ani). 
Dacă un număr suficient de animale de laborator dezvoltă 
boala pe timpul dozării cu o substanţă anume, aceasta este 
etichetată ca fiind un carcinogen. Dacă dovezile arată o 
semnificaţie statistică (cu toate că de obicei este 
contestată) la asocierea cu oamenii, este etichetată ca fiind 
un carcinogen uman. Câteva exemple de carcinogeni 
umani identificaţi de CBP includ dioxina, formaldehida, 
azbestul, DDT (spray-ul insecticid), PAH (din ţigări şi 
alimente afumate), nitrozaminele (din şuncă şi hot dog), 
PCB (utilizat în manufacturarea transformatorilor electrici), 
benzenul (găsit în solvenţi, benzină şi fumul de ţigară) şi 
desigur subiectul muncii mele de laborator, AF. 

Când CBP selectează o substanţă chimică pentru 
evaluarea riscului de cancer, începe cu studii pe animale. 
Prima dată, cercetătorii aleg animalul (şoricel sau şobolan). 
Apoi, rozătoarele sunt dozate cu niveluri ale substanţei de 
1.000 până la 10.000 de ori mai mari decât cele 
echivalente pe care oamenii ar putea să le întâlnească. 
Dacă un procentaj semnificativ dintre animale dezvoltă 
boala, substanţa este clasificată ca fiind un carcinogen. 

Poate aţi observat două „găuri” în această logică. Prima 
este presupunerea că dacă doze foarte mari din respectiva 


substanţă cauzează cancer, atunci şi doze mult mai mici o 
vor face. Poate nu atât de des sau de letal, sau poate nu 
atât de repede, dar cancerul tot este presupus a fi 
rezultatul final. In limbaj ştiinţific, această presupunere 
este cunoscută ca „interpolare doză mare - doză mică”. 
Este o procedură foarte nesigură, fiindcă nu ştim de fapt 
dacă relaţia liniară directă observată în cazul dozelor 
excepţional de mari continuă să fie liniară tot timpul până 
la dozele mult mai scăzute observate în mod tipic pentru 
expunerile umane. Cum ar fi dacă expunerea la doza foarte 
ridicată este similară lovirii persoanei de către o maşină, în 
timp ce doza scăzută este similară lovirii persoanei de 
către o maşinuţă de jucărie? Doza ridicată a îndulcitorului 
non-nutritiv zaharină care a cauzat o foarte mică creştere a 
cancerului de vezică în cazul şoriceilor de laborator era 
echivalentă cu un consum uman de 1.200 de cutii de suc 
pe zi. Stupid? Eu cred că da. Şi mai trebuie adăugat, aşa 
cum am discutat anterior, că organismul este capabil de a 
repara o cantitate importantă de leziuni cauzate de niveluri 
scăzute ale substanţelor chimice naturale. 

In al doilea rând, metoda folosită presupune că un rezul- 
tat obţinut la o specie (de exemplu, şoricel) este 
echivalentă cu acelaşi tip de rezultat la o altă specie (de 
exemplu, om). Aceasta poartă numele de „extrapolare 
specie - specie”. Şi este un „plonjon de încredere” uriaş. 
Deoarece avem legi care împiedică studiile carcinogenilor 
pe oameni, nu putem de fapt da benzen sau PAH 
subiecţilor umani pentru a vedea dacă dezvoltă mai mult 
cancer. Aşa că presupunem că ceea ce este nociv pentru 
şoricel este nociv şi pentru om. Problema: se dovedeşte că 
unele substanţe cancerigene pentru şoricei nu sunt nici 
măcar în mod necesar cancerigene pentru şoriceii de casă. 

In anul 1980, am publicat în Federation Proceedings un 
jurnal major, grijile mele cu privire la argumentarea care 
stătea la baza acestui program de testare, mai exact 
presupunerea că ceea ce este dăunător pentru şobolan 
este de asemenea dăunător şi pentru om. Pentru a 
investiga ipoteza extrapolării specie-specie, am comparat 
rezultatele  şoriceilor cu cele ale şobolanilor. La acel 


moment, fuseseră testate pentru capacitatea de a fi 
cancerigene 192 de substanţe chimice. Un total de 76 
dintre ele se dovediseră a fi carcinogeni, dar numai 37 
(adică 49%) fuseseră astfel pentru ambele specii. Am 
concluzionat că „Dacă aceasta este limitarea de 
corespondenţă dintre două specii presupuse a fi foarte 
înrudite, cum se poate aştepta o corespondenţă mai mare 
între o specie selectată de laborator şi specia umană, mult 
mai îndepărtată?” Cu alte cuvinte, dacă sub jumătate 
dintre substanţele chimice au afectat atât şoriceii, cât şi 
şobolanii, este probabil ca încă şi mai puţine să aibă un 
efect similar asupra oamenilor. 

De asemenea, fiindcă CBP se concentrează exclusiv pe 
substanţele chimice fabricate de om, el ignoră o altă sursă 
semnificativă: substanţele care apar natural, precum AF. 
Asupra lor nu putem decide dacă să le adăugăm sau nu 
mediului nostru; ele sunt deja acolo. Din moment ce nu se 
poate legifera ca ele să nu mai facă parte din oferta de 
hrană printr-un ordin dat companiilor de a înceta să le 
folosească, atunci CBP este obligat să se prefacă că ele nu 
există. 

Acest lucru înseamnă desigur că nu putem avea 
încredere în descoperirile făcute de CBP în ciuda timpului, 
energiei şi banilor pe care guvernul le-a investit în testarea 
tuturor acestor substanţe chimice suspecte de a fi 
carcinogeni. In loc de o informaţie care să ne permită să 
acţionăm, rămânem cu o nelinişte care pluteşte liber de 
tipul „totul este periculos şi nu putem face nimic în 
legătură cu asta”. Nu sunt chiar sentimentele unei populaţii 
bine informate şi puternice! 


DIRECŢIONAREA GREŞITĂ LEGATĂ DE CARCINOGENI 


Când un magician apelează la scamatorie, el încearcă să 
distragă audiența prin concentrarea atenţiei departe de 
acţiunea în care îşi foloseşte trucul. Spre exemplu, în timp 
ce ascunde o carte de joc în mâna sa dreaptă, el o flutură 
pe cea stângă, sau instruieşte un voluntar să amestece 
pachetul de cărţi sau să deschidă un plic. Ca rezultat, 


tehnica sa de palmare nu trebuie să fie ireproşabilă din 
moment ce nimeni oricum nu este atent la mâna sa. 

CBP este în esenţă un exerciţiu gigant, totuşi neintenţio- 
nat, de a distrage atenţia de la ceea ce dovezile arată a 
avea un impact mult mai mare asupra dezvoltării 
cancerului: alimentaţia cu prea multe alimente dăunătoare. 
Se bazează pe teoria predominantă (dar inadecvată) care 
afirmă că din moment ce carcinogenii chimici sunt 
mutagenici, ei sunt în consecinţă responsabilii principali 
pentru cancerul uman. În acest model, nutriția are 
consecinţe puţine, sau deloc. Şi cu toate resursele 
disponibile concentrate în direcţia cercetărilor de tip 
reducţionist asupra efectelor specifice ale unor substanţe 
specifice pe şoricei, fără a lua seamă de dovezile holistice 
care ar putea ajuta în determinarea utilității sau inutilităţii 
acelor studii, nu mai rămân prea multe resurse umane sau 
financiare pentru investigarea altor cauze şi soluţii pentru 
problema cancerului. După cum am văzut înainte, 
cercetarea reducţionistă tinde să îşi creeze propria capcană 
în care cercetătorii pot plonja din ce în ce mai adânc, pe 
măsură ce se deplasează mai departe şi mai departe de 
utilitate şi aplicabilitate. 

Programul CBP, care este focusat pe o ipoteză infirmată 
şi care costă anual sute de milioane de dolari, a 
reprezentat o distragere imensă de la cauzele mai 
probabile ale cancerului. Dar nimănui dintre cei implicaţi în 
program nu pare să îi pese nici de costurile lui, nici de, mai 
important, mesajul greşit direcționat şi vândut unui public 
temător şi aparent neajutorat. 


MAJORETELE CBP 


În anii '80 şi '90, am fost una dintre puţinele voci care a 
strigat până a răguşit: „Nu vă mai concentrați pe 
carcinogenii chimici. Analizaţi nutriția!” Laboratorul nostru 
continua să găsească dovezi, în propriile experimente şi în 
studiile populațiilor umane precum Studiul China, cum că 
alimentaţia, şi nu genele sau carcinogenii, determină 
dezvoltarea cancerului. 


La începutul anilor 1980, la scurt timp după prezentările 
mele ţinute membrilor predecesorului CBP, the National 
Toxicology Program (NTP) în North Carolinas Research 
Triangle Park, instituţia a organizat un proiect destul de 
ambițios în cadrul laboratorului de testare a carcinogenilor 
de la sediul lor din Arkansas. Unul dintre obiectivele 
proiectului era investigarea rolului nutriţiei în dezvoltarea 
experimentală a bolii canceroase, printre alte idei. Dr. Ron 
Hart a fost numit să conducă acest proiect, şi el a început 
să îşi concentreze cercetarea pe efectul consumării de 
calorii asupra cancerului experimental în cadrul unei serii 
largi de studii pe rozătoare. După câţiva ani, l-am invitat pe 
dr. Hart să prezinte un seminar la Universitatea Cornell 
pentru a raporta unele descoperiri ale respectivelor studii. 
El a adus pentru mine şi un număr mare dintre publicaţiile 
sale. Concluziile erau extensive şi bine realizate, dar, mai 
important, ilustrau principii nutritive similare cu cele găsite 
de noi relativ la proteine. Atât cercetarea sa asupra 
caloriilor, cât şi a noastră asupra proteinelor şi a altor 
nutrienți au evidenţiat clar că determinantul primar al 
apariţiei cancerului este compoziţia alimentaţiei - şi nu 
carcinogenii chimici din ea. 

Cam în aceeaşi perioadă, laboratorul meu descoperea 
dovezi  covârşitoare ale potențialului cancerigen al 
proteinelor de origine animală şi al grăsimilor. Aşa cum am 
notat în acel articol din anul 1980 apărut în Federation 
Proceedings, spre exemplu, pe baza criteriilor specificate 
chiar de CBP, proteina din laptele de vacă ar trebui 
considerată un carcinogen: consumarea ei duce la cancer, 
iar cancerul se opreşte sau intră în remisie odată cu 
eliminarea consumului ei. Comentariile mele de atunci erau 
fundamentate atât pe cercetările altor studii asupra 
proteinelor din alimentaţie din 1942 până în 1979, cât şi pe 
descoperirile timpurii ale laboratorului nostru (nu 
realizasem încă cele mai convingătoare studii pentru 
stabilirea acestor efecte, în special experimentele de 
intervenție unde cancerul era pornit de proteina din laptele 
de vacă şi oprit prin reducerea sau înlocuirea ei). 

In acel articol, am evidenţiat de asemenea existenţa 


unei metode mult mai de încredere şi mai necostisitoare de 
testare a substanţelor chimice pentru presupusul lor 
potenţial cancerigen: testul Ames, dezvoltat de profesorul 
Bruce Ames la Universitatea California, Berkeley. În 
schimbul a numai o fracțiune din banii necesari pentru 
acest program de test Ames (circa 1% sau mai puţin), 
puteam evalua substanţele chimice pentru posibilitatea de 
a fi mutagene şi puteam obţine rezultate mai semnificative. 

Pe scurt, testul Ames aplică o substanţă chimică suspec- 
tă unui extract de ficat de şoricel, care este mai apoi 
incubat într-un recipient pentru a vedea dacă apar mutații. 
Un test pozitiv indică potenţial pentru cancer şi alte 
afecţiuni iniţiate de mutageni. Recomandarea pentru astfel 
de substanţe ar fi de a le evita, iar dacă ar fi găsite 
capabile de a migra în hrană, apă sau aer, de a înceta 
folosirea lor totală, în cazul în care este posibil. 

După cum era de aşteptat, viziunea mea care punea 
metodele CBP sub semnul întrebării nu m-a făcut să fiu 
popular în comunitatea de cercetare a cancerului din acea 
vreme. Agenţiile care au organizat şi au investit sute de 
milioane de dolari în program nu au fost de acord cu 
părerea mea legată de eşecul acestuia de a vedea puterea 
nutriţiei în scopul prevenirii şi tratamentului bolii 
canceroase. Amestecarea în aceeaşi discuţie a ideilor 
despre obiceiurile alimentare cu cele despre incidenţele 
bolii era ca şi cum am arunca gaz pe foc, stropit şi cu puţin 
TNT. Cred că există trei motive principale pentru acest 
lucru. 

Primul, comunitatea de cercetare este prinsă în capcana 
paradigmei care abordează credinţa carcinogenilor chimici 
ca principalele cauze ale cancerului uman şi, mai departe, 
că aceste substanţe carcinogene sunt cel mai bine 
identificate în experimentele biotest pe rozătoare, în ciuda 
tuturor evidenţelor că aceste experimente sunt estimatori 
foarte slabi a ceea ce este carcinogen pentru oameni. După 
cum am văzut, odată ce oamenii de ştiinţă încep să 
opereze într-o paradigmă, este foarte dificil pentru ei să 
vadă şi încă mai dificil să îmbrăţişeze orice dovadă care 
ridică dubii asupra acesteia. 


Al doilea, spre deosebire de punerea bolii pe seama 
genelor şi toxinelor din mediu, conectarea cancerului cu 
alimentaţia aduce a „blamarea victimei”. Dacă genele şi 
substanţele carcinogene sunt responsabile pentru cancer, 
atunci apariţia acestuia este datorată unui element din 
afara controlului nostru: destinul. Suntem doar norocoşi 
sau ghinionişti; nu purtăm responsabilitate nici pentru 
dezvoltarea bolii, nici pentru păstrarea stării de sănătate. 
Dacă dezechilibrele nutriţionale sunt mai importante decât 
carcinogenii chimici în cauzarea cancerului - dacă 
alimentaţia noastră poate porni sau opri boala - atunci 
cancerul este ceva pentru care persoanele poartă o 
responsabilitate. Responsabilitatea nu este un lucru rău; ea 
înseamnă într-adevăr împuternicire. Înseamnă că avem 
puterea de a ne controla sănătatea, prin simplul proces de 
alegere a ceea ce mâncăm, decât să ne supunem unor 
circumstanţe aleatorii. Dar acea putere nu reprezintă un 
confort prea mare pentru cei ale căror familii sau ai căror 
prieteni au murit deja din cauza bolii. 

Al treilea, sunt prea multe slujbe, cariere şi structuri la 
mijloc. Trei sferturi dintre cei 75.000 de patologi 
experimentali din SUA (o estimaţie dată la seminarul meu 
din North Carolina de către directorul programului de 
testare toxicologică) sunt implicaţi în evaluarea rezultatelor 
programelor de testare a carcinogenilor. Aceşti oameni nu 
au niciun interes în a auzi că eforturile lor sunt direcționate 
greşit, iar banii cu care sunt plătiţi produc puţin sau deloc 
rezultate în îmbunătăţirea sănătăţii publice. 

Aceia care apără în mod viguros programul CBP tind să 
creadă că boala canceroasă este pornită de gene (şi chiar 
progresează din cauza genelor) şi că cei mai importanţi 
agenţi ai schimbărilor genetice sunt carcinogenii chimici. 
Prin contrast, influenţa nutriţiei este deseori considerată o 
idee de rang secund, fiindcă modifică numai dezvoltarea 
cancerului; nu îl cauzează. În timp ce acest aspect este 
tehnic adevărat, este ca şi cum am spune că seminţele de 
iarbă formează peluzele, dar udarea, plivirea şi lumina 
soarelui doar le modifică dezvoltarea. Da, este nevoie de 
seminţe pentru a creşte o peluză, la fel cum este nevoie de 


mutații genetice pentru a forma leziuni precancerigene. 
Dar aşa cum oricine care a cultivat un teren vă poate 
spune, dacă îl laşi în pace pentru destul timp, păsările şi 
vântul îl vor însămânţa în locul tău. Similar, trăim într-o 
lume unde mutaţiile carcinogene abundă, multe dintre ele 
din surse naturale precum soarele, virusurile şi 
mucegaiurile. În afară de cazul în care vrei să trăieşti într- 
un costum de protecţie (care probabil conţine agenţi 
mutageni în plasticul din care este făcut), nu poţi evita 
aceşti carcinogeni sau mutaţiile pe care le produc. Metoda 
mult mai eficace de prevenire este de a ne adresa 
elementului care determină dacă acele mutații avansează 
sau nu înspre cancer: alimentaţia. 


CBP ASTĂZI 


Proponenţii de frunte ai CBP au continuat aceeaşi propa- 
gandă încă din acele timpuri de început, în ciuda tuturor 
dovezilor care arătau contrariul, iar un dialog serios în 
legătură cu subiectul alimentaţiei în rândul acestor oameni 
de ştiinţă încă lipseşte. Când adepţii CBP ajung să 
recunoască faptul că nutriția contează, ei cad în capcana 
reducţionistă a identificării nutrienţilor importanţi în mod 
individual. Accentul pe carcinogenii chimici ca fiind cauză 
principală a cancerului - în special efectele lor asupra 
genelor - încă predomină în ziua de astăzi. 

Recent, unul dintre vechii proponenţi ai acestui 
program, împreună cu doi activişti publici, a recomandat 
chiar extinderea programului biotest pe animale de la doi 
la trei ani. Ei au sugerat includerea expunerii in-utero (în 
timpul sarcinii) plus un an suplimentar pentru observarea 
puilor în speranţa că încă şi mai mulţi carcinogeni chimici 
ar putea fi observați. In articolul lor din 2008 ei afirmă, ca 
parte din justificarea lor, că „biotestele de carcinogeni 
chimici pe animale au fost recunoscute şi acceptate de 
mult timp ca metode de a prezice pericolul potenţial de 
cancer la oameni”, citând în majoritate publicaţii din 
propriul lor cerc de activitate. Un alt autor vrea să rafineze 
şi să reducă partea de biotest din acest program prin 


evaluarea aşa-numitului mod de acţiune pentru fiecare 
potenţial carcinogen. Aceste două modificări de testare 
propuse ar necesita cantităţi masive de noi fonduri 
financiare. lar concentrarea rămâne încă pe carcinogenii 
chimici drept cauze principale ale cancerului uman. 

Deşi metodele CBP nu sunt de încredere şi sunt risipi- 
toare, există încă un aspect oarecum bun în telul 
programului (dacă ar fi restructurat să utilizeze teste pe 
termen scurt la o mică fracțiune din costurile curente): 
identificarea şi eliminarea anumitor substanţe chimice 
dăunătoare. Cu siguranţă că viaţa mea ar fi fost mai 
sănătoasă şi cu mai puţină durere dacă nu aş fi întâlnit 
dioxina pe parcursul ei! Dar aceasta nu poate fi singura 
armă, şi în niciun caz cea primară, pe care să o folosim în 
eforturile noastre de prevenire a cancerului, fiindcă dacă 
este considerată aşa, vom continua să eşuăm. 


10 
MEDICINA REDUCŢIONISTĂ 


Nu putem rezolva problemele folosind acelaşi tip de 
mentalitate prin care le-am creat. 
ALBERT EINSTEIN 


În ultimele câteva capitole, am prezentat cum reducţi- 
onismul denaturează felul în care cercetăm ştiinţa, în 
special în ce priveşte modul de acţiune al organismelor 
noastre. Dacă singurele victime ale acestei denaturări ar fi 
cărţile de biologie şi examenele finale de chimie organică, 
ar fi trist, dar nu foarte tragic. Problema este că, 
bineînţeles, acea teorie ştiinţifică şi înţelegere populară a 
ştiinţei determină direcţia în care societatea noastră predă, 
finanţează şi recompensează practica medicinei. În 
capitolul de faţă, vom vedea amprentele reducţionismului 
peste tot în modul în care abordăm şi tratăm bolile. 

Am început această carte cu ideea că ceva este 
fundamental greşit în felul în care practicăm medicina - că 
aşa-numitul sistem de îngrijire a sănătăţii din SUA nu are 
prea multe în comun cu sănătatea. În loc de asta, ar fi mai 
potrivit să fie numit sistemul de îngrijire a bolilor, deoarece 
el doar reacţionează la apariţia lor şi le gestionează, 
producând rezultatele costisitoare şi dezamăgitoare pe 
care am ajuns să le tolerăm şi să le anticipăm, fără a şti că 
există o altă metodă mai bună. Deşi mulţi experţi medicali 
şi politicieni au afişat propuneri de îmbunătăţire a sănătăţii 
şi de reducere a costurilor, majoritatea acestor propuneri 
caută să dreagă situaţia pe la colţuri în loc de a se adresa 
cauzei fundamentale a problemei: sistemul său reducţionist 
de operare. 


SISTEMUL DE ÎNGRIJIRE A BOLILOR 
În capitolul 4, am introdus fabula despre orbi şi elefant. 


să ne imaginăm că orbii şi-au asumat responsabilitatea 
pentru sănătatea şi binele elefantului. Cum ar arăta acest 


scenariu? 

Evident, niciunul dintre orbi nu ar fi însărcinat cu 
monitorizarea întregului elefant; ar fi imposibil. Fiecare s-ar 
concentra pe teritoriul propriu de „expertiză”: picior, dinţi, 
trunchi, coadă, ureche, abdomen. Dacă elefantul ar mânca 
nişte arahide mucegăite şi ar începe să dezvolte cancer 
hepatic, niciunul dintre orbi nu ar observa acest aspect, 
fiindcă niciuna dintre părţile pe care ei le monitorizează nu 
ar fi suficient de afectată încă. Numai în momentul în care 
cancerul atinge un nivel de dezvoltare critic simptomele 
sale devin notabile: în primul rând un apetit redus care ar fi 
observat de „doctorul trunchiului”, apoi deranjamente 
intestinale pe care „doctorul cozii” le-ar mirosi cu 
siguranţă, iar în final o febră pe care „doctorul urechii” ar 
putea să o simtă şi să o măsoare. 

Orbii, limitați de experienţa lor care le spune că 
elefantul este o colecţie de părţi individuale şi fără 
legătură, nu au abilitatea de a discerne şi de a gestiona 
cauzele fundamentale care preced simptomele. Prin 
necesitate, tratamentele lor vor reacţiona la problemele 
care s-au dezvoltat deja, în loc să le prevină în primă 
instanţă. Aceasta este totodată şi prima caracteristică 
majoră a sistemului nostru de îngrijire a bolilor: 
reactivitatea. 

Deoarece orbii pot discerne simptome, dar nu cauze, ei 
le tratează pe cele dintâi ca fiind problema întreagă. 
„Doctorul trunchiului” ar putea prăji arahidele în încercarea 
de a stimula apetitul elefantului. „Doctorul cozii”, neavând 
nicio metodă de a interveni în procesul gastrointestinal al 
elefantului, ar putea să pregătească un absorbant mare 
pentru sărmanul animal şi să explice că medicina modernă 
nu are de fapt un tratament pentru aşa ceva. lar „doctorul 
urechii” ar putea să trateze febra cu pachete de gheaţă şi 
să declare elefantul „vindecat” odată ce temperatura 
urechii revine la normal. Acesta este şi cazul sistemului 
nostru de îngrijire a bolilor: se concentrează pe tratarea 
simptomelor ca şi când ele ar fi cauzele fundamentale şi, 
drept rezultat, tinde să aleagă intervenţii care ignoră 
complet adevăratele cauze de bază, astfel făcând foarte 


probabil procesul de reapariţie a acestora. 

Din moment ce doctorii noştri reducţionişti ignoră 
sistemul integral numit „elefant”, ei nu pot accesa mijloace 
naturale de vindecare care au evoluat odată cu elefanții, 
precum frunzele anumitor arbori care induc procesul de 
vomitare, aşa cum elefanții bine ştiu. În schimb, respectivii 
doctori inventează tratamente specifice care ţintesc 
simptomele pe care le observă, deseori cauzând probleme 
noi în altă parte. Acest element este de asemenea 
emblematic pentru sistemul nostru de îngrijire a bolilor: 
dependenţa sa de substanţe chimice care nu există în 
natură, care intervin în mod îngust într-o parte mică din 
biochimia noastră, în acelaşi timp producând inevitabil 
efecte secundare negative. 

să ne mutăm de la metafore la medicină, şi să explorăm 
cum fiecare dintre aceste caracteristici induse de 
reducționism îşi joacă rolul în sistemul nostru de îngrijire a 
bolilor. 


Reactivitatea 


Când vorbim despre tipul de răni bruşte şi traumatice 
care te trimit direct la urgenţă, reactivitatea are sens. Nu 
dăm oamenilor materiale gipsate pentru picioare sau 
protectoare pentru gât pentru că ar fi posibil să facă un 
accident de motocicletă undeva în viitor. Dar întregul 
sistem este la fel de reactiv precum departamentul de 
urgenţă, dacă stăm să ne gândim. „Medicina” este 
practicată asupra oamenilor când ei nu mai au confort, 
când deja au fost diagnosticaţi cu o afecţiune sau cu o 
boală. În calitate de pacienţi, suntem educați şi sfătuiţi să 
evităm medicii, în afara situaţiei în care avem o problemă 
prezentă. 

După cum am spus, această abordare are sens în cazul 
vătămărilor traumatice care au loc brusc şi neaşteptat. Nu 
te poţi adresa unui lucru care nu s-a întâmplat încă. Dar 
medicina în SUA este aproape integral reactivă. Profesia 
medicală tratează toate tipurile de boli şi progresiile lor ca 
şi cum şi ele sar asupra noastră în mod total neaşteptat. Ca 


şi cum astăzi eşti în regulă, iar mâine ai cancer. Sau ca şi 
cum astăzi arterele tale sunt curate, iar mâine eşti în sala 
de operaţie pentru un triplu bypass. 

Ştim că aşa ceva este nebunie. La momentul în care un 
proces biologic a progresat până la etapa de simptome 
clinice, el a fost în desfăşurare vreme de săptămâni, luni 
sau, foarte comun, ani. Dar profesia medicală, prin 
recomandările sale reducţioniste, prin sistemul de plată şi 
prin vizitele de zece minute la doctor, descurajează 
pacienţii de la optimizarea propriei sănătăţi înainte ca 
boala să atingă punctul maxim. „Aşteaptă până eşti foarte 
bolnav” ar putea fi motto-ul medicilor şi spitalelor din 
sistemul curent. „Nu putem face nimic pentru tine până 
când simptomele tale nu depăşesc nivelul subcilinic şi apar 
sub forma durerilor, pierderilor de funcţii sau a unui 
rezultat cu adevărat îngrijorător la o analiză. Până atunci, 
stai calm şi continuă să mănânci dieta americană 
standard.” 


Tratarea simptomelor, nu a cauzelor fundamentale 


La secţia de urgenţă, are sens ca prima dată să scoţi vo- 
lanul din pieptul victimei accidentului de maşină şi să aşezi 
eventualele coaste rupte. În acel moment nu este timp 
pentru problemele de bază care au cauzat impactul, 
respectiv consumul de alcool, folosirea telefonului mobil în 
timpul şofatului sau proiectarea deficitară a rampei de 
ieşire de pe autostradă. Ele pot aştepta până când 
organismul victimei va fi stabilizat. Similar, când cineva 
ajunge la spital suferind un atac de cord, un accident 
vascular cerebral sau o comă diabetică, prima acţiune este 
ameliorarea simptomelor celor mai serioase, astfel încât 
pacientul să supravieţuiască peste noapte. 

Dar medicina se opreşte la simptome. Cu rare excepţii, 
nu tratăm cauzele bolii; tratăm efectele ei. Şi ne 
autoconvingem că acele efecte individuale sunt ele însele 
cauze. Ai hipertensiune? Mai bine îţi micşorăm presiunea 
sângelui cu un medicament antihipertensiv, deoarece 
presiunea mare a sângelui cauzează boli de inimă. Nu ne 


interesează care este cauza pentru care presiunea sângelui 
tău este mărită. Ai cancer? Hai să iradiem şi să otrăvim 
tumoarea cu chimioterapie. Nu ne pasă că tumoarea poate 
fi cauzată de o alimentaţie cu multe produse de origine 
animală (după cum am văzut în capitolele 8 şi 9, mişcarea 
care susţine genetica reducţionistă vrea să ne facă să 
credem că nu se putea face nimic şi că boala canceroasă 
este inevitabilă pentru că există în genele noastre). Ai 
suferit un atac de cord? Hai să îţi punem tuburi în artere, 
pentru ca sângele să poată trece mai liber în viitor. Cauza 
de bază a arterelor înfundate nu contează. Practica 
medicinei se concentrează aproape exclusiv pe tratarea 
simptomelor ca fiind întreaga problemă. 

Putem vedea cât este de nebunesc şi contraproductiv? 
Prin focusarea pe simptome, ignorăm în mod sistematic 
adevăratele cauze, făcând extrem de posibil ca simptomele 
să revină cu vârf şi îndesat. Dacă peluza ta devine brună la 
culoare fiindcă ai uitat să o uzi, nu ai vopsi-o în verde şi ai 
spune că problema este rezolvată, nu? Dar acesta este 
modul în care prea des comunitatea medicală gândeşte. 


Prescrierea de tratamente specifice şi 
reducţioniste care fac mai rău 


În mod clar, un strat de vopsea verde pe peluză nu va 
rezolva problema apei insuficiente pentru rădăcina ierbii. 
Dar depinzând de vopsea, acea „soluţie” poate face 
lucrurile mult mai rele. Vopseaua standard conţine 
formaldehidă, componente organice volatile, mercur, 
cadmiu, plumb şi benzen. Aceste substanţe chimice pot 
ucide viermii şi bacteriile din pământ care contribuie la 
sănătatea solului. Componentele organice volatile pot 
produce gaze vătămătoare pentru păsările care mănâncă 
gândaci. Putem vedea deci că tratarea simptomelor peluzei 
uscate adresându-ne exclusiv acelui simptom - uscarea - în 
mod izolat de mediul holistic nu numai că nu rezolvă 
problema, dar o şi înrăutăţeşte. 

Am văzut că medicina de tip vestic preferă tratamente 
care sunt specifice pentru afecţiuni particulare. Cu cât 


medicamentul este mai ţintit şi mai puţin general, cu atât 
este mai bine văzut. Medicamentele sunt deseori fabricate 
chimic pentru a acţiona asupra evenimentelor specifice 
care stau în calea dezvoltării bolilor, implicând poate o 
enzimă-cheie, un hormon, o genă sau un produs genetic 
(citostaticele folosite în chimioterapie sunt exemple clare 
ale acestui tip de ţintire foarte îngustă; ele sunt construite 
foarte specific pentru a perturba un pas anume din calea 
formării bolii, ca şi când toţi ceilalţi paşi care au contribuit 
la ea nu contează). Această practică de a încerca să fii cât 
mai precis şi specific este de obicei considerată un atribut 
al unei ştiinţe bune. Dar după cum bine ştiţi dacă v-aţi uitat 
pe prospectul unui medicament nou, aceste procese de 
precizie şi specificitate vin la pachet cu o mulţime de 
efecte secundare, foarte neplăcute şi de multe ori 
amenințătoare pentru viaţă. La fel cu vopseaua verde 
toxică, medicamentele care ţintesc anumite etape din 
procesul bolilor tind să facă ravagii în alte părţi ale 
corpului. 


Bazarea pe medicamente nenaturale 


Majoritatea medicamentelor şi-au avut originea în 
plante. Oamenii (şi animalele) ştiu de milenii că anumite 
plante au proprietăţi biologice potenţial folositoare în 
tratarea bolilor. Vindecătorii tradiţionali utilizau plantele în 
moduri holistice pentru a aduce organismele pacienţilor lor 
înapoi la echilibru. Ei vedeau plantele ca având un „spirit” 
care şi canaliza efectele curative. 

Din perspectiva medicinei moderne, această abordare 
este fundamental problematică. În primul rând, ideea că 
întreaga plantă are un spirit care trebuie să fie onorat în 
plenitudinea sa - ideea că este ceva special în legătură cu 
planta ca tot - aduce a superstiție şi nonsens pentru 
mintea ştiinţifică de tip vestic. Dacă planta are proprietăţi 
vindecătoare, atunci undeva există o substanţă chimică ce 
poate face treaba în mod izolat. Scopul nostru nu este 
numai să o găsim, dar şi să ne dăm seama cum să o 
reinventăm, pentru a o fabrica într-o manieră sterilă şi 


măsurabilă. 

Cercetătorii din domeniul farmaceutic încearcă să 
izoleze şi să determine structura chimică a „agenţilor 
activi” responsabili de proprietăţile curative ale anumitor 
plante. În procesul de sintetizare a acestor noi şi 
nenaturale structuri chimice, companiile farmaceutice 
încearcă să maximizeze potenţa (eficacitatea) şi să 
minimizeze toxicitatea (efectele adverse) - sau aşa vor să 
ne facă să credem majoretele industriei de medicamente. 
De fapt, chiar opusul este adevărat. Cu cât substanţa 
naturală este schimbată structural din ce în ce mai mult, cu 
atât mai problematică devine pentru organism. Aceasta 
este sursa efectelor secundare neintenţionate şi nedorite, 
comune tuturor medicamentelor. lar această reacţie 
negativă a produselor farmaceutice este deseori înrăutăţită 
de protocoale de dozare şi cronologie nenaturale, care 
ocolesc ordinea cu care natura îşi gestionează 
complexitatea extraordinară. 

Uitaţi ce se întâmplă. Când organismul simte că este 
otrăvit (invadat de substanţe chimice străine), porneşte 
alarma şi, printre alte reacţii create prin evoluţie, cheamă 
armata de enzime pentru a converti aceste substanţe în 
metaboliți mai puţini nocivi, care pot fi eliminaţi din corp. 
Una dintre aceste enzime este MFO. După cum am explicat 
în capitolul 7, MFO performează o varietate largă de 
activităţi biologice, inclusiv metabolismul şi înlăturarea 
medicamentelor. 

Este destul de ironic că toate medicamentele specifice, 
formulate pentru a ţinti reacţii specifice din interiorul 
corpului, tind să evoce un răspuns de la sistemul enzimei 
MFO. Dar după cum am văzut, nu există ceea ce se 
cheamă o acţiune ţintită când vine vorba de biochimie. 
Astfel că strategia de a utiliza aceste substanţe chimice 
pentru a trata bolile este similară celei infame folosite în 
războiul din Vietnam: şi anume de a da foc satului pentru a 
salva satul. La fel ca şi în situaţia reală, acest proces lasă în 
urma sa un câmp previzibil de victime colaterale. 

Povestea efectelor secundare se înrăutăţeşte din nou. 
Pentru a combate răul provocat de un tratament chimic, un 


al doilea medicament poate fi administrat, poate chiar un 
al treilea sau un al patrulea, fiecare încercând să curețe 
mizeria lăsată în urmă de cel precedent. De asemenea, pe 
măsură ce timpul trece, dozele medicamentelor trebuie de 
multe ori mărite, fiindcă organismul devine progresiv mai 
eficient în detoxificarea şi anularea acestor substanţe 
chimice, înainte ca ele să îşi realizeze scopul. lar noi 
considerăm în mod eronat că o asemenea grămadă de 
pilule este normală! 


O BOALĂ CARE POARTĂ ORICE NUME 


Natura reducţionistă a cercetării, unde oamenii de 
ştiinţă sunt încurajați şi recompensaţi pentru a se uita 
foarte atent la zone foarte mici de cunoaştere, contribuie 
din plin la problema orbilor şi elefantului care este sistemul 
nostru de îngrijire a bolilor. Dar limbajul folosit de sistemul 
nostru medical, şi modul în care îl utilizăm, întăreşte acele 
tendinţe  reducţioniste prin  îngreunarea viziunii că 
organismul este un sistem integrat în care toate 
elementele interacționează şi se influenţează între ele. 

Poate cel mai bun exemplu aici poate fi văzut chiar în 
cuvântul boa/ă. Ce vrem să spunem când îl folosim? Sunt 
diversele boli recunoscute de medicină ca entităţi 
individuale? Sau este gruparea seturilor de simptome în noi 
boli mai arbitrară de atât? 

Istoria clasificării bolilor a început prin jurul anului 1662, 
când dosare ale cauzelor morţii au fost ansamblate şi 
publicate pentru prima dată în Anglia. Un total de 81 de 
tipuri de boli au fost recunoscute. De atunci, această listă 
iniţială a fost revizuită de multe ori; în cea mai recentă 
ediţie a ei, cea de-a zecea, este numită în mod general 
Clasificarea Statistică Internaţională a Bolilor şi Problemelor 
de Sănătate înrudite (the International Statistical 
Classification of Diseases and Related Health Problems, sau 
ICD-10). Actualizarea ei constantă cade în sarcina World 
Health Organization din cadrul ONU. Multe „noi” boli au fost 
adăugate, alături de multiple subclasificări ale lor. Astăzi 
există circa 8.000 de astfel de înregistrări - ceva mai com- 


plex decât originalul de 81! 

Când privim la câteva dintre clasificările istorice ale boli- 
lor, realizăm limitările înţelegerii noastre şi samavolnicia 
taxonomiei noastre în legătură cu bolile. Spre exemplu, 
unul dintre cele mai comune diagnostice date femeilor în 
Europa de Vest din secolul al XIX-lea: isteria. Denumirea în 
sine!! trădează cauza afecțiunii: o disfuncţionalitate a 
uterului (numele grecesc, hystera). Simptomele ei includ 
senzaţie de leşin, nervozitate, dorinţă sexuală sau lipsă de 
dorinţă sexuală (!), retenţie de fluide, iritabilitate, pierderea 
apetitului şi o „tendinţă de a cauza necazuri”, printre multe 
altele. Trebuie să te întrebi: bărbaţii nu au suferit de acest 
grup particular de simptome? 

Din fericire, diagnosticul de isterie pus femeilor este un 
element din trecut. Dar de ce a dispărut? Evident, 
simptomele care caracterizau un diagnostic nu au dispărut. 
Nimeni nu a câştigat Premiul Nobel pentru vindecarea 
isteriei. Pur şi simplu doctorii din vest au încetat să atribuie 
aceste simptome unui uter disfuncţional. Simptomele sunt 
reale, dar „boala” cade sub părtinirile de cultură şi sex. O 
boală nu este nimic mai mult decât un model teoretic 
aplicat unui mănunchi de simptome. 

În schimb, comunitatea medicală neagă uneori existenţa 
unei boli - relaţia dintre o multitudine de simptome - pe 
care mulţi oameni afirmă că o au. Exemple moderne ale 
acestei negări includ sindromul oboselii cronice, durerea 
musculo-scheletică cronică şi fibromialgia. Când aud 
numele acestor afecţiuni, mulţi doctori fac ochii mari şi le 
traduc într-un singur diagnostic: ipohondrie. Motivul pentru 
care ei nu le consideră a fi boli este că setul lor de 
simptome nu poate fi corelat cu „patologiile de bază” 
particulare şi reducţioniste, precum o infecţie sau un 
răspuns imun. Cu alte cuvinte, dacă un medic nu o poate 
diagnostica cu încredere printr-un test obiectiv, nu este de 
fapt o boală. Vedeţi modul de lucru al logicii circulare aici? 
Definiţia unei boli este dată de orice alege comunitatea 
medicală să numească mai degrabă arbitrar a fi o boală. 

Scopul iniţial al numirii şi monitorizării apariţiei bolilor a 


u În limba engleză, termenul este hysteria. (n. tr.) 


fost cel de a detecta tipare de modificare în starea de 
sănătate a oamenilor, care puteau prezice epidemii 
emergente. Sistemul de numire a fost utilizat de asemenea 
pentru a standardiza dosarele medicale, astfel încât 
practicienii să poată comunica mai facil între ei când 
pacienţii îşi schimbau doctorii sau când discutau stările 
ereditare. Clasificarea corectă a bolilor este crucială în 
practica medicală şi în comunităţile de cercetare, în special 
pentru studiile epidemiologice. 

Insă tendinţa de a considera fiecare boală ca o entitate 
separată, distinctă, are o parte întunecată. Încurajează 
viziunea de tunel şi promovează ideea că fiecare afecţiune 
are propriile cauze specifice, unicul mecanism explicativ 
propriu şi propriul tratament ţintit (de obicei un anumit 
medicament). 

Clasificarea şi tratamentul bolilor nu este întotdeauna 
atât de strict bazat pe acest model unifactorial. Practicienii 
din comunitatea medicală recunosc uneori că poate exista 
mai mult de o singură cauză pentru o afecţiune anume, sau 
mai mult de un medicament pentru a o trata. De exemplu, 
multe cancere sunt atribuite unor factori posibili multipli: 
gene, toxine din mediu, virusuri, acţionând fie separat, fie 
în combinaţie. lar majoritatea doctorilor se pot gândi la 
câteva antibiotice diferite care sunt la fel de folositoare 
pentru infecțiile bacteriene, la câteva analgezice diferite 
pentru dureri sau la câteva antihipertensive diferite pentru 
controlul presiunii sângelui. Acest tip de gândire merge în 
mod clar mai departe de viziunea o cauză/o boală, pe care 
o mare parte din medicină o adoptă. Dar majoritatea 
practicienilor privesc asemenea situaţii ca pe excepţii mai 
degrabă decât ca pe reguli, iar această mentalitate încă 
distrage atenţia de la posibilitatea existenţei metodelor 
naturale mult mai eficiente în tratarea afecţiunilor. Este 
păcat, din moment ce o reală atenţie acordată intersectării 
între cauze, mecanisme şi rezultate ar putea ajuta mulţi 
profesionişti din comunitatea medicală să evadeze din 
paradigma viziunii înguste a bolilor. 


NUTRIŢIA: CUM ARATĂ MEDICINA HOLISTICĂ 


Multe persoane din comunitatea medicală, fie ei practi- 
cieni sau cercetători, nu privesc ca ştiinţă potrivită procesul 
de urmărire a mecanismelor globale de sănătate şi boală. 
Înainte de a admite medicina nutriţională în clubul 
„disciplinelor legitime”, ei ar vrea să ştie detaliile precise 
ale modului cum un astfel de sistem complex funcţionează 
pentru fiecare eveniment legat de boală. În afară de asta, 
ei ar insista pe identificarea „agenţilor activi” din hrană, 
mai degrabă decât să accepte că hrana sănătoasă în sine 
este elementul benefic pentru noi. Desigur, ei cer 
imposibilul, cel puţin când este vorba de nutriţie - nu ştim 
exact cum funcţionează, deoarece nu putem identifica 
toate părţile, ceea ce face fiecare dintre ele şi modul în 
care o face. Ştim însă că funcționează. 

Comunitatea medicală citează deseori zicala că nu 
există „o măsură pentru toate”, punând în evidenţă 
inabilitatea lor şi refuzul lor abject de a accepta complet 
ideea de complexitate, şi implicaţiile ei. Natura face o 
treabă mult mai bună în aranjarea funcţiilor biologice 
corespunzătoare decât ne place nouă să admitem, şi odată 
ce acceptăm abilitatea sistemului infinit de complex al 
organismului de a atinge şi menţine sănătatea, atunci 
filozofia „o măsură pentru toate” începe să aibă sens. Ne 
putem imagina că „măsura” este reprezentată de alimente 
vegetariene nerafinate, în care un număr şi o varietate 
aproape infinite de componente acţionează în mod 
armonios, ca într-o simfonie; iar „pentru toate” este 
capacitatea lor de a acţiona asupra unei game largi de boli. 
În timp ce abordarea „o măsură pentru toate” nu poate fi 
aplicată în cadrul paradigmei terapiei cu medicamente 
ţintite, ea este enorm de utilă şi de puternică în cadrul 
paradigmei alimentaţiei holistice. 

Pentru a o spune în alte cuvinte, alimentaţia nesănătoa- 
să cauzează mult mai multe boli decât îşi dă seama 
sistemul de îngrijire a bolilor; iar alimentaţia sănătoasă, 
prin contrast, reprezintă tratamentul pentru toate acele 
boli şi pentru altele. Alimentaţia nesănătoasă este cauza 
fundamentală pe care toţi acei doctori orbi ai elefantului nu 


o pot vedea. 

Soluţiile date de nutriţie în cazul bolilor ar trebui să 
apară ca fiind logice în acest moment, dar tot merită să ne 
oprim pentru un moment şi să privim cum un sistem 
medical bazat pe alimentaţie contrastează cu sistemul 
reducţionist care acţionează în ziua de astăzi (figura 10-1): 


Gestionarea bolilorAlimentaţia (holistic) 
(reducţionist) 
Reactivă Preventivă 
Acţionează asupra Acţionează asupra 
simptomelor cauzelor de 

bază 
Preferă tratamente Preferă tratamente 
izolate sistemice 
Utilizează medicamente Utilizează alimente 
nenaturale naturale 


FIGURA 10-1. Gestionarea bolilor versus alimentaţie 


În timp ce sistemul gestionării bolilor se bazează numai 
pe o reacţie la boala care deja s-a declanşat, medicina 
bazată pe nutriţie este proactivă în prevenirea bolilor 
înainte ca acestea să se dezvolte. Gestionarea bolilor se 
concentrează doar pe simptome, în timp ce alimentaţia se 
adresează cauzelor care stau la baza acelor simptome. 
Gestionarea bolilor alege tratamente izolate, reducţioniste, 
care încearcă să ţintească zone specifice din organismul 
nostru, în timp ce alimentaţia oferă pur şi simplu corpului 
resursele din care el să selecteze ce este necesar pentru 
menţinerea şi recâştigarea sănătăţii în mod holistic. Şi în 
timp ce gestionarea bolilor favorizează medicamentele 
sintetice pe care organismele noastre le recunosc ca 
toxine, nutriția foloseşte alimentele optime cu care am 
evoluat să ne hrănim de-a lungul a sute de mii de ani, 
evitând astfel efectele secundare. 

Medicina a devenit sinonimă cu ingerarea de substanţe 


chimice străine odată ce sănătatea noastră se deteriorează 
până în punctul în care avem boli care se pot recunoaşte în 
manieră evidentă. Practica medicală înseamnă practică a 
chimiei - pe corpurile noastre. Există şi va exista mereu un 
loc pentru uzul substanţelor chimice izolate - chiar şi 
străine organismului - dar numai când orice altceva nu 
funcţionează. Gestionarea bolilor în mod reducţionist ar 
trebui să fie un accesoriu de ultimă instanţă în practica 
sănătăţii. Nu poate fi instrumentul principal din acest 
proces. 


11 
SUPLIMENTAREA REDUCŢIONISTĂ 


Știința avansează cu fiecare nouă înmormântare. 
ANONIM 


Mulți dintre noi cunosc oameni cu o abordare de 
„sănătate alternativă”, care sunt suspicioşi în legătură cu 
industriile farmaceutice/medicale, şi folosesc suplimente 
nutriţionale: nu numai vitamine şi minerale specifice şi 
identificabile, dar de asemenea şi alte ingrediente 
„naturale” precum nutraceutice, prebiotice, probiotice, 
grăsimi omega-3 şi alte concentrate diferite de alimente 
integrale. Industria de suplimente a crescut spectaculos în 
ultimii 30 de ani; vânzările de suplimente la nivel mondial 
au fost estimate la 187 miliarde de dolari, în cifrele anului 
2008.68% din adulţii americani iau suplimente alimentare, 
în timp ce 52% consideră că le folosesc în mod regulat. 
Uitaţi de plăcinta cu mere - acum nimic nu este mai 
american decât o multivitamină. 

Până acum, sper că puteţi recunoaşte acest fenomen ca 
fiind încă un exemplu al paradigmei reducţioniste la lucru, 
chiar şi atunci când este îmbrăcată în termeni alternativi 
sau naturali. După cum am văzut în capitolul 10, una dintre 
problemele majore ale medicinei moderne este dependenţa 
ei de produse farmaceutice izolate şi nenaturale ca 
principale instrumente în lupta împotriva bolilor. Dar 
profesia medicală nu este singurul actor din sistemul de 
sănătate care a  îmbrăţişat acest element al 
reducţionismului. Comunitatea sănătăţii naturale a căzut 
de asemenea pradă ideologiei care afirmă că substanţele 
chimice separate de contextul lor natural sunt la fel sau 
mai bune decât alimentele integrale. In loc de a sintetiza 
presupusele „ingrediente active” din ierburi medicinale, 
fabricanţii de suplimente caută să le extragă şi să le 
încapsuleze din alimente cunoscute ca fiind promotoare ale 
vindecării sau bunei sănătăţi. Şi la fel ca în cazul 
medicamentelor, agenţii activi funcţionează imperfect, 


incomplet şi imprevizibil când sunt despărțiți din alimentul 
complet de origine vegetală din care au fost derivați sau 
sintetizaţi. 

Scamatoria reducţionistă merge astfel: portocalele sunt 
bune pentru noi. Ele sunt pline de vitamina C. Deci 
vitamina C este benefică pentru noi - chiar şi atunci când 
este extrasă din portocală sau sintetizată în laborator şi 
cuprinsă într-o pilulă, sau „fortificată” în biscuiţii pentru 
micul dejun. Dar nu există dovezi că ar fi astfel. Aşa cum 
vom vedea, nu numai că majoritatea suplimentelor nu ne 
îmbunătăţesc sănătatea, dar unele care au fost studiate în 
mod intens chiar se pare că ne fac rău. 


RUI HAI LIU ŞI MĂRUL REDUCŢIONIST 


Să ne gândim la modestul măr. Cu toţii ştim zicala 
binecunoscută: „Un măr pe zi ţine doctorul departe.” Ea 
este susţinută de toate dovezile ştiinţifice, care arată că 
mărul este un aliment care contribuie pozitiv la starea de 
sănătate. Dar mai exact care elemente din măr ajută 
sănătatea? Tabelele de compoziţie a alimentelor ne spun 
că un măr comun conţine cantităţi semnificative din 
următorii nutrienți: vitamina C, vitamina K, vitamina Be, 
potasiu, fibre şi riboflavină. De asemenea, conţine şi 
cantităţi mai mici de vitamina A, vitamina E, niacină, 
magneziu, fosfor, cupru, mangan şi o întreagă serie de alţi 
nutrienți. Din această listă lungă, ne putem da seama ce 
contează cel mai mult din măr? 

Un prieten şi coleg de-al meu, dr. Rui Hai Liu, a devenit 
curios în legătură cu acest subiect, iar el şi echipa sa de 
cercetare au început să caute răspunsul. 

Profesorul Liu s-a aflat printre studenţii chinezi din pri- 
mele valuri care au venit în SUA când cele două ţări au 
început să îşi deschidă uşile (şi inimile şi minţile) în anii 
1980 pentru schimburi educative. 

Datorită muncii mele timpurii din China şi ţinând cont de 
reputaţia rapid crescândă a proiectului nostru comun - 
primul proiect comun de cercetare finanţat de SUA şi China 
(şi Anglia) - Liu m-a căutat pentru a-l ajuta să ajungă la 


Universitatea Cornell. El îmi spune că familia şi casa mea 
au fost primele pe care le-a vizitat în America. Şi-a efectuat 
programul doctoral de cercetare la departamentul de 
ştiinţe nutriţionale al universităţii, şi am fost membru în 
comitetul său consultativ de îndrumare a cercetării. După 
completarea studiilor, a apărut o oportunitate pentru el de 
a aplica pentru funcţia de profesor asistent în acelaşi 
departament (a demonstrat în mod clar un potenţial 
important). Din nou, m-a rugat să scriu o scrisoare de 
referinţă pentru aplicaţia sa. Nu la mult timp după, ela 
aplicat cu succes pentru o finanţare de cercetare foarte 
competitivă de la NIH, care să-i permită dezvoltarea unui 
program substanţial de cercetare. De atunci, succesele lui 
Liu au fost impresionante. În prezent profesor titular, el a 
cumulat o carieră foarte productivă, dovedindu-se un 
cercetător şi un lector internaţional proeminent în domeniul 
său. 

Cursul carierei sale a inclus şi dovezile timpurii asupra 
beneficiilor pentru sănătate ale mărului, o zonă de studiu 
care a apărut natural din originile sale. Tatăl profesorului a 
fost un binecunoscut botanist din China şi, ca tânăr, Liu îl 
ajuta pe acesta să pregătească preparatele. El a crescut 
într-o familie preocupată de sănătate, dintr-o cultură care 
privea îngrijirea sănătăţii în mod holistic. Când doctorii 
chinezi îşi consiliază pacienţii, ei iau în calcul de obicei 
întreaga persoană: din punct de vedere fizic, mental, social 
şi al mediului. Practica lor de medicină este atentă la 
efectele holistice ale plantelor integrale, de obicei mai 
multe, în prepararea remediilor pe baza lor (plantele 
formează aproximativ 95% din remediile medicinei 
tradiţionale chineze). Astfel că profesorul Liu era obişnuit 
să privească lucrurile nu numai în mod reducţionist, cum 
fusese învăţat în şcoala vestică, dar şi în mod holistic, pe 
baza familiarităţii sale cu filozofia medicinei chineze. 

În studiul mărului, Liu şi echipa sa de cercetare au înce- 
put prin a alege să se concentreze pe vitamina C şi pe 
efectele ei antioxidante. Au aflat că 100 de grame de mere 
proaspete (circa jumătate de cană) prezintă o activitate 
antioxidantă echivalentă cu 1.500 de miligrame de 


vitamina C (aproximativ de 3 ori cantitatea unui supliment 
tipic din această vitamină). Când au analizat chimic acele 
100 de grame de mere integrale, au descoperit numai 5,7 
miligrame de vitamina C, mult sub cele 1.500 de miligrame 
indicate de nivelul de activitate antioxidantă asociat cu 
vitamina C. Activitatea antioxidantă de tipul vitaminei C din 
100 de grame de mere integrale era de 263 de ori mai 
potentă decât aceeaşi cantitate din substanţa izolată! Altfel 
spus, substanţa chimică specifică la care ne referim ca fiind 
vitamina C este responsabilă de mai puţin de 1% din 
activitatea antioxidantă din măr - o cifră infimă. Celelalte 
peste 99% din respectiva activitate se datorează altor 
substanţe asemănătoare vitaminei C din măr, ceea ce 
evidenţiază abilitatea posibilă a vitaminei C de a avea un 
efect mult superior în contextul întregului măr în 
comparaţie cu situaţia în care este consumată fie în formă 
izolată, fie în ambele forme. 

Pe fundamentul a ceea ce am împărtăşit în capitolul 6, 
acest aspect are sens. Procesul nutriţiei este profund 
holistic, modul în care corpul utilizează un anumit nutrient 
depinzând de alţi nutrienți care sunt ingeraţi împreună cu 
el. Dacă luăm doar o pilulă de vitamina C izolată, ne privăm 
de celelalte substanţe ajutătoare care pot oferi vitaminei 
potenţă. Chiar dacă adăugăm multe dintre acele substanţe 
în cadrul pilulei, lucru făcut de unii fabricanți prin 
adăugarea bioflavonoidelor, tot presupunem că ceea ce 
este în măr şi nu în pilulă este neimportant. 

Rezultatele studiului profesorului Liu au fost publicate în 
jurnalul prestigios de ştiinţă  Wature, atrăgând o 
considerabilă atenţie în media. În respectivul articol, grupul 
lui Liu a concluzionat că „antioxidanţii naturali din fructele 
proaspete au mai mult efect decât un supliment alimentar 
[de vitamina C]”. Ce descoperire profundă! Rezultatul unui 
studiu cu design complet reducţionist (măsurând cantitatea 
de vitamina C dintr-un măr) a demonstrat absurditatea 
absolută a abordării reducţioniste. 

Cercetarea ulterioară a doctorului Liu a oferit un tablou 
încă şi mai clar al complexităţii uimitoare dintr-un aliment 
simplu precum mărul. Odată ce a descoperit că un măr 


este mult mai puternic ca sistem de livrare a vitaminei C 
decât ar fi „trebuit” să fie, el s-a întrebat în legătură cu 
mecanismele care ar putea explica imensa diferenţă. 
Laboratorul său s-a concentrat pe căutarea felurilor de 
substanţe chimice care pot fi responsabile de restul 
activităţii antioxidante (asemănătoare vitaminei C) în mere. 
Liu şi studenta sa absolventă (acum doctor) Jeanelle Boyer 
şi-au sumarizat în final lucrarea - împreună cu descoperirile 
altora - pentru a arăta că există un întreg tezaur de 
componente asemănătoare vitaminei C în aceste fructe. 
Acestea includ alţi antioxidanți precum quercetin, 
catechine, phlorizin şi acid clorogenic găsite numai în 
plante, fiecare dintre ele existând în multiple forme în 
cadrul mărului. Lista acestor substanţe din mere şi din alte 
fructe este lungă şi reflectă probabil doar vârful 
aisbergului. Este ca şi cum interiorul mărului ar fi mai mare 
decât pare din exterior. 

Şi altceva de reţinut: aceste din ce în ce mai multe 
componente asemănătoare vitaminei C este posibil să aibă 
o multitudine de efecte biologice importante, care pot sau 
nu depinde de activităţile lor antioxidante. Liu şi grupul său 
de cercetare au utilizat cel puţin 4 teste de laborator 
pentru determinarea acestor efecte variate, incluzând 
capacitatea acestor componente de a inhiba proliferarea 
celulelor (cu efect potenţial de oprire sau reversibilitate a 
cancerului), de a scădea colesterolul (cu efect asupra 
infarctului miocardic şi accidentului vascular cerebral) şi de 
a bloca în mod general oxidările nedorite (implicate în 
cancer, procesul de îmbătrânire, bolile cardiovasculare şi 
multe alte procese degenerative). Desigur, sunt multe alte 
funcţii pentru sănătate care puteau fi de asemenea testate. 

Este clar acum că există sute, dacă nu mii de substanţe 
chimice în mere, fiecare putând afecta la rândul său mii de 
reacţii şi sisteme metabolice. Acest număr enorm de 
substanţe asemănătoare vitaminei C din mere pune serios 
la încercare noţiunea că o singură substanţă - vitamina C 
sau orice altceva - este responsabilă pentru proprietăţile 
majore benefice sănătăţii pe care le au merele. Chiar dacă 
măsurăm cantitatea de vitamina C din două mere, nu 


putem presupune că unul dintre ele are o dublă valoare 
pentru sănătate decât celălalt doar pentru că are de două 
ori mai multă vitamina C; cantitatea de vitamina C dintr-un 
măr oarecare nu ne spune obligatoriu foarte multe despre 
puterea antioxidantă a respectivului fruct. Dacă mai 
adăugăm şi ce am discutat în capitolul 6 relativ la comple- 
xitatea nutriţiei - aceea că uneori o combinaţie de nutrienți 
reprezintă mai mult (sau mai puţin) decât suma părţilor ei 
şi că organismul joacă un rol în cantitatea din nutrienţii 
consumaţi care este folosită de fapt - devine dificil de 
evitat concluzia că nu aflăm nimic de valoare dacă ştim 
cantitatea de vitamina C (sau de alţi nutrienți asemănători 
ei) dintr-un măr oarecare. 

Dilema nu este valabilă doar pentru antioxidanţii asemă- 
nători vitaminei C sau ai oricărui alt fruct sau legume de 
fapt. Acelaşi lucru este valabil pentru orice nutrient izolat 
din orice aliment integral. Multe grupuri de substanţe 
dătătoare de sănătate, similare din punct de vedere chimic, 
prezente în alimente şi circulând prin organism sunt 
compuse din zeci, dacă nu sute sau mii de analogi, care au 
activităţi de acelaşi tip, dar potente foarte diferite. 

Problema aici nu este că nu putem da un răspuns de 
acuratețe la întrebarea „cât de mult dintr-un nutrient există 
într-un aliment dat?” şi nici măcar aceea că nu ne putem 
da seama de cât de mult avem nevoie pentru funcţionare 
optimă (deşi acest aspect este încă dincolo de înţelegerea 
noastră). Problema este că punem întrebările greşite - 
întrebări bazate pe neînţelegerea fundamentală a naturii 
holistice a alimentaţiei. Noi întrebăm „câtă vitamina C 
primim?” în loc să întrebăm „ce alimente ar trebui să 
consumăm pentru a susţine abilitatea corpului de a 
menţine sănătatea?” 

Mintea de tip reducţionist nu poate vedea mărul ca 
promotor al sănătăţii şi să rămână în acel punct. Dacă 
merele sunt benefice pentru noi, nu poate fi vorba de 
întregul măr. Trebuie să fie o mică parte din el, o substanţă 
anume din el, care să fie responsabilă pentru efectele sale 
pozitive. lar sarcina noastră este de a extrage acel lucru 
din măr şi de a stabili exact cât de mult din el au nevoie 


oamenii zilnic. 

Sub mentalitatea reducţionistă, alimentaţia sănătoasă 
devine un element imprevizibil de  microgestiune a 
nutrienţilor - o listă de nutrienți individuali care trebuie 
consumati în cantităţi specifice, rigide. Dar în natură, nu 
găsim beta-carotenul izolat. Nu poţi tăia o felie de beta- 
caroten dintr-un morcov. 

Din nefericire, asta nu împiedică industriile de 
suplimente să încerce. 


INDUSTRIILE DE SUPLIMENTE 


Presupunerea duală inerentă acestui mod de gândire 
reducţionist - că există un ingredient activ singular în 
alimentele sănătoase şi că îl putem extrage din context, 
păstrându-i încă efectele - este fundaţia industriei de 
suplimente. Fondată pe fantezia că putem să ne îndeplinim 
toate nevoile nutriţionale prin pulberi, pilule sau cuburi, 
această industrie a fost neobosită în analiza alimentelor 
cunoscute a promova sănătatea, în scopul de a extrage şi 
sintetiza agenţii lor activi. Am văzut deja cum tratează 
comunitatea medicală bolile cu substanțe chimice 
sintetizate sau izolate de originile lor naturale. Aşa cum 
devine clar acum, la fel procedează şi comunitatea 
„medicinei naturale”. lar acest proces nu are mai mult 
efect în cadrul celei din urmă decât în cadrul celei dintâi. 
Mai mult, suplimentele, la fel ca şi contrapartidele lor din 
medicina clasică, pot de fapt să facă rău. 

Poate vă vine greu să acceptaţi ineficacitatea şi 
potenţialul dăunător al suplimentelor. Industria de 
suplimente a fost probabil mai eficace argumentativ în 
răspândirea propagandei lor decât cea farmaceutică. La 
urma urmelor, suplimentele sunt „naturale”; ele sunt 
aceiaşi nutrienți pe care îi găsim în hrană. lar reclame 
pentru ele pot fi văzute în revistele de yoga, la expoziţiile 
de stil de viaţă natural sau în magazinul local de produse 
naturiste. Chiropracticianul vostru poate recomanda sau 
vinde câteva pilule în biroul său. Vă puteţi regăsi aliniaţi 
social, politic şi chiar spiritual cu industria de suplimente. 


Dar nu este nimic natural în legătură cu consumul acestor 
nutrienți în manieră izolată. lar problema principală nu este 
dacă vă place marketing-ul pastilelor naturale, ci ce efecte 
au aceste vitamine sau suplimente înrudite asupra 
sănătăţii pe termen lung. 

Sunt multe exemple care demonstrează eşecul 
suplimentelor cu nutrienți individuali în a face ceea ce ar 
trebui să facă. De fapt, uneori ele realizează opusul. În timp 
ce studii individuale pot arăta ocazional un beneficiu 
semnificativ din punct de vedere statistic pentru sănătate 
pe termen scurt (şi unul presupus pe termen lung), când 
descoperirile unui număr mare de studii sunt evaluate în 
mod colectiv, există puţine dovezi sau chiar niciuna că 
suplimentarea obişnuită cu vitamine îmbunătăţeşte 
sănătatea. Cercetătorii au privit mult şi bine, în zadar, şi 
folosind mulţi bani, pentru rezultate ale suplimentării în 
bolile cardiovasculare, cancer şi mortalitate totală. Câteva 
dintre cele mai bune studii arată nu numai că 
suplimentarea reducţionistă nu este benefică, dar chiar că 
poate face rău. Să ne uităm la trei dintre cele mai studiate 
suplimente - vitamina E, beta-carotenul şi acizii graşi 
omega-3 - pentru a sublinia ceea ce vreau să spun. 


Vitamina E 


Vitamina E a fost descoperită pentru prima dată în legu- 
mele cu frunze verzi în anul 1922. De atunci, studiile au 
arătat că ea este parte integrantă dintr-un număr mare de 
funcţii biochimice, sugerând o arie largă de beneficii pentru 
sănătate. Intr-adevăr, cu cât nivelul de vitamina E din 
sânge este mai ridicat, cu atât scade riscul pentru o 
multitudine de boli. Vitamina E este liposolubilă (mai 
degrabă decât hidrosolubilă), astfel că poate funcţiona în 
medii precum membrana celulară, unde protejează 
membranele şi enzimele lor de leziunile oxidative. 

In ultimii ani, vitamina E a devenit un supliment popular 
şi obişnuit pentru prevenirea bolilor cardiovasculare şi nu 
numai, pe baza teoriei că dacă ea este atât de importantă 
pentru sănătate, atunci suplimentarea cu vitamina E izolată 


trebuie să fie de asemenea benefică. În comunitatea de 
sănătate naturală, pilulele cu această vitamină sunt 
considerate ca fiind „nutrientul-minune”. 

Acest lucru nu se leagă nici măcar la nivel teoretic. Pen- 
tru început, vitamina E, similar altor nutrienți despre care 
am discutat în această carte, acţionează rareori sau 
niciodată independent; poate fi influenţată substanţial de 
mulţi alţi nutrienți, incluzând seleniul, aminoacizii care 
conţin sulf şi acizii graşi  polinesaturaţi. Astfel că 
îndepărtarea ei din contextul natural dat de alimentul 
vegetal integral este similar trimiterii unui general la război 
fără trupele sale. Mai mult, ceea ce numim vitamina E nu 
este de fapt o singură vitamină, ci o familie de opt varietăţi 
similare, dar uşor diferite (numite analogi. Deşi împart 
multe dintre aceleaşi funcţii, ele variază semnificativ în 
potenţă şi în țesuturile asupra cărora acţionează. 

Piaţa suplimentelor cu vitamina E a crescut galopant 
după ce un studiu din 1993 a găsit o asociere dintre 
niveluri mai ridicate ale ei în sânge şi o incidenţă scăzută a 
bolilor coronariene majore. Ceea ce respectivul studiu a 
măsurat, totuşi, a fost vitamina E provenită din alimente, 
nu din suplimente. Autorii au încercat puţin marea cu 
degetul când au concluzionat că nivelurile scăzute ale 
vitaminei E din sânge cauzează probleme pentru inimă (din 
moment ce designul studiului era pentru detectarea unei 
asocieri, nu a unei relaţii de cauzalitate), şi au încercat şi 
mai mult marea cu degetul când au sugerat că 
„suplimentele cu vitamina E pot reduce riscul afecţiunilor 
coronariene” (accentuarea este a mea). Spre meritul lor, ei 
au avertizat că sunt necesare mai multe studii înainte de 
recomandarea globală a folosirii suplimentelor cu vitamina 
E. Dar prea multe persoane au ignorat avertizarea şi au 
interpretat studiul în direcţia prevenţiei bolilor de inimă 
prin suplimentarea cu această vitamină. 

Valul de promovare format în media de acest studiu a 
furnizat combustibil pentru piaţa enormă a suplimentelor 
cu vitamina E în ultimele două decenii. Dar tot acest interes 
a adus şi alte studii adiţionale, care spun o poveste foarte 
diferită. Pe baza studiilor randomizate controlate, aceste 


suplimente nu scad riscul pentru boli cardiovasculare, 
cancer, diabet, cataractă sau boli pulmonare obstructive 
cronice. Aceste descoperiri au fundamente largi şi sunt 
destul de convingătoare. Mărimea şi amploarea lor (ele 
privesc boli multiple) şi numărul studiilor susţin un caz 
convingător: acela că suplimentele cu vitamina E nu 
funcţionează aşa cum reducţioniştii ar dori, pe baza bene- 
ficiilor demonstrate de alimentele care conţin vitamina. 
Deşi ar putea exista câteva grupuri speciale de oameni 
pentru care suplimentarea ar putea oferi beneficii 
marginale, majoritatea nu primesc vreun avantaj prin ea. 

lar acesta este o afirmaţie indulgentă, conform 
cercetării recente. O analiză a peste 70 de teste 
randomizate ce a implicat circa 300.000 de subiecţi a pus 
în evidenţă că suplimentarea cu vitamina E (la fel ca şi cele 
cu vitamina A şi beta-caroten, despre care vom discuta 
ulterior) a fost asociată cu o mortalitate totală mai ridicată. 
Este corect; nu numai că suplimentele cu vitamina E nu 
contribuie la sănătate, ci chiar pot contribui la moarte 
prematură. 

Susţinătorii  suplimentării cu această vitamină au 
răspuns acestor dovezi în câteva moduri aşteptate. Unii au 
blamat designul experimental al studiilor sau interpretările 
rezultatelor lor - un răspuns echitabil, chiar dezirabil printre 
oamenii de ştiinţă, a căror slujbă este căutarea concluziilor 
valide din date imperfecte. Dar un om de ştiinţă 
responsabil poate ignora cu greu consistenţa crescândă a 
descoperirilor din multiple studii care pun la îndoială 
folosirea acestui nutrient în formă de supliment. 

Alţi cercetători au subliniat că primii patru analogi ai 
vitaminei E (tocoferolii) au fost cei utilizaţi în aceste ultime 
studii. Ei au sugerat că poate focusarea pe fraţii lor 
(tocotrienolii) ar fi o idee bună fiindcă, în anumite sisteme, 
aceştia sunt mai activi, lucru presupus a fi benefic. Dar aici 
nu se menţionează că aceşti analogi pot avea şi mai mult 
potenţial de a face rău. 

In cele din urmă, alţi susţinători ai suplimentării cu vita- 
mina E au replicat prin căutarea unor grupuri speciale unde 
beneficiile ar putea depăşi riscurile, inclusiv persoane cu di- 


verse susceptibilităţi genetice. Dar această strategie încă 
ignoră varianta alimentaţiei vegetariene cu produse 
nerafinate, care poate face acelaşi lucru cu costuri mai mici 
şi fără efecte secundare de tipul insuficienţei cardiace sau 
morţii. 

Este greu să respingem evidenţele: efectele benefice ale 
vitaminei E sunt clar pierdute când aceasta este extrasă 
din mediul ei original vegetal şi ne este vândută în tuburi. 
Dar nu putem afla acest lucru de la publicitatea mascată în 
cercetare legitimă. 


Omega-3 


Ca şi vitamina E, acizii graşi omega-3 sunt esenţiali pen- 
tru funcţionarea corpului nostru. Similar tuturor nutrienţilor 
„esenţiali”, nu putem sintetiza aceşti acizi graşi, astfel că 
este necesar să îi luăm din alimentaţie. Există 3 tipuri de 
omega-3: ALA, DHA şi EPA (deşi DHA nu este în mod 
obişnuit considerat esenţial în condiţii de nutriţie corectă, 
ca de exemplu atunci când alimentaţia include niveluri 
adecvate de omega-3 în relaţie cu omega-6 şi grăsimi 
totale). Ei sunt găsiţi în plante şi de asemenea în câteva 
tipuri de peşte şi de alge comestibile. 

Acizii omega-3 par să ne protejeze corpul de inflamații; 
adică sunt anti-inflamatori, fiind astfel ajutători în 
reducerea artritei reumatoide şi a bolilor cardiovasculare. 
Câteva studii de mică amploare au găsit că ei au 
îmbunătăţit  biomarkerii clinici ai diabetului, precum 
toleranța glucozei, trigliceridele sanguine şi nivelurile de 
HDL (high-density lipoprotein sau partea „bună” a 
colesterolului total), ceea ce sugerează că acizii graşi 
omega-3 pot proteja împotriva diabetului. 

Acizii omega-3 sunt unii dintre favoriţii curentului nutri- 
tional. Pentru a ne asigura că primim destui, media ne 
îndeamnă să mâncăm mult peşte, în special specii grase 
precum anşoa, hering, somon, sardine şi ton (nu se 
menţionează că una dintre formele de omega-3, ALA, care 
se găseşte în nuci şi seminţe, poate fi convertită de către 
organism în celelalte forme, astfel consumul de peşte 


nemaifiind necesar). Şi desigur, suntem de asemenea 
îndemnați să luăm suplimente de omega-3. 

Fabricanţii de astfel de suplimente ni le vând majoritar 
în formă de capsule cu ulei de peşte. Ei afirmă „puritatea” 
produselor lor, punându-le în contrast cu peştii cu multe 
grăsimi care conţin niveluri periculoase de mercur, PCB şi 
alţi contaminanţi. Website-ul WebMD avertizează femeile 
gravide şi copiii împotriva consumului majorităţii speciilor 
de peşte sălbatic şi tuturor speciilor de peşte industrial. Aşa 
că suplimentarea cu omega-3 ar părea să fie un mod mai 
înţelept de a obţine ceea ce avem nevoie din acest nutrient 
esenţial. Totuşi, în realitate, s-a dovedit că nu este aşa. 

Când descoperirile dintr-un grup imens de 89 de studii 
(este un număr mare de studii!) au fost sumarizate, s-a 
concluzionat că „acizii graşi omega-3 nu au un efect clar 
asupra mortalităţii totale, evenimentelor cardiovasculare 
combinate sau cancerului” (accentuarea este a mea). Într- 
un studiu foarte mare asupra a circa 200.000 de indivizi, pe 
o perioadă de 15 ani, creşterea consumului de omega-3 
(prin consumul de peşte şi parţial de suplimente) a fost 
asociat cu un risc crescut de diabet de tip 2: cu cât 
consumul de omega-3 este mai ridicat, cu atât şansele de a 
dezvolta diabet sunt mai mari. În total, studiul a inclus 
aproape 10.000 de cazuri de diabet de tip 2, şi pe măsură 
ce consumul de omega-3 a crescut, numărul cazurilor de 
diabet a cunoscut un trend ascendent, fiind foarte 
improbabil ca asocierea să fie datorată unui fenomen 
aleatoriu. 

Consumurile mai ridicate de omega-3 chiar cresc riscul 
de diabet de tip 2? Dar ce era cu acele studii mai mici şi 
mai timpurii care au sugerat că aceşti acizi graşi pot 
preveni diabetul? Cum putem explica această discrepanţă? 
Când privim atent la aceste studii, nu există nicio 
discrepanţă. Studiile iniţiale, de mai mică amploare, erau 
efectuate pe termen scurt şi au analizat doar biomarkerii 
asociaţi cu diabetul. Nu este acelaşi lucru cu rezultatele 
asupra incidenţei finale a bolii. Concluziile pe termen scurt 
sunt numai picături izolate, într-o mare foarte complexă de 
evenimente. Cu toate acestea, fabricanţii de suplimente, 


pentru a ne convinge că produsele lor au efect, se bazează 
mai degrabă pe această grabă în judecata reducţionistă, 
decât să aştepte rezultatele semnificative ale studiilor pe 
termen lung. 


Beta-caroten 


Un exemplu ajuns clasic al acestei grabe de a judeca pe 
baza efectelor pe termen scurt este povestea beta- 
carotenului, precursorul vitaminei A, care se găseşte în 
plante şi pe care organismul nostru îl transformă în 
vitamina A „reală”. Beta-carotenul apare natural în plantele 
cu frunze verzi şi în legumele şi fructele colorate intens în 
roşu, portocaliu şi galben, precum morcovii, dovlecii, ardeii 
şi altele. În anii '70, s-a descoperit că beta-carotenul este 
un puternic antioxidant care poate bloca activitatea 
radicalilor liberi consideraţi a favoriza dezvoltarea 
cancerului. De asemenea, alimentele bogate în beta- 
caroten (legume şi fructe) au fost asociate cu incidenţe 
mici ale cancerului pulmonar. Împreună, aceste observaţii 
au furnizat dovezi sugestive că acest nutrient poate proteja 
împotriva cancerului pulmonar şi posibil a altor tipuri de 
cancer. 

Circa 10 ani mai târziu, totuşi, un studiu asupra fumăto- 
rilor din Finlanda a arătat că suplimentele de beta-caroten 
administrate timp de 6,5 ani au crescut mortalitatea prin 
cancer pulmonar cu 46%, un efect amplu şi semnificativ din 
punct de vedere statistic. Adiţional, şi morţile prin boli 
cardiovasculare au cunoscut o creştere cu 26% pentru cei 
care au luat suplimente. Acest efect advers a fost atât de 
proeminent încât studiul a trebuit întrerupt timpuriu. Este 
chiar aşa: suplimentarea cu beta-caroten a crescut ratele 
de mortalitate atât de dramatic, încât studiul a fost 
terminat prematur pentru a preveni alte decese. 

În mod interesant, în acelaşi studiu, consumul de beta- 
caroten direct din alimente (nu din suplimente) a fost 
asociat cu scăderea riscului de cancer pulmonar. Această 
diferenţă a fost importantă. Beta-carotenul în forma sa 
naturală a fost asociat cu incidenţe mai mici ale cancerului 


de plămâni, dar cel din suplimente a fost asociat cu 
incidenţe mai mari ale aceleiaşi boli. Această concluzie a 
fost confirmată şi de alte studii majore. 

De atunci, a apărut un consens care arată că 
suplimentarea cu  beta-caroten nu descreşte ratele 
cancerului sau ale bolilor cardiovasculare. 


ÎNCĂPĂŢÂNAREA SUPLIMENTĂRILOR 


Avem acum extrem de multe studii care pun în evidenţă 
tot felul de mecanisme prin care beta-carotenul, vitamina E 
şi alte vitamine antioxidante ar trebui să prevină boli 
precum cele de inimă sau cancer, dar când sunt testate 
individual (sub formă de pilule), nu o fac. Deşi cercetătorii 
încep să accepte aceste dovezi specifice şi nu mai 
recomandă beta-caroten, omega-3 sau vitamina E sub 
formă de suplimente, ei încă se agaţă în mod tenace de 
aceleaşi vechi credinţe, afirmând că în ciuda dezamăgirilor, 
ar trebui să continuăm să ne punem speranţa în prevenirea 
bolilor prin substanţe chimice izolate. Ce încăpățânare 
incredibilă! 

In fața evidențelor consistente şi robuste că 
suplimentele nutriţionale izolate nu sunt benefice, industria 
acestora şi cercetătorii ei angajaţi răspund prin săparea 
gropii reducţioniste încă şi mai adânc. Unii doresc să 
pornească în căutarea altor substanţe antioxidante în 
plante, în speranţa că vor avea mai multe plusuri şi mai 
puţine minusuri decât grupul curent. Alţii sugerează că o 
selecţie mai personalizată a biomarkerilor clinici ar putea 
ajuta la câştigarea a noi beneficii pentru sănătate pentru 
aceiaşi antioxidanți studiaţi în mod curent. Adică, din 
moment ce efectele antioxidante pe care le analizăm acum 
par deconectate de rezultatele semnificative pentru 
sănătate, ar trebui, în loc de asta, să căutăm efecte 
intermediare diferite care previzionează lucruri de care ne 
pasă, ca mai puţine boli şi viaţă mai lungă. Dar motivul 
pentru care folosim biomarkeri ca estimatori pentru 
sănătate - deoarece este mai puţin costisitor şi mai rapid 
să măsori biochimia decât să urmăreşti participanţii la 


studiu de-a lungul anilor şi să vezi ce se întâmplă cu ei - 
este exact faptul pentru care analizele cu biomarkeri nu 
sunt potrivite pentru determinarea efectelor reale ale supli- 
mentelor asupra sănătăţii. 

Reacţiile cercetătorilor la veştile despre eşecul vitaminei 
E, beta-carotenului şi altor antioxidanți izolaţi în a oferi să- 
nătate mă întristează. Mulţi dintre ei sunt conştienţi acum 
de aceste studii nereuşite. Ei recunosc natura complexă a 
activităţii antioxidante şi legitimitatea câtorva rapoarte 
care arată că suplimentarea cu vitamine poate cauza 
toxicitate în anumite circumstanţe. Dar decât să ia în calcul 
renunţarea la această abordare care, din punct de vedere 
al sănătăţii, duce într-o fundătură, în unele cazuri, 
cercetătorii încă prezintă mai multe detalii tehnice care 
speră ei că vor justifica cercetări suplimentare şi mai 
complexe. După toţi aceşti ani şi după toate aceste studii, 
ei încă nu pot vedea futilitatea mersului pe acelaşi drum 
foarte scump şi aproape inutil, drumul căutării unui nou 
analog antioxidant care are abilitatea specială de a oferi 
sănătate. Poate că într-o bună zi vor găsi acul în carul cu 
fân - suplimentul reducţionist care întrece corespondentul 
său natural. Dar eu nu aş conta pe asta. 

La mijlocul anilor '80, când industria suplimentelor a 
început să progreseze, am petrecut circa 3 ani dând 
mărturii substanţiale către U.S. Federal Trade Commission, 
la cererea Academiei Naţionale de Ştiinţe (National 
Academy of Sciences), dacă afirmaţiile în favoarea 
suplimentării cu vitamine erau justificate de dovezile 
existente atunci. Poziţia mea a fost împotriva acelor 
afirmaţii, atât pentru că evidențe de încredere nu existau, 
cât şi pentru că, din punct de vedere al perspectivei 
biologice pe care o deţineam atunci, nu avea prea mult 
sens. Perspectiva mea din acea vreme este aceeaşi pe care 
am prezentat-o în această carte, un sfert de secol mai 
târziu: nutrienţii acţionează rar sau niciodată în mod 
individual. După ce câteva sute de miliarde de dolari (în 
majoritate proveniţi de la contribuabili) au fost cheltuiţi cu 
cercetarea, obţinem în sfârşit dovezi care se pot arăta utile 
în acest aspect. 


Rog a fi înţeles: nu spun că nu există beneficii pentru 
anumite persoane de pe urma anumitor suplimente, mai 
ales în situaţia în care compoziţia lor chimică începe să 
aproximeze compoziţia plantei complete, aşa cum este 
cazul unor produse din ierburi uscate. Acestea pot fi de 
ajutor în anumite condiţii, pentru anumiţi oameni. Dar 
pentru mine, efortul dovedirii cade în seama celor care 
afirmă aceste lucruri, în forma descoperirilor obiective de 
cercetare care trec testul în sistem „peer review”. Nu este 
pertinent a se propune sau chiar a se conchide că aceste 
„Suplimente naturale” sunt cea mai bună opţiune pentru 
sănătate fără a se evidenția de asemenea că un consum 
regulat de alimente vegetariene integrale va produce o 
stare de sănătate mult mai bună la un preţ mult mai mic. 

Pericolul consumului nostru crescător de suplimente re- 
prezintă mai mult decât efecte documentate negative 
asupra sănătăţii noastre. Idila noastră cu remediul ipotetic 
al suplimentării ne face să credem că suntem în siguranţă 
în ceea ce priveşte alimentaţia sănătoasă. De ce să 
mâncăm legume când ne putem înfrupta cu hot-dog şi 
îngheţată şi, dacă apar probleme, să apelăm la pilule? 

Folosirea de suplimente se dovedeşte a fi un semnal de 
alarmă timpuriu pentru abordarea reducţionistă a sănătăţii, 
în timp ce abordarea farmaceutică înaintează nepotolită, 
iniţiativa suplimentelor pare că a ajuns într-o fundătură a 
cercetării. Numai prin aplicarea metodelor reducţioniste de 
cercetare - atribuirea de prea multă semnificaţie 
biomarkerilor şi substanţelor chimice singulare coroborată 
cu refuzul de a privi la adevăratele rezultate pentru 
sănătate - mai poate industria suplimentelor să îşi apere 
proiectul de fragmente fabricate din foste alimente ca 
drum către o sănătate bună. 

Ceea ce facem Pământului, ne facem nouă înşine. 
CHIEF SEATTLE 


Până acum, în partea a doua a cărţii am privit 
reducţionismul în termeni de nutriţie şi politici alimentare şi 
cum efectele sale afectează sănătatea şi calitatea vieţii 
prin alimentaţie. Dar abordarea noastră reducţionistă a 
nutriţiei afectează şi alte domenii ale vieţii, de asemenea. 
Politicile sociale nu reprezintă aria mea de expertiză, dar în 
calitate de membru în câteva comisii de politici de sănătate 
şi alimentaţie de nivel înalt, am luat în calcul cu siguranţă 
şi impactul recomandărilor dietetice asupra practicilor 
sociale şi culturale. In consecinţă, aş fi neglijent dacă nu aş 
atinge măcar modul în care reducţionismul afectează felul 
în care privim problemele sociale şi cum informaţiile 
nutriţionale pe care reducţionismul ne descurajează a le 
vedea - beneficiile alimentaţiei vegetariene în comparaţie 
cu una bazată pe produse de origine animală - au de 
asemenea impact asupra lumii în care trăim. 

Când uneşti punctele unora dintre cele mai acute 
probleme sociale, economice şi de mediu, poţi vedea clar 
alimentaţia conturându-se ca factor cauzal şi soluţie 
potenţială. Se dovedeşte că modul cum ne hrănim - cum 
absorbim literal natura, sau un substitut artificial, în corpul 
nostru - are implicaţii imense pentru felul cum tratăm 
mediul înconjurător, animalele şi oamenii. 


CEEA CE NE FACEM NOUĂ ÎNŞINE, 
FACEM PĂMÂNTULUI 


În fiecare week-end de 4 iulie, oraşul meu de reşedinţă, 
Durham, North Carolina, găzduieşte un festival minunat de 
muzică şi meşteşugărit pentru a strânge bani în scopul con- 
servării râului local. Trupele vin de pe tot întinsul ţării să îşi 
împartă muzica într-un parc foarte frumos. Vânzătorii pun 


la dispoziție podoabe făcute de mână, vase şi 
îmbrăcăminte. Activiştii şi ecologiştii vorbesc în detaliu 
despre energie solară, proiecte de curăţare a râurilor, 
opoziţie la facilităţile nucleare şi diverse alte cauze. Fiecare 
şervet, lingură, farfurie şi cană date de către comercianții 
de hrană este din material 100% biodegradabil. Pe scurt, 
nu poţi spera să găseşti o întrunire mai prietenoasă pentru 
mediul înconjurător. 

Cu excepţia unui singur aspect: majoritatea mâncăruri- 
lor pe care vizitatorii festivalului le introduc în corpurile lor. 
Prăjituri în formă de pâlnie îmbibate în sirop sintetic şi 
zahăr pudră. Copane uriaşe de curcan, hamburgeri, piept 
de pui şi hot-dog provenite din ferme industriale care 
pompează hormoni şi antibiotice în produsele lor. Cartofi 
prăjiţi scufundaţi în aparate de prăjit cu ulei modificat 
genetic. In timp ce ştim că murdărirea şi poluarea râurilor 
şi pâraielor este dăunătoare, am acceptat cumva că 
poluarea corpurilor noastre este în regulă, ca şi cum ceea 
ce mâncăm nu are impact asupra restului mediului 
înconjurător. 

Cunosc mulţi ecologişti al căror angajament este vădit şi 
lăudabil, dar el se opreşte la buzele lor. Este de înţeles; 
multe dintre mâncărurile noastre „favorite” (sau mai bine 
spus, produse ce aduc a mâncăruri) creează o dependenţă 
puternică. lar relaţia noastră cu hrana este mult mai 
emoţională decât, să zicem, cea cu becurile incandescente 
sau cu plasele de cumpărături din plastic. Dar chiar şi 
aceşti activişti prevăzători sunt legaţi la ochi în mod 
reducţionist dacă nu văd că alegerile lor în ceea ce priveşte 
alimentaţia contează la fel de mult - eu aş spune 
considerabil mai mult -decât reciclarea sau utilizarea de 
becuri eficiente energetic. 

Am început acest capitol cu un citat, atribuit lui Chief 
Seattle: „Ceea ce facem Pământului, ne facem nouă 
înşine.” Poate l-aţi întâlnit anterior în această formă, sau 
poate într-o variantă a sa; este deseori invocat de către 
ecologişti pentru a ne reaminti că nu putem face 
despăduriri, polua apele şi răspândi toxine în aer fără a ne 
face nouă rău în final. Dar ceea ce este mai puţin evident 


este că şi reciproca este tot la fel de adevărată: ceea ce 
mâncăm are un impact enorm asupra mediului nostru 
înconjurător. Mai exact, consumul ridicat de produse de 
origine animală contribuie la probleme de mediu precum 
pierderile de sol, contaminarea apelor subterane, 
despăduririle, consumul de combustibil fosil şi epuizarea 
acviferelor adânci. 

Un coleg de-al meu de la Universitatea Cornell, dr. David 
Pimentel, a documentat multiplele moduri prin care 
sistemul nostru de producţie a şeptelurilor de animale!? 
risipeşte resurse preţioase şi distruge mediul înconjurător. 
El estimează că alimentele de origine animală consumă de 
5 până la 50 de ori mai mult pământ şi apă decât acelaşi 
număr de calorii din alimente vegetariene (depinzând de 
elemente diverse, inclusiv specia animalelor şi dacă ele 
sunt hrănite prin păşunat). Într-o lume în care foametea 
globală este endemică, această utilizare ineficientă a 
resurselor este o tragedie. 


Printre concluziile dr. Pimentel: 

e Producţia de proteine de origine animală necesită o 
cantitate de 8 ori mai mare de combustibil fosil decât pro- 
ducţia de proteine de origine vegetală. 

e Populaţia de animale din SUA consumă de 5 ori mai 
multe cereale (care nici măcar nu reprezintă dieta lor na- 
turală) decât întreaga populaţie umană a ţării. 

e Fiecare kilogram de carne de vacă necesită 100.000 de 
litri de apă pentru a fi produs. Prin comparaţie, un kilogram 
de grâu necesită numai 900 de litri, iar un kilogram de 
cartofi numai 500 de litri. 

e Un workshop sponsorizat de ONU la care au participat 
200 de experţi a concluzionat că 80% din despădurirea din 
regiunile tropicale este atribuibilă creării de noi terenuri 
agricole, dintre care majoritatea sunt folosite pentru 
păşunarea şi hrănirea animalelor crescute pentru carne şi 
alte produse de origine animală. 


Avem astfel un set de probleme interconectate şi toate 

răsar din dependenţa noastră de alimentaţia cu proteine de 
origine animală. Simplu spus, sistemul nostru industrial de 
produse de origine animală nu este sustenabil. Consumăm 
resursele naturale precum apa proaspătă şi pământul 
sănătos mai repede decât le putem reface. lar efectele 
adverse ale alimentaţiei cu proteine de origine animală 
includ răspândirea de toxine în mediu şi otrăvirea aerului 
de care depindem cu toţii pentru viaţă. 

Acestea sunt probleme serioase; fiecare dintre ele 
merită o carte scrisă special. Şi ele reprezintă numai vârful 
aisbergului. Dacă vreţi să aflaţi mai multe, vă recomand 
călduros lucrarea excelentă a lui J. Morris Hicks, Healthy 
Eating, Healthy World. Pentru scopul acestei discuţii, vreau 
să mă concentrez pe patru probleme pe care nici factorii de 
decizie politică, nici media nu le văd în general ca fiind 
legate de alimentaţie: două dintre cele mai semnificative 
crize ale mediului înconjurător din prezent, încălzirea 
globală şi epuizarea resurselor subterane de apă; şi 
cruzimea şi violenţa impusă asupra a două dintre cele mai 
vulnerabile grupuri de pe planetă, animalele şi oamenii 
săraci. Vom vedea cum gândirea reducţionistă ne menţine 
blocaţi şi cum o abordare holistică poate rezolva aceste 
probleme multiple în mod simultan. 


ALEGERILE NOASTRE ALIMENTARE 
ŞI ÎNCĂLZIREA GLOBALĂ 


Să începem cu cea mai proeminentă criză ecologică a 
timpului nostru: încălzirea globală. Când privim serios la ci- 
fre, găsim că schimbarea de la o alimentaţie cu carne la 
una vegetariană face mai mult pentru a opri şi inversa 
procesul de încălzire globală decât orice altă iniţiativă. 

Una dintre criticile inteligente aduse puternicului şi im- 
portantului documentar al lui Al Gore, An Inconvenient 
Truth, a fost că recomandările sale erau teribil de 
inadecvate în lumina magnitudinii problemei. Sfaturi 
precum înlocuirea becurilor incandescente cu surse 
fluorescente compacte, scăderea termostatului cu câteva 
grade şi păstrarea cauciucurilor de la maşină umflate 


complet te pot face să te simţi virtuos, dar au un impact 
minor spre inexistent asupra problemei reale. O foaie cu 
ponturi de la ClimateCrisis.net anunţă că reducerea 
cantităţii de gunoi pe care o produci cu 10% poate salva 
540 kg de dioxid de carbon anual. Dacă facem calculele, 
realizăm că celelalte 90 de procente de gunoi tot produc 
4.860 kg de CO. pe an. Continuând să facem aceleaşi 
lucruri mai puţin intensiv nu vom inversa fenomenul de 
încălzire globală, mai ales când dioxidul de carbon deja 
produs blochează căldura în atmosferă pentru sute de ani 
de acum înainte. Este ca şi cum ne aflăm cu toţii într-un 
autobuz care merge cu viteză către o prăpastie, iar cea mai 
bună idee pe care o avem este ca fiecare să îşi scoată 
mâinile pe geam pentru a creşte rezistenţa vântului. Poate 
cineva ar trebui să sară pe locul şoferului şi să calce 
frânele! 

În anul 2006, departamentul Food and Agricultural 
Organization al ONU a emis un raport care a pus în 
evidenţă legătura dintre alimentele de origine animală şi 
încălzirea globală. Conţinutul său este uimitor fiindcă 
această organizaţie este în principal responsabilă pentru 
dezvoltarea operaţiunilor de creştere a animalelor în mod 
global. Chiar şi fiind părtinitor înspre observarea efectului 
opus, acest raport tot a concluzionat că alimentaţia cu 
produse de origine animală creează 18% din încălzirea 
globală, mai mult decât contribuţiile industriei sau 
transportului (terestru, maritim şi aerian însumate). 
Această informaţie, acum disponibilă de 8 ani, tot nu este 
cunoscută încă pe scară largă. 

În relativele câteva ocazii în care alimentaţia devine su- 
biectul discuţiilor despre încălzirea globală, acest procent 
estimat de 18% este invocat. Totuşi, un raport mai recent a 
concluzionat că această cifră a contribuţiei alimentaţiei la 
fenomenul de schimbare climaterică poate fi mult mai 
ridicată. Robert Goodland, consilierul senior pe probleme 
de mediu al preşedintelui Băncii Mondiale şi Jeff Anhang, 
colegul său de la Grupul Băncii Mondiale, au determinat 
cum creşterea animalelor contribuie cu minim 51% la 
totalul încălzirii globale. 


Cel mai faimos gaz, cel care primeşte majoritatea 
atenţiei de la media, activişti şi factori guvernamentali este 
CO>. Dar el nu este singurul gaz care contribuie la efectul 
de seră, şi de fapt nu este cel mai sensibil la eforturile de 
diminuare. Metanul (CH4) oferă un levier mai promiţător 
pentru a împinge înapoi fenomenul de încălzire globală. 
Moleculă pe moleculă, metanul este de circa 25 de ori mai 
capabil să blocheze căldura în comparaţie cu dioxidul de 
carbon. Dar şi mai important, metanul, cu o durată de viaţă 
atmosferică de 7 ani, dispare din aer mult mai rapid decât 
dioxidul de carbon, care are o durată de viaţă atmosferică 
de peste 100 de ani. Astfel că aproape de îndată ce vom 
elimina sursele de metan, contribuţia acestuia la efectul de 
seră începe să scadă în mod semnificativ. Prin contrast, 
chiar şi după ce vom stopa eliberarea de CO, gazul care 
deja a fost emis va contribui încă pentru decenii la 
încălzirea globală. 

Când cantitatea de metan din atmosferă este luată în 
calcul pe o perioadă de 20 de ani, potenţialul său de a 
contribui la încălzirea globală este estimat la a fi de 72 de 
ori mai mare decât cel al dioxidului de carbon. lar metanul 
este puternic asociat cu producţia industrială de carne şi 
produse de origine animală. Acest lucru înseamnă că 
reducerea consumului de carne, principalul factor al acestei 
industrii, poate fi cea mai rapidă modalitate de a influenţa 
încălzirea globală. Se dovedeşte că programele noastre 
prezente, concentrate pe reducerea dioxidului de carbon, 
sunt în mare vorbe goale - în multiple feluri. 

Dacă această nouă evaluare despre contribuţia 
metanului este corectă, implicaţiile sunt substanţiale. Sunt 
derutat în legătură cu faptul că mai multe persoane din 
comunitatea pentru protecţia mediului nu acordă atenţie 
acestui element. Oare nu doresc să se împotrivească 
industriei de produse de origine animală? Poate avem 
nevoie de bioingineri care să îşi dea seama cum să prindă 
şi să proceseze în mod sigur flatulenţa vacilor. Şi după ce 
vor eşua, poate vom înceta să producem şi să mâncăm 
„maşinăriile”!* care produc flatulenţa. 

EPUIZAREA APELOR SUBTERANE DIN 
REGIUNILE DE VEST 


Când scriu aceste rânduri în august 2012, majoritatea 
Statelor Unite ale Americii sunt sub strânsoarea celei mai 
mari secete din ultimii peste 100 de ani. Oamenii de ştiinţă 
pot dezbate conexiunea dintre această catastrofă şi 
încălzirea globală, dar nu există negare în legătură cu 
faptul că apa de ploaie este puţin disponibilă, lanurile se 
usucă înainte de germinare, iar cantităţi uriaşe de apă vor 
fi necesare dacă ţara noastră vrea să producă suficiente 
recolte pentru hrană. Problema este că majoritatea apei 
disponibile a fost fie consumată de cererile enorme din 
producţia de carne de vacă (să reamintim că producţia 
fiecărui kilogram de carne de vacă necesită 100.000 de litri 
de apă), fie poluată de reziduurile din producţia de carne 
de vită (un volum imens de apă este folosit pentru spălarea 
zonelor acestei industrii în scopul eliminării vastelor 
cantităţi de bălegar). 

Marele acvifer Ogallala, care se întinde sub 8 state 
dinspre vest (South Dakota, Nebraska, Wyoming, Colorado, 
Kansas, Oklahoma, New Mexico şi Texas) a fost ameninţat 
în mod special de industriile de produse de origine animală. 
Apa sa a fost colectată acolo acum între 10 şi 20 de 
milioane de ani, iar acum conţine un volum estimat egal cu 
cel al lacului Huron, al doilea cel mai mare din grupul 
Marilor Lacuri. Aceasta reprezintă aproape toată apa pentru 
uzul rezindenţial, industrial şi agricol din această regiune 
foarte întinsă, una dintre cele mai bogate zone de 
producţie agricolă de pe planetă. „Peste 90% din apa 
pompată din Ogallala irigă cel puţin o cincime din toate 
recoltele SUA”, conform unui raport major al organizaţiei 
non-profit Kerr Center for Sustainable Agriculture din 
Oklahoma. 

Fapt crucial: consumul apei subterane să nu depăşească 
reumplerea din ploaie. Dar această condiţie nu este 
respectată în situaţia  acviferului Ogallala. Utilizarea 
intensivă de apă pentru fermele industriale de animale 


pe nişte maşinării. (n. tr.) 


consumă lichidul vital mult mai rapid decât poate fi 
reumplut, până în punctul în care această resursă antică a 
pierdut un procent estimat de 9% din apa sa din anul 1950 
până în prezent. Cu alte cuvinte, o consumăm mai rapid 
decât ploaia o poate reîncărca - reţeta pentru un dezastru 
de mediu. 

Nu numai atât, dar apa din Ogallala este de asemenea 
poluată cu chimicale folosite în obţinerea hranei pentru 
cirezile de bovine. Unele din cele mai semnificative dintre 
aceste chimicale sunt nitrații, utilizaţi în fertilizatorul co- 
mercial folosit pentru a produce hrana animalelor şi care 
pot fi toxici pentru femeile însărcinate şi pentru copii. 
Alegerea de a nu consuma carne poate însemna un 
instrument puternic în păstrarea modului de viaţă al miilor 
de fermieri care furnizează alimente de origine vegetală 
milioanelor de americani şi poate îmbunătăţi sănătatea 
acestor milioane, oriunde consumă ei respectivele 
alimente. 


CRUZIMEA FAŢĂ DE ANIMALE, TESTAREA 
PE ANIMALE ŞI FERMELE MODERNE DE ANIMALE 


O altă consecinţă a consumului de produse de origine 
animală este cruzimea faţă de animale: practici care, în 
încercarea de a face producţia acelor alimente mai 
eficientă, creşte de asemenea suferinţa animalelor. 

Preocuparea pentru drepturile animalelor a motivat 
foarte mulți oameni în adoptarea unei alimentaţii 
vegetariene, deşi, după cum aţi văzut în partea | a cărții, 
pentru mine nu acesta a fost motivul principal în a face 
acest lucru. Cu toate că îmbrăţişez din toată inima 
propunerea că actele de violenţă nenecesare asupra 
animalelor trebuie evitate, descoperirile cercetărilor mele 
au fost cele care m-au condus pe acest drum şi, în final, 
către iluminarea mea în legătură cu această problemă. În 
ceea ce mă priveşte, mă opun violenţei inutile de orice tip: 
violenţa împotriva oamenilor, violenţa împotriva mediului 
înconjurător şi violenţa împotriva celorlalte fiinţe care au 
capacitatea de a simţi, animalele. Onorarea vieţii de toate 


tipurile este obiectivul suprem la care aspir. 

Astăzi am mult mai multă preocupare privind violenţa 
împotriva animalelor decât oricând înainte. Într-o proporţie 
considerabilă, am fost stimulat din cauza faptului că am 
fost martor la apariţia practicilor industriale numite 
„operaţii de hrănire a animalelor închise” (confined animal 
feeding operation - CAFO), un eufemism pentru fermele 
industriale. Principala diferenţă dintre practicile industriale 
şi situaţia din tinereţea mea este filozofică. Eu şi familia 
mea consideram animalele ca fiinţe cu emoţii, capabile de 
a simţi atât plăcerea, cât şi suferinţa, în timp ce fermierii 
industriali, în virtutea afacerilor lor, le văd ca pe nişte 
unităţi de producţie fără viaţă, precum materiile prime din 
orice fabrică. La sfârşitul anilor *60, în perioada de început 
a carierei mele, îmi amintesc bine când decanul Colegiului 
de Agricultură de la Virginia Tech ne-a povestit 
entuziasmat despre munca sa de consultanţă, care a 
condus la operaţiunile de creştere a animalelor, ulterior 
devenite practici industriale. Era inevitabil ca acestea să 
ajungă să fie adoptate de orice fermier care vroia ca 
operaţiunile sale să continue. Decanul a prezentat o 
imagine avansată tehnologic, cu benzi transportoare 
automatizate care cărau către animale cantităţi precise de 
hrană optimizată nutriţional. O imagine a maşinăriilor 
automate care eficientizează mulgerea vacilor. O imagine a 
invențiilor pentru a colecta mai eficient ouăle găinilor. 
Toate acestea, afirma el, însemnau mai mult profit pentru 
fermier. 

Vacile sunt animale blânde. Cu siguranţă ele simt şi 
exprimă emoţii. Mai demult, ele îşi petreceau viaţa de 15- 
20 de ani pe păşuni (primăvara, vara şi toamna) sau în 
şoproane cu paie pe jos (iarna). În industrie, vacile sunt 
lăsate să trăiască numai 3-4 ani, perioadă care coincide cu 
anii lor de vârf în producţia de lapte. Ele sunt blocate în 
spaţii de viaţă (mai bine spus de moarte) strâmte, şi 
niciodată nu vor mai paşte iarbă verde după ce încep să 
producă lapte. Imi reamintesc constant de aceste practici 
când fac jogging în nordul oraşului New York, pentru că văd 
vaci care trăiesc în spaţii închise scoţându-şi capul uşor 


către aer, ca şi cum ar dori iarba bogată de afară. 

Cozile vacilor tinere sunt tăiate în mod frecvent (o prac- 
tică numită „docking”), lăsând doar un ciot, astfel ca 
persoana care le mulge să evite să fie lovită cu acestea - 
îmi amintesc şi eu de acest lucru. Ciotul care rămâne din 
coadă nu mai poate alunga muştele de pe spatele vacii - 
pentru acest motiv există coada - iar dacă această iritaţie 
produsă de muşte afectează producţia de lapte, ea este 
udată cu un spray cu pesticide, care pot ajunge în laptele 
găsit în magazine. 

Majoritatea vacilor din industrie sunt injectate cu hor- 
moni de creştere pentru a le creşte producţia de lapte, iar 
acest proces le creşte şi dimensiunea ugerului până la 
mărimi dureroase - o afecţiune inflamatorie numită 
mastită. Sunt apoi necesare antibiotice pentru a reduce 
infecțiile rezultate, sporind cantităţile de antibiotice, 
pesticide, sânge şi bacterii din laptele cumpărat şi 
consumat. Ce cocteil unic pentru consumul uman! 

Este o lume foarte diferită în ziua de astăzi la ferme - şi 
situaţia se înrăutăţeşte din ce în ce mai mult. Puii sunt 
incapabili să se mişte în cuşti din cauză că sunt forţaţi să 
stea într-un singur loc îndeajuns de mult pentru ca sârma 
de pe fundul cuştii să se încolăcească pe picioarele lor, 
fixându-i în loc. Cicluri de lumină anormale, nefireşti sunt 
folosite pentru a forţa găinile să facă mai multe ouă, în 
scopul creşterii profiturilor producătorilor. Purceii dau 
naştere puilor lor în aşa-numitele „boxe de fătare”, în care 
purceluşii trebuie să se hrănească de pe cealaltă parte a 
barelor de fier paralele aranjate pentru a-i separa de 
mamele lor. 

Apoi mai este şi mizeria în care aceste animale sunt 
obligate să îşi petreacă întreaga existenţă. Dacă te duci 
într-o crescătorie de pui unde există mii de păsări, vei simţi 
cum ochii îţi ard şi îţi dau lacrimile. Şi nu sunt numai 
animalele care nu pot evita mirosul; dacă trăieşti în 
apropierea unei ferme industriale, ştii că şi oamenii sunt 
supuşi mirosului, de asemenea. Cunosc mirosul bălegarului 
de vacă - l-am cărat cu lopata mult timp! Bălegarul de vacă 
din ziua de azi are un miros caustic, care nu exista în 


tinereţea mea. 

Nu doar animalele suferă teribil în această transformare 
a agriculturii. Fermele de familie, de tipul în care eu am 
fost crescut, dispar rapid. Când călătoresc în prezent către 
zonele rurale, văd atât de multe din ceea ce odată erau 
hambare frumoase şi care acum sunt numai schelete de 
table vechi acoperite cu ierburi. Mesajul „modernizează-te 
sau dispari” a adus la faliment majoritatea operaţiilor non- 
industriale. lar  subvenţiile guvernamentale oferite 
industriilor de produse de origine animală ascund faptul că 
acestea nu sunt sustenabile din punct de vedere economic 
şi al resurselor mediului înconjurător. 

Dacă credeţi că este natural pentru oameni să mănânce 
animale, luaţi în considerare cât de nenaturale sunt 
modurile în care ele trăiesc şi mor în secolul XXI. 


SĂRĂCIA UMANĂ 


Animalele şi fermierii nu sunt singurele victime ale ali- 
mentaţiei cu produse de origine animală. Când agricultura 
la scară mică este transformată în producţie de animale la 
scară industrială în ţările în curs de dezvoltare, deţinătorii 
de terenuri reduse din punct de vedere al dimensiunii sunt 
forţaţi să renunţe la bucăţile lor de pământ de subzistență, 
şi nu au nicio modalitate de a-şi permite hrana produsă pe 
fostul lor teren. 

Am lucrat în câteva regiuni extrem de sărace ale lumii, 
experienţă care mi-a deschis ochii către legătura dintre 
producţia de carne şi sclavia economică a celor mai săraci 
şi vulnerabili oameni din acele zone. Am fost în mahalalele 
din Manila şi Port-au-Prince şi am văzut din prima linie copii 
înfometați cerşind mâncare cu disperare, într-o societate în 
care bogaţii mănâncă friptură produsă pe terenurile furate 
de la cei săraci. Am văzut porţiuni lungi din cel mai bun 
pământ din Republica Dominicană luat de la fermierii locali 
şi dat firmelor americane şi germane, pentru a creşte 
animale destinate a deveni hamburgeri ieftini în ţara de 
provenienţă. Am auzit povestiri despre cum acest cel mai 
bun pământ a fost obţinut pentru creşterea cirezilor de 


animale în timp ce deţinătorii de terenuri mici au fost 
forţaţi să plece în munţi, unde producţia de hrană este 
dificilă, dacă nu imposibilă. 

Calculul simplu al producţiei industriale de alimente de 
origine animală implică volum. Într-o lume unde milioane 
de oameni mor anual prin înfometare sau afecţiuni produse 
de ea, noi tot insistăm în mod inexplicabil pe ineficienţa 
enormă a trecerii producţiei de alimente vegetale prin 
animale înainte de a le considera pe primele „mâncare”. 
Hrănirea animalelor cu alimente în loc de hrănirea directă a 
oamenilor înseamnă pierderea a până la 90% din calorii, 
care altfel ar fi disponibile pentru consumul uman. Şi, aşa 
cum susținătorilor dietelor 
fără carbohidrați le place să spună, produsele de origine 
animală sunt lipsite de carbohidrați, care ar trebui, în 
realitate, să compună circa 80% dintr-o alimentaţie cu 
adevărat sănătoasă. Animalele de pe planetă crescute 
pentru carne şi alte produse de origine animală consumă 
de departe mult mai multe calorii decât totalitatea 
oamenilor. Prin intermediul acestor informaţii, problema 
foametei globale se arată a fi mai puţin una de producţie 
sau distribuţie, şi mai mult una de alegeri alimentare 
ineficiente. 

Creşterea industrială a animalelor conduce şi la 
erodarea pământului utilizat de aceasta, făcând aproape 
imposibilă încercarea naţiunilor sărace de a scăpa de lipsuri 
undeva în viitor. Vedem acest lucru cel mai clar în ţările din 
America Latină, ale căror păduri sunt distruse zilnic şi 
transformate în câmpuri pentru hrănirea cirezilor de 
bovine. După câţiva ani, fertilitatea solului este consumată, 
iar ploaia şi vântul erodează puţinul care rămâne. Practicile 
industriale pot forţa ceva mai multe recolte prin aplicaţii 
puternice de fertilizatori şi erbicide, dar după circa două 
decenii, tot ceea ce rămâne este pământ mort, un deşert 
biologic care necesită milenii pentru a se recupera. 
Companiile multinaționale care fac ravagii în aceste 
domenii nu suferă, desigur. Ele doar îşi mută operaţiunile 
pe următoarea bucată de pământ fertil - pentru cât timp 
vor mai putea găsi aşa ceva. Fermierii locali sunt lăsaţi să 


plătească preţul. 

Dacă sunteţi interesaţi de rezolvarea problemei globale 
a sărăciei umane, aveţi multe variante. Puteţi da un „like” 
pentru actualizările statusului anti-sărăcie pe Facebook. 
Puteţi dona bani organizaţiilor în care aveţi încredere. 
Puteţi semna petiţii online. Puteţi fi voluntari pentru 
strângere de fonduri. Puteţi chiar să vă alăturaţi unui grup 
de susţinere şi să vă implicaţi în acţiuni. Dar una dintre cele 
mai importante acţiuni care poate fi luată este spunerea 
unui „nu” sistemului care expropriază terenurile de 
subzistență şi le transformă în spaţii nesustenabile de 
hrănire a animalelor, spaţii care produc carne pentru unii, 
bani pentru cei bogaţi şi sărăcie, robie şi foamete pentru 
mase. Vă puteţi opri din consumul de carne şi lactate 
industriale. 


CONEXIUNEA CU HRANA 


Avem o problemă. Nu, de fapt avem multe, multe 
probleme. În mod nerealistic şi non-practic, ne lamentăm în 
legătură cu fiecare problemă, una câte una, văzând rareori 
legăturile lor cu alimentele pe care alegem să le 
consumăm. Inventăm specialişti care să ne ajute în 
rezolvarea problemei individuale, de parcă ar fi singulară. 
In consecinţă, eşuăm în a vedea interconexiunile şi eşuăm 
în a vedea întregul. În câteva ocazii, am fost invitat să ţin 
discursuri unor grupuri de ecologişti şi am fost rugat să 
explic cum văd eu legăturile evidente dintre problemele de 
mediu şi cele de sănătate. 

Alegerea alimentelor vegetariene în locul celor de 
origine animală reduce durerea în atât de multe feluri. 
Uşurează durerea corpului nostru. Minimizează durerea 
animalelor. Reduce suferinţa umană asociată cu sărăcia şi 
foametea globală. In aceste condiţii, este uşor de văzut că 
investiţiile în programe care promovează, distribuie şi 
încurajează cultivarea de alimente integrale de origine 
vegetală în ţările sărace ar fi mult mai economice şi ar 
avea un efect mult superior decât încercările de tip 
reducţionist de a rezolva toate aceste probleme în mod 


separat, ca şi cum nu ar avea de-a face una cu cealaltă. 

Problemele existente sunt mult mai conectate decât 
deconectate. Să ne gândim la galaxii, care sunt formate din 
grupuri de stele, ţinute împreună de gravitație; aceste 
probleme sociale sunt grupate în acelaşi mod, cu o singură 
excepţie: gravitația aici este reprezentată de hrana pe care 
alegem să o consumăm. 

Proporția în care fiecare dintre probleme va fi rezolvată 
prin alegerea unei alimentaţii vegetariene variază, desigur. 
Dar pentru scopul acestei discuţii, aceste proporţii nu 
contează atât de mult ca faptul că putem aduce o 
schimbare pozitivă în toate aceste probleme printr-o 
singură acţiune: mâncând mai bine. Nu există o strategie 
de stil de viaţă sau de alimentaţie mai cuprinzătoare sau cu 
un efect mai pronunţat în eliminarea tuturor acestor 
probleme decât consumul în mod obişnuit de alimente 
vegetariene nerafinate. 

Cea mai importantă explicaţie pentru eşecul nostru în 
rezolvarea acestor probleme, similar cu eşecul în 
rezolvarea crizei sănătăţii noastre, este inabilitatea şi 
refuzul de care dăm dovadă în a căuta întregul context. Cu 
cât analizez mai mult însemnătatea paradigmelor şi 
incapacitatea noastră de a le recunoaşte, cu atât devin mai 
conştient de controlul viclean şi puternic pe care ele îl 
imprimă modului nostru de gândire. Cu cât observ mai mult 
rolul reducţionismului în cadrul paradigmelor curente, cu 
atât devin mai conştient de felul în care acesta 
îngreunează şi mai mult recunoaşterea paradigmelor şi 
limitelor lor. Temniţa mentală a reducţionismului este 
principalul element care ne împiedică să facem lucruri 
măreţe pentru noi înşine, pentru fiecare, pentru celelalte 
fiinţe de pe planetă, care au capacitatea de a simţi. Este 
necesar să învăţăm să căutăm reţelele naturale care pun în 
legătură evenimente şi activităţi care pot părea 
deconectate între ele. Numai făcând acest lucru putem 
descoperi în sfârşit răspunsurile care ne eludează - fie că 
este soluţia pentru încălzirea globală, soluţia pentru 
foametea globală sau soluţia pentru vindecarea efectivă şi 
cu compasiune a problemelor teribile de sănătate din 


societatea noastră. 


PARTEA A III-A 


Puterea subtilă şi mânuitorii ei 


După cum am văzut în Partea a ll-a, paradigma 
reducţionistă funcționează ca o închisoare mentală, 
împiedicând cele mai bune şi luminate minţi din ştiinţă, 
guvern sau industrie să rezolve o parte din cele mai mari 
probleme. Mai mult, reducţionismul chiar cauzează şi 
agravează multe dintre aceste probleme. Pe scurt, ştiinţa 
de tip reducţionist nu produce sănătate. 

Când privim mai atent la temniţa paradigmei 
reducţioniste, observăm că nu există lacăt la uşa celulei. 
Suntem liberi să ieşim din închisoarea noastră mentală şi 
să intrăm în viziunea holistică oricând dorim. De-a lungul 
istoriei, paradigmele au răsărit, şi-au exercitat influenţa, iar 
ulterior au dispărut, pentru a fi înlocuite de altele, care au 
surprins mai bine realitatea şi au promovat cu mai mult 
succes bunăstarea generală. Avem dovezi care indică 
faptul că paradigma noastră reducţionistă curentă este 
incorectă (multe oferite în mod ironic chiar de ştiinţa 
reducţionistă). Deci de ce nu ieşim pe uşa temniţei? 
Răspunsul: informaţiile despre sănătate sunt controlate, şi 
au fost astfel de foarte mult timp, de către interese care nu 
sunt aliniate unui scop bun - industrii cărora le pasă mult 
mai mult de profiturile lor decât de sănătatea noastră. lar 
acele industrii simt puternic ameninţarea posibilităţii unei 
adopţii în masă a alimentaţiei vegetariene. 

In următoarele câteva capitole, vom studia grupurile şi 
alte forţe care exercită respectivul control. Le vom examina 
pe cele evidente, cum ar fi industriile farmaceutice, 
medicale şi alimentare, ale căror motive sunt în mod vizibil 
şi transparent date de urmărirea profiturilor. Dar ne vom 
întoarce atenţia şi spre cei aflaţi sub influenţa acelei puteri 
subtile, care dansează în ritmul impus de flautist. Vom 
vedea că propriul meu domeniu de cercetare academică 
este puternic compromis şi stimulat să urmărească 
cercetarea reducţionistă în orice chip, fără a lua în seamă 
utilitatea socială sau relevanţa pentru sănătate. Vom 
observa sursele de media analfabete din punct de vedere 
ştiinţific, care raportează în mod servil partitura efectelor li- 


mitate sau non-existente ale nutriţiei asupra sănătăţii. Vom 
fi martorii unui guvern aflat în sclavia persoanelor 
„cumpărate” de industrii, care fac lobby. lar în final, vom 
analiza faţa ascunsă şi sordidă a unor instituţii focusate pe 
boli, precum Societatea Americană a Cancerului (American 
Cancer Society - ACS) sau organizaţiilor profesioniste 
precum Academia de Nutriție şi Dietetică (Academy of 
Nutrition and Dietetics - AND). 

ÎNŢELEGEREA SISTEMULUI 


Cel mai riscant lucru pe care îl putem face 
este menținerea stării de fapt. 
BOB IGER 


În ultimele decenii ale carierei mele în cercetare, am 
crezut în mod naiv că numai împărtăşirea dovezilor despre 
beneficiile alimentaţiei vegetariene cu produse integrale va 
fi suficientă pentru a-i influenţa pe colegii mei, pe factorii 
de decizie, pe jurnalişti şi pe oamenii de afaceri. Am avut o 
încredere implicită în principiul evolutiv: m-am gândit că 
odată ce oamenii vor şti adevărul (şi mai important, odată 
ce îl vor aplica pe propria persoană şi vor vedea 
rezultatele), schimbarea va veni firesc. 

Privind înapoi, naivitatea mea a fost imensă. În acest 
aspect, nu am avut mai multă abilitate de a discerne decât 
colegii mei cu abordare reducţionistă. În ciuda exemplelor 
nenumărate de lăcomie umană şi de frică de a pierde 
puterea, tot am crezut că împărtăşirea dovezilor va fi de 
ajuns. Am crezut că relevanţa concluziilor cercetării va 
cântări atât de mult, atât de profund şi de copleşitor, încât 
până şi AND (Academy of Nutrition and Dietetics) şi ACS 
(American Cancer Society), două organizaţii care, în mintea 
mea, înseamnă cam acelaşi lucru, se vor înclina în faţa 
adevărului şi vor recunoaşte că alimentaţia vegetariană 
este fundamentul unei vieţi sănătoase, unei societăţi 
sănătoase şi unei planete sănătoase. Am crezut că oamenii 
de ştiinţă se vor aduna într-o singură voce care să susţină o 
alimentaţie sănătoasă şi politici sociale care vor permite 
tuturor oamenilor să ia parte la ea. Am crezut că jurnaliştii 
vor răspândi veştile bune şi îşi vor dedica talentul în scopul 
relatării de poveşti inspiraţionale pentru schimbare. Am 
crezut că oficialii guvernamentali vor abandona repede 
subvenţiile prost concepute în favoarea alimentelor 
nesănătoase şi vor crea recomandări nutriţionale şi 
programe care să scadă costurile din domeniul sănătăţii cu 


70-90% în câţiva ani. Şi am crezut că liderii din industrie, 
cu viziune antreprenorială, vor îmbrăţişa alimentaţia 
vegetariană ca fundaţie a localurilor lor şi a planurilor lor de 
păstrare a sănătăţii, pentru a menţine un avantaj 
competitiv în atragerea, reținerea şi câştigul din munca 
angajaţilor lor sănătoşi şi fericiţi. 

In ciuda dovezilor copleşitoare care susţin alimentaţia 
vegetariană, niciunul dintre aceste lucruri nu s-a întâmplat. 
Alimentaţia vegetariană este încă marginalizată şi bârfită 
ca abordare de reducere a ratelor bolilor, obezității şi 
costurilor enorme pentru sănătate. Jurnaliştii trâmbiţează 
terapia genetică şi azi ca drum pentru salvare şi ignoră 
beneficiile consumării alimentelor vegetariene în 
detrimentul cărnii şi produselor procesate. Persoanele care 
fac lobby reprezentând industriile de carne, lactate şi 
alimente rafinate aproape că scriu recomandările 
guvernamentale şi controlează majoritatea mesajelor 
legate de nutriţie. Programele noastre de alimentaţie din 
şcoli subliniază lipsa de implicare a guvernului în crearea 
de obiceiuri alimentare sănătoase în rândul populaţiei. lar 
unele companii au răspuns la criza costurilor de sănătate 
prin externalizarea slujbelor şi reducerea asigurărilor mai 
degrabă decât prin adresarea cauzelor reale ale 
respectivelor costuri. 

Ceea ce descriu aici nu este o conspirație uriaşă şi rea 
creată pentru a păstra adevărul despre alimentaţie departe 
de noi. Multe dintre persoanele pe care le-am criticat chiar 
cred în propriul lor mesaj. Mulţi crescători de vite, 
producători de lactate şi fabricanți de produse rafinate 
chiar cred că oferă calorii de calitate pentru o lume 
flămândă. Mulţi oameni de ştiinţă sunt la fel de confuzi ca 
şi populaţia de rând în legătură cu tabloul complet al 
nutriţiei şi sănătăţii. O multitudine de jurnalişti raportează 
rezultatele fiecărui studiu  reducţionist sub concepţia 
eronată (dar pe care o cred onestă) că descriu realitatea 
completă, şi nu numai o parte din ea, parte irelevantă, 
înşelătoare şi scoasă din context. Şi numeroşi oficiali 
guvernamentali, în timp ce recunosc în mod privat 
beneficiile imense ale alimentaţiei vegetariene, cred că 


promovarea publică a acestei idei ar fi contraproductivă 
pentru viitorul lor politic, în faţa unei opoziții din partea 
multor industrii cu buzunare adânci. 

Problema nu este că oamenii sunt stricaţi sau răi. 
Problema este că sistemul e defect. Mi-am petrecut 
întreaga carieră în mediul academic şi în cercetarea 
profesionistă şi la fel ca majoritatea colegilor mei, eram 
mândru de noblețea, obiectivitatea şi tradiţia instituţiei 
unde lucram. Intr-adevăr, consideram că am fost martorul 
acestor virtuţi în multiple ocazii. Dar asta s-a întâmplat 
înainte să realizez că trăiam într-un cocon, inconştient de 
modalităţile subtile în care interesele financiare conduc 
fiecare parte a procesului ştiinţific şi chiar mai departe. 

Sistemele sunt reziliente. Am învăţat acest lucru din ex- 
perienţe neplăcute, după ce am petrecut mulţi ani împărtă- 
şind cele mai bune informaţii ştiinţifice cu factori de 
decizie, oameni de afaceri şi consumatori, şi tot neavând 
un impact important asupra întregului sistem. Poţi optimiza 
toate detaliile - poţi corecta ştiinţa cât vrei de mult - dar 
dacă obiectivul nu este schimbat, sistemul va continua să 
producă aceleaşi rezultate ca şi înainte. Scopul logic al unui 
sistem de sănătate ar fi să producă sănătate. Acesta este 
scopul declarat, desigur. Dar nu este cel real. Pentru a-l 
descoperi pe cel real, la fel ca în cazul oricărui alt sistem, 
trebuie să observăm ceea ce face, nu ceea ce pretinde că 
face. 

Dacă obiectivul sistemului nostru de sănătate ar fi 
sănătatea, atunci el ar opera într-o manieră care ar 
promova sănătatea. Conexiunile formate în el ar favoriza 
metodele, tehnologiile şi intervenţiile care ne-ar mişca 
inexorabil în direcţia unei bune sănătăţi pe parcursul vieţii 
noastre. Evident, nu este cazul cu sistemul actual. 
Obiectivul sistemului nostru de sănătate nu este sănătatea; 
este profitul pentru unele industrii în detrimentul binelui 
public. 

Exact aşa - profitul este elementul aflat la baza 
sistemului nostru de sănătate, iar asta perverteşte totul. 


UN SISTEM DE SĂNĂTATE IPOTETIC 


Când spun „sistem de sănătate”, mă refer la mai mult 
decât doctori, asistente medicale, spitale, medicamente şi 
aparatură medicală. Mă refer la orice din societatea 
noastră care ne afectează sănătatea, de la politicile din 
agricultură la programele de masă din şcoli, la legislaţie, la 
educaţia publică despre nutriţie, la priorităţile de finanţare 
pentru cercetări ştiinţifice, la aplicarea centurilor de 
siguranţă şi aşa mai departe. Acest lucru poate suna 
inimaginabil de complex şi dificil de gestionat, şi parţial 
este aşa. Dar să ne imaginăm un sistem ipotetic în care 
obiectivul primar este o mai bună sănătate publică. Intr-un 
astfel de sistem, toate aceste elemente şi politici ar tinde în 
mod natural să producă rezultate superioare în ceea ce 
priveşte starea de sănătate. 

Din moment ce educaţia mea este în domeniul 
biochimiei nutriţionale, mă gândesc deseori la lume ca la o 
naraţiune despre nutrienți. lar nutrientul în jurul căruia este 
organizată orice societate modernă sănătoasă este 
informaţia - în acest caz, informaţia relativă la sănătate, un 
produs-cheie al ştiinţei, pe care indivizii, guvernele, 
corporaţiile, organizaţiile şi media îl consumă. Figura 13-1 
(de pe pagina următoare) este o diagramă simplificată a 
procesului prin care informaţia nutriţională se deplasează 
în cadrul sistemului de sănătate. 

Intr-o societate ideală, „ciclul informaţional” este condus 
de obiectivul împuternicirii oamenilor de a avea parte de 
vieţi sănătoase, indiferent de nivelurile sociale. Acest 
obiectiv ar _ direcţiona „materiile prime” ale ciclului, 
întrebările semnificative pentru sănătatea publică şi care 
sunt demne de a fi cercetate. Oamenii de ştiinţă ar aborda 
aceste întrebări cu mare curiozitate şi entuziasm, 
colaborând şi întrecându-se în a veni cu cele mai creative, 
puternice şi valide designuri de studiu. Multiple studii 
diferite ar fi rulate, de la cele reducţioniste la cele holistice, 
fapt care ar genera mai multe întrebări şi ceva controverse. 
In final, s-ar cumula o sumă de dovezi şi un model care ar fi 
testat prin abilitatea sa de a prezice rezultate viitoare 
pentru sănătate. Nu ar reprezenta „Adevărul” absolut - 


ştiinţa nu face acest lucru - dar ar fi cât de aproape este 
posibil pentru oameni de a atinge respectivul punct. 

Multitudinea dovezilor ar ajunge apoi şi la restul 
societăţii. Media, jurnalele profesioniste şi ziarele le-ar 
prezenta publicului, care le-ar încorpora în stilul de viaţă 
individual. Guvernul ar crea politici publice bazate pe 
greutatea acestor dovezi, politici care ar avea scopul de a 
promova bunăstarea generală. Acestea ar reprezenta 
sursele principale ale informării legate de sănătatea 
publică. Rolul industriei ar fi acela de a crea bunuri şi 
servicii sănătoase, pe fundamentul respectivelor dovezi. 
Afacerile s-ar întrece în inovarea şi comercializarea de noi 
produse care ar servi sănătatea publică mult mai bine. lar 
organizaţiile profesionale şi de strângere de fonduri şi-ar 
baza filantropia şi marketingul pe promovarea şi utilizarea 
dovezilor în scopul servirii comunităţii. Concluzia ar fi dată 
de rezultate superi- 

FIGURA 13-1. Un sistem ipotetic şi ideal de sănătate 


oare în ceea ce priveşte sănătatea, ceea ce ar conduce la 
următorul set de întrebări semnificative prin indicarea 
domeniului în care cercetarea mai trebuie să lucreze, într-o 
continuă luptă pentru obţinerea celei mai bune sănătăţi 
posibile. 

Ar fi minunat dacă lumea în care trăim ar semăna cu 
adevărat cu această diagramă. Din păcate, această 
fotografie ideală a unei societăţi având ca scop o sănătate 
mai bună pentru membrii săi este extrem de diferită faţă 
de modul în care sistemul nostru funcţionează de fapt. 


SISTEMUL REAL DE SĂNĂTATE 


Să ne uităm la realitate - la modul în care informaţia le- 
gată de nutriţie se mişcă în cadrul sistemului de sănătate, 
ca în figura 13-2 de pe pagina următoare. Procesul nu 
urmăreşte obţinerea unei sănătăţi mai bune, ci se află în 
slujba obţinerii de profit. 

Când scopul informaţiei legate de nutriţie este profitul şi 
nu sănătatea, toate elementele din cadrul ciclului devin 
deformate. Ştiinţa, care produce informaţia pe baza 
materiilor prime furnizate de curiozitate şi finanţare, dă 
naştere unei monoculturi de cercetare reducţionistă care 
serveşte obiectivul profitului, nu pe cel al sănătăţii. 
Rezultatul acestui tip de cercetare, reprezentat de o arie 
restrânsă de dovezi care exclude soluţiile holistice, simple 
şi puternice, este ulterior transformat într-o imensitate de 
soluţii temporare şi parţiale care duc în final numai la 
înrăutățirea situaţiei. La fel cum o alimentaţie cu produse 
procesate sau sărace nutriţional nu poate fi metabolizată 
pentru o funcţionare sănătoasă, o alimentare cu informaţii 
părtinitoare şi lipsite de înțelepciune nu poate fi 
metabolizată în politici sociale inteligente, de efect sau 
pline de compasiune. 

Ciclul informaţional deformat de profit funcţionează ast- 
fel: la vârf, întrebările care sunt puse nu au de-a face cu 
descoperirile pentru sănătate, ci cu potenţialul pentru 
profit. De ce să te deranjezi să te gândeşti la ceva când nu 
vei primi finanţare pentru a-ţi urmări cercetarea? De ce să 
îti construieşti o carieră pe baza unor întrebări pentru care 
nu vei fi plătit să le investighezi? Deci sistemul exclude 
deja întrebări despre cum să facem oamenii să consume 
hrană sănătoasă, în favoarea ce 


Întrebare 
profitabilă 


Ştiinţă 
(designuri de studiu reducţionist) 


Dovezi nerelevante 


Politici 
guvernamentale 
Rr 


Rr 


Strângeri de fon- 
duri şi organizații 
profesionale 


Confuzie 
Boală 
Deces 


FIGURA 13-2. Sistemul nostru real de sănătate 


lor despre cum să producem medicamente şi pilule care 
pot fi patentate şi vândute la preţuri ridicate. 

Aceste întrebări cuprind ceea ce numim în mod curent 
„Ştiinţă”. Toate laboratoarele, aparatele, tuburile şi halatele 
albe sunt doar mijloace care servesc unui scop: răspunsuri 
la întrebările la care ştiinţa are sarcina de a răspunde. 
Totuşi, în contrast cu un ciclu informaţional sănătos, în 
acest caz ştiinţa nu investighează întrebările cu 
metodologia de studiu completă şi disponibilă. Ci mai 
degrabă se limitează la un design de cercetare puternic 
reducţionist, care este considerat ca singurul mijloc de a 
aduna dovezi. Nu este o coincidenţă că aceste tipuri de 
studii sunt şi cele mai potrivite pentru testarea 
medicamentelor, şi cele mai puţin potrivite pentru biologia 
complexă şi schimbarea comportamentală. Desigur că 


această limitare a sistemului produce o arie foarte 
restrânsă de dovezi, care mai apoi sunt raportate şi 
promovate ca reprezentând „adevărul”, în opoziţie cu ceea 
ce este de fapt: o aşchie foarte îngustă, care reflectă un set 
şi mai îngust de întrebări ridicate de persoane cu interese. 
Aceste dovezi au în principal două tipuri de audienţă: 
media (care este proprietatea anumitor industrii sau este 
finanțată de acestea) şi acei oameni din Guvern şi diverse 
organisme care determină implicaţiile dovezilor pentru 
sănătatea publică şi care recomandă politici în acest sens. 
Dar modul în care aceste două tipuri de audienţă primesc şi 
utilizează aceste dovezi este foarte intermediat de către 
industrie. 

Industria foloseşte acel interval restrâns de dovezi - sau 
cel puţin partea din el la care publicul pare să răspundă - 
pentru a crea noi produse (inclusiv bunuri şi servicii) şi 
pentru a face lobby Guvernului să le declare ca fiind 
„standardul” în respectivul domeniu. Procedurile şi pastilele 
astfel denumite sunt forţate asupra medicilor şi spitalelor, 
care se tem de eventuale procese de judecată dacă 
deviază de la aceste tratamente. Industria oferă 
comunicate de presă către media, subliniind numai 
dovezile care susţin produsele lor. De asemenea, industria 
deformează şi mai mult dovezile prin modul cum le 
prezintă publicului: sub forma reclamelor, unde beneficiile 
ocazionale sunt mult exagerate, iar efectele adverse 
considerabile sunt scrise cu litere minuscule sau sunt 
mormăite rapid. 

Evidenţele ajung să fie filtrate şi deplasate, şi sunt 
prezentate ca având o amploare şi o semnificaţie mult mai 
mare decât cea reală. Orice informaţie care contrazice 
povestea aşteptată este pusă la îndoială sau minimalizată. 
În mod intenţionat sau nu, acest lucru face ca industria să 
ne vândă mai uşor mai multe produse, fie ele 
medicamente, proceduri, nutraceutice, suplimente sau 
diete într-un tub. Sfaturile legate de sănătate pe care le 
auzim sunt: „ai nevoie de lactate pentru a nu face 
osteoporoză” şi „dacă ai colesterolul ridicat, trebuie să iei 
medicamente pentru scăderea colesterolului”. 


Cu aceste informaţii, grupurile (organizaţiile de strânge- 
re de fonduri sau cele profesionale) dinamizează susţinerea 
publică, iar apoi colectează şi contribuie cu bani la 
activităţile ştiinţei. Din cauza limitărilor ştiinţei pe care ele 
se bazează, donațiile lor ajung la cei care caută 
„tratamente-minune” pentru bolile care îi interesează. 
Grupurile de susţinere influenţează de asemenea politicile 
publice prin activităţi de lobby şi relaţii publice; care 
politician ar vrea să fie numit „prietenul cancerului” fiindcă 
nu s-a conformat dorințelor Societăţii Americane a 
Cancerului (American Cancer Society - ACS)? 

Acest lucru înseamnă că, în sistemul curent, noi nu 
avem alegeri libere; avem alegeri forţate. Avem de ales 
numai între „remedii” magice la fel de ineficiente, care nu 
funcţionează. Cumpărăm ceea ce ni se vinde, ne înrolăm în 
bătălii nesfârşite împotriva afecţiunilor grave, urmăm 
sfaturile date de curentul actual (deoarece să le ignorăm 
pare riscant şi neînţelept) şi donăm timp, bani şi energie 
către societăţile noastre anti-boli favorite. Toate acestea în 
numele obţinerii unei mai bune sănătăţi pentru noi înşine şi 
pentru alţii, când de fapt tot ceea ce aceste fapte produc 
este un cerc infinit de confuzie şi mai mare, boală şi în final 
moarte, în timp ce buzunarele celor care controlează şi 
gestionează sistemul devin pline. lar când privim mai atent, 
vedem că noi, consumatorii, finanţăm întreaga mizerie, 
prin cumpărarea (fără a pune la îndoială) produselor create 
de industriile obsedate de profit. De aceea, una dintre cele 
mai importante acţiuni pe care fiecare dintre noi le poate 
lua este aceea de a ne îmbunătăţi sănătatea prin 
alimentaţie; astfel, putem „vota” cu banii noştri împotriva 
acestui sistem. Cu cât încetăm să cumpărăm produsele lor, 
cu atât respectivele industrii au la dispoziţie mai puţini bani 
pentru a deforma cercetarea ştiinţifică şi politicile 
guvernamentale. 

Trebuie să subliniez că rezultatele negative nu sunt 
obiectivul sistemului curent. Ele reprezintă doar efectul 
secundar implicit şi inevitabil al scopului principal: profituri 
din ce în ce mai mari pentru cele câteva industrii ale căror 
activităţi constituie şi menţin sistemul. După cum am mai 


spus, aceasta nu este o poveste despre intenţiile unor 
indivizi abjecţi; din contră: majoritatea oamenilor care 
contribuie la haosul actual cred că fac un bine. Ei plătesc 
lupta cu cancerul. Ei descoperă secretele genelor noastre. 
Ei pun ceea ce sunt în mod prezumtiv nutrienți necesari în 
pilule şi alimente. Ei produc descoperiri în tehnicile 
chirurgicale. Ei scad costul caloriilor pentru săraci. Ei 
produc mai eficient proteină animală. Ei raportează noi 
descoperiri unui public dornic de sfaturi despre cum să fie 
mai zvelt şi mai sănătos. Cu toate acestea, intenţiile 
sfârşesc în serviciul a mai mult profit şi a mai multor boli. 

Vreau de asemenea să fiu clar că nu sunt împotriva 
capitalismului, pieţelor libere sau profiturilor. Este natural 
pentru toate elementele dintr-un sistem să facă ce pot 
pentru a supravieţui şi a le merge bine. De fapt, motivaţia 
colectivă este baza pentru stabilitatea şi rezistenţa 
întregului sistem. Pădurile rezistă milenii (până când 
oamenii le distrug) nu fiindcă toate organismele din ele 
sunt altruiste şi „amabile” unele cu altele, ci fiindcă fiecare 
dintre ele are grijă de treaba sa într-un mod care contribuie 
la bunăstarea celorlalte elemente. Dar scopul sistemului 
numit „pădure” este obţinerea biomasei şi biodiversităţii 
maxime, astfel că îi recompensează pe agenţii care 
contribuie la acest scop. Copacii care îşi lasă frunzele sunt 
recompensaţi de bogăţia organismelor susținătoare ale 
procesului de descompunere, care transformă acele frunze 
în nutrienți, ulterior aceştia ajungând tot în copaci. Păsările 
care excretă azot în sol sunt recompensate de viermii care 
trăiesc în stratul de frunze căzute crescând din respectivul 
azot. Şi tot aşa. Problema din sistemul nostru de sănătate 
nu este comportamentul egoist al elementelor individuale; 
ci este împărţirea eronată în care componente egoiste sunt 
recompensate, şi care sunt pedepsite, de un sistem al cărui 
scop este profitul, şi nu sănătatea. Această problemă nu 
este inerentă pieţei libere, ci este rezultatul unei pieţe 
manipulate de cei mai puternici participanţi ai ei, deseori în 
complot cu un Guvern îndepărtat de oamenii pe care ar 
trebui să îi servească. 

Sistemele se reîntăresc firesc; altfel nu ar continua. În 


acest caz, funcţionarea sistemului de sănătate generează 
forţe puternice care reîntăresc profitul în detrimentul 
sănătăţii. Generează forţe la fel de puternice care 
păstrează sistemul curent pe loc, permițându-i să se 
împotrivească tuturor tipurilor de dovezi ştiinţifice care 
arată că lucrurile ar putea fi făcute mai înţelept, mai ieftin 
şi mai bine. Dar sistemele se prăbuşesc când resursele lor 
nu le pot susţine scopurile în mod continuu. Aceasta este 
situaţia când costurile ridicate ale sistemului nostru de 
îngrijire a bolilor (atât cele economice, cât şi cele legate de 
sănătate) ameninţă să pună la pământ întreaga societate. 

Intr-un sistem care ar căuta binele public şi nu profiturile 
pentru câţiva, companiile şi indivizii ar putea în continuare 
să câştige bani, la fel cum stejarii şi nucii pot creşte în 
pădure. Ar face-o într-o manieră infinit sustenabilă, 
deoarece şi celelalte elemente ale sistemului ar înflori, de 
asemenea. 


CONEXIUNEA PROFITULUI REDUCŢIONIST 


Înainte de a explica felul cum urmărirea profitului 
afectează sistemul de sănătate, este important să discutăm 
motivele pentru care se întâmplă acest lucru. De ce sunt 
ştiinţa, medicina şi nutriția  reducţioniste mult mai 
profitabile decât contrapartidele lor holistice? În fond, nu 
este sănătatea bună mai dezirabilă pentru economie decât 
o sănătate precară? Oamenii sănătoşi sunt muncitori mai 
productivi şi consumatori mai avizi. Şi nu ar trebui să 
măsurăm economia noastră prin cât de bine contribuie la 
bunăstarea tuturor? 

Reducţionismul merge mână în mână cu maximizarea 
profiturilor pentru corporaţii din cauză că el cauzează noi 
probleme pe măsură ce le rezolvă pe cele existente. 
Fiecare dintre problemele noi reprezintă o altă oportunitate 
de profit pentru anumite industrii, deşi sunt foarte 
costisitoare pentru societate ca întreg. 

Este de asemenea mai uşor să vinzi soluţii reducţioniste 
decât soluţii holistice. Imaginaţi-vă un proces continuu de 
soluţii potenţiale pentru orice problemă, cu soluţii „magice” 


de o parte şi soluţii „realiste” de o alta (ca în figura 13-3). 

FIGURA 13-3. Soluţii magice versus soluţii realiste 
pentru problemele de sănătate 


Soluţia magică, descrisă ca fiind instantă, facilă şi 
infailibilă, este mult mai atrăgătoare decât soluţia realistă, 
care necesită timp, efort şi complexitate. Veţi observa că 
majoritatea reclamelor tind să favorizeze magia şi nu 
realismul. De la soluţii pentru slăbit la servicii financiare, la 
produse de curăţenie şi de frumuseţe, cu cât produsul este 
mai apropiat de varianta magică, cu atât este mai uşor să îl 
vinzi şi mai atrăgător să îl cumperi. Acest aspect poate 
produce profituri enorme pentru persoana care deţine 
proprietatea intelectuală pe care se bazează soluţia magică 
şi într-adevăr, aceste soluţii simple reducţioniste pot fi 
patentate şi deţinute, în timp ce altele nu pot fi. 

Soluţiile reducţioniste, deoarece sunt formulate pentru a 
se adresa numai unui spectru limitat de probleme, pot fi 
mult mai uşor descrise ca fiind magice decât cele holistice. 
Îngrijorat de posibilitatea unui atac de cord? Ei bine, tot 
ceea ce trebuie să faci este să iei câteva pastile de omega- 
3 zilnic. Durează doar câteva secunde şi pare foarte simplu. 
Ai diabet? Uite un injector pentru insulină cu ceas digital ca 
să nu te mai gândeşti la doze sau ore - sau să îţi 
îmbunătăţeşti alimentaţia. Supraponderal? Bea un shake 
care îţi suprimă apetitul, sau taie-ţi o parte din stomac 
astfel încât să nu mai poţi mânca în exces sau să nu mai 
poţi suporta alimentele grase. 

Soluţiile magice se adresează simptomelor şi nu 
cauzelor. Simptomele pot fi rapid gestionate şi oprite, în 
timp ce cauzele necesită efort mai mare şi timp mai 


îndelungat. Adresarea temporară unui simptom izolat este 
destul de facilă. Cauzele sunt mai complexe şi cer o 
implicare şi responsabilitate superioare din partea 
persoanei care are probleme. 

Acum să vedem soluţia holistică pentru bolile cardiovas- 
culare, diabet sau  supraponderabilitate: alimentația 
vegetariană. Funcţionează prin eliminarea cauzei lor 
fundamentale, care este reprezentată de încărcarea 
organismului cu produse de origine animală şi produse 
rafinate. Şi în timp ce efectul alimentaţiei vegetariene 
poate fi acelaşi sau mai rapid decât cel al pilulelor, 
injecţiilor sau operaţiilor, necesită întreţinere continuă; 
intervenţiile reducţioniste implică mai puţin efort pentru 
implementare. Îmbunătăţirea stilului de viaţă poate fi o 
provocare. Necesită angajament şi responsabilitate din 
partea persoanei care face schimbarea şi o dorinţă de a fi 
deschis către experienţe noi şi către dezvoltarea de noi 
obiceiuri şi abilităţi. 

Lumea noastră zorită, stilul nostru de viaţă grăbit şi 
economia noastră bazată pe publicitate fac din soluţia 
aparentă şi temporară reducţionistă o vânzare mai uşoară 
decât soluţia holistică, ultima fiind completă şi de cursă 
lungă. Această variantă reducţionistă care creează nevoia 
de produse şi servicii suplimentare (medicamente şi altele 
pentru a combate efectele adverse ale soluţiei iniţiale şi 
pentru a suprima simptomele alimentaţiei nesănătoase 
standard, plus operaţiile de urgenţă în cazul în care soluţia 
iniţială eşuează) este un câştig suplimentar pentru cei care 
fac profituri în industrie. lar acele profituri înseamnă că 
industriile care le obţin au o mulţime de bani de aruncat în 
jur pentru a se asigura că vor câştiga încă şi mai mult pe 
viitor. Pe scurt, ele au puterea. 


PUTEREA VICLEANĂ 


Când ne gândim la oameni care abuzează de putere, ne 
vin în minte răufăcătorii din filmele de la Hollywood ale 
căror fapte infame intimidează şi înspăimântă populaţii 
întregi: bancherul Henry F. Potter din filmul /t's a Wonderful 


Life, Darth Vader din Star Wars, asistenta Ratched din One 
Flew Over the Cuckoos Nest, printre mulţi alţii. Aceştia şi 
alţi răufăcători arhetipali utilizează violenţa, ameninţă cu 
violenţa sau folosesc şiretenia pentru a crea medii în care 
beneficiază de putere şi o amplifică până la omnipotenţă. 
Când cineva foloseşte acest tip de strategii făţişe, ele sunt 
observabile. Banii pot fi folosiţi de asemenea în acest fel, 
când mituieşti un oficial public pentru a se uita în altă parte 
când încâlci legea, sau când plăteşti nişte tâlhari să îi 
sperie pe inamicii tăi. Dar există şi un alt tip de putere, 
care este mult mai puţin observabilă, pe care o numesc 
putere subtilă: puterea care operează atât de fin şi cu atât 
de mult efect, încât forţa şi sursa sunt practic invizibile. 

Drept exemplu, să luăm milioanele de copii americani 
din şcoli care beau lapte de vacă, în loc de apă, la mesele 
lor de la şcoală, fapt care furnizează industriei de lactate 
două beneficii enorme: profituri uriaşe şi îndoctrinarea 
timpurie a oamenilor în legătură cu „beneficiile” pretinse 
pentru sănătate ale consumului de lapte de vacă. Evident 
că industria lactatelor nu postează santinele înarmate în 
fiecare şcoală pentru a forţa administraţia să cumpere 
laptele, pe cei care lucrează la cantină să îl servească şi pe 
elevi să îl bea. Nu este necesar să facă acest lucru; 
influenţa subtilă pe care această industrie o are aduce un şi 
mai mare servilism decât ar face-o printr-o utilizare tiranică 
de putere. 

In primul rând, industria lactatelor a cheltuit sume 
imense de bani în ultimii 60 de ani făcând lobby Guvernului 
pentru a promova lactatele ca fiind una dintre pietrele de 
temelie ale unei bune nutriţii. Când administratorii actuali 
din şcoli erau copii, au fost îndoctrinaţi să creadă că 
lactatele erau una dintre cele patru „grupe alimentare de 
bază”. Banii pe care industriile de lactate îi cheltuiesc 
pentru a cumpăra influenţă politică se extind până la o 
susţinere financiară a politicilor guvernamentale agricole 
care subvenţionează producţia de lapte. Pentru ca şcolile 
să furnizeze programele de masă cu alimente subvenţi- 
onate, ele trebuie să ofere lapte de vacă. Autorităţile 
federale nu obligă copiii să bea laptele de vacă, dar nici nu 


este necesar să o facă. Autorităţile de la şcolile locale fac 
asta în locul lor. Ele au fost bine antrenate să creadă că 
laptele de vacă este necesar pentru oase şi dinţi puternici. 
Lobby-ul lactatelor a avut succes şi în obligarea Guvernului 
de a cumpăra miliarde de litri de lapte pentru consumul în 
alte programe federale, de tipul închisorilor, spitalelor şi 
armatei. Să mai vorbim despre audienţe captive! 

In plus faţă de influenţa vicleană aplicată asupra 
aparatului politic, industria lactatelor cheltuieşte milioane 
de dolari anual pentru a face reclamă aşa-ziselor 
„beneficii” pentru sănătate ale produselor ei. Acest proces 
durează de atât de mult timp, încât rareori suntem 
conştienţi că este o publicitate plătită şi motivată 
comercial, şi nu un anunţ de serviciu public. Mulţi dintre noi 
acceptă fără să se gândească afirmaţia că laptele de vacă 
este bun pentru noi. lar campania de succes „Got Milk?” 
(„Ai lapte?”) a folosit celebrităţi populare pentru a-i 
convinge pe oameni că laptele îi face zvelţi, bogaţi, 
sănătoşi şi sexy. 

Companiile de lactate contribuie cu sume generoase de 
bani şi către multe organizaţii non-profit, influențând astfel 
declaraţiile publice ale acestora, care au efect puternic. 
Aceste organizaţii trebuie să „dea din coate” pentru 
fonduri, astfel că se află sub presiunea de a nu supăra 
donatorii  generoşi. Companiile de lactate plătesc şi 
activitatea academică, pe care o consideră „cercetare”, 
producând studii pornite direct de la ipoteza beneficiilor 
lactatelor şi mai apoi caută căi nesincere de a „dovedi” 
ipotezele. Curentul din media, ajuns până în punctul în care 
este finanţat de „Got Milk?” şi de alte reclame la lactate, 
ignoră în mod convenient, raportează părtinitor şi pune la 
îndoială nenumăratele studii care demonstrează că laptele 
de vacă şi alte produse lactate nu „fac bine corpului” 14, Pe 
măsură ce ştirile de la TV şi din ziare se chinuie să se 
menţină pe linia de plutire în era de media digitală, şi ele 
sunt susceptibile la presiunea subtilă a industriei lactatelor, 
pentru a-i favoriza acesteia povestea care îi convine. 


14 Referinţă la o reclamă finanțată de industria de lactate, care afirmă 
„milk does a body good” (laptele face bine corpului), (n. tr.) 


Deci acei administratori de şcoli au toate motivele să 
cumpere foarte mult lapte. Nu este costisitor (datorită 
subvenţiilor guvernamentale) şi este uşor de procurat cu 
formalităţi minime (fiindcă Guvernul federal a transformat 
laptele în băutura de referinţă). Datorită publicităţii, 
studenţii îl aşteaptă, părinţii îl cer şi se vinde; laptele de 
vacă aduce profituri care plătesc salarii, în timp ce apa este 
pe gratis. Şi pentru cazul în care studenţii nu au fost 
manipulaţi în a vedea laptele ca pe un aliment sănătos prin 
miile de imagini cu celebrităţi care au mustăţi', industria 
lactatelor „fortifică” laptele din şcoli cu îndulcitori şi arome 
de căpşune sau ciocolată pentru a-i atrage pe copii să îl 
bea. 

O putere şireată similară operează pretutindeni: când 
oamenii cumpără lapte degresat („fiindcă mai puţine 
grăsimi înseamnă mai sănătos”), refuză baghetele de la 
micul dejun în favoarea a două ouă şi patru felii de şuncă 
(„deoarece carbohidraţii nu sunt buni pentru tine”) şi aleg 
cerealele fortificate cu 11 vitamine şi minerale („fiindcă 
este cel mai bun mod de a primi nutrienţii de care ai 
nevoie”). Aceste alegeri dau impresia că sunt proprii, dar 
de fapt sunt influențate puternic de milioanele de dolari 
investiţi de industriile de carne, lactate, ouă şi alimente 
rafinate. 

Această confluență de putere este de asemenea 
responsabilă pentru fenomenul prin care vegetarienii 
trebuie să răspundă constant întrebării „De unde îţi iei 
proteinele?” - de parcă proteinele ar fi ceva care ar exista 
numai în produsele de origine animală. Este ceea ce 
conduce şi la acceptarea de către noi a infinite proceduri 
medicale invazive care aduc bani pentru industria 
medicală, în loc să ne schimbăm alimentaţia. De fiecare 
dată când vezi mase largi de oameni făcând ceea ce 
aparent sunt „alegeri libere”, dar care în fond sunt 
împotriva intereselor lor, poţi paria că ceea ce lucrează pe 
fundal este puterea subtilă. 


15 Reclama „Got Milk?” finanțată tot de industria de lactate, prezintă 
diverse celebrităţi având o urmă de lapte deasupra buzelor, în formă 
de mustață, (n. tr.) 


După cum se poate vedea, banii reprezintă o pârghie a 
acestei puteri subtile. Într-un sistem de sănătate ca al 
nostru, unde profitul este scopul final, banii sunt cea mai 
puternică forţă disponibilă, permiţând celor care îi posedă 
să influenţeze, aproape invizibil, politicile guvernamentale, 
media, cultura populară şi conversațiile care au loc în 
intimitatea propriilor noastre locuinţe şi minţi. 

Oamenii de ştiinţă au şanse mai mari de a primi finan- 
tare şi contracte profitabile pentru cercetări care pot 
produce următoarea pilulă, supliment, superaliment sau 
tratament spitalicesc, deci astfel de cercetări sunt cel mai 
probabil de a fi făcute. Mesajele din media sunt pedepsite 
pentru o raportare nefavorabilă a produselor celor care fac 
publicitate, conducând la scăderea posibilităţii pentru 
primii ca să mai facă asta; jurnaliştii ştiu că salariile lor 
depind de acele câştiguri. Politicienii care promovează 
legislaţia şi scriu ordonanţe favorabile anumitor tipuri de 
afaceri sunt recompensaţi cu donaţii de campanie din 
partea industriilor care beneficiază de pe urma acelor legi 
şi statute. Niciunde în aceste procese nu vezi violenţă sau 
amprente. Nimeni nu îi sună pe acei oameni de ştiinţă, 
jurnalişti şi politicieni pentru a-i ameninţa; nimeni nu îi 
şantajează sau mituieşte pentru a face ceva ce ei nu ar dori 
să facă. Dar comportamentele care susţin paradigma 
curentă sunt recompensate, iar comportamentele care nu o 
susţin sunt pedepsite. Aceste acţiuni sunt silenţioase, 
rareori indicate şi niciodată discutate. 

Aceasta este modalitatea prin care un sistem ca al 
nostru - în care obiectivul obţinerii continue de profituri din 
ce în ce mai mari este în detrimentul sănătăţii noastre - 
poate continua, deşi acel obiectiv nu este împărtăşit de 
majoritatea oamenilor care îl compun. Din cauza 
recompenselor şi pedepselor pe care puterile subtile le 
utilizează, oamenii se comportă în feluri în care nu ar face- 
o în mod normal - feluri care menţin sistemul curent. Cu 
cât profitul industriilor creşte, cu atât sume şi mai mari de 
bani devin disponibile pentru a recompensa şi mai mult 
comportamentele vizate. Cu alte cuvinte, banii care sunt 
cheltuiţi în aceste scopuri aduc o rentabilitate care la 


rândul ei face ca şi mai mulţi bani să fie direcţionaţi către 
următoarea rundă de putere subtilă. Ceea ce rezultă este 
un cerc vicios care concentrează puterea din ce în ce mai 
exclusiv în mâinile celor care o deţin deja. 

Dacă puterea corupe, iar puterea absolută corupe în 
mod absolut, atunci ar trebui să ne aşteptăm să vedem 
foarte multă corupţie „legală” în sistemul nostru de 
sănătate. În capitolul următor, vom trage cortina de pe o 
parte din acea corupţie şi vom observa cum ea ne 
împiedică să ne îndreptăm către o sănătate adevărată şi 
durabilă. 

CONTROLUL ŞI EXPLOATAREA 
DIN PARTEA INDUSTRIILOR 


Sper că vom zdrobi încă din faşă aristocrația corporațiilor 
bogate, care îndrăznesc deja să ne provoace Guvernul la o 
probă de putere şi să dorească sfidarea legilor ţării lor. 

THOMAS JEFFERSON 


Industriile bogate şi puternice care formează sistemul 
nostru de sănătate şi-au înlocuit scopul original - sănătatea 
- cu urmărirea profiturilor din ce în ce mai mari. Banii lor 
modifică obiectivele cercetărilor, raportările din media 
despre sănătate şi politicile guvernamentale. Şi mulţumită 
utilizării iscusite a puterii lor subtile, ele fac toate acestea 
fără a lăsa urme vizibile. În acest capitol, țelul meu este 
acela de a face amprentele lor cât de vizibile posibil, în 
special când vine vorba de una dintre victimele principale 
ale modului cum industriile controlează producția, 
distribuirea şi folosirea informaţiilor: alimentaţia holistică. 

Industriile medicale, farmaceutice şi cele de suplimente 
şi-au dat seama de mult că o naţiune de oameni care 
mănâncă sănătos ar fi dezastruoasă pentru profiturile lor. 
Ei câştigă mult mai mulţi bani ignorând şi discreditând 
dovezile alimentaţiei vegetariene decât acceptându-le. Aşa 
că haideţi să analizăm aceste trei industrii şi modul cum ele 
îşi maximizează profiturile în detrimentul sănătăţii umane. 


INDUSTRIA MEDICALĂ 


Obiectivul comunităţii medicale este acela de a trata 
bolile. Doctorii trec prin mulţi ani de pregătire pentru a 
învăţa cele mai bune modalităţi cunoscute de ştiinţă în 
tratarea afecţiunilor. Când îi vizităm în calitate de pacienţi, 
sperăm că ne vor arăta cele mai bune drumuri către 
bunăstare. Avem încredere că ei ştiu lucruri pe care noi nu 
le ştim, şi avem încredere că ei au în vedere interesele 
noastre. Astfel, când suntem confruntaţi cu un diagnostic 


ameninţător, majoritatea dintre noi urmează recomandările 
doctorului pentru proceduri de tipul chimioterapiei, 
radioterapiei sau intervențiilor chirurgicale agresive, chiar 
dacă ne întrebăm deseori dacă nu ar fi posibile alte căi. 

Comunitatea medicală a  încolţit legitimitatea. Din 
cunoştinţele şi experienţa mea, majoritatea medicilor sunt 
profesionişti realizaţi care caută în mod sincer binele 
pacienţilor lor şi urmăresc acest scop pe cât de bine pot, pe 
baza pregătirii şi educaţiei lor medicale. Dar după cum am 
văzut, acea pregătire este limitată de modalitatea 
reducţionistă în care abordăm ştiinţa. Şi similar oricărui 
grup care „ştie cel mai bine”, doctorii pot fi orbi în faţa altor 
opţiuni care pot fi mult mai viabile decât propriile lor 
metode sau instrumente. Unii dintre ei, din dorinţa de a 
vindeca şi de a rămâne fără vreo vină, îşi folosesc puterea 
pentru a intimida şi a-i reduce la tăcere pe scepticii care ar 
dori să încerce metodele holistice de vindecare. Ca 
rezultat, chiar şi cei mai curajoşi şi cu mintea deschisă 
dintre pacienţi simt de obicei că medicamentele şi 
operaţiile sunt cea mai bună şansă a lor. 

Cancerul şi bolile cardiovasculare tind să ne reducă la o 
lipsă de putere în relaţia noastră cu mediul medical. Şi prea 
mulţi medici exploatează diferenţa de putere pentru a-i 
speria pe pacienţi în a se conforma fără să clipească, 
crezând în acelaşi timp că le servesc interesele în mod 
sincer. S-a spus de multe ori că medicii reprezintă clerul de 
secole, ţinând cheile vieţii şi ale morţii în mâinile lor fără a 
admite erezii. Exact ca şi preoțimea tradiţională, ei 
utilizează simbolismul şi ritualurile pentru a-şi reîntări 
puterea în ochii pacienţilor (să ne gândim la sălile de 
aşteptare, la persoanele de la recepţie din spatele unor 
geamuri, la formularele nesfârşite care trebuie completa- 
te). Departe de a ne exaspera, aceste ritualuri şi altele 
servesc pentru a consola pacienţii vulnerabili care îşi 
doresc adânc să aibă încredere în opiniile doctorilor lor. În 
acele momente, relaţia doctor-pacient este dezechilibrată, 
oricât de neintenţionat ar fi: una dintre părţi este disperată 
pentru a-şi salva viaţa, cealaltă este percepută ca fiind 
capabilă să realizeze acest lucru. Când diagnosticul este cel 


de cancer, exploatarea  neintenţionată a acestei 
vulnerabilităţi emoţionale de către medic poate duce la 
rezultate triste, chiar tragice. Şi nu este o coincidenţă că 
tratamentele pe care insistă doctorii sunt tocmai cele care 
aduc profiturile cele mai mari industriei medicale şi 
partenerului ei, industria farmaceutică. 

Când oamenii află că mi-am bazat cariera pe căutarea 
modalităţilor de a preveni şi posibil vindeca bolile 
canceroase, mă întreabă firesc despre părerea mea în 
legătură cu un diagnostic particular: al membrilor familiei, 
prietenilor şi chiar al lor. Desigur, le spun că nu sunt medic 
licenţiat şi că nu pot oferi sfaturi specifice; doctorul lor are 
ani de pregătire specializată, eu nu. Dar în faţa 
diagnosticului de cancer, mulţi oameni insistă. Ei mă 
întreabă: „Ce aţi face dacă dumneavoastră sau un membru 
al familiei dumneavoastră ar primi vestea bolii care începe 
cu litera C?” Le pot oferi interpretarea dovezilor ştiinţifice, 
deseori sfatuindu-i să mai ceară şi o opinie secundă, în mod 
simultan ajutându-i să respecte şi recomandarea doctorului 
lor. În anul 2005, cea mai bună prietenă a mea, după ce şi- 
a rupt o aluniţă de pe coapsă scărpinându-se şi lăsând o 
mică crustă, a decis să îl analizeze şi să îl îndepărteze dacă 
ar fi fost necesar. 

Când rezultatele testelor au fost gata, medicul ei i-a 
telefonat pentru a veni să le ridice. Fiind oarecum 
anxioasă, m-a rugat să o însoțesc. Când doctorul a intrat în 
sala de examinare, comportamentul său era serios. 
Diagnosticul? Melanom avansat, stadiul III, cel mai grav tip 
de cancer de piele. Medicul i-a recomandat o echipă 
formată dintr-un chirurg şi un oncolog. Devastată, amica 
mea a trecut prin experienţa emoţională pe care orice 
bolnav de cancer o cunoaşte atât de bine: o teamă 
atotcuprinzătoare însoţită de o dezorientare ameţitoare. 

După ce a primit alte două opinii asupra rezultatelor 
pentru a confirma diagnosticul, ea şi-a programat operaţia. 
Țesutul canceros a fost înlăturat de pe coapsa ei, împreună 
cu un eşantion dintr-o glandă limfatică apropiată, pentru a 
vedea dacă apăruse metastaza. Nodul-santinelă!* este 


16 în limba engleză, termenul este „sentinel node". (n. tr.) 


partea din glanda limfatică unde cancerul este cel mai 
probabil de a se răspândi prima dată; dacă acesta arată 
urme de cancer, se presupune în mod general că boala s-a 
răspândit în „bazinul” glandei limfatice. Gândiţi-vă la nodul- 
santinelă ca la uşa unei camere. Dacă celulele canceroase 
au migrat către, ipoteza este că se află de asemenea şi în 
„bazinul” glandei limfatice, necesitând astfel înlăturarea 
acestuia - o tactică similară distrugerii unui sat pentru a-l 
salva. 

Cam în acelaşi timp, amica mea s-a întâlnit cu oncologul 
ei desemnat pentru a discuta despre opţiunile ei de 
tratament, care avea să fie stabilit după ce noile teste 
aveau să indice răspândirea bolii sau nu. Nu am 
acompaniat-o de această dată, fiindcă fiii ei au facut-o, dar 
mi-a spus ulterior că doctorul i-a propus opţiunile de 
tratament general recomandate pacienţilor, incluzând 
chimioterapie şi radioterapie. Ea l-a informat că nu doreşte 
să adopte aceste abordări indiferent de ceea ce biopsia 
avea să indice, iar el a acceptat asta. Trebuia ca ea să se 
întoarcă în câteva zile pentru a ridica rezultatele biopsiei. 
Când a facut-o, a aflat că acestea erau pozitive: nodul- 
santinelă arăta că boala canceroasă se răspândise în 
sistemul limfatic. Trei patologi au confirmat diagnosticul. 

Înainte de a ne întoarce la oncolog, am decis să mă 
informez mai în detaliu despre melanom şi tratamentele 
sale. Printre altele, acest demers a inclus o vizită la un 
patolog foarte deschis la minte şi primitor, pentru a vedea 
cu ochii mei țesutul histologic diagnosticat (aveam 
pregătire în histologie şi făcusem multă muncă de analiză 
microscopică în laboratorul nostru de cercetare). 

Melanomul îmi era oarecum familiar. Cu circa 12 ani îna- 
inte, utilizasem un raport al cazurilor de melanom publicat 
în anul 1995 ca lectură recomandată pentru clasa mea de 
nutriţie vegetariană de la Universitatea Cornell, fiindcă 
raportul arătase un efect remarcabil al alimentaţiei asupra 
ratelor de supravieţuire. Acest grup de articole era 
semnificativ nu numai pentru că era un raport relativ rar 
din sistemul peer-review referitor la efectul favorabil al 
nutriţiei în cazul unei situaţii de cancer grav, dar şi fiindcă 


autorul principal era membru al unui comitet ştiinţific 
distins ce recomanda cum să fie interpretate şi publicate 
rezultatele cercetărilor din datele de baze clinice 
alternative. Raportul furniza dovezi amănunțite că o 
alimentaţie vegetariană are un potenţial considerabil de a 
inhiba dezvoltarea  melanomului, menționând efecte 
similare şi în cazurile altor tipuri de cancer. Pacienţii din 
studiu fuseseră hrăniţi cu o alimentaţie vegetariană, bazată 
majoritar pe produse nerafinate, recomandată de faimosul 
Institut Gerson din Tijuana, Mexic. Ratele de supravieţuire 
erau remarcabil de ridicate, chiar şi în situaţiile de cancer 
diagnosticate în stadiile avansate (III şi IV). 

M-am familiarizat atunci şi cu consecinţele nu foarte plă- 
cute ale eliminării glandelor limfatice. Literatura sugera că 
îndepărtarea unei glande mari din vintre era urmată 
frecvent de pierderea capacităţii de a folosi piciorul pentru 
aproximativ un an, alături de multe alte efecte secundare şi 
disconfort, pentru a nu menţiona şi periclitarea serioasă a 
sistemului imunitar. Într-adevăr, medicul femeii i-a 
transmis să se aştepte să fie „nefuncţională“ pentru un 
interval de un an. 

Am aflat şi că, pentru a compensa activitatea pierdută a 
sistemului imunitar când glandele  limfatice sunt 
îndepărtate, doctorii prescriu deseori interferon, o 
medicaţie puternică de imunoterapie. In consecinţă, am 
căutat şi găsit o foarte recentă recenzie despre interferon 
şi tratamente înrudite pentru pacienții cu melanom în 
stadiile II şi IIl. Aceasta concluziona că „în prezent, nu 
există terapie singulară [inclusiv interferon] care să 
prelungească supraviețuirea globală în melanomul de 
stadiile II şi IIl.” Cercetarea pe această temă este 
excepțional de complexă, incluzând diferite tipuri de 
interferon, doze, protocoale şi etape diverse ale bolii şi o 
mulţime de discuţii despre detaliile rezultate. Să ne 
exprimăm astfel: nu este în niciun caz lectură înainte de 
culcare. Nu văd cum cineva care nu are experienţă şi 
pregătire adecvată - aici incluzând cei mai mulţi dintre 
pacienţii cu melanom - ar putea să înţeleagă cercetarea, să 
nu mai vorbim de a o folosi pentru susţinerea diferitelor 


tratamente în discuţia cu un oncolog. 

Probabil una dintre cele mai interesante observaţii care 
ne-a atras atenţia a fost remarcată de cel mai mare dintre 
fiii prietenei mele, care nu este doctor sau cercetător 
medical. El a localizat o publicaţie a unui grup de 
cercetători din Londra care sumariza istoriile a 146 de 
pacienţi cu melanom. În cazul în care gândiţi că ştiinţa din 
această carte este avansată, aici este titlul acelui articol: 
„The Microanatomic Location of Metastatic Melanoma in 
Sentinel Lymph Nodes Predicts Nonsentinel Lymph Node 
Involvement”. Chiar o denumire complicată! 

Articolul raporta următoarele: toţi cei 146 de pacienţi 
din studiu, la fel ca în cazul prietenei mele, aveau 
metastaze la nodul-santinelă limfatic, un rezultat care este 
folosit în general pentru a justifica îndepărtarea 
chirurgicală a „bazinului” glandei limfatice din vecinătate. 
Deoarece toţi pacienţii din studiu prezentau celule 
canceroase de melanom în nodul-santinelă, „bazinul” 
glandei limfatice fusese eliminat chirurgical. Dar re- 
examinarea retrospectivă a specimenelor din glanda 
limfatică indicase că numai 20% dintre ei aveau de fapt 
celule canceroase în „bazinul” superior, sugerând că 80% 
dintre pacienţi nu ar fi trebuit să sufere îndepărtarea 
glandelor lor limfatice. Pentru 38 de indivizi din cei 80%, 
metastaza era limitată la doar o regiune a nodului- 
santinelă, regiunea subcapsulară. 

Aceste rezultate erau uimitoare. L-am contactat pe con- 
ducătorul studiului, dr. Martin Cook din Londra, iar el a con- 
firmat cu emfază raportul articolului. Vă puteţi imagina cât 
de încântați eram în legătură cu aceste descoperiri 
semnificative şi ezoterice, pentru că biopsia amicei mele 
arătase că metastaza ei era tot limitată la regiunea 
subcapsulară. Am dat copii ale acestei publicaţii chirurgului 
şi patologului prietenei mele, niciunul dintre ei neavând 
această informaţie şi am păstrat o copie pentru următoarea 
vizită la oncolog. 

Având respectiva informaţie şi examinând specimenele 
de ţesut, am însoţit-o pe amica mea în vizita ei la 
oncologie, când trebuia ca ea să îi dea un răspuns cu 


privire la metoda de tratament aleasă şi când va putea 
începe tratamentul - cu toate că ea îi comunicase deja că 
nu doreşte să abordeze boala cu chimioterapie sau 
radioterapie. Decizia era în totalitate a ei, desigur, deşi şi 
eu consideram că aceste tipuri de tratament nu erau o 
recomandare bună pentru ea. lIndepărtarea glandei 
limfatice nu avea sens şi putea conduce doar la efecte 
secundare serioase. În studiile clinice, interferonul se 
dovedise fără efect şi plin de efecte secundare negative. 
Mai mult, prezenţa celulelor canceroase numai în regiunea 
subcapsulară a  nodului-santinelă indica o prognoză 
favorabilă, mai ales dacă adera la alimentaţia vegetariană 
bazată pe produse integrale. 

Oncologul prietenei mele nu cunoştea trecutul meu 
profesional legat de cercetarea cancerului şi, după câte 
ştiu, nici nu aflase de vizita mea la patolog în legătură cu 
studiul dr. Cook. El credea că mă aflu acolo numai pentru a 
o susţine pe pacienta sa, şi am încercat doar să ascult. 
După părerea oncologului, lucrurile erau simple. Era un 
melanom „avansat”, confirmat de diagnostic, cu metastază 
la nodul-santinelă al glandei limfatice. Aşa că glanda 
limfatică trebuia eliminată, iar tratamentul cu interferon 
sau un echivalent al acestuia era necesar să înceapă. Toate 
aceste proceduri erau urgente după părerea lui, iar 
conduita sa nu lăsa niciun dubiu în legătură cu ce se 
aştepta ca amica mea să spună. 

După ce a recitat faptele, doctorul a pus întrebarea: 
„Când veţi începe?” 

Prietena mea a repetat ceea ce îi spusese anterior: „Nu 
am de gând să încep niciunul dintre tratamentele sugerate 
de dumneavoastră.” 

Vizibil şocat şi enervat, oncologul a realizat că purtarea 
sa politicoasă din timpul primei vizite nu a funcţionat. A 
spus fără a se gândi deloc: „Dacă nu faceţi asta acum, va fi 
prea târziu când vă veţi întoarce!” Se aştepta în mod clar 
ca momentul de „prea târziu” să vină mai devreme decât 
mai târziu. 

Acest tip de presiune exercitată de un cadru medical 
informat asupra unui pacient neinformat şi vulnerabil 


emoţional, preocupat de supravieţuire nu este un joc 
corect. El va conduce fără dubii la acceptarea 
recomandărilor medicului. Pacienţii cu cancer vor să creadă 
intens în oncologul lor, pe care îl percep ca posedând cheia 
către recuperarea lor. 

Din cauza reacției sale, m-am oferit să-i împărtăşesc 
literatura pe care o aveam la mine. In mod brusc şi 
nepoliticos, a îndepărtat cu un gest al mâinii ceea ce 
considera în mod evident a fi un nonsens. Nu era deloc 
interesat să audă şi altceva în afară de propria sa voce. 

Îmi pot numai imagina câte evenimente similare 
acestuia apar în cabinetele de oncologie de peste tot. 
Ţinând cont de incidenţa cancerului în SUA, bănuiesc că 
sunt undeva la 2.000-3.000 de astfel de evenimente în 
fiecare zi. În majoritatea acestor vizite, pacientul şi familia 
sau prietenii săi nu sunt capabili sau interesaţi în a pune la 
îndoială opinia doctorilor lor. Şi eu personal am fost luat 
prin surprindere de certitudinea sa. Nu am putut să nu mă 
întreb: „Am scăpat ceva din vedere?” Comportamentul 
medicului, afişând convingere, ignoranță profesională, dar 
şi aroganță personală, era revelator - cel puţin pentru 
mine. Evident nu era interesat de dovezile care sugerau 
altceva decât „tratamentul standard” care favoriza 
abordarea tradiţională a chimioterapiei. 

Mi s-au relatat experienţe similare de către zeci, dacă nu 
sute de pacienţi cu cancer care caută informaţii despre 
alimentaţie şi cancer, cazuri în care cercetarea indică 
abordarea nutriţională ca fiind cea mai potrivită, dar pentru 
care doctorii insistă pe tratamente invazive, periculoase şi 
costisitoare, cu rate de succes infime. Am devenit mai 
implicat în aceste situaţii şi fiindcă pacientul de care v-am 
vorbit a fost chiar soţia mea, Karen. Cazul ei este un 
eşantion mic, într-adevăr, şi nu l-am documentat 
profesional. Este pur şi simplu anecdotic. Dar Karen a optat 
să nu facă nimic altceva decât să continue să mănânce 
vegetarian, nu a avut efecte secundare, iar opt ani mai 
târziu este încă într-o stare excelentă de sănătate, 
bucurându-se acum împreună cu mine de al 50-lea an de 
căsnicie. De fapt, alimentaţia lui Karen nu a ajutat-o doar în 


anii de după diagnosticul de cancer, ci şi în perioada de 
dinainte. Aluniţa de pe piciorul ei exista de mulţi ani, şi 
poate că ar fi trebuit analizată mai devreme. Este foarte 
probabil ca această aluniţă să fi fost cancerigenă încă 
dinainte de adoptarea alimentaţiei vegetariene de către 
familia noastră, iar progresul bolii a fost oprit, încetinit, sau 
chiar inversat datorită schimbării de alimentație. 
Rezultatele biopsiei ar fi putut arăta retragerea cancerului, 
şi nu răspândirea lui. 

Privind înapoi, acest incident este reprezentativ pentru 
atât de multe poveşti similare, care m-au motivat să scriu 
cartea de faţă. Din moment ce nu pot însoţi fiecare pacient 
la întâlnirea sa cu medicul, am vrut să fac măcar ceva 
pentru a egaliza şansele - să fiu vocea bolnavilor 
vulnerabili şi să le permit să creadă că au mai multe opţiuni 
în cazurile de boli grave, nu doar tratamentele medicale 
agresive şi costisitoare. 

La un anumit nivel, interacţiunea dintre Karen şi docto- 
rul său este pur şi simplu o poveste a unui cadru medical 
arogant care pune sub presiune un pacient vulnerabil, 
pentru a face ceea ce crede primul că este în interesul celui 
din urmă. Doctorul ştie ceea ce înseamnă tratament 
standard. Pacientul, nu ştie. Punct. Totuşi, când facem un 
pas în spate şi privim la faptul că există câteva mii de 
astfel de interacțiuni zilnic, observăm amprenta industriei 
medicale, al cărei profit depinde de persuasiunea şi 
credinţele nepuse la îndoială ale medicilor - dacă nu chiar 
de aroganţa lor. Să acordăm un minut urmăririi drumului 
banilor în această poveste. Unde se sfârşeşte el când 
abordarea cu operaţii şi chimioterapie este aleasă în locul 
abordării nutriţionale, şi cine câştigă în această situaţie? 

În primul rând şi cel mai evident, cu cât mai des sunt 
prescrise chimioterapia, intervențiile chirurgicale şi 
medicamentele pentru pacienți, cu atât mai mulți bani 
primeşte industria medicală. Chiar dacă am presupune că 
abordarea cu substanțe chimice ar avea la fel de mult efect 
ca şi cea nutriţională (deşi nu există nicio dovadă în acest 
sens), industria medicală beneficiază mai mult din 
antrenarea şi încurajarea membrilor ei să aleagă soluţia 


bazată pe substanţe chimice. Sunt foarte mulţi bani de 
câştigat în tratamentul cancerului. Din acest motiv, 
medicamentele şi echipamentul medical domină reclamele 
din revistele medicale (această publicitate explică motivul 
pentru care revistele medicale nu sunt dispuse să prezinte 
rezultatele care pun la îndoială practicile şi efectele acestei 
industrii, dar vom vorbi despre acest aspect mai mult în 
capitolul 15). 

In al doilea rând, prin pasarea de recomandări înainte şi 
înapoi, „clubul vechilor băieţi” din mediul medical îşi 
păstrează membrii bogaţi şi ocupați. Karen a văzut trei 
doctori diferiţi în timpul diagnosticării ei, şi fiecare nou 
doctor a însemnat o nouă cotă de plată pentru ea şi costuri 
ridicate pentru agenţia de asigurări. Este necesar să vezi 
atât de mulţi doctori când mergi pe abordarea chimică, 
fiindcă fiecare dintre ei este un specialist care se focusează 
pe un element reducţionist al cancerului. Dar motivul 
specializării lor are mai mult de-a face cu abordarea 
noastră greşit direcţionată decât cu a furniza cea mai bună 
cale de a trata pacienţii. Ar fi necesar numai un singur 
medic pentru a recomanda o alimentaţie vegetariană şi 
pentru a monitoriza rezultatele - dacă această variantă ar 
fi folosită. 

Pe lângă asta, ceilalţi doctori la care Karen a fost trimisă 
erau extrem de susceptibili în a susţine punctul de vedere 
al primului medic. Ei trăiesc în cadrul aceleiaşi paradigme, 
din cauza educaţiei standardizate primite, care nu include 
nutriția holistică, şi este posibil ca ei să fi frecventat şi 
acelaşi cerc social. Puteţi să pariaţi că oncologii lui Karen 
nu joacă golf cu nutriţioniştii care recomandă alimentaţia 
vegetariană! 

Ştiu că mulţi oameni cred că tipul de comportament pe 
care l-am descris aici este tipic pentru întreaga profesie 
medicală, dar eu m-aş opune. Am întâlnit mulţi doctori 
străluciți care sunt devotați în mod sincer pacienţilor lor. 
Nu doctorii sunt cei responsabili pentru acest mediu de 
constrângere şi ostilitate la sugestiile alternative; sistemul 
în care sunt pregătiţi şi în care ei practică este responsabil. 
Structura industriei medicale face foarte dificilă 


posibilitatea ca medici binevoitori şi decenţi să acţioneze 
contrar atitudinii egoiste, defensive şi căutătoare de profit 
a acestei industrii. Cei care rezistă sistemului au de 
înfruntat o presiune ideologică dublată de puterea vicleană 
a banilor. În unele cazuri, chiar şi licenţa lor de practică 
poate fi atacată. 


INDUSTRIA FARMACEUTICĂ 


Societatea noastră îmbrăţişează noţiunea sentimentală 
promovată de Big Pharma”, cum că industria farmaceutică 
este un grup de oameni de ştiinţă altruişti, motivaţi numai 
de munca intelectuală şi de dorinţa de a ajuta omenirea, 
trudind pentru a descoperi remediul pentru cancer, diabet 
sau boli cardiovasculare. Această percepţie există în mare 
parte fiindcă Big Pharma este atât de versată în a pretinde 
că este bună, în timp ce manipulează de fapt emoţiile 
publicului. Există destule persoane sincere în Big Pharma, 
dar  imperativele economice ale sistemului acoperă 
eforturile lor de a face bine. 

Big Pharma este o industrie, iar membrii săi constituenți 
sunt afacerile. Majoritatea dintre ele sunt tranzacţionate 
public, iar companiile mai noi de terapie genetică sunt 
finanţate privat de investitori care caută profituri masive 
cât mai rapid posibil. Singura lor responsabilitate fiduciară 
către acţionari este aceea de a obţine profit. 

Ok, şi ce dacă. Orice companie încearcă să obţină profit, 
nu? Dacă Big Pharma câştigă bani din vânzarea 
medicamentelor care ajută oamenii să trăiască mai mult şi 
cu mai puţină durere, de ce nu ar face-o? Ar trebui să 
celebrăm profitabilitatea lor, deoarece aceşti bani se 
reîntorc în sistem pentru a finanța cercetarea şi 
dezvoltarea (R&D) care creează noi medicamente şi le 
rafinează sau îmbunătăţesc pe cele mai vechi. Aceasta este 
baza afacerilor, destul de simplă pentru a fi înţeleasă şi de 
un profesor de biochimie nutriţională. Din nefericire, Big 
Pharma este scutită de această bază, din cauza 


17 Supranume dat industriei farmaceutice; s-ar putea traduce prin 
„marele sector farmaceutic”, (n. tr.) 


modalităţilor ingenioase şi prefăcute prin care convinge 
clienţii (pe noi) să plătească în mod generos (şi inconştient) 
cea mai mare parte din facturile lor de cercetare cu mult 
înainte ca noi să plătim pentru propriile prescripţii. 

Plătiţi taxe? Dacă da, contribuiţi la bugetul agenţiei prin- 
cipale de sănătate a Guvernului, NIH (National Institute of 
Health), ale căror priorităţi de cercetare sunt puternic 
înclinate în beneficiul Big Pharma. Aţi făcut vreodată o 
donaţie pentru o agenţie privată de cercetare, de tipul 
Asociaţiei Americane pentru Inimă (American Heart 
Association), Societăţii Americane a Cancerului (American 
Cancer Society - ACS) sau Asociaţiei Americane pentru 
Diabet (American Diabetes Association)? Dacă da, aţi 
finanţat în mod direct o cercetare care duce în mod 
frecvent la producerea de medicamente fără efect şi 
deseori dăunătoare, care sunt vândute oamenilor pentru 
profituri enorme. lar acele profituri nu merg la noi, adevă- 
raţii investitori, ci la companiile farmaceutice care 
patentează, produc şi comercializează aceste produse. 
Plătim de două ori pentru lucruri care nu funcţionează (în 
scenariul pozitiv) sau ne omoară (în scenariul negativ). 

Big Pharma nu este satisfăcută cu acest aranjament 
confortabil. Într-un efort nesfârşit de a-şi mări profiturile, ei 
caută protecţia guvernamentală împotriva pieţei libere 
chiar şi când o exploatează. Să mai discutăm despre a avea 
toate avantajele! Uitaţi cum merg lucrurile (cu o plecăciune 
pentru profesorul Donald Light de la University of Medicine 
and Dentistry din New Jersey şi pentru profesorul Rebecca 
Warburton de la University of Victoria, Canada, ale căror 
lucrări recente au pus în lumină fapte puţin cunoscute şi 
condamnabile în legătură cu afirmaţiile Big Pharma despre 
cheltuielile lor). 

Într-o analiză online a diverselor concluzii pe care le-au 
publicat, Light şi Warburton au rezumat următoarele: Big 
Pharma îşi justifică cheltuielile şi profiturile gigantice prin 
costurile foarte mari de cercetare-dezvoltare pentru a 
aduce un nou medicament pe piaţă. Cea mai comună cifră 
citată este un stupefiant 1,32 miliarde de dolari per 
medicament. Această sumă este imensă în condiţiile în 


care, conform grupurilor independente de revizuire, 85% 
din noile medicamente sunt inutile sau cu nimic superioare 
celor deja existente. Dar această cifră de 1,32 miliarde de 
dolari se dovedeşte a fi mult exagerată de către companiile 
de medicamente. Light şi Warburton afirmă că acest lucru 
se întâmplă „pentru a justifica preţuri mai mari pe piaţă, 
pentru a primi mai multă protecţie guvernamentală 
împotriva competiţiei de pe piaţa liberă şi pentru a obţine 
scutiri mai mari de la taxe”. Un estimator umflat artificial îi 
ajută să îşi proclame sărăcia şi să păcălească Guvernul în a 
adopta o legislaţie anticompetitivă şi în a-i scuti de povara 
taxelor. În fond, o industrie farmaceutică strâmtorată din 
punct de vedere financiar ar fi un dezastru naţional şi o 
tragedie - să ne imaginăm că descoperirile în domeniul 
cancerului, care sunt promise a fi „aproape'”, nu s-ar 
materializa fiindcă o companie de medicamente a trebuit 
să îşi reducă cheltuielile de cercetare-dezvoltare. 

După ce şi-au evaluat cu atenţie şi au publicat în mod 
profesional descoperirile, Light şi Warburton spun că 
„nimeni nu ar trebui să aibă încredere în niciun estimator” 
al costurilor de dezvoltare a medicamentelor la Big 
Pharma. Ei au aflat că aceste costuri sunt mult mai mici 
pentru medicamentele tipice, având în medie un cost de 
numai 98 de milioane $ pentru dezvoltare (intervalul fiind 
între 21 de milioane $ şi 333 de milioane $), plus o cifră 
incertă pentru cercetare. Costurile pentru cercetare sunt 
aproape imposibil de estimat, deoarece este imposibil de 
ştiut care cercetare ştiinţifică ar trebui luată în considerare 
ca fiind cea care a condus la care medicament. lar 
majoritatea cercetării de bază este realizată cu costuri 
guvernamentale cu „84% din fondurile de cercetare ale 
lumii venind din surse publice sau ale fundațiilor”, conform 
rapoartelor National Academy of Sciences şi altor rapoarte 
oficiale. 

Când sunt luate în considerare surse de estimare a 
costurilor independente şi de încredere, se dovedeşte că 
Big Pharma înşeală sistemul - în manieră puternică. In 
primul rând, ei au scos cifra de 1,32 miliarde $ prin 
utilizarea a numai 22% din costurile celor mai scumpe 


medicamente (noi entităţi chimice care sunt dezvoltate 
intern), dar au susţinut că suma era media totalităţii 
medicamentelor. In al doilea rând, costurile pe care ei le 
afirmă pentru studiile clinice randomizate par excesive, cu 
de două ori mai mulţi subiecţi per studiu decât mediile ra- 
portate de FDA, şi cu sume de şase ori mai mari 
reprezentând costul per subiect decât cele oferite de NIH; 
global, costurile studiilor Big Pharma sunt de mai mult de 
12 ori mai mari decât mediile raportate independent. În al 
treilea rând, duratele raportate ale studiilor lor şi ale 
timpului în care FDA ar revizui aplicaţiile pentru 
medicamente noi spre aprobare sunt semnificativ mai lungi 
decât cele raportate de FDA. 

Şi povestea se înrăutăţeşte! Big Pharma umflă şi ratele 
de dobândă pe care le foloseşte pentru a determina costul 
capitalului, şi ignoră economiile de taxe substanţiale legate 
de  cercetare-dezvoltare şi de paradisurile lor fiscale 
străine. Acele taxe pierdute, conform lui Light şi Warburton, 
„ar putea acoperi aproape toate costurile farmaceutice de 
cercetare-dezvoltare”. 

Una peste alta, costul total pe care industria îl plăteşte 
pentru dezvoltarea unui nou medicament (inclusiv suma pe 
care o primeşte din granturi guvernamentale) se apropie 
de doar 70 de milioane $ - nu de 1,32 miliarde $, cifra 
susţinută de Big Pharma. lar adăugarea a 0,02 miliarde $ 
suplimentare celor 1,30 miliarde $ este stupidă. Ne arată 
că Big Pharma foloseşte trucul de marketing al exactităţii 
false pentru a face publicul să creadă că au realizat un 
estimator matematic exact. 

Big Pharma spune astfel de minciuni mari! de decenii. 
Când preşedintele Lyndon Johnson a vorbit unui grup de 
conducători ai Big Pharma în anul 1969, le-a comunicat 
răspicat că ei ştiau bine că NIH le facea cercetările şi că, 
mai mult, publicul le plătea cheltuielile. 

Ei reinvestesc aceste profituri strategic, trăgând de timp 
pentru a continua să emită marile minciuni. SUA este una 
dintre cele numai două ţări de pe Terra (cealaltă este Noua 


18 Joc de cuvinte: minciuni mari = Big Lies (în limba engleză), 
asemănător cu Big Pharma. (n. tr.) 


Zeelandă) unde companiilor de medicamente li se permite 
să îşi facă publicitate direct către consumatori, în loc de 
doar către medici. Sub influenţa reclamelor, din ce în ce 
mai mulţi dintre noi „cerem doctorului nostru Viagra” şi 
alte medicamente. 

Big Pharma nu a uitat să îi „educe” şi pe doctorii noştri. 
Conform unui raport din anul 2008, compania cheltuieşte în 
medie 61.000 $ anual pentru fiecare medic din ţară, pentru 
a-şi promova produsele (în cifrele anului 2004). Adiţional, 
organizează un număr masiv de întâlniri promoţionale 
pentru doctori, ospătându-i şi oferindu-le vacanțe, 
computere şi alte cadouri minunate. In 2004, ultimul an 
pentru care am putut găsi date, au fost 371.000 de 
asemenea întâlniri în SUA, mai mult de 1.000 în fiecare zi a 
anului. Acest lucru înseamnă o medie de 20 de astfel de 
festivități zilnic în fiecare stat. 

Pe scurt, Big Pharma primeşte subvenţii mari de la con- 
tribuabili pentru a-şi finanța cercetarea, şi plăteşte mult 
mai puţin ca taxe decât ar datora. De asemenea, ei caută 
încontinuu - prin costuri umflate de cercetare-dezvoltare - 
scutiri de taxe de la contribuabilii neavizaţi, şi le este 
permis să-şi facă publicitate direct la consumatori, fără 
vreun control efectiv asupra a ceea ce spun. Fără nicio 
surpriză, această atitudine laxă conduce la o estimaţie 
recentă că „din cele 192 de reclame pentru 82 de produse 
unice [care au fost studiate], numai 15 au aderat la cele 20 
de recomandări pentru publicitatea de medicamente ale 
FDA. Adiţional, 57,8%... nu au cuantificat riscurile serioase, 
iar 48,2% nu au avut referinţe verificabile”. Nu numai atât, 
ci Big Pharma cheltuieşte mult mai mult pe aceste reclame 
decât cu costurile de cercetare-dezvoltare. Un raport din 
anul 2008 arată că ei au cheltuit în anul precedent dublu 
pe publicitate decât cu cheltuielile de cercetare-dezvoltare. 
Să mai vorbim despre priorităţi orientate greşit! Programul 
„altruist” al Big Pharma este simplu: vinde, vinde, vinde, 
vinde, iar în timpul liber, lobby la Guvern pentru scutiri de 
taxe şi mai multe subvenţii. 

Veniturile anuale ale Big Pharma, 289 miliarde de dolari 
în anul 2010, depăşesc bugetele naţionale totale ale minim 


80% din ţările de pe glob. Poate acest aspect ar fi 
acceptabil dacă rezultatul sau scopul ar fi o sănătate mai 
bună. Dar după cum am văzut, nu este cazul. 

Pe cât de rău sună povestea până în acest punct, ea nu 
este deloc pe sfârşite. O problemă semnificativă pentru 
modelul farmaceutic de afaceri este că oamenii sănătoşi 
tind să nu ia medicamente. Vitamine, minerale sau 
extracte din plante, da. Medicamente farmaceutice, nu. 
Astfel că următorul pas al Big Pharma este dezvoltarea de 
medicamente preventive care pot fi date precum 
bomboanele oricui este supus riscului de boli 
cardiovasculare, accidente vasculare cerebrale, cancer şi 
diabet - ceea ce înseamnă aproape toată lumea, în ţara 
noastră ignorantă din punct de vedere nutriţional. 

O astfel de încercare deranjantă de „prevenţie” este 
propunerea dezvoltării unei „poli-pilule” pentru a reduce 
riscul de boli cardiovasculare (cardiovascular disease - 
CVD). Această pastilă ar putea include câteva 
medicamente aparent având un oarecare efect, precum „3 
medicamente de scădere a tensiunii arteriale din clase 
diferite, la jumătate din doză, aspirină, un medicament 
pentru scăderea colesterolului şi acid folic”. Scopul afirmat 
al acestei pastile ar fi necesitatea „de reducere a poverii 
bolilor cardiovasculare prin strategii care sunt aplicate 
întregii populaţii sau unor segmente largi din cadrul ei”. Ce 
muncă zadarnică pentru companiile farmaceutice! 

Pilula ar aduce beneficii în mod ipotetic şi astfel ar fi 
recomandată „tuturor indivizilor cu CVD stabilit şi celor în 
vârstă de peste 55 de ani, fără CVD” - un număr 
impresionant de oameni. Această estimare este bazată pe 
o speculație considerabilă şi se pare că a fost obţinută prin 
cumularea efectelor unor multiple intervenţii individuale de 
pe parcursul mai multor perioade de timp. De fapt, efectele 
combinate ale unui grup de doi sau mai mulţi agenţi nu 
sunt aproape niciodată cumulative. lar efectele secundare 
ale terapiei cu medicamente combinate sunt imposibil de 
ştiut dinainte. Elementul care face chestiunea şi mai 
problematică: faptul că se dă crezare acestei idei de către 
agenţii de sănătate naţionale şi internaţionale. 


În apărarea poli-pilulei propuse, lobby-ul farmaceutic 
afirmă că „prevenţia primară ar trebui să includă mai multe 
strategii: politici de sănătate şi schimbări de mediu, 
schimbări de comportament individual şi folosirea de 
medicamente dovedite şi sigure.” Ei susţin mai departe că 
intervenţiile în stilul de viaţă necesită modificarea 
comportamentului - adevărat - dar continuă spunând că 
astfel de schimbări sunt prea costisitoare şi „au numai un 
impact modest şi nesustenabil, şi au eşuat în reducerea 
evenimentelor CVD când au fost testate în studii pe termen 
lung”. Cu alte cuvinte, pentru a repeta o metaforă din 
capitolul 2, dacă o populaţie întreagă de indivizi suferă de 
dureri de cap cauzate de lovirea deliberată în cap cu un 
ciocan în mod constant, este prea costisitor şi nu îndeajuns 
de eficace să îi înveţi să se oprească din a mai face asta. În 
loc de asta, ar trebui să implementăm politici de sănătate 
şi schimbări de mediu, precum nişte anunţuri publice de a 
reaminti tuturor să poarte o cască, şi de a recomanda 
tuturor să ia calmante după fiecare masă. 

Raportul la care ei se referă şi care se presupune că ar 
condamna schimbările de stil de viaţă ca având un impact 
scăzut şi nesustenabil a fost o analiză de 39 de studii care 
au reprezentat numai o colecţie de intervenţii acţionând 
independent. Studiile revizuite în acest raport au intervenit 
mai întâi cu medicamente (pentru hipertensiune, nivel 
ridicat de colesterol şi glucoză), iar apoi cu aspecte 
nesemnificative şi acţionând independent (dar nu în mod 
necesar cumulativ) de a reduce greutatea, consumul de 
grăsimi, de a face mai multe exerciţii şi de a opri fumatul. 
Cu alte cuvinte, dându-le medicamente oamenilor şi 
încurajându-i să mai slăbească, să mai reducă grăsimile şi 
să se plimbe în jurul blocului o dată pe zi nu i-a făcut 
sănătoşi în mod miraculos. Asta numesc ei „schimbări de 
stil de viaţă”? Este cineva surprins că această abordare nu 
a dat rezultate? 

Big Pharma a utilizat această colecţie de studii 
defectuoase, spunând că „schimbările de stil de viaţă” nu 
îmbunătăţesc starea de sănătate. Dar combinaţia dintre 
intervenţii cu medicamente (care eşuează în a arăta 


beneficii adecvate pe termen lung), afirmaţii vagi despre 
reducerea greutăţii (prin orice metode, indiferent dacă sunt 
sănătoase sau nu?) şi scăderea consumului de grăsimi (un 
alt rezultat reducţionist care poate fi obţinut nu prin 
îmbunătăţirea adevărată a alimentaţiei, ci prin consumul 
de produse rafinate sărace în grăsimi), nu poate în niciun 
caz fi considerată o „schimbare a stilului de viaţă”. 
Schimbările în stilul de viaţă sunt holistice, sistemice, 
persistente şi cuprinzătoare. Un studiu credibil al unor 
schimbări reale în stilul de viaţă pentru a îmbunătăţi starea 
de sănătate ar ghida participanţii câtre o alimentaţie 
vegetariană cu produse nerafinate, la nivel minim. Cu toate 
acestea, majoritatea cercetătorilor din această zonă nu 
numai că nu vor să recunoască puterea nutriţiei ca mijloc 
de a oferi şi readuce sănătatea, dar şi refuză să devină 
măcar curioşi în legătură cu această capacitate. 


INDUSTRIA SUPLIMENTELOR 
ŞI NUTRACEUTICELOR 


Suplimentele alimentare (care includ nu doar suplimente 
cu un singur nutrient, ci şi o varietate de extracte din 
alimente sau plante) sunt o afacere imensă - la un calcul 
recent, a ajuns la un total de 60 de miliarde de dolari în 
SUA - una care are mult de pierdut în cazul unei paradigme 
holistice. În fond suplimentele, ca şi medicamentele, sunt 
produsele unei ştiinţe  reducţioniste, unde nutrienţii 
individuali sunt văzuţi ca actori independenţi, fiecare 
făcând „un lucru” în mod izolat faţă de orice altceva în corp 
şi în mediu. După cum am văzut în partea |, eficacitatea 
limitată a suplimentelor reflectă ştiinţa limitată care le-a 
creat: nutrienţii în afara contextului lor natural alimentar au 
doar puţine efecte pozitive şi uneori au efecte negative 
considerabile. 

Totuşi, acest lucru nu a oprit industria de suplimente - şi 
de ce ar fi facut-o, când sunt atât de multe studii din care 
să alegi şi atât de mulţi bani de făcut prin selectarea celor 
care, oricât de părtinitoare ar fi, susţin folosirea 
suplimentelor? 


În ziua de azi, industria de suplimente consideră acest 
proces drept „ştiinţă”. Noi cercetări ştiinţifice asupra 
nutrienţilor individuali generalizează într-un mod superficial 
abilitatea lor de a promova sănătatea umană. Companiile 
pun aceşti „nutrienţi” nou descoperiţi în pilule, organizează 
campanii de relaţii publice şi scriu planuri de marketing 
pentru a încuraja un public confuz în a le cumpăra. Dar nu 
a fost mereu astfel. Industria suplimentelor a răsărit din 
origini modeste până la monstrul de multimiliarde de dolari 
care este astăzi prin exploatarea politicilor guvernamentale 
relativ recente referitoare la dereglementarea vânzării 
anumitor pastile pentru sănătate. 

Industria suplimentelor de nutrienți a început în anii '30, 
şi pentru câteva decenii a avut o creştere modestă. În anii 
'70 şi începuturile anilor '80 a primit un impuls puternic, 
datorită a două evenimente. Primul, în 1976, senatorul 
William Proxmire şi colegii săi au reuşit să modifice 
regulamentul pentru a permite companiilor de alimente să 
vândă vitamine şi minerale fără reţetă din partea unui 
medic. Anterior acestui moment, era necesară o reţetă 
pentru orice preparat care conţinea mai mult de 150% din 
doza zilnică recomandată. Al doilea, în 1982, NAS a 
publicat acel raport foarte promovat asupra alimentaţiei, 
cancerului şi nutriţiei, despre care am discutat deja, pe 
care industria l-a răstălmăcit pentru a-şi justifica produsele. 
Acel raport - ai cărui autori au fost 13 oameni de ştiinţă 
(printre care şi eu) şi care a durat 2 ani pentru a fi realizat - 
menţiona nutrienţii individuali ca existând în alimentele 
integrale de tipul cruciferelor!*. Deşi am menţionat anumite 
vitamine şi minerale, nu am avut intenţia de a încuraja 
industria de suplimente, şi am clarificat acest aspect în 
cuprinsul raportului. Ignorând concluziile noastre, industria 
a afirmat cu îndrăzneală că am spus contrariul, ca şi cum ar 
fi ştiut ce am zis mai bine decât noi! 

Această industrie tânără era acum pe val. 
Amendamentul Proxmire a deschis piaţa, în timp ce 
raportul NAS a oferit, în opinia fabricanţilor de suplimente, 


1? Cruciferele sunt varza, conopida, broccoli, varza de Bruxelles şi 
restul legumelor din această familie, (n. tr.) 


dovezile ştiinţifice pentru a justifica produsele lor. Ce 
combinaţie! Dar mai rămăsese un obstacol: industria nu 
putea încă să facă afirmaţii specifice de sănătate care să se 
ridice la standardele FDA, pentru a ajuta la vinderea 
suplimentelor. Criticii aveau dreptate în a fi îngrijoraţi de 
spusele exagerate, deoarece dovezi ale unui astfel de 
comportament  ieşiseră deja la suprafaţă cu ocazia 
interpretării greşite grosolan a raportului NAS. De fapt, NAS 
a făcut apel la Federal Trade Commision (FTC) pentru 
investigarea faptului şi m-a solicitat să îi reprezint în 
procedurile următoare de judecată, care au continuat 
pentru aproximativ 3 ani. Sarcina mea era aceea de a 
examina probele pe care industria le oferise pentru a-şi 
susţine afirmaţiile. Am depus mărturie cum că cele mai 
multe dovezi ale acesteia erau fictive, iar curtea FTC a fost 
de acord. 

Nici NAS, nici FTC nu au găsit vreo evidenţă pentru a 
susţine aceste afirmaţii emergente despre sănătate. Dar 
industria tot a găsit modalităţi de a deschide uşile pentru 
afaceri, câştigând gradual din ce în ce mai multă libertate 
pentru a face comunicări de sănătate îmbunătăţită. In 
ciuda a ceea ce, după părerea mea, erau (şi sunt) restricţii 
minore asupra afirmațiilor pe care puteau să le facă, ei au 
găsit posibilităţi - subtile, dar puternice - de a promova 
beneficiile suplimentelor de nutrienți pentru sănătate şi de 
a-şi creşte industria. Nu sunt atât de familiarizat cu cursul 
de decizii legale care au pavat drumul acestei creşteri din 
anii următori, fiindcă am fost mai mult ocupat cu 
cercetarea mea decât cu situaţiile comice politice. Dar ştiu 
că această industrie a continuat să crească - la fel ca şi 
onorariile avocaţilor care au asigurat un mediu prietenesc 
pentru industria de suplimente! Veniturile au devenit din ce 
în ce mai ridicate pe măsură ce mai multe persoane au 
cedat în faţa publicităţii masive şi credinţei că sănătatea 
poate veni din tuburi cu tablete de vitamine şi minerale. 

Industria, acum bine înrădăcinată, a mai primit un 
impuls suplimentar în anul 1994, odată cu aprobarea 
Dietary Supplement Health and Education Act, care a 
modificat Federal Food, Drug and Cosmetic Act. Acest 


amendament a fost creat pentru a standardiza cerinţe 
specifice de etichetare a suplimentelor, printre alte treburi 
de rutină, care au dat suplimentelor imaginea unei 
credibilităţi ştiinţifice. Majoritatea suplimentelor şi a ingre- 
dientelor alimentare puteau fi acum acum clasificate drept 
hrană, o schimbare bine primită de către industrie. In acest 
punct, industria suplimentelor devenise o parte din peisajul 
american, la fel ca maşinile, bisericile şi plăcinta cu mere. 
Răsărise pentru a deveni un produs al clasei de elită, 
precum lactatele. 

Conform unui raport din anul 2008, varietatea produse- 
lor de suplimente alimentare a crescut enorm de-a lungul 
ultimilor 30 de ani, de la vitaminele alfabetului (A, 
complexul de B, C, D, E) şi minerale, la prebiotice, 
probiotice, omega-3 şi diverse concentrate de alimente 
complete. Dar aproape toate afirmaţiile despre sănătate 
ale acestor produse se bazează pe acelaşi tip de 
descoperiri reducţioniste pe care le-am pus în lumină în 
partea a l-a. 

Am mai menţionat aceste statistici, dar merită să le mai 
prezint încă o dată. 68% dintre adulţii americani iau 
suplimente, iar 52% se consideră consumatori „fideli”. In 
cifrele anului 2007, piaţa suplimentelor din SUA era la un 
nivel de 25-30 de miliarde de dolari anual, cu 7,4 miliarde 
cheltuite numai pe vitamine. Estimări mai recente au plasat 
această piaţă la 60 de miliarde de dolari. La nivel mondial, 
vânzările totale de suplimente au ajuns la 187 de miliarde 
de dolari, în anul 2007. Cu toată creşterea imensă a acestei 
pieţe de produse de „sănătate”, singurul element care 
devine mai sănătos este contul industriei de suplimente. 


AFACERILE UZUALE 


Multe alte cărţi detaliază modurile prin care banii indus- 
triilor au corupt politicile guvernamentale şi instituţionale, 
şi nu doar când vine vorba de sănătatea noastră. Aş putea 
scrie o carte întreagă numai pe baza exemplelor la care am 
asistat personal, şi am împărtăşit unele dintre ele în cartea 
Studiul China. Similar, cele 3 industrii analizate aici - cea 


medicală, cea farmaceutică şi cea de suplimente - nu sunt 
singurele implicate în sistemul nostru de sănătate. 
Industriile de alimente, în primul rând cele de origine 
animală şi cele puternic procesate (pe care le-am analizat 
împreună cu fiul meu Tom în cartea Studiul China), sunt de 
asemenea agenţi majori în cadrul denaturării sistemului 
nostru de sănătate, aşa cum vom vedea mai departe în 
partea a lll-a. Dar aceste 3 industrii beneficiază cel mai 
direct de pe urma paradigmei reducţioniste, şi au făcut cel 
mai mult pentru a o promova şi menţine. 

Ceea ce aş dori să reţineţi din exemplele incluse aici 
este cât de mulţi bani se pot face prin suprimarea 
alimentaţiei holistice în favoarea soluţiilor reducţioniste, şi 
cât de departe vor merge industriile în urmărirea unei părţi 
cât mai mari de profit. In sistemul curent de sănătate, 
aceste exemple nu sunt excepţii; sunt afacerile uzuale. 
Ceea ce pare a fi contribuţia industriilor la bunăstarea 
noastră este deseori numai un joc pentru profit, travestit în 
iniţiative pentru sănătate. lar acum ne vom întoarce atenţia 
către multiplele moduri şi locuri unde industria încurajează 
doar aceste produse, servicii şi credinţe care generează 
constant profituri - începând cu influenţa industriei asupra 
ştiinţei însăşi. 


15 
CERCETAREA ŞI PROFITUL 


Este mult mai uşor să fii critic decât să fii corect. 
BENJAMIN DISRAELI 


În acest moment, poate vă întrebaţi: de ce acceptă şi 
susţine comunitatea ştiinţifică aceste planuri degradante 
pentru sănătate? Din ce motiv produc oamenii de ştiinţă 
din domeniile legate de sănătate o muncă ce susţine 
aceleaşi strategii care ne-au adus într-o astfel de situaţie 
mizerabilă? Răspunsul este următorul: scopul adevărului, 
spre care ştiinţa academică a aspirat mereu a fost înlocuit, 
în acest sistem de sănătate denaturat, de alte țeluri: bani, 
statut, influenţă şi securitate personală, printre altele. Baza 
unui sistem sănătos de informare este chiar calitatea 
informaţiei, dar obiectivul profitului a deplasat procesul 
prin care este condusă cercetarea ştiinţifică producătoare a 
acestei informaţii. 

Să ne amintim drumul pe care informaţia se mişcă într- 
un sistem de sănătate, într-o societate ideală. Principalele 
„materii prime” care intră în ciclu sunt întrebările 
semnificative, demne de a fi cercetate. Oamenii de ştiinţă 
se adresează în mod colectiv acestor întrebări prin 
intermediul unei diversităţi de designuri constructive de 
studiu, de la cele mai reducţioniste până la cele holistice, şi 
tot ceea ce se află între ele. Această varietate serveşte mai 
multe obiective. În cazul celui dintâi, când toate sunt mai 
mult sau mai puţin de acord, putem fi încrezători în rezul- 
tate. Al doilea, studiile reducţioniste furnizează noi 
întrebări, parametri şi constrângeri pentru studiile holistice, 
şi reciproc. Al treilea, rezultatele divergente obţinute din 
tipurile diferite de studii ne indică zonele unde ar trebui să 
ne reformulăm presupunerile şi să urmărim progresele de 
paradigmă, pentru a ajunge mai aproape de adevăr. La fel 
ca în orice alt ecosistem, diversitatea contribuie la 
complexitatea, rezistența şi sănătatea producţiei de 
informaţie ştiinţifică. 


În sistemul nostru dirijat de țelul profitului, valoarea adă- 
ugată de această diversitate a cercetării este sacrificată. In 
loc să rezulte din perspective multiple, greutatea dovezilor 
este construită numai din datele considerate credibile de 
paradigma curentă, date care reprezintă produsul unei 
forme de design reducţionist de studiu. Acest interval 
îngust de metodologie de studiu şi date de cercetare este 
folosit pentru a crea şi mai multe „soluţii” generatoare de 
bani, care la rândul lor vor da naştere mai multor probleme 
care necesită cercetare şi tratament. 

Intrebarea pe care trebuie să ne-o punem este „De ce?” 
Răspunsul, după cum veţi vedea, este că cercetătorii sunt 
recompensaţi dacă contribuie la informaţiile scoase din 
context care susţin scopurile industriilor, contribuind în 
acelaşi timp la sănătatea precară a oamenilor, şi sunt 
penalizaţi dacă nu o fac. 


SĂRĂCIREA ŞTIINŢEI 


În scenariul cel mai bun şi util, ştiinţa combină artele ob- 
servaţiei holistice, observaţiei reducţioniste şi 
experimentării, în căutarea bunăstării. Dar astăzi, ignorăm 
aproape complet arta observării sistemelor complete, 
integrale, în favoarea cuantificării precise şi manipulării 
detaliilor. Judecăm în mod eronat calitatea investigaţiei 
ştiinţifice din disciplinele de sănătate pe baza preciziei ei şi 
focusării ei pe amănunte minore - cu alte cuvinte, pe baza 
a cât este de reducţionistă. Oamenii de ştiinţă „adevăraţi” 
investighează părţi, nu integralităţi. Dar acest lucru 
diminuează obiectivele ştiinţei reale. Ceea ce fac cei mai 
mulţi dintre cercetători în ziua de astăzi ar trebui 
considerată tehnologie, nu ştiinţă. 

Distincția contează foarte mult. Tehnologia se referă la 
mijloace, modalităţi de a îndeplini anumite sarcini. Este ul- 
timul pas al ştiinţei aplicate, unde rezultatele unor 
interogări libere şi imaginative avizează crearea de noi 
produse şi servicii. Când partea de „interogări libere şi 
imaginative” este eliminată de pe harta drumului ştiinţific, 
aşa cum se întâmplă în atât de multe cercetări medicale, 


nu mai avem parte de ştiinţă adevărată. Ştiinţa este 
definită prin metoda ştiinţifică; este o căutare 
nepărtinitoare a adevărului şi o recunoaştere a greşelii, 
dacă este cazul. Tehnologia este definită prin potenţialul 
pieţei; doar acele întrebări care îşi pot găsi răspunsul în 
semnul dolarului sunt considerate demne de a fi 
investigate. 

Tehnobiologia modernă se aşteaptă să privească adânc 
în metabolismul celular şi ADN, dar nu poate exprima 
interes profesional într-un domeniu de tipul bunăstării. Un 
astfel de obiectiv amplu nu este considerat „ştiinţific”. Din 
cauza faptului că limităm domeniul admis al interogărilor 
ştiinţifice la o serie de detalii reducţioniste am pierdut din 
vedere semnificația adevărată a progresului uman. 
Echivalăm progresul cu dezvoltarea de noi tehnologii, noi 
produse şi servicii, în detrimentul sănătăţii şi fericirii 
umane. 

Acesta nu este un fenomen nou. Subjugarea ştiinţei de 
către profiturile industriale se desfăşoară de cel puţin un 
secol, de când capitalismul a divizat protecţia proprietăţii 
intelectuale, care a putut să-i recompenseze complet pe 
aceia ale căror descoperiri şi invenţii ar putea fi convertite 
în produse, vânzări şi capital. Odată ce patentarea, mărcile 
şi instrumentele de Copyright, printre altele, au furnizat 
această protecţie, motorul capitalismului industrial a putut 
marşa  nederanjat prin societate, utilizând progresele 
tehnologice în producerea profiturilor, care ulterior au fost 
aduse din nou în sistem pentru a finanța mai multe 
cercetări. Sistemul se autoreplică şi se autoperpetuează; 
succesul iniţial al pieţei a oferit capital de finanţare pentru 
succesul următor al pieţei. 

Informaţiile şi faptele generate de ştiinţă şi utilizate 
pentru a crea capital sunt combustibilul care menţine 
motorul pieţei libere în funcţiune. Cu cât ele sunt mai utile 
- cu cât combustibilul este mai bun - cu atât mai multe 
şanse sunt ca studiul să fie finanţat. Dacă nu va implica un 
cod de bare pe el, probabil că nu va fi finanţat. 

După cum am văzut, o abordare tehnică a nutriţiei - 
genul care produce bani pentru industrii - include 


medicamente, suplimente şi produse fortificate. Toate 
acestea sunt extrem de profitabile şi sunt protejate de legi 
de proprietate intelectuală. Există foarte multă finanţare 
pentru acest tip de ştiinţă, deci partea majoritară din ea 
este realizată. Prin contrast, cercetarea îndreptată către 
efectele nutriţionale ale alimentelor integrale nu prea are 
un potenţial de piaţă. Nu poţi patenta recomandările de a 
mânca multe cereale integrale, fructe, legume, nuci şi 
seminţe. Astfel că nu există imbold pentru industrie de a 
investi în cercetările din acest domeniu, şi nu există imbold 
pentru cercetători de a studia şi valida aceste aspecte. 

Sănătatea, bunăstarea şi fericirea nu pot fi şi nu vor fi 
avansate complet de câtre un model de piaţă corupt, 
manipulat de către participanţii săi cei mai puternici. In 
locul nutriţiei holistice, motorul pieţei libere ne oferă 
fragmente vandabile: suplimente şi nutraceutice. Când ne 
îmbolnăvim de pe urma alimentaţiei nesănătoase, motorul 
pieţei ne forţează la soluţii reducţioniste: medicamente şi 
intervenţii chirurgicale scumpe. Şi prin acest proces, 
comunitatea de cercetare marşează în ritmul dat de 
industrie, pozând în căutători nobili ai adevărului în timp ce 
de fapt alege noi modalităţi de a face bani în detrimentul 
sănătăţii noastre. 


URMĂRIND BANII 


V-aţi întrebat vreodată cine plăteşte pentru cercetarea 
medicală, care investighează principiile biologice de bază şi 
pune fundamentul pentru aplicaţiile viitoare? Profesorii 
universitari - cel puţin cei care sunt titulari - au un salariu 
garantat de la instituţiile lor, dar acesta nu acoperă 
costurile echipamentului de laborator pentru cercetare sau 
timpul asistenţilor sau postdoctoranzilor care fac munca de 
jos. 

La fel cum politicienii trebuie să petreacă mult din 
timpul lor strângând fonduri pentru realegere, aşa trebuie 
şi majoritatea oamenilor de ştiinţă să dedice multe ore 
aplicării pentru finanţare şi menţinerii ei. Sursele principale 
de finanţare, în afară de universităţi, sunt Guvernul şi 


industria privată. Din moment ce sunt mai mulţii 
cercetători care caută fonduri decât bani disponibili pentru 
a le susţine cercetarea, competiţia pentru dolari este 
aprigă. Companiile private şi agenţiile guvernamentale 
trebuie să ia decizii legate de procentul mic de granturi 
aprobate. 

Ceea ce numim cercetare cuprinde totul, de la 
investigaţii de bază, aproape ezoterice, până la 
experimente foarte aplicate care ar putea fi numite mai 
corect dezvoltare tehnologică (deşi delimitarea între ceea 
ce este de bază şi ceea ce este practic este deseori vagă şi 
contestată puternic chiar şi în cadrul unei singure instituţii). 
Deşi ambele tipuri de cercetare sunt utile, când vine vorba 
de finanţare, sistemul nostru este deplasat în favoarea 
celei din urmă - chiar şi când finanţarea nu vine din 
industrie. 

Majoritatea cercetărilor de sănătate, de bază şi aplicate, 
este finanțată de industria farmaceutică sau de agenţii 
îndatoraţi ei (ca de exemplu, NIH). Fiindcă industria 
farmaceutică se aşteaptă la profituri pentru acea investiţie, 
deciziile ei de finanţare tind în mod logic către ştiinţa 
aplicată; criteriul principal pe care îl foloseşte pentru 
evaluarea cercetării este de obicei dat de câţi bani pot fi 
obţinuţi. Chiar şi finanţarea guvernamentală, prin agenţii 
de tipul NIH sau National Science Foundation (care este 
sursa primară pentru cercetarea de bază), impune criterii 
reducţioniste, direct sau indirect, asupra tuturor cerce- 
tărilor care vizează alimentaţia şi sănătatea. 

Din păcate, de-a lungul ultimelor decenii am observat un 
abuz gradual din partea sectorului corporativ şi priorităţilor 
sale în domeniul cercetării de bază la universităţi şi agenţii 
de cercetare înrudite. Efectele acestui abuz pot fi văzute la 
aproape orice nivel, de la designul studiilor individuale (ce 
este supus studiului şi cum) şi modul în care cercetătorii 
interpretează rezultatele, până la direcţiile în care o iau 
carierele lor. 


CUM FINANŢAREA INFLUENŢEAZĂ 
DESIGNUL STUDIILOR 


Dacă un aplicant pentru o cercetare de bază speră să 
obţină fonduri, el este obligat să garanteze că ipotezele 
propuse sunt „focusate” - un cuvânt de cod pentru 
„reducţioniste”. Pentru a candida cu succes pentru fonduri 
în acest tip de cercetări, aplicanţii trebuie să studieze 
efectele detaliate biologice ale unui singur nutrient mai 
degrabă decât cele ale alimentului complet din care 
provine, sau să caute mecanismul cheie care explică un 
efect, mai degrabă decât să studieze un vector de 
mecanisme posibile. În mediul comunităţii de cercetare, 
cea holistică nu este luată în serios. 

In cercetarea de bază, fiecare nouă descoperire 
reducţionistă conduce de obicei la o întrebare evidentă: 
„Ce urmează?” Răspunsul aproape universal (şi deseori 
legitim) al cercetătorilor este recomandarea de şi mai 
multă cercetare (acest lucru ţine cu siguranţă laboratoarele 
noastre cu finanţare şi în funcţiune!). În consecinţă, aceşti 
cercetători îşi limitează abilitatea de a câştiga o viziune 
mai amplă asupra fenomenelor fundamentale care ar 
trebui să reprezinte mandatul lor în calitate de oameni de 
ştiinţă. „Ce urmează?” este mai mereu o altă întrebare 
reducţionistă care aduce rezultatele studiului precedent 
mai aproape de piaţă. Nu contează dacă noi, oamenii de 
ştiinţă dăm voce sau nu intereselor comerciale în aceste 
discuţii de cercetare; în final, rezultatele cercetării câştigă 
valoare şi relevanţă când banii pot fi obţinuţi, iar acest 
aspect afectează modul cum gândim următorii noştri paşi. 
Oricum sunt create şi executate aceste studii, ele 
reprezintă paşi pe drumul exploatării comerciale. Valoarea 
comercială de piaţă s-a dovedit un magnet puternic către 
care cercetarea de întreprindere este atrasă inexorabil. De 
fapt, odată cu trecerea anilor, am devenit din ce în ce mai 
convins că potenţialul de piaţă este singurul ţel al 
cercetării, chiar şi al celei de bază, de tip biomedical şi non- 
aplicată. 

Nu spun că cercetătorii individuali sunt în mod necesar 
conştienţi de aceste presupuneri; este posibil ca ei să fie 
total orbi în acest aspect. Mulţi dintre ei vor fi ofensaţi de 


aceste remarci şi pot nega că fac în mod personal 
cercetare pentru utilitatea de piaţă şi pentru rentabilitatea 
financiară a lor sau a angajatorului lor. Cu toate acestea, ei 
tot lucrează într-un sistem a cărui principală motivaţie este 
una financiară. Rentabilitatea monetară este combustibilul 
primar care pune sistemul medical în mişcare - şi aproape 
toţi cercetătorii profesionişti din domeniul biomedical sunt 
parte din el şi îndatoraţi lui. Cu cât o investiţie de cercetare 
este percepută ca fiind capabilă de a aduce un câştig, cu 
atât mai susținătoare devine societatea în mod global, de 
la consumatori şi antreprenori la politicieni şi agenţii de 
finanţare. 


CUM FINANŢAREA COMPROMITE 
INTEGRITATEA CERCETARII 


Există anumite dovezi că presiunea pusă de finanţare 
induce fraudă din partea cercetătorilor, pentru a-i păstra 
fericiţi pe finanţatorii lor. Nu mă refer la fapte extraordinare 
de tipul falsificării sau fabricării de date, ci la elemente 
mult mai subtile. Conform titlului „Scientists Behaving 
Badly” („Oamenii de ştiinţă se comportă rău”) din numărul 
din iunie 2005 al Nature, care a raportat un studiu asupra a 
peste 3.000 de cercetători americani care au primit 
finanţare de la NIH, 15% au recunoscut că au „schimbat 
designul, metodologia sau rezultatele unui studiu ca 
răspuns la presiunea sursei de finanţare”. Când separăm 
informaţiile pe etapele carierei, lucrurile devin şi mai 
interesante. În timp ce doar 9,5% din cercetătorii aflaţi în 
partea de început a carierei au raportat astfel de 
comportamente, acel număr a sărit la 20,6% pentru cei 
aflaţi în etapa de mijloc a carierei. Se pare că industria este 
destul de bună în a pregăti oameni de ştiinţă care să se 
conformeze cu motivele lor de piaţă. Această creştere 
indică şi faptul că cu cât perioada de când sunt stabiliţi şi 
implicaţi în sistem este mai lungă, cu atât mai puţin vor 
cercetătorii să deranjeze sistemul. Au investit prea mult 
timp, energie, identitate personală şi status profesional în 
laboratoarele lor pentru a-şi risca fondurile. 


Alte două elemente din acelaşi studiu ne ajută să vedem 
cum aceste practici dubioase conlucrează pentru a afecta 
întregul câmp al cercetării din sănătate. În primul rând, 
15,3% din cercetători au admis „renunţarea la observaţii 
sau date din analiză pe baza unui instinct care le spunea că 
sunt inexacte”. Să mai vorbim despre a vedea numai ce 
vrem să vedem şi să eliminăm restul! Chiar şi dacă un 
eşantion a reuşit să supravieţuiască designului reducţionist 
al studiului, 1/7 din cercetători s-au simţit liberi să îl ignore, 
pe baza unui „instinct” sau, cu alte cuvinte, pe baza 
prejudecăţilor. In al doilea rând, 12,5% din cercetători au 
afirmat că ar omite „utilizarea de date defectuoase sau 
interpretări suspecte ale datelor altora” în avizarea 
propriului program de cercetare şi susţinerea propriilor lor 
concluzii. Altfel spus, ei ar pretinde că cercetarea 
nepotrivită care susţine credinţele lor a fost de fapt 
cercetare bună, şi o citează în propriile articole pentru a 
fundamenta acele credinţe. Suma totală a tuturor acestor 
intrări este un motor medical de cercetare care se joacă 
de-a adevărurile fundamentale, alege date pentru a susţine 
concluzii premeditate şi plătite anticipat şi nu este foarte 
probabil să contrazică agenda de vânzări sau marketing ale 
industriilor care îi sponsorizează cercetarea. 

Aş considera din câteva motive că procentajele din para- 
graful precedent sunt de fapt mici. Unu, acest 
comportament a devenit atât de automat, încât o mare 
parte din el este realizat în mod inconştient. Mulţi 
cercetători chiar nu conştientizează influenţa corupătoare 
pe care presiunile şi aşteptările finanţatorilor lor o au 
asupra integrităţii cercetării lor. Doi, comportamentele 
„rele” sunt în mod obişnuit raportate la o scară mult mai 
mică de către respondenţi, chiar şi când li se asigură 
anonimitatea. Trei, rata de răspuns la studiu a fost sub 
42%. Este probabil ca în cadrul celor 58 de procente care 
au refuzat să răspundă să existe chiar mai multe cazuri 
susceptibile la presiunea finanţării decât în cazurile 
respondenţilor, deoarece cele mai multe studii voluntare 
sunt completate şi returnate de către aceia care au cel mai 
puţin de ascuns şi care sunt cel mai puţin ruşinaţi de 


conduita lor. 

Analiza nu a luat în considerare natura designului sau 
schimbările metodologice ale studiilor modificate, dar vasta 
mea experienţă atât ca membru al comitetelor peer-review 
de evaluare a propunerilor de finanţare, cât şi ca recipient 
al finanţării îmi spune că cercetarea a fost aproape sigur 
mutată în direcţia reducţionismului intensificat - către mai 
multă specificitate, mai multe presupuneri despre 
cauzalitate şi mai puţine  designuri de observație 
„deranjante”. 


CUM FINANŢAREA ARE IMPACT 
ASUPRA TRAIECTORIEI CARIERELOR 


Oamenii de ştiinţă din domeniul nutriţiei sunt recompen- 
saţi pentru crearea şi perpetuarea unui sistem care se 
concentrează pe un singur nutrient scos din context, şi sunt 
pedepsiţi efectiv pentru examinarea alimentelor reale şi 
populațiilor reale din lume. Acest lucru face diferenţa nu 
numai în cazul studiilor individuale, dar şi când vine vorba 
de alegerile în cariera cercetătorilor. Să-l luăm spre 
exemplu pe cercetătorul chinez Rui Hai Liu, pe care vi-l 
amintiţi din capitolul 11. El a realizat o cercetare prin care 
a demonstrat că activitatea antioxidantă a unui măr este 
de 263 de ori mai puternică decât ce ar sugera cantitatea 
de vitamina C conținută în el. Aflând acest aspect, 
profesorul Liu a fost pus în faţa unei alegeri: în ce direcţie 
ar trebui să îşi îndrepte cercetarea? 

Putea alege să demonstreze acelaşi efect care spune că 
„întregul este mai mult decât suma părţilor sale” pentru ca- 
zul unei varietăţi de plante şi substanţe chimice. 
Cercetarea sa, ştim acum din cercetarea altora, putea 
discredita afirmaţiile înşelătoare şi uneori periculoase ale 
industriilor de suplimente şi nutraceutice. Putea să îşi 
dedice cariera explorării ideii prin care hrana cu produse de 
origine vegetală este o opţiune superioară abordării 
reducţioniste a consumării de pilule care conţin numai 
„ingredientele active” prezente în alimente. 

Dar în mediul academic, nu se oferă finanţare pentru o 


astfel de traiectorie în carieră. Astfel că fiind un bun 
cercetător (de fapt, este excepţional), el a ales abordarea 
reducţionistă, unica sa opţiune, deoarece aici sunt banii 
pentru cercetare. Dacă intenţiona să avanseze în profesia 
sa şi să îşi asigure titularizarea - dacă vroia să îşi permită 
tipul de echipament şi asistenţă de care avea nevoie 
pentru a efectua şi alte cercetări - această decizie a fost 
una simplă. 

Mergând pe calea reducţionistă, profesorul Liu a fost 
capabil să investigheze multe idei interesante. El a căutat 
alţi compuşi asemănători vitaminei C din mere care ar 
putea fi responsabili de diferenţele dintre activităţile 
chimice şi cele presupuse biologice ale vitaminei C. A 
confirmat structurile chimice, a determinat cum sunt 
absorbite şi distribuite după consum, a aflat cum sunt 
metabolizate şi a învăţat cât de potente sunt în cadrul 
acestor procese. Făcând asta, el a performat foarte bine. 
Mulţi ar aspira să aibă reputaţia sa şi poziţia sa 
profesională. Obiectivele sale sunt de tipul care atrage cu 
uşurinţă finanţarea. A avut destui absolvenţi ale căror 
descoperiri au fost publicate în câteva jurnale excelente. 

Ideea nu este că abordarea reducţionistă nu este 
interesantă sau că nu ne oferă lucruri de valoare. Mi-a 
plăcut cu siguranţă cercetarea de tip reducţionist pe care 
am facut-o; a fost stimulatoare din punct de vedere 
intelectual şi a reprezentat o provocare, şi atât timp cât mi- 
am „focusat” întrebările am avut multe fonduri publice 
pentru a fi creativ şi pentru a implementa proiectele care 
păreau atrăgătoare. Absolvenţii utilizează aceste studii 
pentru a-şi dezvolta gândirea critică, designul 
experimental, cercetarea şi abilităţile de scriere - toate 
foarte folositoare pentru ei, pentru comunitatea ştiinţifică şi 
pentru societate în general. 

Problema nu este că cercetarea reducţionistă este o 
opţiune în carieră. Ci că este singura opţiune. Cariera 
profesorului Liu este urmată de mii de cercetători tineri 
anual, în domenii care se întind de la biologia de bază până 
la ştiinţele aplicate. Într-un fel sau altul, cercetătorii sunt 
recompensaţi pentru urmarea acestui drum convenţional 


reducţionist. Este mult mai uşor să obţii fonduri astfel. Este 
şi o cale mai sigură de dezvoltare şi îmbogăţire a reputației 
ştiinţifice. 

Dacă şi-ar fi onorat complet rădăcinile holistice din 
medicina chineză în mediul academic de tip vestic, cred că 
profesorul Liu ar fi avut probleme în obţinerea de fonduri, 
nu ar fi avut un laborator decent sau absolvenţi motivaţi şi 
nu ar fi urmat pista titularizării. Odată ce oamenii de ştiinţă 
încep să se descurce bine în cercetarea reducţionistă, 
trecerea pe o cale holistică este aproape imposibilă. Dacă o 
fac, ei riscă să piardă finanţare, facilităţi, prestigiu şi 
influenţă. Şi astfel, odată stabilit într-o carieră bine 
finanțată ca aceasta, un cercetător devine şi mai servil 
descoperirilor sale - şi paradigmei predominante a 
disciplinei. 

Nu încerc să pun la îndoială alegerile colegului şi 
prietenului meu, fiindcă cunosc şi apreciez dedicarea, 
perseverenţa şi sinceritatea muncii sale. Îngrijorarea mea 
este legată mai degrabă de mediul care-l înconjoară. 
Exemplul său este o ilustrare recentă a alegerilor pe care 
toţi cercetătorii le întâlnesc - o alegere care, din cauza 
sistemului nostru, nu este deloc o alegere. 


CUM FINANŢAREA CONDUCE 
LA O SPECIALIZARE MIOAPA 


Programul reducţionist al finanţatorilor de cercetare nu 
doar încurajează modelul de studiu reducţionist, dar şi 
recompensează gândirea îngustată în legătură cu 
importanţa întrebărilor. Acest lucru a condus la dezvoltarea 
tot mai multor arii specializate de studiu. 

Aşa cum „sănătatea umană” este prea amplă pentru a fi 
considerată o disciplină ştiinţifică reală, la fel stau lucrurile 
şi în cazul „biologiei”, în loc să fie un câmp legitim de 
studiu. Decât să devii biolog, devii biochimist, genetician, 
microbiolog, neurobiolog, biolog molecular sau biolog 
informatician. Nu mai există „naturalişti”. Dar există 
ecologişti, fiziologi veterinari, biologi evoluţionişti, biologi ai 
insectelor, biologi marini, biologi ai plantelor şi biologi de 


diversificare biotică. Şi chiar şi aceste subdiscipline (pe 
care le-am copiat din lista de pe website-ul 
departamentului de biologie al Universităţii Cornell) sună 
destul de general în ziua de astăzi. Departamentul de ge- 
netică şi biologie moleculară de la Cornell (un departament 
total diferit decât cel de biologie), oferă următoarele 
programe de absolvire: biochimie şi biologie moleculară şi 
celulară;  biofizică; genetică, genomică şi dezvoltare; 
genomică comparativă, evolutivă şi de populaţie. 

Până la un punct, această diviziune în din ce în ce mai 
multe  subdiscipline era inevitabilă, pe măsură ce 
biomedicina a învăţat mai multe despre biologia noastră 
infinit de complexă. Este atât de mult de ştiut încât este 
firesc şi util să separi informaţia în subdiscipline, incluzând 
biochimia, genetica, patologia, nutriția, toxicologia, 
farmacologia şi aşa mai departe. Discuţia intelectuală a 
ideilor este mai facilă când oameni cu aceleaşi idei sunt 
capabili să comunice într-un limbaj comun şi mai precis. 

Problema este că aceste diviziuni reîntăresc iluzia că fi- 
ecare grup studiază ceva complet diferit faţă de celelalte. 
Fiecare dintre aceste subdiscipline îşi asumă propria 
identitate şi, procedând astfel, începe să formeze limite 
intelectuale care filtrează pe alţii care ar fi apți de a 
contribui în mod constructiv la discuţii legate de subiecte 
mai extinse de sănătate. Pentru a fi luat în serios de 
patologi, trebuie să fii patolog. Niciun genetician nu crede 
că ar avea ceva de învăţat de la un nutriţionist. Şi tot aşa. 
În consecinţă, aceste enclave (mă gândesc la ele ca la nişte 
mici peşteri) devin nu numai îngust focusate, dar şi izolate 
şi exclusiviste. 

Ca rezultat, a deveni un cercetător competent într-o 
disciplină sau subdisciplină biomedicală şi având în acelaşi 
timp o bună înţelegere a ariei largi din care respectiva 
subdisciplină face parte, este un demers descurajant. Intr-o 
încercare de evitare a faptului de a fi consideraţi 
generalişti, cercetătorii biomedicali tind să se concentreze 
exclusiv pe un domeniu. Ei pot învăţa totul despre cum se 
bat cuiele, dar deseori habar nu au în ce situaţii nişte 
bucăţi de lemn, o şurubelniţă sau un borcan de lipici fac 


treabă mai bună. 

Alţi autori au observat această problemă de multe ori 
înainte, iar instituţiile au încercat să o rezolve prin 
dezvoltarea de programe de intersectare şi interdisciplinare 
pentru a promova o mai bună comunicare între 
subdiscipline. Dar chiar şi în rândul acestor programe 
identitățile de grup continuă să existe. Oamenii încă îşi 
cară etichetele cu ei. Şi aici, ca şi în cazul cercetării însăşi, 
expertiza în disciplinele individuale este apreciată mai mult 
decât o înţelegere holistică, completă a relaţiilor dintre ele. 

Accept şi înţeleg specializarea şi mai puternică din disci- 
plina de cercetare biomedicală. Dar ea vine cu o parte 
negativă care este prea des uitată - şi este serioasă. Unele 
dintre aceste subdiscipline specializate produc natural mai 
multe soluţii lucrative reducţioniste decât altele, astfel că 
obţin o parte mai largă din finanţarea disponibilă. Şi pe 
măsură ce fac acest lucru, devin şi mai dominante în cadrul 
comunităţii cercetătorilor, oferindu-le astfel o platformă de 
a domina şi opinia publică. Pe scurt, fără să o realizeze în 
mod obligatoriu, ei încep să controleze conversaţia despre 
disciplina mai mare din care fac parte. In loc de o 
perspectivă dintre multe altele, a lor devine cea 
dominantă. lar motivul pentru dominaţia lor nu este dat de 
valoarea mai mare a perspectivei lor în rezolvarea 
problemei existente, ci mai degrabă de abilitatea ei de a 
genera rentabilitate. 

Publicul trebuie să ştie despre acest mediu extrem de 
fragmentat, fiindcă această fragmentare este o sursă de 
confuzie publică. Prima subdisciplină face cunoscută 
viziunea lor asupra unui subiect particular, în timp ce a 
doua şi a treia, cu perspective diferite, intervin cu viziunile 
lor - uneori aceste perspective intră în conflict. Publicul, 
needucat în aceste aspecte, este lăsat să ghicească cine 
are dreptate, în timp ce răspunsul poate fi de fapt niciunul 
dintre ele. Vă amintiţi de orbi şi de elefant? Fiecare dintre 
aceste subdiscipline introvertite este limitată sever în 
viziunea ei asupra întregului tablou. 

Când cineva are calificarea de om de ştiinţă 
biomedicală, înseamnă numai că el sau ea comandă o 


fracțiune sau o porţiune dintr-o subdisciplină specializată. 
Nu înseamnă în mod necesar că este mai calificat(ă) decât 
un laic în a comenta public asupra subiectului global al 
biomedicinei. Într-adevăr, din cauză că asemenea 
specialişti de cercetare devin atât de îngust focusaţi, ei pot 
fi mai puţin calificaţi în a vorbi despre contextul larg. 
Situaţia este similară unei broscuţe care şi-a petrecut în- 
treaga viaţă pe fundul unui siloz, dar povesteşte despre 
lumea exterioară. 

În ceea ce priveşte elitismul ştiinţific direcționat greşit, 
nu există exemplu mai bun în cercetarea biomedicală decât 
indivizii care se consideră geneticieni - în special cei din 
subdisciplina de „genetică moleculară”. Ei primesc acum o 
parte neobişnuit de mare din finanţarea totală pentru 
cercetarea biomedicală şi, în consecinţă, s-au poziţionat cu 
succes ca voce dominantă atât în comunitatea 
profesională, cât şi în cea publică. Ei au banii pentru a crea 
şi pentru a lega descoperirile lor în moduri care le 
favorizează interesele şi perspectivele. Işi pot extinde 
limitele pentru a include şi alte discipline uneori, dar numai 
în condiţiile lor. De exemplu, geneticienii recunosc nutriția 
doar ca pe o disciplină complet străină de domeniul lor - 
asta dacă cumva se deranjează să o recunoască chiar ca 
disciplină ştiinţifică! Unde cele două se intersectează, 
nutriția este definită ca subdisciplină a geneticii, în domenii 
precum „epigenetică” sau „genomică nutriţională”. În acest 
fel, nutriția devine în cel mai bun caz secundară geneticii, 
şi în cel mai rău caz complet irelevantă pentru sănătate. 
Geneticienii controlează conversaţia; nu este un schimb de 
informaţii între doi parteneri egali, ci mai degrabă 
geneticienii utilizează nutriția, fiindcă se ştie că place 
publicului, într-un mod care denaturează şi controlează 
sever importanţa vitală a nutriţiei şi informaţiilor ei către 
public. 

Adiţional, finanţatorii cercetării îndreptate spre profit 
beneficiază enorm din fragmentarea şi proliferarea 
ştiinţelor legate de sănătate în discipline din ce în ce mai 
distincte. Ca în orice sistem de piaţă liberă, cu cât sunt mai 
mulţi competitori pentru fonduri limitate, cu atât competiţia 


este mai acerbă - şi cu atât aplicanţii pentru fonduri sunt 
forţaţi să  exagereze importanța programului şi 
metodologiei cercetării lor pentru a-i mulţumi pe patronii 
cu buzunare adânci. 


CUM FINANŢAREA DETERMINĂ 
PRIORITĂŢILE DE CERCETARE ALE SOCIETĂŢII 


Programul uneori subliminal de „Fă profit!” care 
ataşează sfori reducţioniste şi direcționate către piaţă 
aproape oricărei cercetări finanţate are de asemenea 
implicaţii în direcţia căror discipline obţin prioritate în 
obţinerea fondurilor. Anumite discipline primesc mai multe 
fonduri decât altele. Genetica, după cum am văzut, este un 
subiect mult mai „fierbinte” decât nutriția. Potenţialul de 
piaţă proiectat al terapiei genetice de a creşte activitatea 
sistemului imunitar atrage mult mai multă finanţare decât 
posibilul potenţial de piaţă al broccoli-ului. Banii zboară 
către genetică şi testare de medicamente nu fiindcă 
acestea sunt cele mai promițătoare sau rentabile căi de a 
îmbunătăţi sănătatea globală, ci pentru că sunt cele mai 
profitabile moduri de a se adresa necesităţii noastre de 
sănătate - altfel spus, sunt cele mai bune modalităţi de a 
întâmpina cererea pieţei. 

Vă puteţi imagina câştigurile pentru sănătate dacă 500 
de miliarde de dolari, care sunt în mod curent venituri 
anuale ale Big Pharma, ar fi alocate educării publicului în 
legătură cu alimentaţia vegetariană şi asigurării de produse 
proaspete, organice şi sustenabile pentru toată lumea? Ne 
putem imagina cu greu o astfel de iniţiativă; pare aproape 
imposibilă în sistemul actual. Dar de ce? De ce, dacă 
promovarea hotărâtă a alimentaţiei vegetariene cu produse 
nerafinate ar fi un lucru atât de pozitiv, este de negândit ca 
societatea noastră să se coalizeze în jurul unui Proiect 
Manhattan nutriţional? Fiindcă ştim că programele şi 
cercetările de sănătate reflectă priorităţile industriilor 
căutătoare de profit şi nu ştiinţa în interesul public. O astfel 
de iniţiativă ar aduce câştiguri în sănătate, nu în dolari 
(deşi pe termen lung, rezultatele ar aduce şi dolari 


economisiţi din îngrijirea sănătăţii!). 

Şi aici, accentul industriei pe reducționism influenţează 
finanţarea guvernamentală, deşi aparent nu este condusă 
de motivul profitului. Să privim de exemplu la NIH, o 
agenţie guvernamentală americană care este de asemenea 
şi cel mai prestigios şi bogat finanţator de cercetare în 
domeniul sănătăţii din lume. NIH cuprinde 28 de institute, 
programe şi centre devotate cancerului, îmbătrânirii, 
sănătăţii oculare, abuzului de alcool şi altor fațete de 
sănătate şi boală umane. Dar nici măcar unul nu este 
devotat singular alimentaţiei (doar dacă cineva pune în 
glumă la socoteală Institutul de Alcoolism şi Abuz de Alcool, 
desigur)! Dintre resursele insuficiente de finanţare pentru 
nutriţie de la NIH (care cuprind doar 2-3% din bugetele 
institutelor specifice de cancer şi inimă, şi chiar mai puţin 
din alte programe şi institute din NIH), majoritatea acestor 
bani se folosesc pentru investigarea efectelor nutrienţilor 
izolaţi în studii clinice randomizate, pentru nutriția optimă a 
pacienţilor care iau medicamente specifice şi/sau cercetare 
biochimică asupra funcţiei nutrienţilor individuali. (Deşi 
câteva dintre proiectele NIH au luat în considerare 
ocazional baza holistică a cercetării de sănătate şi a 
practicii clinice în trecut - fără a folosi ciudatul cuvânt 
holistic, bineînţeles! - aceste studii au fost majoritar 
ignorate în dezbaterile legate de alimentaţie şi sănătate, şi 
rămân în domeniul literaturii academice). Din nefericire, 
publicul a devenit convins că aceste priorităţi de cercetare 
reprezintă cea mai bună metodă de obţinere a obiectivelor 
noastre de sănătate, când de fapt reprezintă cea mai bună 
cale de obţinere a profiturilor mai mari. 


„O PRIVIRE DIN INTERIOR 
CATRE FINANŢARE ŞI CERCETARE 


Cunosc îndeaproape cum finanțarea determină 
priorităţile de cercetare, atât din postura de aplicant, cât şi 
ca revizor în sistem peer-review pentru câteva agenţii de 
finanţare pentru cercetare; acestea determinau care 
aplicaţii primesc fonduri şi care nu. Cunosc bine atât 


frustrarea de a trebui să forţezi întrebările din cercetare 
într-o formă pe care comitetele de evaluare să o găsească 
acceptabilă, ca şi presiunea de a aduce răspunsuri 
reducţioniste. 

De-a lungul anilor, conştientizarea mea continuă în legă- 
tură cu limitele cercetării reducţioniste a început să mă 
deranjeze. A devenit din ce în ce mai dificil şi deranjant să 
continui să predau viziunile tradiţionale (şi reducţioniste) 
despre nutriţie - aşa cum am fost învăţat - în timp ce 
propriile mele viziuni se schimbau. Chiar şi când mă 
înecam în paradigma reducţionistă, ceva din interiorul meu 
ştia că o parte lipsea. 

Apoi am început să primesc ameninţări de rău augur, de 
tipul celei pe care am primit-o în mod privat din partea unui 
fost coleg, membru al unui grup de revizuire a aplicaţiilor 
de cercetare al NIH (sau „secţiune de studiu” în jargonul 
din cadrul NIH), care revizuia cea mai recentă (şi în final de 
succes) aplicaţie pentru continuarea finanţării proiectului 
nostru din China. În cadrul aplicaţiei, exprimasem 
entuziasm pentru relația biologică complexă dintre 
alimentaţie şi cancer, şi cum munca noastră din China ar 
putea furniza oportunităţi unice de a dezvolta modele mai 
complexe cauzale de boli, poate reflectând natura mai mult 
holistică a apariţiei acestora, în loc de modelul mecanic 
liniar. Aparent, aceasta a fost o cauză de îngrijorare adâncă 
în sectorul peer-review. Conform colegului meu - care, 
spunându-mi asta a încălcat codul de tăcere general impus 
asupra revizuitorilor - am venit periculos de aproape în 
propunerea mea de o descriere a unei strategii de 
cercetare holistice, iar el m-a sfătuit să nu îmi mai apăr 
niciodată cercetarea legată de interpretarea holistică. Mi s- 
a reamintit că ameninţam un canon fundamental al 
cercetării biomedicale şi că acest lucru a fost cât pe ce să 
ne coste finanţarea atât de necesară pentru a treia şi 
ultima fază a acestui proiect de cercetare. Am ales la scurt 
timp să opresc programul meu de cercetare experimental 
foarte activ, pe care îl conduceam de peste 30 de ani - o 
decizie agonizantă în acel moment, fiindcă cercetarea 
experimentală era munca mea de o viaţă şi îmi plăcea să 


lucrez cu studenţii. Nu mai puteam să scriu aplicaţii pentru 
granturi de cercetare care investigau doar ipoteze 
concentrate puternic pe detalii scoase din context. 

Dar acea alegere - să ieşi din sistem sau chiar şi să te 
opui lui - este una pe care nu fiecare cercetător o are. 
Programul nostru a fost, în acel moment, cel mai mare şi 
cel mai bine finanţat grup de cercetare într-un 
departament de ştiinţă nutriţională considerat de mult timp 
a fi cel mai bun din ţară, ceea ce mi-a oferit libertatea de a 
explora întrebări care, în feluri subtile, au sfidat paradigma 
dominantă. Alţii, în special cei care sunt la începuturile 
carierei şi care caută titularizarea, se află sub o presiune 
mai mare în a adera la aşteptările comunităţii de cercetare, 
prietenoase pentru industrii. 

Este presiune şi de cealaltă parte a mesei. De la sfârşitul 
anilor '70 până la sfârşitul anilor '80, am fost membru într- 
un comitet de analiză a granturilor de cercetare pentru 
Institutul Naţional al Cancerului al NIH (printre alte agenţii 
de cercetare a cancerului), şi au existat câteva ocazii în 
care un aplicant entuziast a propus investigarea unui efect 
biologic prin considerarea unui vector destul de larg de 
factori cauzatori - cu alte cuvinte, o abordare holistică a 
problemei. Negreşit, astfel de proiecte au fost respinse 
sumar fără nicio revizuire ulterioară a priorităţii de 
finanţare. In general am acceptat aceste respingeri 
deoarece prea des aplicanţilor le lipsea într-adevăr un 
element de focusare sau un obiectiv. Dar nu întotdeauna. 
Respingerile automate ale comitetului nostru au reflectat 
ceva mai mult, un element pe care îl găsesc extrem de 
revelator şi deranjant în ştiinţă: credinţa că ipotezele 
extrem de concentrate - nu cele holistice - erau singurul 
tip care merita să obţină finanţare. 

Ocazional, aflu despre cercetări mai recente care sunt fi- 
nanţate sub un model de analiză similar proiectului nostru 
din China. În primii ani însă, lucrarea noastră era singurul 
proiect de acest tip care a interpretat datele astfel. Ceea ce 
am învăţat în China, cuplat cu munca noastră de laborator, 
mi-a modificat complet înţelegerea nutriţiei; imaginaţi-vă 
ce am fi putut învăţa în plus dacă am fi finanţat şi alte 


câteva studii non-reducţioniste! 


COSTURILE SOCIETALE ALE 
FINANŢARII CARE URMAREŞTE PROFITUL 


Cunosc din prima linie pasiunea personală şi sinceritatea 
onestă pe care cei mai mulţi dintre cercetătorii biomedicali 
şi practicanți o aduc muncii lor. Dar ei activează într-un 
sistem care, din cauza presiunii pe care o exercită asupra 
lor pentru a executa numai o cercetare reducţionistă, face 
foarte dificil ca pasiunea şi sinceritatea să rezulte în ştiinţă 
bună şi cu efect. 

După cum am discutat în partea a ll-a, cercetarea 
reducţionistă în sine este fundamental inadecvată. Prin 
definiţie, îi lipseşte înţelegerea întregului, care este 
necesară pentru a oferi o semnificaţie adecvată. Soluţiile ei 
- la fel ca în cazul soluţiei care funcţionează doar pentru o 
vacă sferică într-un vid - nu ţin în contextul realităţii. Dar 
motivul profitului nu numai că limitează abilitatea 
cercetătorului de a executa o ştiinţă riguroasă prin 
priorităţile de finanțare ale industriei; conduce de 
asemenea la consecințe negative serioase, precum 
impulsul industriei de a transforma descoperirile discutabile 
în profit cât mai rapid posibil. 

Produsele şi serviciile de sănătate care răsar din 
cercetarea reducţionistă sunt majoritar transmise prin 
seringi, pilule şi poţiuni, iar finanţatorii lor (sau ar trebui să 
spun „investitorii”?) grăbesc aceste produse şi servicii pe 
piaţă foarte repede, de obicei înainte ca implicaţiile 
cercetării pe care ele se bazează să fie complet explorate şi 
integrate. Desigur, companiile testează noi produse şi 
servicii; de fapt, ele rulează facturi mari făcând astfel, 
pariind că studiile lor vor arăta beneficii pozitive pentru 
sănătate. Uneori arată. Totuşi, să consideri acele rezultate 
ca fiind promițătoare necesită presupunerea că rezultatele 
pe termen scurt şi îngust concentrate aduc sănătate pe 
termen lung. Aceasta este o presupunere riscantă şi în 
general nefondată. 

Pe scurt, presiunile pieţei rezultă în produse bazate pe 


viziuni de cercetare premature şi imprevizibile în efectele 
lor pe termen lung. Nu ar trebui să fie o surpriză faptul că 
aceste produse sfârşesc în a avea o utilitate limitată în cel 
mai bun scenariu şi în a dăuna în cel mai rău scenariu. 

Vitamina E, despre care am discutat în capitolul 11, este 
un exemplu bun. Un studiu proeminent a sugerat o 
corelaţie între nivelurile ei din organism şi sănătatea inimii. 
Industria a început să facă publicitate, numind vitamina E 
un supliment pentru sănătatea inimii şi l-a grăbit către 
piaţă. Apoi au început să se adune evidenţele că 
suplimentarea cu vitamina E creşte de fapt mortalitatea 
prin mai mult cancer de prostată şi boli secundare de 
inimă, printre altele - dovezi pe care industria le-a ignorat 
cât de mult posibil. Răspunsul cercetătorilor la aflarea 
acestei informaţii noi, dar condamnabile, despre vitamina E 
a rezultat într-un consens că starea de fapt trebuie să 
continue. Toată lumea vrea să găsească un mod de a salva 
piaţa vitaminei E sau să găsească un înlocuitor pentru ea, 
dacă nu mai poate fi „salvată”. Există clar îndemnul de a 
produce dovezi care să justifice marketingul acestor 
produse. 

Nu pe indivizii din comunitatea mea îi deplâng (deşi unii 
dintre ei ar putea arăta mai multă creativitate şi curaj), ci 
deplâng lumea noastră de cercetare, influenţată masiv de 
forţele pieţei care definesc ce se aşteaptă de la noi. Mulţi 
dintre noi ştim că banii vorbesc, cum spune vechea zicală. 
Dar numai câţiva dintre colegii mei cercetători şi dintre 
practicienii medicali ştiu cu adevărat cât de mult pot 
corupe banii. Fenomenul este atât de omniprezent încât 
este dificil de observat din interior. Când ne aflăm în burta 
monstrului, cum putem şti ce tip de monstru este gazda 
noastră, sau dacă gazda noastră este un monstru în 
definitiv? 

Prea des priorităţile noastre de cercetare sunt conduse 
de recompense personale în detrimentul binelui 
comunităţii. Dar publicul plăteşte pentru această cercetare 
şi depinde de descoperirile ei şi, în sistemul curent, este 
penalizat pentru asta.  Individualităţile din cadrul 
comunității de cercetare pot găsi succesul personal prin 


aderarea la direcţia reducţionistă, dar ca grup, nu suntem 
mai aproape de obiectivul sănătăţii. 


16 
MEDIA CONTEAZĂ 


Respectul orb pentru autoritate este 
cel mai mare inamic al adevărului. 
ALBERT EINSTEIN 


Datele ştiinţifice pun bazele deciziilor noastre legate de 
sănătate. Ele sunt folosite de către public pentru a face 
alegeri de stil de viaţă şi de cumpărături; de către doctori 
pentru a diagnostica şi trata pacienţii; de către oficialii 
guvernamentali pentru a formula politici; de către industrie 
pentru a crea şi rafina servicii, şi pentru a face afirmaţii în 
legătură cu respectivele servicii; şi de către asigurători 
pentru a decide ce boli şi tratamente sunt acoperite. lar 
acestea sunt numai o porţiune din modalităţile în care 
rezultatele cercetării ştiinţifice ating şi afectează vieţile 
noastre de zi cu zi. 

Elementul-cheie de legătură dintre cercetare şi 
consumatori este reprezentat de media. Jurnalele 
profesionale evaluează şi publică articole bazate pe 
percepțiile editorilor asupra validității şi importanței 
descoperirilor. Media de masă raportează aceste rezultate, 
facându-le accesibile cititorilor laici şi oferind comentarii şi 
sfaturi legate de stil de viaţă, bazate pe evidențe. Fără 
media, descoperirile ştiinţifice ar stagna, neaplicate şi 
neconştientizate, în minţile şi în notele de laborator ale 
oamenilor de ştiinţă care le-au realizat. Astfel că media 
joacă un rol indispensabil în transportul informaţiei din 
domeniul creaţiei către cel al aplicării. 

In mod ideal, media nu este doar o conductă care trans- 
portă necondiţionat informaţia de la creatorii ei către sfera 
socială. Media a servit în mod tradiţional ca un 
contrabalans al puterii, indiferent că acea putere este 
guvernamentală sau ştiinţifică (abilitatea de a privi adânc 
în natură şi de a ne spune secretele ei este cu siguranţă o 
formă de putere). Această funcţie de „câine de pază” 
exercitată de media necesită gândire critică despre date şi 


siguranţa lor. Necesită ridicarea de întrebări deranjante. 
Necesită independenţă jurnalistică. ŞI necesită 
transparenţa motivelor, astfel încât consumatorii de 
informaţie pot lua decizii în cunoştinţă de cauză despre 
cum să evalueze modurile în care diferitele surse de media 
interpretează dovezile ştiinţifice. 

Din păcate, acest tip de jurnalism independent şi inteli- 
gent este rar. Nici jurnale profesioniste precum Journal of 
the American Medical Association (JAMA), nici sursele de 
media de masă precum Corporation for Public Broadcasting 
nu reprezintă surse sigure de informare nepărtinitoare şi 
curajoasă. Dau aceste exemple în particular fiindcă sunt 
văzute ca şi vârfurile tipurilor lor de media; ultimele la care 
te-ai aştepta să înşele adevărul. Nu intenţionez să spun că 
sunt mai rele decât alte surse media; într-adevăr, nu 
trebuie să cauţi mult pentru a găsi o raportare mult mai 
puţin inteligentă şi onestă în cadrul ziarelor sau ştirilor de 
seară. Vreau numai să înţelegeţi că problema nu este dată 
de câteva „mere putrede”, ci de sistemul în care media 
este încorporată şi de entităţile căutătoare de profit către 
care ea este îndatorată. 


JURNALELE PROFESIONISTE DE CERCETARE 


Prima oprire în drumul către consumul public al 
descoperirilor de cercetare este unul dintre jurnalele 
profesioniste, care variază în influenţă şi prestigiu. Articole 
din Nature, JAMA şi New England Journal of Medicine (NEJM) 
ajung deseori la ştirile de seară dacă par interesante sau 
relevante. Alte jurnale prestigioase sunt mai puţin notorii, 
cunoscute numai în rândul practicienilor din domeniul pe 
care îl acoperă. Astfel de exemple includ Cancer Research, 
The American Journal of Cardiology şi alte sute care se 
concentrează pe discipline şi subdiscipline specifice. Şi încă 
alte jurnale sunt cunoscute ca fiind de nivel secund, 
supraviețuind pe contribuții care sunt considerate 
neadecvate de către publicațiile de prim rang. 

Cea mai importantă protecție pe care jurnalele o 
folosesc împotriva cercetării defectuoase este numită „peer 


review”. Acest lucru se derulează astfel: comitetul editorial 
trimite manuscrisele destinate publicării jurnalelor către 
doi, poate trei revizori calificaţi (oameni de ştiinţă 
experimentați din acelaşi domeniu) pentru a evalua 
calitatea cercetării şi semnificaţia concluziilor. Revizorii 
rămân anonimi pentru autorii manuscriselor. Sistemul este 
creat în scopul filtrării cercetărilor realizate neglijent sau în 
care nu se poate avea încredere. Când este realizat 
onorabil, acest procedeu este unul dintre cele mai 
importante garanţii pentru integritatea ştiinţifică. Orice 
articol presupus a fi oficial care nu a trecut prin sistemul 
„peer review” nu ar trebui, în opinia mea, să fie invocat ca 
dovadă pentru nimic. 

Acest proces se clatină totuşi când revizorii îşi lasă 
deciziile influențate de propriile părtiniri. Când ei decid în 
avans că anumite subiecte de cercetare depăşesc limitele. 
Că anumite designuri de studiu (precum cele holistice) sunt 
nelegitime. Că anumite concluzii pur şi simplu nu pot fi 
corecte. Cu alte cuvinte, când ei se agaţă în mod dogmatic 
de paradigma lor în loc să caute să o transceandă sau să o 
extindă. Sistemul „peer review” poate deveni uşor o cuşcă 
de fier care sufocă şi curiozitatea, şi creativitatea, 
descurajând multe linii de cercetare promițătoare prin 
asigurarea că ele nu vor fi publicate. Acest lucru se întâm- 
plă mult prea des. Şi nu este o coincidenţă că un 
subiectivism substanţial reducţionist pătrunde în acest 
sistem, din moment ce părtinirea poate servi chiar 
intereselor financiare ale jurnalelor - prin atragerea sau 
menţinerea agenţilor de publicitate. 

Poate vă amintiţi, de când am vorbit despre designurile 
de studii reducţioniste versus cele holistice, că testarea 
efectelor medicamentelor a fost subiectul cel mai maleabil 
pentru cele dintâi. Are sens să studiezi un fenomen 
reducţionist - de exemplu o pilulă cu funcţie unică - printr- 
o viziune reducţionistă. Şi, nicio surpriză, jurnalele medicale 
câştigă foarte mulţi bani când fac plăcere industriei 
farmaceutice. Jurnalele profesioniste, de tipul ziarelor şi 
revistelor de masă, sunt finanţate în mare parte din 
publicitate. Marcia Angell, fost editor of NEJM, raportează 


că în anul 2001, industria farmaceutică a cheltuit 380 de 
milioane de dolari cu publicitatea din jurnalele medicale. 
Fără acest venit, jurnalele nu ar putea exista. Deci nu eo 
surpriză că procesul de „peer review” nu muşcă mâna care 
hrăneşte acele jurnale. 

Industria farmaceutică finanţează jurnalele medicale şi 
într-un mod mai insidios, prin intermediul de articole. Când 
un studiu publicat într-un jurnal prestigios susţine 
afirmaţiile unui fabricant de medicamente, este o veste 
bună pentru vânzări, fiindcă o modalitate prin care 
compania farmaceutică răspândeşte mesajul către doctorii 
care vor prescrie respectivul medicament este dată de 
retipăririle costisitoare şi strălucitoare ale articolului pe 
care reprezentantul îl trimite (acompaniat în general de o 
cutie cu gogoşi sau mâncare mai extravagantă). Jurnalele 
câştigă marje uriaşe de profit de pe urma acestor retipăriri, 
uneori până la 80%, conform fostului editor al British 
Medical Journal, Richard Smith. lar un studiu publicat în 
anul 2010 a corelat vânzările mari din retipăriri cu studiile 
finanţate de industrie. Cu alte cuvinte, probabilitatea ca 
studiile publicate pentru care companiile farmaceutice au 
plătit să genereze profituri mari pentru jurnale era ridicată. 
Despre câţi bani vorbim? Nu este neobişnuit ca o singură 
comandă de retipărire să coste milioane de dolari. 

Lăsând la o parte întrebarea evidentă dacă sau nu 
comitetele de „peer review” ale jurnalelor medicale preferă 
studiile care arată efecte pozitive ale medicamentelor, 
putem vedea că cercetarea holistică nu are şanse mari de 
a deveni un centru de profit din retipăriri. Cine are de 
câştigat financiar când se spune că un consum de alimente 
procesate şi alimente de origine animală creşte riscul de 
boală? Chiar şi lanţul de magazine cu „alimente naturale” 
Whole Foods profită de pe urma alimentelor procesate. 
Wall Street Journal a raportat că în anul 2009, directorul 
Whole Foods, John Mackey a recunoscut că „vindem 
destule prostii”. 

Pe scurt, jurnalelor medicale li se oferă stimulente finan- 
ciare, dacă nu chiar sunt supuse presiunilor din partea 
binefăcătorilor lor farmaceutici, pentru a publica studii 


reducţioniste care promovează eficacitatea produselor 
farmaceutice şi alte intervenţii profitabile. Alte modele şi 
puncte de vedere sunt sub-reprezentate în literatura 
medicală, conducându-i pe aceia care citesc acea literatură 
- doctori, cercetători, factori de decizie şi public - către a 
crede în mod eronat că porţiunea subiectivă care trece prin 
filtrul jurnalului medical reprezintă adevărul larg. 

Am văzut publicări părtinitoare în jurnalele de cercetare 
medicală de multe ori în cariera mea. Deşi am putut 
publica descoperirile noastre în legătură cu efectul 
proteinei animale în jurnale foarte calificate, comentarii 
suplimentare asupra semnificației ample a acestor 
descoperiri este o altă problemă (una pe care intenţionez 
să o subliniez mai viguros după ce această carte este 
completată). 

Anterior, în capitolul 3, am menţionat conversaţia pe 
care am avut-o cu colegul meu Peter Magee, editorul-şef al 
Cancer Research, liderul jurnalelor de cercetare a 
cancerului din domeniul nostru. l-am povestit despre noul 
experiment pe care laboratorul meu îl plănuia, care ar 
compara efectul remarcabil al proteinei asupra dezvoltării 
cancerului cu efectul acceptat produs de un carcinogen 
chimic foarte puternic, şi despre care credeam că va arăta 
că o modificare relativ modestă în consumul primeia ar 
putea fi mai relevantă decât expunerea la cel de-al doilea 
pentru dezvoltarea bolii. A fost sceptic, dar a acceptat că, 
dacă am fi obţinut astfel de rezultate, să ia în considerare 
sublinierea descoperirilor noastre pe coperta jurnalului. 

Totuşi, când am fost pregătiţi pentru publicare, colegul 
meu se pensionase. inlocuitorul său şi noul comitet 
editorial erau înclinați să respingă efectele nutriţiei asupra 
cancerului. Ei doreau articole pe subiecte care erau mai 
„stimulatoare din punct de vedere intelectual” - articole 
care tratau cum cancerul lucrează în termeni moleculari, 
mai ales dacă aceste idei aveau legătură cu genele, 
virusurile sau substanţele chimice. În ciuda faptului că am 
aderat strict la proceduri experimentale reducţioniste, 
investigația noastră despre efectele nutriţiei asupra 
dezvoltării cancerului a fost considerată asemănătoare cu 


non-ştiinţa. Nu mai este necesar să spun că jurnalul Cancer 
Research nu a publicat articolul nostru. 

Am mai primit un „duş rece” de la jurnalele medicale şi 
după ce am colaborat cu directorul şi fondatorul True North 
Health Center, dr. Alan Goldhamer. Am fost coautorii unei 
analize retrospective a efectelor programului său de 
restricţie alimentară aplicat clienţilor săi cu hipertensiune. 
Fiecare dintre cei 176 de pacienţi care au fost studiaţi 
succesiv pentru articol a experimentat o scădere în 
presiunea sângelui, cea mai mare parte începând la câteva 
zile după debutul programului. Efectul a apărut relativ 
rapid, a fost mai substanţial decât cel produs de către orice 
medicament antihipertensiv testat vreodată şi nu au 
existat efecte secundare. S-a dovedit a fi o intervenţie neo- 
bişnuit de eficace. Dar jurnale precum JAMA sau NEJM, ale 
căror venituri depind de publicitatea puternică a 
medicamentelor hipertensive, au refuzat publicarea 
articolului, în ciuda recomandărilor revizorilor de a o face. 
Au ales bogăţia lor în detrimentul sănătăţii voastre. 

Cel mai extraordinar caz de părtinire şi cenzură din 
partea unui jurnal ştiinţific la care am asistat vreodată a 
fost centrat în jurul unui studiu extrem de defectuos care a 
pretins că a demonstrat că periculoasa dietă Atkins era mai 
eficace în a ajuta femeile supraponderale sau obeze să 
scadă în greutate decât alte 3 diete, incluzând-o şi pe cea 
săracă în grăsimi a doctorului Dean Ornish. Studiul a fost 
publicat în JAMA în martie 2007, în ciuda faptului că 
articolul a denaturat în mod grosolan rezultatele studiului. 
Un exemplu: autorii au afirmat că subiecţii care au abordat 
dieta Ornish aveau o limită de 10% din calorii provenite din 
grăsimi, aşa cum recomandă dieta. Dar o revizuire atentă a 
datelor a indicat că, pe o perioadă de 12 luni, participanţii 
care se presupune că urmau planul Ornish consumau de 
fapt circa 29% din calorii sub formă de grăsimi. Totuşi auto- 
rii insistau că au făcut o comparaţie justă. În respectiva 
înşelătorie ei au fost ajutaţi de către editorul secţiunii de 
scrisori de la jurnalul JAMA, dr. Robert Golub, care a refuzat 
să publice criticile care atrăgeau atenţia asupra greşelilor 
foarte serioase ale studiului, critici care au inclus 


comentarii trimise independent de chiar dr. Ornish, de dr. 
John McDougall, de dr. Caldwell Es- selstyn şi de mine. 
După ce JAMA a ignorat aceste comentarii, i-am scris 
doctorului Golub, făcând o plângere în legătură cu acţiunile 
anti-ştiinţifice ale jurnalului său, şi l-am îndemnat să 
publice măcar o critică bazată pe informaţii a acestui studiu 
defectuos. Replica sa? Un mesaj viguros: 


„Prof. Campbell, 

Scrisoarea dumneavoastră a fost respinsă şi nu va mai 
exista între noi corespondenţă prin e-mail în legătură cu 
acest subiect.” 


Doctorul Golub ar fi trebuit demis imediat din poziţia sa 
cu o admonestare. Aceasta este o lipsă de integritate de 
cel mai înalt grad. Dar în sistemul curent al publicaţiilor 
medicale, sunt numai afaceri uzuale. În fond, fundaţia 
Atkins este mai mult decât o dietă; este instrumentul de 
propagandă al unor afaceri de miliarde de dolari. Ei impun 
ritmul, sub formă de granturi de finanţare totalizând 
milioane de dolari anual, iar doctorii şi cercetătorii pe care 
nu îi deranjează să îşi prostitueze credibilitatea 
profesională dansează bucuroşi pe paginile celor mai 
notorii publicaţii medicale din lume. 


MEDIA DE MASĂ 


Majoritatea oamenilor nu citeşte jurnale medicale; ei îşi 
iau ştirile despre sănătate din ziare, de la televizor şi de pe 
website-uri deţinute de corporaţii mari de media. In mod 
ideal, jurnaliştii care se ocupă de partea de sănătate citesc 
cu atenţie jurnalele medicale de top, asistă la conferinţe 
profesioniste şi intervievează oameni de ştiinţă în legătură 
cu noi descoperiri sau cercetări în progres. Ei utilizează 
propria lor educaţie ştiinţifică sau experienţa lor (care este 
deseori slabă) pentru a evalua şi interpreta descoperiri 
către un public care duce lipsă de expertiză ştiinţifică - aici 
sunt incluşi şi cei mai mulţi reprezentanţi oficiali aleşi. Una 
dintre contribuţiile cheie ale jurnaliştilor care se ocupă de 


domeniul sănătăţii este crearea contextului pentru noi 
descoperiri prin arătarea modului în care informaţia nouă 
se intercalează în cea existentă. Confirmă, contrazice, 
lărgeşte sau nuanţează paradigma curentă? 

Pe scurt, media cu care se confruntă publicul este presu- 
pusă a fi echitabilă şi informată corect asupra subiectelor 
pe care le raportează. Dar prea des nu este aşa. 
Majoritatea surselor media se pleacă în faţa puterii subtile 
exercitate de conglomeratul care le deţine (în cazul 
reţelelor mari şi instituţiilor de media), de agenţi de 
publicitate şi/sau subscriitori, reglementatori 
guvernamentali şi chiar reprezentanţi oficiali aleşi (în cazul 
emisiunilor publice şi al altor surse publice de media 
susţinute guvernamental). 

Atât media care urmăreşte profitul, cât şi majoritatea 
celei care este non-profit pur şi simplu repetă mesajele 
guvernamentale sau industriale. Acestea  reîntăresc 
paradigma reducţionistă şi, ca un bonus, produc câteva 
ştiri senzaţionale şi captivante, pentru a gâdila publicul: 
„Un progres ştiinţific în Războiul cu Cancerul!”; „O nouă 
pilulă antiobezitate bazată pe superalimentele 
amazoniene!”; „Poate ciocolata să vindece depresia?” Aţi 
văzut multe titluri şi reclame similare, sunt sigur. 

Dacă media de masă referitoare la sănătate ar fi fost 
mai bună - mai alfabetizată ştiinţific, independentă şi 
raţională - atunci comunitatea de cercetare nu ar fi putut 
să scape cu denaturările de adevăr care vin din designuri 
de studiu de calitate inferioară şi din jurnale medicale 
părtinitoare. Jurnaliştii şi publicul pe care ei îl reprezintă şi îl 
educă ar cere mai multă varietate în designurile de studiu, 
explicaţii mai clare ale limitelor cunoştinţelor curente şi mai 
multe interogări care contează. În fond, noi oamenii 
suntem sursa fundamentală a tuturor finanţărilor, fie prin 
taxele prin NIH, fie prin primele de asigurare pentru 
sănătate, fie prin coplăţile către companiile farmaceutice, 
fie prin donațiile caritabile către diverse organizaţii. Dacă 
media ar fi liberă şi justă, ar reprezenta interesele noastre. 
In loc de asta, ei funcţionează ca purtători de cuvânt 
pentru industrii, cu puţine excepţii, spunându-ne partea de 


poveste pe care industria vrea ca noi să o auzim, 
pretinzând că este întregul adevăr. Ei manevrează pozitiv 
şi negativ dovezile pentru a legitimiza sistemul nostru 
defect de sănătate, creând aparenţa că nu poate fi şi altfel. 

După cum am văzut, cercetarea reducţionistă poate 
produce „adevăruri” scoase din context, care servesc 
numai pentru a ne ameti şi direcţiona greşit. Când media 
raportează aceste detalii minore ca şi cum ar însemna ceva 
important, contribuie la senzaţia de confuzie a publicului. Ei 
împărtăşesc detalii scoase din context despre fibrele din 
fulgii de ovăz, licopenul din roşii şi vitamina A din morcovi. 
Intr-o zi ne spun că un pahar de vin roşu pe zi ne ajută să 
trăim mai mult, iar a doua zi descoperim că până şi un 
pahar este toxic pentru ficat. Dietele sărace în grăsimi sunt 
grozave astăzi; mâine, cele bogate în grăsimi sunt la modă. 
Rezultatul tuturor acestor procese? Majoritatea 
consumatorilor îşi aruncă mâinile în aer şi alternează între 
falsă speranţă („Hei, sardinele previn boala de inimă!”) şi 
fatalism („Se pare că orice te va omori. Ai putea să nu îţi 
mai faci griji în legătură cu nimic”). Această atitudine 
bipolară legată de nutriţie serveşte profiturilor industriilor 
care vând aceste alimente şi celor care vând tratamente 
pentru bolile cauzate de alegerile noastre alimentare 
nesănătoase. Toată această confuzie şi zgomot permite de 
asemenea apariţia ideilor rele, care vor arăta bine prin 
comparaţie. 

Raportarea pe care am descris-o aici este inevitabil păr- 
tinitoare către interesele industriei. Părtinirea nu înseamnă 
neapărat minciună. Poate însemna inclusiv exact acest 
lucru: transformarea detaliilor minore în revelații majore. 

O altă formă de părtinire implică omiterea datelor inco- 
mode. Media poate raporta doar un procentaj mic din 
descoperirile biomedicale produse în fiecare an. O funcţie 
legitimă a media este acţiunea de filtrare, alegând şi 
împărtăşind ceea ce este valid şi cel mai important, şi 
ignorând restul. Dar unele instituţii media utilizează 
această responsabilitate ca pretext pentru eşuarea în a 
raporta o parte dintre cele mai bune şi esenţiale informaţii 
despre sănătate, fiindcă nu se încadrează în paradigma 


reducţionistă sau compromite obiectivele unui sponsor sau 
agent de publicitate. 

Subiectivismul nu poate explica toate eşecurile surselor 
de media în a ne oferi informaţii valoroase despre 
alimentaţie şi sănătate. O altă problemă este îngrozitoarea 
lipsă de expertiză ştiinţifică pe care mulţi dintre cei mai 
influenţi reporteri care acoperă aceste domenii o 
demonstrează. Fiindcă sunt incapabili să aprecieze în mod 
critic calitatea informaţiei pe care industriile, guvernul şi 
mediul academic o produc, ei acţionează ca purtători de 
cuvânt ai acestor instituţii, mai degrabă decât ca avocaţi ai 
dreptului publicului de a fi informat corect. Multe articole 
sunt compuse din comunicate de presă guvernamentale 
sau corporative rescrise, presărate cu interviuri experte pe 
care reprezentanţi ai departamentelor de relaţii cu publicul 
din corporaţii le oferă pe tavă, în mod convenabil. În 
consecinţă, jumătăţile de adevăr reducţioniste mascate în 
înţelepciune ştiinţifică ne sunt pasate nouă, fără a fi puse la 
îndoială. Nu este nimic în neregulă cu textele non-ştiinţifice 
despre ştiinţă; nu vreau să limitez discuţiile sau să opresc 
libertatea de exprimare. Dar vreau ca acei jurnalişti să îşi 
conştientizeze limitele propriilor expertize, şi să nu ofere 
iluzia competenţei unde ea nu există. 

Una peste alta, povestea despre sănătate şi nutriţie pe 
care media ne-o spune vine dintr-un scenariu scris exact de 
oamenii care profită de durerea şi suferinţa noastră. Am 
avut prea multe experienţe directe de manipulare, confuzie 
şi suprimare din partea media a puternicei relaţii dintre 
hrană şi sănătate pentru a crede altceva. 


MANIPULARE, OMISIUNE 
ŞI INCOMPETENŢA LA PBS 


Cam în aceeaşi perioadă în care am început să lucrez la 
acest manuscris, pe la începutul anului 2007, era un episod 
din PBS NewsHour în care gazda Jim Lehrer raporta un 
comunicat de presă interesant de la ACS (American Cancer 
Society - Societatea Americană a Cancerului): mortalitatea 
prin cancer scăzuse în 2004 pentru al doilea an succesiv. 


De notat că s-a spus a fi o „scădere importantă” faţă de 
2003. Modul în care a fost relatat a făcut să se înţeleagă că 
direcţia din Războiul cu Cancerul (la momentul acela 
început de 36 de ani) era în sfârşit pe cale să se schimbe. 
Mai târziu, în program, corespondentul NewsHour Margaret 
Warner l-a intervievat pe ofiţerul medical şef de la ACS. 
Strălucind de mândrie, el a oferit câteva motive pentru 
această scădere a ratelor de deces cauzate de cancer, în 
special pulmonar, de sân şi prostată: tratamente mai bune, 
mai multe investigaţii şi mai puţin fumat. Una peste alta, 
au fost un raport şi un interviu optimiste, care au fost 
transmise în mod convenabil tocmai la timp pentru 
strângerea anuală de fonduri a ACS. 

Ziua următoare, în ziarul local din Raleigh, North 
Carolina, povestea a apărut cu promptitudine pe prima 
pagină. La scurt timp, preşedintele Bush a fost convins să 
meargă la laboratoarele NIH şi să declare că „scăderea 
[ratelor de cancer] în acest an a fost cea mai abruptă”. În 
plus, această scădere „mare” era promițătoare şi 
promovată de presă fiindcă urmase momentului ce ar fi 
putut fi începutul unui nou trend iniţiat în anul anterior. 

Ca persoană care şi-a petrecut majoritatea carierei 
căutând să elimine cancerul, am fost fascinat de acest 
anunţ minunat. In loc să mă bazez pe relatările de la tv şi 
din ziare, am decis să examinez mai în detaliu subiectul şi 
cifrele din raport. lată-le: pentru fiecare 200 de morţi prin 
cancer în anul 2003, se înregistrase cu un singur caz mai 
puţin în 2004, adică o scădere de 0,5%. Aceasta nu era 
„Scăderea majoră” la care mă aşteptam pe baza raportului. 
Cu toate că orice astfel de dovadă arătând mai puţin 
cancer, oricât de mică, este binevenită, mă îndoiesc că 
oricine care a urmărit NewsHour în acea zi, care a văzut 
rapoartele ulterioare din media sau care a auzit discursul 
preşedintelui ar fi estimat cifrele la nivelul fără valoare de 
0,5%. 

Mai mult, numărul total de decese prin cancer din 2003 
comparativ cu 2002 a scăzut cu numai 0,07%, o diminuare 
de mai puţin de un caz din fiecare mie. Cifrele nu meritau 
valurile produse de anunţurile ACS, raportate harnic de 


către sursele media care s-au imitat unele pe altele fără 
discernământ sau investigaţie, şi care au fost legitimate 
public de către preşedinte. Urmărind acestea, nu am putut 
să nu invidiez controlul industriei cancerului asupra media 
şi asupra poziţiei de autoritate a preşedinţiei. Ce aş fi putut 
face cu astfel de relaţii publice! 

In timp ce majoritatea detaliilor de acolo pot fi corecte 
din punct de vedere tehnic, prezentarea lor este 
înşelătoare. Afirmația că scăderea mortalităţii cauzate de 
cancer este „mare” când de fapt ea înregistrează o valoare 
de sub 1% este pur şi simplu greşită. Pierderea timpului 
vorbind atât de mult despre motivele acestei scăderi infime 
şi presupuselor ei cauze oferă mult mai multă semnificaţie 
decât ar merita. 

Ştiam câte ceva despre cancer. Adiţional programului 
meu de cercetare experimentală a bolii, care a rulat pentru 
circa 40 de ani, eram membru în câteva comitete de 
consiliere a politicilor legate de cauzele cancerului şi am 
luat parte în comitetele de revizuire a granturilor de 
cercetare ale ACS, NCI, Institutului American pentru 
Cercetarea Cancerului (American Institute for Cancer 
Research) şi Fondului Global de Cercetare a Cancerului 
(World Cancer Research Fund). De fapt, am fost 
responsabil cu organizarea câtorva din aceste comitete. 
Aşa că atunci când spun că media prezintă adevărul în mod 
înşelător, vorbesc din experienţă. Atât experienţa mea în 
cercetare, cât şi implicarea mea intimă în întreaga poveste 
îmi permit deținerea unei perspective pe care 
consumatorul normal de media nu are şansa să o aibă. 

Cel mai probabil, singurul mesaj din acest raport ACS pe 
care publicul l-a ţinut minte este acesta: datorită donațiilor 
noastre, căutarea remediului pentru cancer începe să dea 
roade în sfârşit. Poate credeţi că grijile mele legate de 
acest raport înşelător asupra cancerului sunt exagerate. Nu 
sunt de acord. În această etapă a supraîncărcării cu 
informaţii, ne bazăm pe mesaje scurte de genul „în sfârşit 
câştigăm Războiul cu Cancerul”, pentru a ne ghida 
acţiunile. Dacă a câştiga această luptă înseamnă a obţine o 
schimbare minusculă în mortalitatea prin cancer, după 36 


de ani de cheltuire a zeci de miliarde de dolari pe cercetare 
(da, miliarde, majoritar de către NIH; bugetul de cercetare 
a cancerului a fost de 5,9 miliarde $ în anul 2012), va fi un 
război extrem de lung. Această supraîncredere eronată 
este cel mai mare obstacol în încercarea de a învinge cu 
adevărat cancerul. Victoria reală asupra bolii necesită 
responsabilitate individuală pentru alegerile noastre 
alimentare; atât timp cât vom aştepta următoarea invenție 
farmaceutică sau următorul miracol de inginerie genetică 
pentru a ne salva, nu vom folosi puterea considerabilă pe 
care deja o posedăm În a pune capăt acestui dezastru. 
Între timp, industriile farmaceutice şi medicale profită de 
pe urma cursei noastre continue după remediul cancerului, 
iar conglomeratele de alimente industriale şi procesate 
câştigă prin suprimarea cunoaşterii legate de cauzele bolii. 

Dacă aş fi fost reporter însărcinat cu împărtăşirea 
publică a comunicatului de presă al ACS, aş fi pus 
următoarele întrebări: Cât de mare a fost scăderea în ratele 
de cancer? Cine a ales folosirea cuvântului mare? Cine a 
finanţat raportul? Care rate de cancer s-au diminuat şi 
care, dacă există, au rămas constante sau au crescut? (Şi 
în plus: De ce sunt ratele cancerului atât de ridicate în SUA, 
comparativ cu cele din China şi alte ţări?) 

De ce nimeni de la NewsHour nu a pus aceste întrebări? 
A fost părtinire? Ignoranţă? Nu pot pătrunde în minţile 
jurnaliştilor care au prezentat povestea, aşa că pot doar să 
ghicesc că a fost o combinaţie între ele, însoţită de un ciclu 
de ştiri neîncetat şi de bugete în scădere care descurajează 
consideraţia grijulie şi atentă în favoarea unui comunicat 
de presă avantajos pentru unii. 


PRESIUNEA PUBLICITĂŢII DE 
A INŞELA PRIN OMISIUNE 


La scurt timp după publicarea cărţii Studiul China, am 
fost intervievat telefonic de către Ann Underwood, editor 
informat şi vechi al Newsweek. Mi-a comunicat la începutul 
interviului că „editorul senior” al ei era foarte interesat de 
carte. Conversaţia noastră a durat aproape două ore, iar ea 


părea interesată personal de implicaţiile mesajului nostru. 
Evident, eram oarecum încrezător că interviul va fi 
publicat, deşi doamna Underwood mi-a spus (sau m-a 
avertizat?) că va trebui mai întâi să îl paseze comitetului 
editorial pentru acceptare. Datorită întrebărilor ei foarte 
fluente şi entuziasmului său personal, am avut impresia că 
m-aş putea aştepta la un articol deosebit de bun. Totuşi, nu 
a existat decât linişte în următoarele luni. Apoi am primit 
prin e-mail o copie a unui număr din Newsweek, cu titlul 
„Ediţie Specială a Viitorului Medicinei” - un întreg număr 
dedicat sănătăţii. Asta e, am gândit. 

Am deschis revista pentru a vedea ce cuprindea şi am 
numărat peste 20 de articole legate de diverse subiecte 
medicale, indicând spre viitor. În afară de unul oarecum 
superficial asupra legăturii dintre alimentaţie şi diabetul de 
tip 2, articolele ignorau complet nutriția. Prezentau numai 
noi medicamente, operaţii şi genetică. Dacă aş fi fost încă 
în laboratorul experimental şi nu în mijlocul publicului, aş fi 
putut uşor să devin fascinat de oportunităţile prezentate în 
acel număr. Cercetarea fundamentală în activitatea celulei 
este palpitantă şi fermecătoare. Dar acest număr special 
din Newsweek a ilustrat ceva mult mai important pentru 
public. Prin omiterea alimentaţiei, unicul şi cel mai puternic 
instrument în sprijinul sănătăţii şi bunăstării, Newsweek a 
făcut un mare deserviciu cititorilor. 

Dezamăgit, am răsfoit prin materialul de la începutul 
revistei, pentru a găsi această foarte grijulie scrisoare din 
partea editorului-şef al Newsweek, Richard M. Smith: 


„La Newsweek, avem o tradiţie lungă şi distinsă în raportarea 
subiectelor despre ştiinţă, medicină şi sănătate. Acum, când 
cercetarea biomedicală intră într-o nouă perioadă de descoperiri, 
suntem mândri să oferim acest număr special (un număr bonus 
pentru abonaţii noştri) despre progresele care schimbă rapid 
faţa medicinei din secolul 21. 

Suntem mulţumiţi că Johnson & Johnson a ales să fie 
sponsorul exclusiv pentru acest număr special. Aşa cum cred că 
cititorii Newsweek se aşteaptă, sponsorul nu a avut influenţă 
asupra conţinutului editorial al acestei reviste.” 


Johnson & Johnson, una dintre cele mai mari companii 
de dispozitive medicale din lume a fost singurul sponsor din 
numărul intitulat „Viitorul Medicinei” din Newsweek şi ar 
trebui să cred că dependenţa revistei de banii din 
publicitate ai Johnson & Johnson nu a avut nicio influenţă 
asupra imnului colorat închinat informaţiei reducţioniste, 
orientate spre profit şi ignorând nutriția? Sunt sigur că un 
director executiv al companiei nu a participat la întâlnirea 
editorială a Newsweek dând acceptul sau respingerea 
fiecărui articol, dar revista cu probleme financiare nu îşi 
permitea să displacă puternicului binefăcător (da: veniturile 
Newsweek au scăzut cu 38% din 2007 până în 2009, iar în 
2010 a fost vândută pionierului audio Sidney Hartman 
pentru suma de 1 $, cu condiţia ca acesta să îşi asume 
datoriile revistei de 47 de milioane $). 

La scurt timp după aceasta, am primit un telefon de la 
Susan Dentzer, corespondentul pentru sănătate al PBS 
NewsHour. Conversaţia a durat circa o oră şi a fost 
constructivă. Doamna Dentzer a pus întrebări bune şi m- 
am gândit că este destul de interesată, mai ales când a 
spus că vrea să exploreze un posibil interviu cu mine din 
partea lui Jim Lehrer. Nu a făcut o promisiune, dar am 
primit o încurajare, fiindcă mai fusesem intervievat înainte 
în acel program. 

Speranţa mea s-a evaporat într-un final; nu am primit 
nicio propunere de interviu. De ce? Nu ştiu exact. Dar am 
observat un număr crescător de sponsori corporativi ai PBS 
cărora nu le pasă de viziunile mele asupra nutriţiei. Cineva 
din echipa NewsHour probabil că a realizat cât de puţin 
populare ar fi ele în rândul acelor sponsori puternici. De ce 
să rişti o reacţie în finanţare, când există atât de multe 
poveşti care pot fi spuse în siguranţă? 

In ultimii ani, corporaţiile mari au devenit mai isteţe în 
acoperirea urmelor lor când finanţează emisiuni presupuse 
a fi imparţiale precum NewsHour. Unul dintre cei mai mari 
sponsori actuali ai show-ului este Knight Foundation, al 
cărei preşedinte şi director, Alberto Ibarguen, se află şi în 
conducerea PepsiCo. Administratorul de la Knight 
Foundation, Anna Spangler Nelson, este partener încă din 


1988 al Wakefield Group, instituţie de investiţii din North 
Carolina cu acţiuni în multe companii medicale şi 
biotehnologice ale statului. E. Roe Stamps IV, administrator 
al Knight Foundation din 2006, este cofondator şi partener 
al Summit Group, companie de investiţii al cărei portofoliu 
include laboratorul specializat de diagnosticare moleculară 
ApoCell, Inc., care analizează eficacitatea compuşilor 
oncologici pentru companii farmaceutice şi biotehnologice 
mari; compania de laboratoare specializate de anatomie 
patologică Aurora Diagnostics, LLC, al cărei website 
trâmbiţează un „acces imediat la proceduri de laborator de 
ultimă oră” incluzând rearanjament genetic; şi alte câteva 
companii de tehnologie medicală şi îngrijire a sănătăţii. 
Administratorul Earl W. Powell a dotat Centrul de Terapie 
Genetică Powell de la Universitatea Miami. 

Scopul meu aici nu este cel de a critica Knight 
Foundation sau pe administratorii ei; oricare dintre alţi 
subscriitori ai NewsHour, sub control, ar fi produs rezultate 
similare. Din punctul meu de vedere, fundaţia face de 
multe ori o treabă bună, şi în general susţine omul 
individual împotriva intereselor corporative. Mai mult, are 
sens pentru o organizaţie caritabilă să îşi umple 
administraţia cu oameni bogaţi şi de succes care pot 
furniza direcţionare în politici şi ajutor în strângerea de 
fonduri. Dar vreau să arăt conflictele inerente de interese 
care trec nedescoperite, neraportate şi neluate în calcul 
atunci când o organizaţie de ştiri presupusă a fi imparţială 
se bazează pe o sursă de finanţare ai cărei administratori şi 
directori sunt încorporaţi chiar în sistemul care trebuie 
chestionat şi expus. 

Poate mă înşel suspectând asemenea părtinire pentru 
un program precum NewsHour, care este susţinut din bani 
publici, dar o situaţie anterioară cu PBS legată de o 
perioadă de acum 20 de ani m-a transformat puţin într-un 
cinic referitor la „independenţa jurnalistică” a PBS. În 1992, 
la câţiva ani după ce New York Times, USA Today şi 
Saturday Evening Post au scris articole principale despre 
proiectul nostru din China, PBS a propus ideea interesantă 
a unui exemplu comparativ al alimentaţiei şi sănătăţii 


pentru trei comunităţi rurale: una din Italia, una din SUA şi 
unul dintre satele studiate de noi în China. Cel puţin asta 
mi s-a spus de către un grup de film din Colorado care 
fusese contractat de către PBS (în Chicago) pentru filmare. 
Ei au vizitat Universitatea Cornell, China şi Universitatea 
Oxford din Anglia pentru filmare, şi au realizat un interviu 
în China cu mine şi cu dr. Junshi Chen, prietenul şi 
colaboratorul meu din Beijing. 

Conversaţia noastră în faţa camerei a decurs bine, am 
crezut eu, mai ales când am discutat despre beneficiile 
aduse sănătăţii de alimentaţia săracă în grăsimi, majoritar 
vegetariană din China rurală, comparativ cu cea tipic 
americană, cu multe grăsimi şi bazată pe produse de 
origine animală pe care U.S Dietary Guidelines Advisory 
Committee din cadrul USDA (grupul care produce 
binecunoscuta piramidă alimentară) o favorizează în 
general. Am spus atunci - şi aş face-o şi acum cu şi mai 
multă vigoare - că nu sunt un admirator al alimentaţiei 
tipic americane şi nici al recomandărilor guvernamentale 
sensibile la politici ale comitetului. 

Totul a mers bine, iar echipa din Colorado ne-a anunţat 
amabil cu două săptămâni înainte de apariţia materialului 
la TV. Ne-au spus că ne va plăcea, mai ales deoarece Judy 
Woodruff, binecunoscuta prezentatoare de ştiri, va oferi co- 
mentariul. Prietenii şi colegii noştri s-au adunat în faţa 
televizorului la ora programată, dar nu au văzut nimic din 
ceea ce era promis. Nu exista nicio comparaţie între 
alimentaţiile celor trei comunităţi rurale, iar discuţiile mai 
semnificative despre acest subiect au fost eliminate. Dr. 
Chen şi eu am fost incluşi în creditele de la finalul emisiunii, 
iar asta a fost tot. Am telefonat în dimineaţa următoare la 
Colorado pentru a întreba ce se întâmplase. Mi s-a spus că 
atunci când produsul final fusese arătat membrilor PBS, nu 
le plăcuse critica mea asupra recomandărilor alimentare 
ale USDA şi asupra procesului prin care sunt construite. 
Astfel că respectivele critici au fost pur şi simplu omise din 
documentar, împreună cu dovezile pe care eu şi dr. Chen le 
oferisem. Ceea ce a rămas a fost o poveste înşelătoare, 
părtinitoare, care i-a reasigurat pe oameni că alimentaţia 


noastră era în regulă şi că Guvernul ne proteja sănătatea. 

Este posibil ca PBS, celebra companie media cunoscută 
pentru imparţialitatea sa, să nu fie de fapt atât de 
imparţială? La momentul în care documentarul a apărut în 
1992, Archer Daniels Midlands (ADM), o companie care, în 
cifrele anului 2011, generează venituri de 70 de miliarde de 
dolari din operaţiuni internaţionale, incluzând vânzarea de 
ingrediente pentru hrănirea turmelor de animale, a fost 
prezentată în mod proeminent ca susţinător major al show- 
ului PBS NewsHour. Nu am putut decât să mă întreb dacă 
susţinerea ADM a fost un factor când managementul PBS a 
interceptat comentariile mele din documentar. Poate mă 
înşel; vă invit pe voi să decideţi. In orice caz, această 
experienţă timpurie cu PBS a lăsat o urmă în mintea mea, 
de care mi-am amintit când Susan Dentzer m-a intervievat 
ulterior despre Studiul China. 

Păstrez ambele situaţii cu PBS într-un fişier numit 
„declaraţii false prin omisiune”. Când PBS a editat 
comentariile mele legate de recomandările USDA, şi-a 
diminuat raportarea. Şi, destul de ironic, comentariile mele 
din acel moment erau destul de blânde, comparativ cu 
viziunea din prezent! 

Ca final al acestei poveşti, am vorbit recent cu un 
prieten care a făcut cursul online al fundaţiei mele (T. Colin 
Campbell Foundation), care mi-a spus că a avut o 
conversaţie cu o persoană de la PBS, din care a aflat că 
interviul meu despre Studiul China fusese trimis către 
echipa de la NewsHour, cu încurajare. Cu toate acestea, nu 
am fost niciodată invitat la emisiunea lui Lehrer. 


PUTEREA SUBTILĂ ŞI MEDIA 


Nimic din ceea ce am scris aici despre media nu este 
dramatic. Nu ai putea să realizezi un film captivant despre 
ignorarea  nutriţiei de către Newsweek sau PBS; mă 
îndoiesc că Matt Damon este interesat în a pune povestea 
mea pe ecran. Nimeni nu a minţit, înşelat sau conspirat. 
Din câte ştiu, nu au existat afaceri dubioase implicând 
valize pline cu bani. Din câte ştiu, niciun jurnalist care a 


modificat povestea nu a fost măcar conştient de ceea ce 
facea, sau de presiunea la care a răspuns. Aceştia sunt 
oameni decenţi, oneşti, încercând să umple spaţiul de 
emisie, să distreze şi să informeze audiența, să evite 
afirmaţii calomniatoare şi să îşi păstreze slujba prin a nu-i 
supăra pe cei care le subscriu de fapt cecurile. Aceasta 
este aplicarea puterii viclene în cea mai eficientă şi 
insidioasă manieră: fără amprente, fără vânătăi, fără 
sânge, fără greşeală. Numai reportajul aparent inocent al 
unei poveşti ştiinţifice ca şi când aceasta ar fi adevărul 
întreg şi evident. Dar preţul părţii omise din poveste, după 
cum am văzut, este dat de suferinţa umană rămasă 
nepovestită. 


17 
DEZINFORMAREA GUVERNAMENTALĂ 


Singurul bine este cunoaşterea, 
singurul rău este ignoranţa. 
SOCRATE 


Guvernul joacă un rol important în sănătatea noastră. 
Este responsabil pentru finanţarea cercetărilor în domeniul 
sănătăţii, pentru aprobarea medicamentelor Şi 
tratamentelor, pentru determinarea recomandărilor 
nutriţionale către instituţiile federale şi către programele de 
masă din şcoli şi pentru stabilirea regulilor de etichetare a 
alimentelor, printre multe alte lucruri. În SUA, ar trebui să 
ne bucurăm de un Guvern al oamenilor, format din oameni 
şi pentru oameni. Aceasta s-ar traduce printr-un Guvern ale 
cărui politici ar căuta maximizarea sănătăţii publice prin 
găsirea, finanţarea şi promovarea celor mai eficiente mij- 
loace de prevenire şi tratament al bolilor. Din nefericire, nu 
aşa stau lucrurile. 

Sunt trist să afirm că, în experienţa mea din domeniul 
politicilor de sănătate şi informare, oamenii sunt cei care 
au de suferit. Suntem înşelaţi, cu consecinţe tragice. 
Dezbaterea naţională asupra reformei din sănătate este 
departe de ţintă, cu democraţii şi republicanii discutând 
despre cine va plăti, mai degrabă decât despre ceea ce ar 
face oamenii sănătoşi. Politicile naţionale relative la 
alimentaţie se pleacă în faţa intereselor corporațiilor 
bogate, şi nu în faţa ştiinţei obiective. Agenţiile 
guvernamentale de sănătate ignoră nutriția ca factor în 
păstrarea sau pierderea sănătăţii publice şi individuale. 
Dacă cineva v-ar cere să creaţi politici de sănătate publică 
cu scopul de a direcţiona oamenii către compromiterea 
sănătăţii lor, în timp ce industriile farmaceutice, medicale şi 
de alimente nesănătoase să profite, nu aţi putea face o 
treabă mai bună decât cea care este adoptată în prezent. 
După cum a spus prietenul meu Howard Lyman, fost 
fermier: „Avem cel mai bun Guvern pe care banii îl pot 


cumpăra.” 

Sunt oamenii care dau naştere acestor politici atât de 
puţin realişti încât nu realizează că efectele sunt exact 
opusul obiectivelor lor declarate? Nu cred. Cu un acces 
nerestricţionat la oficialii guvernamentali de la orice nivel, 
industriile aplică diverse tactici pentru a produce politici 
reducţioniste şi creatoare de boli, care îi fac pe ei bogaţi şi 
pe noi bolnavi. 


CUM INDUSTRIA A CUMPĂRAT GUVERNUL 


Big Pharma, Big Insurance şi Big Medicine” sunt printre 
cei mai mari susţinători ai candidaţilor politici din SUA. 
Conform grupului OpenSecrets.org, profesioniştii din dome- 
niul medical (medici, asistente şi nutriţionişti, plus 
organizaţii precum Asociația Medicală Americană - 
American Medical Association) s-au clasat pe locul 4 în 
topul contribuţiilor către membrii Congresului din ciclul 
alegerilor din 2011-2012, cu 19 milioane de dolari, urmaţi 
de industria de asigurări pe locul 6, cu aproape 15 milioane 
de dolari şi producătorii farmaceutici pe locul 10, cu peste 
9 milioane de dolari. lar acest lucru înseamnă că au o 
pârghie puternică în ceea ce priveşte ghidarea politicilor de 
sănătate: ei pot mobiliza milioane de dolari drept donaţii 
pentru candidaţii ale căror politici le susţin şi pot mobiliza 
alte milioane pentru a-i învinge pe cei care nu le fac jocul. 
Chiar la o convenţie a American Medical Association din 
anul 2009, preşedintele Obama a dezvăluit opţiunea de asi- 
gurare publică a planului său de reformă în sănătate. 

Niciuna dintre aceste industrii nu are de câştigat de pe 
urma unui sistem de sănătate mai eficient şi mai eficace. Ci 
din contră: dacă fiecare om ar adopta de mâine o 
alimentaţie vegetariană bazată pe produse nerafinate, 
aceste industrii ar avea mari probleme. Unii pot spune că 
optimizarea sănătăţii prin nutriţie şi prin alţi factori ce ţin 
de stilul de viaţă ar fi „anti-americane”, deoarece când 
cineva evită sala de operaţie datorită adoptării unei 


2 Porecle date industriilor farmaceutică, de asigurări şi medicală, (n. 
tr.) 


alimentaţii sănătoase, nu se contribuie la PIB. O alimentaţie 
cu cheeseburgeri, cartofi prăjiţi şi pahare de Coca-Cola este 
„bună” pentru economie când este cumpărată, dar este şi 
mai „bună” când conduce către boli cardiovasculare şi 
către cheltuieli mari de spitalizare. 

Aceste industrii îşi permit cele mai versate persoane în a 
face lobby, dintre care mulţi sunt angajaţi pentru 
conexiunile lor şi pentru puterea lor de convingere. Uşa 
rotativă dintre industrii şi agențiile guvernamentale 
însărcinate cu reglementarea lor se învârte mai repede ca 
niciodată. 

Agenţiile de reglementare oferă în mod constant 
oportunităţi de angajare pentru persoanele care fac lobby 
şi pentru aşa-zişii oameni de ştiinţă care îşi negociază 
gradele pentru a-şi mări veniturile. Schimbarea slujbei 
guvernamentale cu una dintr-un sector al industriei este o 
practică comună pentru funcţionari. În anul 2009, directorul 
NIH, dr. Elias Zerhouni, a demisionat pentru a ocupa o 
poziţie în cadrul Universităţii Johns Hopkins, conform unui 
comunicat de presă. A rămas numai 4 luni acolo înainte de 
a se alătura companiei farmaceutice franceze Sanofi pe 
post de şef al compartimentului de cercetare-dezvoltare - o 
mişcare care s-a omis a fi menţionată pe website-ul NIH, în 
contrast cu foştii directori pentru care cariera ulterioară a 
implicat o întoarcere în mediul academic. 

În 2010, dr. Julie Gerberding, care a condus CDC din 
2002 până în 2009, s-a angajat în mod profitabil la Merck 
Vaccines, la scurt timp după ce a plecat din serviciul 
guvernamental. Această relaţie a adus beneficii mari 
pentru Merck, care a câştigat de pe urma conexiunilor şi 
influenţei deţinute de dr. Gerberding în cadrul Guvernului şi 
în cadrul World Health Organization, pentru a-i ajuta să 
vândă mai multe vaccinuri în SUA şi în lume. Dar această 
mişcare ridică întrebări în legătură cu indecenţa. Cu 
siguranţă, cel puţin, îndemnul dr. Gerberding de a vaccina 
toţi americanii împotriva gripei, îndemn emis în fiecare an 
în care a lucrat la CDC (care i-a adus şi supranumele de 
„Chicken Little”?!, datorat predicţiilor ei anuale asupra 


21 Expresie care caracterizează o persoană care intră uşor în panică, 


pandemiei de gripă care nu s-a materializat niciodată), au 
facut-o îndrăgită de către viitorul angajator. 

Nu ştim; nu există dovezi că dr. Gerberding a promovat 
intenţionat politica de vaccinare care l-a îmbogăţit pe 
viitorul ei angajator. Dar dacă eşti un funcţionar 
guvernamental al cărui interes este acela de a utiliza 
vaccinurile ca strategie primară în controlarea bolilor 
precum autismul, este cam greu de ignorat faptul că 
titularizarea ta este scurtă şi, dacă îţi joci bine cărţile, te 
poate aştepta o slujbă în sectorul privat după aceea. Cuplat 
cu politici de sănătate care arată de parcă ar fi scrise chiar 
de departamentul de marketing al companiilor 
farmaceutice, acest stimulent de a face pe plac industriilor 
ar trebui să ne facă mai puţin încrezători că agenţiile 
guvernamentale căută binele nostru mai presus de orice 
altceva. 

De partea industriilor, persoanele care fac lobby nu se 
opresc la strângeri de mână şi băuturi după o partidă de 
golf. Ei scriu şi editează legislații şi reglementări pentru 
legislatori şi conducători de agenţii recunoscători. Treaba 
lor, pentru care industria îi recompensează din plin, este 
aceea de a elimina orice obstacol care stă în calea 
profiturilor. lar politicienii se angrenează în joc pentru a-şi 
proteja propriile cariere. Acest aspect, deşi nepublicat, este 
cunoscut în Congres şi pe K Street*?, unde grupurile 
industriale îşi au birourile de lobby. Am întâlnit mulţi factori 
de decizie guvernamentali de rang înalt de-a lungul anilor. 
Şi deşi ei recunosc deseori în mediu privat că viziunile mele 
asupra nutriţiei şi sănătăţii ar trebui considerate politici 
publice, am învăţat că sistemul politic va pedepsi orice 
funcţionar care susţine reforma în alimentaţie şi sănătate. 
Interesele corporative nu se limitează la finanţarea 
alegerilor; sunt capabile şi chiar doritoare de a încheia 
cariere politice şi de a deraia legislaţia progresivă imediat 
ce simt orice mişcare care ar putea să le amenințe poziţia. 
lar acest lucru înseamnă că legile sunt adoptate pentru 


(n. tr) 
22 În traducere: Strada K, aflată în Washington, fiind un centru pentru 
numeroase grupuri de lobby şi de susţinere, (n. tr.) 


promovarea intereselor celor bogaţi în defavoarea binelui 
public. 


AŞA-NUMITA DEZBATERE DESPRE SĂNĂTATE 


Una dintre cele mai aprinse dezbateri politice ale 
ultimilor 4 ani a fost legată de reforma sănătăţii. Nu există 
niciun dubiu că sistemul nostru de sănătate este extrem de 
deficitar. Dar când ne uităm la dovezile oferite în 
discursurile publice, începem să realizăm că aproape toată 
lumea ratează esenţa: motivul principal pentru care 
sistemul de sănătate foarte costisitor este disfuncţional 
este fiindcă nu se concretizează în îmbunătăţirea sănătăţii, 
şi pare că nu are niciun interes să facă asta. Plătim mult 
prea mulţi bani pentru prea puţină sănătate. Orice altă 
problemă este un simptom care răsare din acest adevăr de 
fond. 

În ultimii ani, o armată de scriitori, politicieni, savanţi şi 
lideri de afaceri au oferit opinii şi au propus programe de 
spre numărul mare de oameni neasiguraţi şi insistă că 
povara ar trebui împărţită cu cei care îşi permit. 
Conservatorii caută să protejeze „piaţa liberă” din 
sănătate, fără să realizeze că această piaţă este departe de 
a fi liberă. Uneori, cele două părţi ajung la un consens, dar 
acesta este în general limitat la cum să se eficientizeze 
livrarea programului de sănătate. 

În majoritate, dezbaterea asupra sănătăţii este focusată 
pe partea de ofertă, şi nu pe cea de cerere, cu controverse 
intense despre cine să acopere costurile, şi nu de ce sunt 
costurile atât de ridicate. 

Discutăm la nesfârşit în legătură cu mutarea responsabi- 
lităţilor de plată de la un grup la altul - de la sectorul public 
la cel privat şi invers, de la angajator la angajat şi invers - 
ca şi cum aceste programe ar putea ajuta în controlarea 
costurilor imense de sănătate ale ţării: circa 2,5 trilioane de 
dolari în 2009. Limitarea acestor discuţii şi programe la 
aspecte de finanţare este mult prea simplistă. Aceste 
maşinaţii politice, deseori însoţite de multă publicitate şi 


atenţie din partea media pot face pe plac politicienilor şi 
grupurilor speciale de interese din când în când, dar fac 
prea puţin în a se adresa întrebării principale: de ce suntem 
atât de bolnavi şi de ce suntem atât de incapabili în a lupta 
cu bolile? 

Aceste discuţii nu sunt cu totul lipsite de consecinţe 
totuşi. Ele servesc la distragerea atenţiei de la întrebările 
importante legate de căile de optimizare a sănătăţii - 
întrebări care conduc direct la alimentaţie, nu la 
medicamente şi spitale. Prin această distragere a atenţiei, 
ele permit sistemului să servească motivul profitului în 
detrimentul sănătăţii noastre. 

Una dintre cele mai notorii scheme de control al 
costurilor de sănătate este legislaţia HMO (health 
maintenance organization - Organizaţia de menţinere a 
sănătăţii), introdusă în anii '90. Cu toate că sporirea 
costurilor de sănătate a fost uşor încetinită pentru circa doi 
ani după introducerea ei, acest trend s-a dovedit a avea 
viaţă scurtă. Costurile de sănătate şi-au reluat urcuşul 
constant, fără o perioadă vizibilă de stagnare. 

Economiile iniţiale generate de negocieri dure cu 
doctorii şi randamentele de scară nu au reuşit să se 
adreseze problemei reale: mult prea mulţi dintre noi se 
îmbolnăvesc, iar industriile medicale şi farmaceutice fac o 
treabă groaznică în a remedia situaţia. Controlul costurilor 
nu este similar cu controlul bolilor. HMO a vorbit despre 
aşa-numita medicină preventivă, dar într-un mod atât de 
superficial încât practic nu a avut niciun impact. 
Recomandările lor dietetice se rezumă majoritar la 
„mâncaţi mai multe legume, beţi mai puţine sucuri şi 
alegeţi bucăţi mai slabe de carne”. Este ca şi cum ai spune 
fumătorilor să nu mai fumeze patru pachete de ţigări pe zi, 
ci trei - un pas în direcţia bună, dar teribil de inadecvat. ŞI 
din cauza faptului că a fost atât de superficial şi nepotrivit, 
mesajul „mâncaţi un pic mai bine” a fost universal ignorat. 

HMO nu este ultimul cuvânt în încercarea de reducere a 
costurilor. Când banii se împuţinează, unii angajatori din 
sectorul privat elimină programele de asigurări, reduc 
posturi şi închid magazine, sau îşi externalizează afacerile 


şi posturile în afara ţării, unde deseori pot legal să ignore 
sănătatea angajaţilor şi să elimine asemenea acoperiri. 
Mutarea industrei auto americane din Detroit în Mexic este 
unul dintre exemple. General Motors atribuie cel puţin 
1.500$ din costul fiecărei maşini noi din SUA primelor de 
sănătate pentru angajaţi. In final, dacă continuăm să 


acest lucru poate dărâma întreaga economie. 


DEZINFORMARE CU PRIVIRE LA SĂNĂTATE, 
MULŢUMITA GUVERNULUI 


Am vorbit puţin despre modurile în care Guvernul 
susţine cauza nutriţiei de tip reducţionist în capitolul cinci, 
concentrându-ne pe bazele de date cu nutrienți şi pe 
dozele lor recomandate. Dar aceasta este numai o parte a 
poveştii. 

Informaţiile despre dozele recomandate de pe etichetele 
alimentelor reprezintă una dintre cele mai puternice, 
omniprezente şi de durată metode prin care Guvernul 
spune oamenilor ce să mănânce şi ce să evite. După cum 
am notat şi în capitolul cinci, cantităţile zilnice 
recomandate sunt o dovadă evidentă a reducţionismului în 
alimentaţie. Majoritatea ambalajelor listează aproape o 
duzină de nutrienți, ca şi cum aceia ar fi singurii, sau 
singurii care contează. Cantităţile recomandate sunt 
prezentate ca procentaje din valoarea zilnică în grame. 
Ultima dată când am verificat, americanii nu erau experţi în 
procentaje sau măsurători. După cum ştim, este imposibil 
de măsurat nutriția atât de exact. lar fabricanţii se pricep la 
ajustarea dozelor pentru a reduce cantităţile de grăsimi, 
zahăr sau sodiu - uneori chiar până la zero, chiar dacă 
produsul conţine destul din ele. Pe scurt, cantităţile zilnice 
recomandate fac o treabă bună în a produce confuzie în 
rândul publicului printr-o falsă impresie de ştiinţă, în timp 
ce de fapt distrag atenţia de la adevărurile simple legate 
de alimentele care favorizează sănătatea şi de cele care o 
degradează. 

Pentru a înrăutăţi un sistem care deja este rău pentru 


majoritatea populaţiei, dozele zilnice recomandate sunt 
mult mai ridicate decât este necesar. Stabilirea lor pentru 
un nutrient începe în general cu o afirmaţie despre 
cantitatea minimă necesară din acel nutrient pentru a servi 
unei anumite funcţii din corp, în cazul unui eşantion de 
indivizi. Această cantitate este denumită uneori „necesarul 
minim zilnic”. De exemplu, am putea determina câte 
proteine (măsurate ca azot) sunt necesare pentru a înlocui 
nitrogenul pierdut de organismele persoanelor din 
eşantion. Dar fiindcă numărul rezultat reprezintă doar un 
grup foarte mic din întreaga populaţie, necesarul minim 
zilnic este ajustat în sus, ca să fim siguri că majoritatea 
oamenilor (să spunem circa 98%) îşi vor acoperi nevoile. 
Acest număr considerabil mai mare devine cantitatea 
zilnică recomandată. 

Deci chiar dacă acceptăm că necesarul minim zilnic este 
o reprezentare precisă a ceea ce avem nevoie pentru 
obţinerea sănătăţii totale (o presupunere foarte riscantă în 
sine), când consumăm cantitatea recomandată zilnică 
pentru un nutrient, aproape 98% dintre noi depăşim 
teoretic necesarul minim. Adiţional, majoritatea oamenilor, 
inclusiv mulţi profesionişti din domeniul sănătăţii, presupun 
incorect că dozele recomandate sunt un necesar minim. 
Această presupunere ne încurajează în consumarea unei 
cantităţi mai mari din aceşti nutrienți decât am avea nevoie 
de fapt, ceea ce este în beneficiul companiilor vânzătoare 
de suplimente, nutraceutice şi alimente îmbogăţite. 

Şi asta nu e totul. Aceste doze zilnice recomandate - aşa 
cum sunt interpretate în mod popular - au fost, afirm din 
experienţă, de mult deplasate în direcţia excedentului în 
cazul anumitor nutrienți, pentru a încuraja consumul de 
produse de origine animală. Aţi auzit mitul care spune că 
avem nevoie de foarte mult calciu pentru a avea oase 
puternice şi pentru a preveni osteoporoza? Recomandările 
legate de calciu în SUA (1.200-1.300 mg/zi) le depăşesc 
considerabil pe cele din ţările care nu consumă lactate şi 
consumă mai puţin calciu per total (400-600 mg/zi), dar 
înregistrează rate mult mai mici ale osteoporozei. Dovezile 
convingătoare indică spre recomandări pentru un consum 


mai mic de calciu, dar, este suficient să spunem, industria 
de lactate a avut de mult o influenţă înăbuşitoare asupra 
comitetelor care fac aceste recomandări, îndemnându-i pe 
aceşti „experți obiectivi” să accepte doze zilnice 
recomandate ridicate pentru calciu. Recomandarea pentru 
riboflavină (vitamina B2) fost setată la un nivel înalt de 
asemenea, de mult timp, în umbra înţelegerii adiţionale, 
dar false, că lactatele ar fi o sursă bună a acestei vitamine 
- un mit care a început din anii 1950 (în realitate, lactatele 
nu sunt o sursă bogată de riboflavină, comparativ cu 
anumite plante). În plus, „valoarea zilnică” pentru 
colesterol este setată la 300 mg/zi. Includerea colestero- 
lului în listă dă impresia că ar fi necesar ca nutrient. Nu 
este adevărat! Corpurile noastre, singure, produc toată 
cantitatea de colesterol de care avem nevoie. Colesterolul 
alimentar provine doar din alimentele de origine animală, 
iar recomandarea mult mai sănătoasă ar fi zero! 

Apoi este povestea epică a proteinelor, un nutrient care 
a fost mult timp febleţea Guvernului. Cantitatea zilnică 
recomandată pentru proteine a fost de 10-11% din calorii, 
pentru zeci de ani, nivel care este deja mai mult decât 
suficient (şi fără a fi o coincidenţă, este şi nivelul mediu de 
proteine consumate în cadrul unei alimentaţii vegetariene 
cu produse integrale). Mulţi oameni cred că un nivel mediu 
de 17-18% din calorii, sub formă de proteine, fiind în 
acelaşi timp şi nivelul mediu de proteine consumate în 
rândul americanilor, este o practică bună. În anul 2002, 
Food and Nutrition Board (FNB) din cadrul National 
Academy of Sciences a concluzionat, în lipsa oricărei dovezi 
credibile, că putem consuma proteine până la un nivel 
uluitor de 35% din calorii, fără riscuri pentru sănătate - un 
număr de trei ori mai mare decât cantitatea zilnică reco- 
mandată, existentă de mult timp. La momentul raportului, 
directorul FNB era consultant major pentru industria 
lactatelor, iar majoritatea (6 din 11) membrilor unui 
comitet înrudit de politici (comitetul „piramidei alimentare” 
din cadrul USD A) avea de asemenea legături bine ascunse 
cu industria lactatelor. Grupurile din această industrie au 
ajutat chiar la finanţarea raportului. În acest ritm, nu peste 


mult timp, Guvernul poate va începe să recomande un 
robinet de lapte în bucătăria voastră, lângă cel de apă. 

Sistemul curent de dezvoltare şi recomandare a 
cantităților zilnice, mulat pe interesele industriilor, este pur 
şi simplu ruşinos, fiindcă aceste standarde care favorizează 
industriile şi documentele lor de sprijin formează baza atât 
de multor programe guvernamentale. Aceste elemente 
ipotetic oficiale furnizează raţionamentele ştiinţifice şi 
politice pentru felul în care programele de mese din şcoli, 
cele de meniuri din spitale şi programele Women, Infants 
and Children sunt derulate. 

Ca membru al comitetului de experţi care a scris 
raportul despre relaţia dintre alimentaţie şi cancer din 
1982, îmi amintesc că una dintre dezbaterile noastre 
principale s-a concentrat pe ceea ce trebuia să sugerăm ca 
obiectiv potrivit al nivelului de grăsimi din alimentaţie 
pentru a reduce riscul de cancer, pe baza dovezilor 
existente. Ar fi trebuit să sugerăm reducerea la 30% din 
caloriile totale (de la media de 35-37%), când dovezile 
indicau clar către un număr mult mai mic? Dezbaterea nu 
era legată de dovezi. În schimb, eram îngrijoraţi despre 
acceptarea politică a unei recomandări oneste de 20% 
pentru nivelul de grăsimi din alimentaţie (şi acest nivel era 
încă dublu faţă de cel sugerat de alimentaţia vegetariană). 
Era o afirmaţie care, fără alte elemente, acum 30 de ani, ar 
fi condamnat raportul nostru la uitare. În final, am ales să 
nu coborâm sub 30%, din consideraţie pentru un membru 
important al comitetului nostru din USDA, care ne-a 
convins că procedând astfel, am putea conduce către o 
descreştere în consumul de alimente de origine animală. 
Acea cifră de 30% a stabilit definiţia pentru o dietă cu 
puţine grăsimi care a rămas parte din naraţiunea publică 
pentru mulţi ani. A furnizat persoanelor care susțineau 
dieta Atkins şi altora un reper fals de folosit în pseudo- 
argumentul lor că aşa-numitele diete sărace în grăsimi nu 
funcţionează. Umbrirea dovezilor din expunerea 
comitetului nostru nu a făcut altceva decât să protejeze 
industria de produse de origine animală, şi nu să 
promoveze sănătatea umană. 


În timp ce adevărata nutriţie este marginalizată ca 
potenţială sursă a sănătăţii, Guvernul ignoră şi chiar 
muşamalizează adevărul despre efectele letale ale 
sistemului medical. Aşa cum am văzut în capitolul 1, 
website-ul public al CDC omite în mod convenabil eşecurile 
sistemului medical din lista cauzelor principale de deces 
din SUA, în ciuda faptului că „erorile medicilor, erorile de 
medicaţie şi efectele adverse ale medicamentelor şi 
intervențiilor chirurgicale” reprezintă a treia cauză a 
mortalităţii, la distanţă mică de bolile cardiovasculare şi 
cancer. Acestea sunt decese cauzate de sistemul medical, 
dintre care aproape jumătate rezultă din efectele adverse 
ale medicamentelor prescrise. 

Aţi putea spune că motivul pentru care decesele 
cauzate de medicamente şi operaţii nu sunt incluse în lista 
CDC este dat de faptul că Guvernul a judecat acele cifre ca 
fiind incorecte; poate cercetătorii au greşit. Dar această 
realitate crudă a fost sumarizată şi raportată în prestigiosul 
Journal of the American Medical Association. O entitate 
federală, Agency for Healthcare Research and Quality of 
the U.S. Department of Health and Human Services, a 
primit responsabilitatea, în anul 1999, de a monitoriza 
erorile medicale la nivel naţional, în majoritatea spitalelor 
din ţară. Ei au fost sârguincioşi în a convinge spitalele să 
monitorizeze sistematic asemenea informaţii şi au acumu- 
lat date pe un interval de cinci ani, la momentul scrierii 
acestei cărţi. Direcţia sugerează nu numai că aceste 
statistici sunt corecte, dar şi că numărul erorilor medicale 
este în creştere. Mai mult, acesta poate fi numai vârful 
aisbergului în raport cu numărul total de decese evitabile. 
Spre exemplu, analiza unui eşantion din totalitatea 
pacienţilor spitalizaţi a concluzionat că, între anii 2000 şi 
2002, „au avut loc peste 575.000 de decese evitabile” la 
nivel naţional. 

Acest raport mai recent confirmă faptul că aceste erori 
rămân o cauză principală de decese; de fapt, autorii 
raportului sunt de acord că acest număr de decese este 
atât de ridicat, încât ar trebui considerat o epidemie. Cum 
este posibil ca aceste cauze de mortalitate să fie 


considerate epidemie într-un raport guvernamental, dar să 
nu fie nici măcar incluse pe un website separat 
guvernamental? Desigur, o asemenea publicitate ar fi 
negativă pentru afaceri - iar dacă Guvernului îi pasă de un 
lucru, acela este dat de interesele economice ale 
comunităţii medicale, unul dintre principalii donatori ai 
candidaţilor politici, partidelor şi comitetelor de acţiune 
politică. 


AGENDA INSTITUTULUI NAŢIONAL 
DE SANATATE (NIH) 


După cum am discutat, Institutul Naţional de Sănătate 
(NIH) alocă cercetării nutriţionale o parte infimă de fonduri, 
iar dintre acestea, majoritatea susţin studiile reducţioniste 
asupra efectelor suplimentelor izolate, şi nu alimentelor 
integrale. NIH nu are parte de prea multă presă, dar 
influenţa sa asupra direcţionării cercetării medicale este 
enormă. Bugetul său anual de 28 de miliarde de dolari 
finanţează undeva între 68 şi 82% din cercetările 
biomedicale din SUA şi o parte considerabilă din totalul la 
nivel mondial. Institutele sale cele mai mari, bazate pe 
fonduri, sunt NCI şi Institutul Naţional al Inimii, Plămânilor şi 
Sângelui (National Heart, Lung and Blood Institute), 
corespund primelor două cauze ale mortalităţii. Bineînţeles 
că nu există un Institut al Erorilor Medicale şi al Prevenirii 
Efectelor Adverse ale Medicamentelor, care să corespundă 
celei de-a treia cauze de decese. Şi, după cum am 
menţionat, nu există un Institut al Nutriţiei. 

Se presupune că NIH este o organizaţie de cercetare 
obiectivă, dar desigur că nu există obiectivitate acolo unde 
este vorba despre priorităţi de finanţare. Să privim pentru 
un moment, pe scurt, la modul în care banii contribuabililor 
sunt alocaţi de către Congresul SUA. După ce primeşte o 
declaraţie şi un buget propus de la oficialii NIH, Congresul 
furnizează bani institutului, sub forma de buget general. 
NIH repartizează apoi bugetul între directorii instituţiilor din 
cadrul său, iar aceştia, la rândul lor, împart banii în diferite 
zone de program. Din moment ce institutele la diverse 


niveluri sunt în competiţie între ele pentru fonduri, ele tind 
să fie extrem de sensibile la interesele membrilor puternici 
ai Congresului. Indiferent de cât de luminat poate fi un 
director de institut, el sau ea tot trebuie să aloce partea 
leului din banii obţinuţi către cercetarea reducţionistă, 
focusată pe profit, altfel riscând cenzura din partea 
reprezentanţilor Congresului, care la rândul lor simt 
presiunea din partea persoanelor care fac lobby pentru 
diverse industrii. Nu sunt prea mulţi bani disponibili pentru 
tipul de analiză de sistem care ne-ar putea ajuta să 
redefinim priorităţile pentru sănătate, cheltuind într-o 
manieră mai eficientă şi cu mai multă compasiune. Nu 
rămâne mai nimic pentru studii asupra impactului social al 
politicilor de sănătate - lucruri triviale, de tipul modului în 
care sănătatea oamenilor este afectată de cantităţile 
zilnice recomandate sau de programele de masă din şcoli. 

NIH oferă bani sub formă de granturi. Face acest lucru 
prin invitarea persoanelor calificate de a lua parte în 
comitetele de revizuire a aplicaţiilor, care judecă 
propunerile aflate în competiţie pentru fonduri. Prin 
„calificate”, NIH înţelege ceva mai specific şi mai pernicios 
decât „calificat profesional pentru evaluarea designului de 
studiu şi potenţialului de cercetare”. Persoanele 
considerate calificate pentru a judeca prioritățile de 
acordare a granturilor sunt cele care au avut succes în a 
primi granturi de la NIH în trecut, un ciclu care păstrează 
cercetarea inovatoare holistică afară din joc. 

Am fost membru în comitete de revizuire a granturilor 
atât în cadrul agenţiilor de cercetare a cancerului ce 
aparțineau de NIH, cât şi în cadrul celor non- 
guvernamentale. Acum câțiva ani, am fost invitat de către 
doi directori succesivi ai NCI să îmi prezint viziunea asupra 
relației dintre alimentaţie şi cancer, într-un seminar care a 
inclus directorul şi 15 membri ai grupului său. Prezentarea 
mea secundă a urmat propunerii mele recente pentru un 
nou comitet de revizuire a granturilor de cercetare, numit 
„Nutriție şi Cancer”, în speranţa de a pune ceva accent pe 
acest subiect important. Deşi acest nou comitet a fost 
creat, numele lui a fost schimbat în „Patologie Metabolică”, 


negându-i-se astfel scopul. În prezentarea mea, am 
exprimat îngrijorare asupra faptului că acest nou nume va 
ascunde țelul studierii alimentaţiei şi abilității acesteia de a 
preveni şi inversa procesul bolii canceroase - un fenomen 
demonstrat de mine în laborator şi coroborat cu analiza 
asupra populaţiei din Studiul China. L-am întrebat pe 
directorul de atunci, Sam Broder de ce cuvântului nutriție 
nu îi era permis să apară în titlu. După o discuţie aprinsă, el 
a răbufnit „dacă continui să vorbeşti astfel, te poţi întoarce 
la Cornell, de unde ai venit”. Broder a insistat că ei finanţau 
deja cercetarea nutriţională, dar în mod clar definițiile 
noastre pentru „cercetare nutriţională” erau diferite. La 
acel moment, ca şi acum, cercetării nutriţionale a NIH îi 
erau alocate doar 2-3% din bugetul total NCI, din care 
majoritatea era devotată studiilor clinice asupra 
suplimentelor. Două ore de discuție (sau mai bine zis de 
dispută) nu m-au dus nicăieri. 

Se poate observa clar programul reducţionist al NIH din 
ceea ce este sau nu este inclus în declaraţiile sale publice 
legate de cauzele şi opţiunile viitoare de tratament ale 
bolilor curente „incurabile”. Pentru a cita un exemplu 
foarte pertinent al unui proiect finanțat de către NIH 
încărcat cu o filozofie reducționistă, mă întorc la legătura 
presupusă dintre AF şi cancerul hepatic. Website-ul NIH 
include o pagină despre această relaţie, pe care am 
accesat-o în martie 2012, la aproape patru decenii după ce 
Len Stoloff (pe atunci şeful filialei FDA care studia 
micotoxinele) împreună cu mine am publicat îndoielile 
noastre relative la faptul că AF ar fi un carcinogen pentru 
om. Această pagină a NIH începe aşa: 


Vreme de aproape patru decenii, oamenii de ştiinţă finanţaţi 
de National Institute of Environmental Health Sciences (NIEHS) 
au condus o cercetare asupra rolului aflatoxinei, o toxină 
apărută natural şi produsă de mucegai, în proliferarea cancerului 
hepatic. Descoperirile lor în schimbările genetice care rezultă din 
expunerea la aflatoxină au dus la o mai bună înţelegere a 
legăturii dintre aflatoxină şi riscul de cancer la oameni. Aceste 
descoperiri sunt folosite de asemenea în dezvoltarea strategiilor 
de prevenţie a cancerului.... 


Oamenii de ştiinţă finanţaţi de NIEHS de la Institutul 
Tehnologic Massachussetts au fost printre primii care au arătat 
că expunerea la aflatoxină poate duce la cancer de ficat. 
Cercetarea lor a mai demonstrat că potenţialul procancerigen al 
aflatoxinei este cauzat de abilitatea sa de a produce forme 
modificate de ADN, numite aducţi. 


Se poate observa presupunerea reducţionistă: AF 
cauzează cancer prin modificarea ADN-ului - ca şi cum 
procesul ar fi atât de liniar, necomplicat şi neintermediat de 
mii de alte reacţii şi interacțiuni! Dar să le permitem celor 
de la NIH să continue (să ignore efectul dominant al 
nutriţiei asupra cursului acestei boli): 


Cercetătorii de la Universitatea Johns Hopkins sunt [...] primii 
care au testat eficacitatea clorofilinei, un derivat al clorofilei 
utilizat ca supliment alimentar şi colorant alimentar, în 
reducerea riscului de cancer hepatic la indivizii expuşi 
aflatoxinei. Studii conduse în Qidong, China, au arătat cum 
consumul de clorofilină la fiecare masă a dus la o reducere de 
55% în nivelurile urinare de aducţi ADN de pe urma aflatoxinei. 
Cercetătorii cred despre clorofilină că reduce nivelurile de 
aflatoxină prin blocarea absorbției compusului la nivelul tractului 
gastrointestinal. Rezultatele sugerează că administrarea de 
clorofilină sau consumul de legume verzi bogate în clorofilină, 
poate reprezenta un mod practic şi rentabil de a reduce cazurile 
de cancer hepatic în regiunile în care expunerile la aflatoxină 
sunt ridicate. 


Cercetătorii au identificat un biomarker - ceva măsurabil 
care se presupune că este legat de dezvoltarea cancerului. 
In acest caz, biomarkerul este nivelul de aducţi ADN din 
urină. Şi au identificat un singur nutrient - clorofilina - care 
poate, într-o manieră evident reducţionistă, să blocheze 
absorbţia acestor componente la nivelul tractului 
gastrointestinal. 

Observaţi două lucruri uimitoare în acest paragraf? Pri- 
mul, legumele verzi sunt menţionate, dar pe un ton 
superficial. Clorofilina este „practică şi rentabilă”, nu 
spanacul, broccoli sau varza. NIH abordează consumul de 
mai multe legume verzi pentru prevenirea cancerului într- 


un mod care de fapt nu diminuează vânzările potenţiale de 
pilule. 

Al doilea, descrierea acestui mecanism se bazează pe 
ipoteza complet nefondată - nici măcar recunoscută astfel 
pe pagina web - că aducţii ADN legaţi de AF din urină sunt 
corelaţi cu dezvoltarea cancerului. Deşi acest lucru poate fi 
adevărat, nu este în niciun caz o certitudine; nu poţi să 
cuantifici cancerul pe baza unui aduct din urină, la fel cum 
nu poţi măsura cantitatea de ciocolată pe care un copil a 
consumat-o de Halloween prin numărarea învelişurilor de 
bomboane din recipientul de gunoi. 

Articolul concluzionează într-o notă previzibilă: descope- 
rirea unei gene care poate explica de ce unii oameni fac 
cancer hepatic ulterior expunerii la AF, în timp ce alţii nu o 
fac: 


Într-un efort de a identifica fundamentul genetic al cancerului 
de ficat, echipa de la Universitatea Johns Hopkins a descoperit 
mutații într-o genă critică pentru cancer, cunoscută ca p53 în 
serul indivizilor diagnosticaţi mai târziu cu boala. Această 
descoperire poate conduce într-un final la noi strategii de 
detectare, prevenire şi tratament al afecțiunii hepatice la 
indivizii susceptibili. 


Pentru a recapitula: comunitatea noastră medicală, 
finanțată de Guvernul nostru, răspunde în faţa flagelului 
cancerului hepatic prin recomandarea de a lua o pilulă 
pentru reducerea absorbției gastrointestinale a unui 
carcinogen care a fost demonstrat că nu are nimic de-a 
face cu boala, şi prin promisiunea unei cercetări mult mai 
costisitoare în terapia genetică, ce ne poate salva într-o zi 
de corpurile noastre deficitare. Nu se menţionează deloc 
nutriția, poate numai în cazul în care se consideră a fi un 
mijloc pentru un nutrient mai uşor obţinut ca supliment! 

Am lucrat pentru o perioadă cu cercetătorul care a 
condus echipa de la Universitatea Johns Hopkins, 
menţionată în concluzia articolului. El este chimist ca 
pregătire şi, ca majoritatea chimiştilor, este reducţionist ca 
natură. Drumul său către aflarea cauzei cancerului hepatic 
a început cu o părtinire puternică: afirmaţia prin care 


carcinogenul AF este cauza majoră a acestei boli la oameni 
(vă amintiţi că şi eu am crezut că acest lucru poate fi 
adevărat, mai devreme în cariera mea). Astfel că el s-a 
focusat pe monitorizarea posibilei contaminări cu AF din 
hrană, fapt ce a necesitat o rutină de analizare a acesteia. 
A fost de asemenea foarte entuziasmat în legătură cu o 
potenţială companie profitabilă, pe care el şi colegii săi o 
lansau în acest demers. Adiţional, el şi alţi colegi de-ai săi 
de la Johns Hopkins pregăteau un studiu clinic în China, 
sponsorizat de NIH, pentru testarea afirmației menţionate 
pe pagina de web a NIH specificată mai sus, anume că atât 
clorofilina, cât şi medicamentele înrudite pot preveni 
cancerul de ficat. 

În acest moment al carierei sale a colaborat cu grupul 
meu de cercetare, ca parte din proiectul nostru care 
explora conexiunea AF cu boala neoplazică hepatică. 
Laboratorul său deţinea ceea ce eu consideram a fi cea mai 
bună metodă disponibilă de analiză a aducţilor AF-ADN ca 
estimator pentru expunerea la AF, iar parteneriatul cu el 
ne-a permis să evaluăm mai bine posibila relaţie cu ratele 
de mortalitate prin cancer hepatic. Din păcate pentru 
interesele sale (afaceri şi altele), nu a existat nicio relaţie - 
în ciuda documentării expunerii la AF prin trei metode 
diferite şi în ciuda faptului că acesta a fost un studiu mai 
cuprinzător asupra AF şi cancerului hepatic decât toate ce- 
lelalte studii combinate. El a refuzat să fie coautor la 
articolul ce sumariza aceste descoperiri. In plus, proiectul 
său de intervenţie, în care clorofilina era administrată 
indivizilor din China rurală, a fost abandonat după 
aproximativ opt ani de finanţare de la NIH, fără a obţine 
rezultate, după cunoştinţele mele. 

Totuşi, nimic din aceste lucruri nu apare pe pagina de 
web a NIH, iar această absenţă deschide uşa către - şi 
chiar încurajează - o varietate de practici de afaceri 
avantajoase, printre care se află şi teste chimice de analiză 
ale unor cantităţi nesemnificative de AF (oferite de 
compania la care a debutat cercetătorul de la Johns 
Hopkins). 

Acesta este reducţionismul - şi banii voştri din taxe - la 


lucru. În loc să prevină cancerul, abordarea NIH serveşte de 
fapt ca o inoculare psihologică împotriva adevăratei 
sănătăţi: „Nu este nevoie să vă schimbaţi alimentaţia. 
Puteţi să o faceţi dacă vreţi, dar este mai uşor şi mai 
necostisitor să luaţi o pastilă. Şi nu vă faceţi griji, practic 
am rezolvat problema, prin identificarea genei cancerului 
hepatic. Mai acordaţi-ne câţiva ani şi vom avea un 
tratament.” Cuvinte reconfortante, dar cu consecinţe 
serioase. 

Acesta este rezultatul final al manevrelor politice şi al 
presiunii financiare la care am privit în acest capitol, o 
versiune a realităţii formată mai mult de către programul 
de profit al industriei farmaceutice, al producătorilor de 
suplimente, al spitalelor, al chirurgilor şi al industriilor de 
carne, lactate şi produse rafinate, nu de adevăr. Dacă 
aceste forţe pot influenţa atât de mult declaraţiile unei 
agenţii guvernamentale puternice, care teoretic ar fi în 
slujba intereselor noastre, cum putem noi să ne încredem 
în recomandările guvernamentale pentru a fi sănătoşi? 

ORBIŢI DE CĂTRE ADUCĂTORII DE LUMINĂ 


Când căutarea adevărului este confundată 
cu susținerea politică, urmărirea cunoaşterii 
este redusă la căutarea puterii. 
ALSTON CHASE 


Dacă facem o listă a „băieţilor buni” din domeniul 
sănătăţii, cu siguranţă că ea va avea pe primele poziţii 
acele societăţi altruiste, dedicate înfrângerii bolilor şi 
împărtăşirii practicilor sănătoase. Mă refer, desigur, la 
grupuri de strângere de fonduri şi susţinere a pacienţilor 
precum Societatea Americană a Cancerului (American 
Cancer Society - ACS) sau Societatea Naţională a Sclerozei 
Multiple (National Multiple Sclerosis Society - MS Society), 
care strâng bani şi atrag atenţia pentru afecţiuni foarte 
serioase, şi la organizaţii profesioniste precum Societatea 
Americană pentru Nutriție (American Society for Nutrition - 
ASN) şi Academia de Nutriție şi Dietetică (Academy of 
Nutrition and Dietetics - AND, fosta American Dietetic 
Association până în ianuarie 2012), care oferă educaţia, 
punerea în legătură şi oportunităţile de conducere de care 
membrii lor au nevoie pentru a fi cât se poate de eficienţi 
în profesia lor. Dar donațiile lor şi relaţiile publice, premiile 
lor şi strângerile de fonduri nu fac decât să reîntărească 
sistemul în care sunt încorporate - unul care ridică în slăvi 
cercetarea reducţionistă şi care ignoră nutriția. 

Partea tristă este că prea multe dintre aceste organizaţii 
sunt predispuse să facă lobby pentru companiile 
farmaceutice şi pentru industriile de alimente decât să 
susţină pacienţii sau să împărtăşească adevăruri ştiinţifice. 
Şi fiindcă aceşti lupi se îmbracă în blana de oaie a 
serviciilor altruiste, devin extrem de buni în a ne denatura 
percepţia. 

Grupurile de susţinere a pacienţilor de tipul ACS sau MS 
Society există aparent pentru a eradica afecţiuni specifice. 
MS Society, conform website-ului ei, „ajută oamenii afectaţi 


de scleroză multiplă prin finanţarea cercetării de ultimă 
oră, prin schimbări datorate susţinerii publice, prin 
facilitarea educației profesionale şi prin furnizarea 
programelor şi serviciilor care ajută persoanele atinse de 
această boală şi familiile lor să îşi ducă vieţile mai 
departe.” Dacă înlocuim „scleroză multiplă” cu „cancer” 
sau „diabet” sau „boli vasculare”, vom obţine de fapt 
declaraţia de misiune a tuturor acestor grupuri de susti- 
nere. Societăţile medicale profesionale au un obiectiv 
similar; principala diferenţă este focusarea lor pe o 
disciplină medicală specifică, mai degrabă decât pe o boală 
anume. Spre exemplu, AND este „dedicată îmbunătăţirii 
sănătăţii naţiunii şi progresului dieteticii prin cercetare, 
educaţie şi susţinere”. Ambele tipuri de organizaţii sunt la 
fel de preocupate de putere şi influenţă precum sunt la 
tratamente şi vindecări; scopul majorităţii societăţilor 
pentru boli este acela de a se stabili în postura de reper 
„oficial” de setare a politicii naţionale asupra respectivei 
afecţiuni, iar societăţile profesionale caută în mod tipic 
puterea de a impune standarde şi criterii pentru calitatea 
de membru al profesiei lor. 

Aceste organizaţii văd rolul lor de control ca fiind foarte 
important pentru protecţia publicului împotriva fraudei şi 
incompetenţei, dar această funcţie poate la fel de uşor să 
sufoce abordările inovatoare şi paradigmele noi. Văzute în 
mod cinic, aceste organizaţii încep să arate ca nişte 
monopoluri în căutarea menţinerii puterii, în detrimentul 
celor care ar pune la îndoială viziunea lor. În centrul 
fiecărei societăţi de luptă împotriva bolilor şi fiecărei 
organizaţii profesionale se află presupunerea legată de cine 
este un practician legitim şi cine este un „şarlatan”. Aceste 
presupuneri sunt în general ţinute sub tăcere până în 
momentul în care cineva apare cu un protocol de tratament 
sau cu un program de cercetare ce contrazic paradigma 
dominantă - iar aceasta este cea reducţionistă în cadrul 
acestor organizaţii, ca şi pretutindeni altundeva în sistemul 
nostru de sănătate. Drept rezultat, în ciuda eforturilor 
sincere a multor persoane bine intenţionate, aceste 
organizaţii se pun de fapt în calea tratamentelor sau 


remediilor bolilor pe care le demonizează în politica lor de 
relaţii publice sau de strângere de fonduri. 


BANII INDUSTRIILOR LA LUCRU 


Într-un sistem sănătos, aceste organizaţii, în special cele 
non-profit, ar fi independente şi îndatorate doar membrilor 
lor şi pacienţilor pe care îi servesc. Cu toate acestea, 
principala sursă de finanţare care le susţine este 
reprezentată, ca şi în cazul altor grupuri pe care le-am 
analizat în ultimele capitole, de industriile farmaceutice şi 
medicale. 

Aceste organizaţii depind de respectivele industrii în 
multiple moduri. Majoritatea sunt finanţate generos din 
donațiile corporațiilor, şi astfel îşi mulează mesajul şi 
politica pentru a aduce beneficii finanţatorilor. Multe devin 
partenerele unor companii bogate, care sponsorizează 
evenimente şi iniţiative pe care organizaţiile non-profit nu 
le-ar putea gestiona de unele singure. lar aici, la fel ca în 
cazul legăturii dintre industrii şi Guvern, apare o uşă care 
furnizează stimulente adiţionale pentru conducătorii şi 
cercetătorii organizaţiilor respective, care îşi racordează 
acţiunile către cele aprobate de industrii. Aceleaşi industrii 
îi pot angaja pe aceştia drept persoane care fac lobby, 
cunoscute şi drept „lideri de opinie” - cercetători sau 
medici renumiţi care s-au dovedit eficienţi în a-şi influenţa 
colegii - după ce cariera lor fixată non-profit se încheie. 

Să privim mai atent la câteva dintre aceste organizaţii 
non-profit: două societăţi de luptă contra bolilor şi două 
grupuri profesionale cu care sunt destul de familiarizat. 


SOCIETATEA AMERICANĂ A CANCERULUI (ACS) 


ACS este dedicată eradicării cancerului la nivel mondial. 
Ei finanţează cercetări, sponsorizează educarea pacienţilor, 
dinamizează publicul către acţiune şi îndepărtează tabu- 
urile legate de menţionarea „cuvântului care începe cu C”, 
toate acestea făcând lumea un loc mai bun pentru 
victimele acestei boli şi pentru cei care îi iubesc. Campania 


curajoasă a ACS împotriva companiilor de tutun a redus 
semnificativ ratele fumatului în SUA şi a avut succes în 
stigmatizarea folosirii tutunului. Aşa că cine ar fi un rău- 
voitor ca să le conteste munca? Doar să spui un cuvânt 
împotriva lor, iar oamenii răspund ca şi cum ţi-ai fi declarat 
simpatia pentru cancer. Dar ACS este unul dintre 
obstacolele majore în reducerea ratelor cancerului în ţară. 
Numită „cea mai bogată organizaţie non-profit” de către 
Samuel Epstein, autorul cărţii din anul 2011 numită 
National Cancer Institute and American Cancer Society: 
Criminal Indifference to Cancer Prevention and Conflicts of 
Interest (Institutul Naţional al Cancerului şi Societatea 
Americană a Cancerului: Indiferență Criminală în Preventia 
Cancerului şi Conflicte de Interese), ACS ghidează sute de 
milioane de dolari anual către cercetarea şi investigaţiile 
medicale, dar aproape nimic către cercetarea nutriţională 
sau susţinerea ei. Deşi cartea lui Epstein se concentrează 
pe cauzele din mediu ale bolii în detrimentul celor legate 
de alimentație, expozeul său despre duplicitatea şi 
conflictele de interese ale ACS rămâne o lectură necesară 
pentru oricine se află încă sub vraja acestei organizaţii. 
Dacă aţi fi în fruntea unei organizaţii avute şi puternice, 
care este dedicată eradicării cancerului, cum aţi vrea să 
arate poziţia ei asupra cercetării bolii? In cazul meu, aş 
începe cu un program de cercetare creat pentru a înţelege 
complexitatea biologică naturală a acestei afecţiuni, iar 
ulterior aş încerca să folosesc instrumentele date de natură 
pentru a recăpăta sănătatea. Aş încuraja o diversitate largă 
de cercetări: holistice şi  reducţioniste, mecanice şi 
dinamice, paleative şi curative, reactive şi preventive (cu 
cât cercetarea şi intervenţiile sunt mai variate, cu atât este 
mai mare şansa depistării unui lucru nou, poate chiar a 
unei descoperiri importante). Şi aş direcţiona majoritatea 
fondurilor primite în încercarea de a informa publicul 
despre ceea ce ştim în legătură cu rolul nutriţiei în 
prevenţia şi tratamentul cancerului. Prin contrast, ACS 
caută soluţii simple care implică chimicale utilizate pentru 
a ucide în mod selectiv celule canceroase, o abordare 
sintetică ce ignoră mijloacele naturale de recăpătare şi 


menţinere a sănătăţii. Prin aceste obiective, ACS nu se 
diferenţiază cu nimic de departamentele de relaţii cu 
publicul ale companiilor de tip AstraZeneca, compania 
farmaceutică finanţatoare a ACS şi care, fără a fi o 
coincidenţă, produce şi vinde câteva medicamente pentru 
cancerul de sân; sau de tip Amgen, firma de biotehnologie 
al cărei director, Gordon Binder, a fost membru în comitetul 
executiv al ACS. În afară de AstraZeneca şi Amgen, 
companiile următoare fac parte din echipa de donatori ai 
ACS, cu contribuţii anuale semnificative de peste 100.000$: 
companiile farmaceutice Bristol-Myers Squibb, 
GlaxoSmithKline, Merck şi Novartis şi compania de 
biotehnologie Genentech. 

Cu o singură excepţie - campania lăudabilă şi de succes 
împotriva fumatului - cercetarea şi politica pe care ACS o 
finanţează ţine numai de „investigaţii preventive” (de când 
este considerat ca fiind prevenţie un diagnostic de cancer 
în ultimele stadii?) şi mecanisme moleculare ale dezvoltării 
bolii neoplazice care pot fi „închiriate” de cele mai recente 
medicamente toxice sau manipulări genetice. 

Mamografia, cea mai comună şi profitabilă formă de 
analiză a cancerului de sân, este unul dintre pilonii practicii 
şi filozofiei ACS. Epstein subliniază că cinci dintre foştii 
preşedinţi ai ACS au fost radiologi, iar DuPont, un 
producător de filme pentru mamografie, finanţează din 
greu programul „Breast Health Awarness” al ACS. Există 
chiar o lună dedicată acestui program, care culminează cu 
Ziua Naţională a Mamografiei, un eveniment subscris de 
către sponsorii lor din sectorul corporativ. Nu numai că ACS 
promovează puternic  mamografiile, dar şi ignoră 
recomandările guvernamentale legate de analizele 
cancerului de sân, dacă respectivele recomandări amenință 
buzunarele sponsorilor lor. În anul 2009, serviciul preventiv 
Task Force a găsit că riscurile mamografiilor anuale 
depăşesc potenţialele lor beneficii în cazul femeilor sub 50 
de ani şi a recomandat analize de rutină bianuale începând 
cu acea vârstă. ACS, îndatorată industriei de radioterapie, 
încă promovează  mamografii anuale pentru femei, 
începând de la 40 de ani. 


ACS nu primeşte fonduri doar de la industriile 
farmaceutice şi de la cele de asigurări medicale; industria 
de „junk-food” este de asemenea un contribuabil generos 
şi energic. Lista include  Wendy's, McDonalds, 
Unilever/Best Foods (fabricant de sute de mărci printre 
care margarina Rama, uleiul de măsline Bertolli, maioneza 
Hellmann's, mixurile de supă Knorr şi îngheţata Ben&jerry) 
şi Coca-Cola. Şi, fără a reprezenta o surpriză, ACS nu pune 
un accent serios pe nimic legat de alimentaţie. 
Recomandările lor referitoare la alimentaţie (îngropate 
adânc în câteva fişiere de pe website-ul lor) sunt vagi şi 
inofensive pentru finanţatorii lor. Exemple de recomandări 
curente pentru alimentaţie includ: 

e Citiţi etichetele de pe alimente pentru a deveni mai 
conştienţi de caloriile şi mărimile porţiilor. 

e Consumaţi porţii mai mici când mâncaţi alimente cu 
multe calorii. 

e Limitaţi consumul de băuturi îndulcite cu zahăr, precum 
sucurile, băuturile pentru sport şi cele cu aromă de fructe. 

e Limitaţi consumul de alimente cu glucide rafinate, 
printre care bomboanele, cerealele îndulcite cu zahăr şi 
alte produse cu mult zahăr. 

+ Alegeţi peşte, pasăre sau leguminoase în loc de carne 
roşie (vacă, porc, miel). 

e Dacă mâncaţi carne roşie, alegeţi bucăţi slabe şi mân- 
caţi porţii mici. 


Aceste recomandări nu prezintă un risc real pentru 
industriile de carne sau de produse excesiv rafinate. 
Recomandările ACS pentru limitarea anumitor produse (nu 
eliminarea lor) este similară cu îndemnarea persoanelor 
care consumă droguri de a „limita consumul de cocaină”. 
Nu sunt îndeajuns de serioase pentru a avea un impact 
asupra celor care le citesc şi cu siguranţă nu îndeajuns de 
puternice pentru a face o diferenţă semnificativă în 
sănătatea cuiva (cât s-a îndepărtat această organizaţie de 
la recomandările începuturilor sale de acum un secol, când 
fondatorul său, Frederick Hoffmann, susţinea studiul 
nutriţiei ca  factor-cheie în dezvoltarea cancerului! 


Hoffmann a fost înlăturat din comitetul directorilor trei ani 
mai târziu, apoi a fost denigrat la prima lor conferinţă 
anuală din Lake Mohonk, New York, în anul 1922). 

Vă puteţi întreba de ce nu am inclus câteva recomandări 
încropite ale ACS despre „limitarea consumului” de produ- 
se lactate. Fiindcă nu există. În ciuda tuturor dovezilor, ACS 
nu menţionează nimic în legătură cu consumul de lapte sau 
brânză sau lactate de orice fel, în recomandările lor. De 
fapt, conform revistei din lanuarie-Februarie 2008 a 
National Dairy Council (Consiliului Naţional al Lactatelor), 
ACS recomandă ca atât femeile, cât şi bărbaţii să îşi reducă 
riscul de cancer colorectal prin creşterea consumului de 
calciu „primordial prin consumul de produse lactate sărace 
în grăsimi”. 

ACS nu se mulţumeşte cu promovarea abordărilor far- 
maceutice, radiologice sau chirurgicale pentru tratamentul 
sau prevenţia cancerului. Societatea finanţează în mod 
activ atacuri vicioase împotriva celor care susţin terapii, 
tratamente şi recomandări  „alternative” anti-cancer. 
Subcomitetul lor de Management al Metodelor Alternative 
şi Complementare ale Cancerului (numit iniţial Committee 
on Quackery - Comitetul Şarlataniei, nume sub care este 
încă informal cunoscut în rândul celor mai loiali 
administratori şi susţinători ai lor) neagă finanţarea 
practicienilor care susţin abordări naturale, non-medicale şi 
non-brevetabile în tratamentul cancerului, punându-i pe 
aceştia în consecinţă pe „lista neagră”. (In cazul în care vă 
întrebaţi dacă în opinia lor, alimentaţia vegetariană bazată 
pe produse integrale se califică drept „şarlatanie”, două 
dintre „semnele tratamentelor de evitat” ale ACS sunt: 
„Tratamentul pretinde că oferă beneficii, fără efecte 
secundare?” şi „Promotorii atacă şi comunitatea medicală, 
şi pe cea ştiinţifică?” Să mai vorbim despre a fi paranoic! 

Am cunoscut personal animozitatea ACS, printr-o 
campanie murdară îndreptată împotriva mea şi a cercetării 
mele. La începutul anilor '80, subiectul alimentaţiei şi 
nutriţiei era aproape inexistent pentru ei. Doar în mod 
invidios au oferit puţină atenţie nutriţiei, când NAS a produs 
raportul din 1982 legat de alimentaţie, nutriţie şi cancer, la 


care am fost coautor. Cam în aceeaşi perioadă, un grup de 
finanţatori privaţi a format o nouă societate de cercetare a 
cancerului, numită Institutul American pentru Cercetarea 
Cancerului (American Institute for Cancer Research - AICR), 
pentru care am activat în calitate de consilier ştiinţific 
senior până în anul 1986 şi apoi din nou, între 1990 şi 
1997. Unica misiune a AICR era sublinierea cauzelor legate 
de nutriţie ale cancerului. La început, am crezut în mod 
naiv că o societate dedicată eradicării cancerului ar 
întâmpina cu bucurie orice cercetare sau politică în care se 
promitea încetinirea sau stoparea progresului bolii. M-am 
înşelat; s-a dovedit că ACS a fost foarte ostilă către AICR. 
Am fost surprins să aflu că eram în mod personal defăimat 
într-un memoriu despre AICR, memoriu care fusese trimis 
de către preşedintele ACS către sediile lor locale din ţară. 
Consiliul Naţional al Lactatelor a promovat respectivul 
memoriu presei; a fost chiar menţionat de către autoarea 
de editoriale Ann Landers! 

Câţiva ani mai târziu, după ce AICR a căpătat o poziţie 
stabilă, ACS m-a invitat să fiu unul dintre cei şase membri 
permanenţi ai noului lor comitet de experţi însărcinaţi cu 
evaluarea propunerilor de granturi de cercetare focusate 
pe rolul alimentației în controlul cancerului (prin 
„permanent” se înţelege că îmi puteam menţine poziţia 
atât timp cât doream, pe baza acceptării de către ei a 
rolului meu în iniţierea AICR). Am crezut că acest lucru a 
reprezentat o schimbare binevenită în mentalitatea ACS, 
un interes nou şi sincer în asocierea dintre alimentaţie, 
nutriţie şi cancer. Am activat în funcţie pentru circa doi ani, 
după care a trebuit să demisionez din cauza unui volum de 
muncă personal supraextins. Deşi nu mă puteam pronunţa 
foarte bine în acel moment, devenisem dezamăgit de 
concentrarea lor pe o cercetare foarte reducţionistă. 

Puțin mai târziu, cu un nou management şi cu o altă 
schimbare de mentalitate, ACS s-a reîntors la rădăcinile 
sale anti-nutriţie prin sponsorizarea „Cattle Barons Ball”? 
în Atlanta (sediul lor central) în anul 2003, ca parte din 
strângerea lor anuală de fonduri. Am pus la îndoială 


23 În traducere, „Balul Baronilor Vitelor”, (n. tr.) 


comportamentul lor, ştiindu-se bine legăturile dintre cancer 
şi proteina animală, şi am primit un răspuns din partea 
preşedintelui de atunci al ACS. Ea a spus că acest bal „nu 
avea legătură cu carnea de vită”, că evenimentul nu 
reprezenta o asociere sau un parteneriat cu industria de 
carne de vacă sau cu interesele ei şi că nu însemna o 
aprobare a industriei de carne de vacă din partea ACS. Era 
numai un eveniment de „distracţie”. 

Bănuiesc că unii pot accepta această explicaţie pe baza 
unei tehnicităţi înguste; ei nu sugerau celor care participau 
la eveniment să îşi crească consumul de carne de vacă. 
Dar, ţinând cont de expertiza ACS în relaţii publice - este 
domeniul lor - îmi este greu să îmi imaginez că până şi ei 
au crezut ceea ce mi-au scris. Nu au ţinut un „Marlboro 
Man Marathon”? în scopul strângerii de bani pentru 
cercetarea cancerului. 

Poate că ACS a evitat un parteneriat formal cu industria 
de carne de vacă pentru a ocoli publicitatea negativă care 
putea apărea dintr-o astfel de relaţie, dar aveau de pierdut 
dacă susțineau o alimentaţie vegetariană în detrimentul 
conturilor bancare ale acelor baroni ai vitelor. ACS susţine 
puternic tratamentul cancerului cu substanţe chimice, iar 
alimentaţia fără produse de origine animală nu se 
integrează în planurile lor. Luând în calcul poziţia lor 
confortabilă cu acei baroni ai vitelor, nu este surprinzător 
că, până în ziua de astăzi, cercetarea serioasă a rolului 
nutriţiei în incidenţa şi tratamentul cancerului este aproape 
o prioritate inexistentă pentru această organizaţie. 


SOCIETATEA NAŢIONALĂ A SCLEROZEI 
MULTIPLE (MS SOCIETY) 


MS Society este un alt exemplu de organizaţie a cărei 
imparţialitate şi dorinţă de a îmbunătăţi sănătatea umană 
sunt  contrazise de combinaţia dintre finanţarea lor 
corporativă şi poziţia dogmatică anti-dovezi. 

La fel ca ACS, MS Society depinde de industriile 


24 În traducere, „Maratonul Omului Marlboro”, referinţă la producătorul 
de ţigări, (n. tr.) 


farmaceutice şi de alimente pentru majoritatea donațiilor. 
În timp ce donațiile directe de la companiile farmaceutice 
totalizează numai 4% din veniturile anuale de 165 de 
milioane de dolari (pentru anul 2011), iar alţi câţiva 
donatori din domeniul corporativ furnizează alte câteva 
milioane de dolari anual, aceste companii sunt implicate 
intim în evenimentele care aduc majoritatea fondurilor MS 
Society: sutele de plimbări, alergări sau curse de biciclete 
organizate de oameni bine-intenţionaţi, care cred în 
contribuţia lor la cauză. Sponsorii majori ai proiectului „Bike 
MS” sunt Pure Protein, o companie care produce batoane, 
shake-uri şi pulberi - „nutriţie” care promite sănătate, dar 
oferă un amestec de ingrediente procesate, incluzând 
sucraloză, colagen hidrolizat, sorbitol, pudră de maltitol şi 
ulei de sâmburi de palmier - şi compania farmaceutică 
Novartis, care produce şi vinde medicamentul pentru 
scleroză multiplă Gilenya. 

Privind aleatoriu pe website-ul MS Society, m-am tot 
împiedicat de dependenţa financiară a societăţii de 
companiile care profită nu dintr-un tratament, dar din 
vânzarea alimentelor procesate care ar putea contribui la 
izbucnirea bolii. O filială locală a societăţii din North 
Carolina este sponsorizată de către lanţul de restaurante 
Golden Corral. Sara Lee a strâns 111.000$ în anul 2011 
prin programul „Summer Bun”. Compania sa de origine, 
Bimbo Bakeries USA (nu, nu inventez acest nume) a 
introdus în 2012 o promoţie în supermarketurile din ţară 
pentru a aduna bani pentru MS Society, prin vânzarea de 
„junk-food” de la producătorii Stroehmann, Freihofer's sau 
Arnold. 

În mod clar, MS Society conturează beneficiile sponsori- 
zării corporative ale programului său de prânz oficial 
„Women Against MS”, incluzând „beneficii tangibile de 
piaţă”, printre care „expunere de mărci, eşantioane de 
produse şi expunere în media”. Ceea ce nu se menţionează 
(dar se subinţelege oricum tare şi fară dubiu) este că 
asocierea mărcilor cu numele MS Society induce 
consumatorilor ideea că produsele respective vor ajuta în 
„lupta” cu scleroza multiplă sau, cel puţin, nu vor contribui 


la această problemă din capul locului - dar nu este cazul în 
situaţia sponsorilor fabricanți ai acelor alimente rafinate. 

Există dovezi impresionante care arată cum consumul 
ridicat de produse lactate este corelat cu incidenţe înalte 
ale sclerozei multiple, iar studiile pe termen lung indică 
rate mult mai scăzute de deces în rândul bolnavilor de 
scleroză multiplă care se hrănesc cu o alimentaţie bazată 
pe plante (doar 5% comparativ cu 80% în rândul celor care 
au o alimentaţie nesănătoasă). Dar website-ul MS Society 
nu are aproape nimic de spus legat de rolul nutriţiei în 
prevenirea şi ameliorarea bolii. Suma totală a sfaturilor lor 
generale despre alimentaţie este: 


„Menţinerea unei bune sănătăţi generale este foarte 
importantă pentru persoanele bolnave de scleroză multiplă sau 
de orice altă afecţiune cronică. O alimentaţie echilibrată şi bine 
planificată va ajuta în atingerea acestui scop. Specialiştii în 
scleroză multiplă recomandă ca bolnavii să adopte aceeaşi 
alimentaţie săracă în grăsimi şi bogată în fibre, care este 
recomandată pentru întreaga populaţie.” 


În documente mai detaliate, MS Society recomandă o 
mulţime de lactate sărace în grăsimi (pentru calciu!) şi car- 
ne „slabă” (pentru proteine!) ca parte din alimentaţia 
pentru scleroză multiplă, împreună cu clişeele clasice 
legate de consumul de fructe şi legume. Nicio menţiune 
despre corelaţia demonstrată dintre consumul de lactate şi 
scleroza multiplă. Niciun cuvânt despre impactul profund 
pe care alimentaţia îl are asupra ratelor de supravieţuire în 
scleroza multiplă. Pe scurt, MS Society nu face decât să 
ascundă cauzele acestei boli, absolvindu-i pe finanţatorii ei 
de vină, în timp ce promovează produsele şi cercetările 
sponsorilor ei din domeniul farmaceutic ca fiind singurele şi 
cele mai bune speranţe ale noastre de a înfrânge această 
boală groaznică. 


ACADEMIA DE NUTRIȚIE ŞI DIETETICĂ (AND) 


În mod diferit faţă de ACS şi MS Society, AND (fosta Aso- 
ciaţie  Dietetică Americană, până în anul 2012) se 


concentrează nu pe o boală, ci pe o clientelă profesională. 
Există pentru a servi nutriţioniştii înregistraţi: cei care 
consiliază spitalele, şcolile, clinicile, centrele de îngrijire, 
agenţiile guvernamentale şi publicul general despre ceea 
ce înseamnă o alimentaţie sănătoasă. Rezultatul este o 
cantitate substanţială de influenţă asupra modului în care 
noi privim nutriția. Din nefericire pentru nutriţioniştii şi 
publicul pe care îi dezinformează, recomandările AND sunt 
mulate pe interesele financiare ale sponsorilor săi din 
industria alimentară. 

În timp ce AND primeşte o mare parte din capitalul său 
din taxele membrilor pentru diverse servicii (incluzând 
publicaţii, acreditări, educaţie continuă sau asistare la 
întâlnirile anuale) şi din donațiile deductibile de taxe, ei mai 
solicită şi sectorul privat (căutător de profit) pentru donaţii. 
Conform raportului anual din 2011, printre „partenerii” lor 
generoşi se numără Aramark, Coca-Cola, Hershey Center 
for Health & Nutrition şi Consiliul Naţional al Lactatelor. 
Sponsorii „premier” sunt Abbott Nutrition, Coro-Wise (parte 
din Cargill), General Mills, Kellogg, Mars, McNeil 
Nutritionals, PepsiCo, Soyjoy, Truvia şi Unilever. Asociaţia 
Naţională a Crescătorilor de Vite şi Consiliul Naţional al 
Lactatelor, împreună cu producători de „junk-food” precum 
Mars, PepsiCo şi Coca-Cola, au fost menţionaţi cu mulţumiri 
speciale în raport pentru că au donat cel puţin 10.000 $ 
fiecare către AND. 

Am ţinut de trei ori conferinţe în cadrul celor mai mari 
întâlniri naţionale ale AND, la rugămintea unui grup de 
specialitate din cadrul organizaţiei, care este interesat de 
nutriția vegetariană. Ultima dată, în Chicago, afişate 
substanţial pe partea exterioară a genţii mele de 
înregistrare erau numele partenerilor AND, o veritabilă 
galerie de interese alimentare şi farmaceutice. Era un 
amestec interesant de parteneri, cu programe foarte 
sinergice: un grup (sponsorii din industria alimentară) 
serveşte produse lactate şi sucuri în cadrul programelor de 
masă în şcolile de pe întinsul ţării, iar celălalt grup 
(sponsorii din domeniul farmaceutic) promovează 
medicamente pentru bolile pe care aceste programe le 


cauzează. 

Ceea ce găsesc în mod special respingător la AND este 
influenţa sa sufocantă asupra educaţiei nutriţionale. AND 
controlează conţinutul cursurilor necesare pentru titlurile 
de nutriţionist înregistrat în colegii şi universităţi, precum şi 
criteriile prin care statele individuale dau licența 
nutriţioniştilor. AND este de asemenea responsabilă pentru 
pregătirea şi oferirea licenţei altor nutriţionişti de pe 
întinsul ţării, prin intermediul Comisiei de înregistrare 
Dietetică (Commission on Dietetic Registration - CDR). 
Numai acele asistente şi acei nutriţionişti care participă în 
sistemul obligatoriu de recertificare al AND îşi pot menţine 
„poziţia”, iar CDR determină cui îi este permis să ofere 
educaţie continuă, atât de crucială pentru cei care doresc 
să lucreze în poziţii de sănătate şi să fie eligibili pentru 
rambursarea asigurării. 

Prietena şi colega mea, dr. Pam Popper, a experimentat 
din prima linie acţiunile vicioase şi împotriva dreptului la 
opinie ale AND. Ea povesteşte aceste lucruri în detaliu în 
cartea sa excelentă, Solving Americas Healthcare Crisis 
(Rezolvând Criza de Sănătate a Americii). |n anul 1993, ea 
a înfiinţat o companie care oferea cursuri de alimentaţie 
vegetariană în oraşul său natal Ohio, astfel atrăgând mânia 
Comitetului de Dietetică din Ohio. Ei au investigat-o, au 
citat-o să numească şi alţi „non-dieteticieni” care furnizau 
educaţie nutriţională ca să îi investigheze şi pe aceştia, şi 
au şi ameninţat-o cu închisoarea. Beth Shaffer, specialistul 
în servilism al comitetului, a informat-o pe Pam că nu 
există drepturi în Primul Amendament în statul Ohio când 
vine vorba de discuţii legate de hrană şi nutriţie. 

Spre deosebire de majoritatea oamenilor intimidaţi de 
industria dietetică, dr. Popper a ripostat. A cheltuit zeci de 
mii de dolari din banii proprii, a angajat avocaţi buni din 
stat şi în final a reuşit să legalizeze organizaţia ei din Ohio. 
Într-un e-mail, ea mi-a împărtăşit o prezentare cu slide-uri a 
fostului director executiv al Comitetului de Dietetică din 
Ohio şi actual conducător al Grupului de Licenţiere al AND, 
Kay Mavko, care îi îndemna şi îi instruia pe nutriţioniştii 
locali să îi „toarne” pe colegii lor la comitetele statale de 


acordare a licenţelor. Doar pentru cazul în care credeţi că 
sunt cinic sau paranoic în legătură cu adevăratele obiective 
ale AND, am reprodus câteva slide-uri în figurile 18-1, 18-2 
şi 18-3 (pe paginile următoare). 

Remarcaţi ultimul comentariu din figura 18-1: „Comi- 
tetul de Licenţiere are nevoie de incidente continue pentru 


Când ar trebui să fie raportate încălcările de drepturi şi 
agresiunile? 

> Astăzi 

> Mâine 
Şi în fiecare zi în care au loc încălcări ale drepturilor şi acte 
de agresiune 
Comitetele de Licenţiere au nevoie 
> de incidente continue pentru a investiga 


FIGURA 18-1. Slide dintr-o prezentare a 
Academiei de Nutriție şi Dietetică 


a investiga”. Fără plângeri continue, comitetele nu ar avea 
ce să facă. Slide-ul următor previne împotriva pericolului 
„apusului”: comitetele fară temei ar putea fi dizolvate din 
lipsă de funcţie. Nutriţioniştii trebuie să îi ţină ocupați! Din 
nou, prezentarea formată din slide-uri o spune mult mai 
elocvent decât aş putea eu; observați slide-ul din figura 18- 
2. 

Dar sigur că Kay Mavko şi AND se angajează în aceste 
acţiuni cu intenţii bune. Ei încearcă doar să protejeze 
publicul de ceea ce ei percep ca sfaturi nutriţionale rele din 
partea celor care nu au trecut prin procesul riguros de 
acreditare al AND. Nu? Din nou, slide-urile lui Mavko 
clarifică problema. Analizaţi slide-ul din figura 18-3. 

Dacă nutriţioniştii înregistraţi se complac, „alte grupuri 
pot obţine un avantaj competitiv”. Trebuie să îţi protejezi 
„Scopul practicii”. Wow! Vă puteţi da seama acum de ce 
aceste slide-uri nu se află pe website-ul AND şi de ce a fost 
transmis 


De ce ar trebui să reclami? 


Dacă nu există reclamaţii ale violărilor şi agresiunilor 
> Nu există investigaţii 
> Nu există disciplină 
> Puţine acţiuni ale Comitetelor 
> Valoarea Comitetului de Licenţiere este pusă sub semnul 
întrebării 
> Existenţa Comitetului este 
Soarele ar putea să apună 


FIGURA 18-2. Slide dintr-o prezentare a 
Academiei de Nutriție şi Dietetică 


jurnaliştilor de către membrii „renegaţi” ai AND, îngroziţi de 
ideea de a deveni spioni ai acestei organizaţii. 

AND şi aliaţii lor din comitetele de stat se simt amenin- 
ţaţi de educaţia nutriţională care nu urmează linia impusă 
de ei, fiindcă se tem că îşi vor pierde slujbele. Lucru de 
înţeles, atât timp cât publicul şi autorităţile de 
reglementare înţeleg că AND este, aşa cum a subliniat şi 
dr. Popper, „un grup comercial, şi nu o autoritate în nutriţie 
şi sănătate”. 

In viziunea AND, dr. Popper nu este o sursă legitimă de 
informaţii nutriţionale. Dar cine este atunci? Se dovedeşte 
că răspunsul este: aceleaşi industrii şi companii care 
plătesc facturile AND. Câteva exemple de furnizori de 
educaţie aprobaţi de CDR includ gigantul farmaceutic 
Abbott Labs, producătorii de alimente Aramark, Sodexo şi 
Sysco, şi grupuri ale industriei de „junk-food”, printre care 
se numără Coca-Cola Company Beverage Institute for 
Health 8c Wellness, ConAgra Food Science 


De ce sa reclami? 

> Pentru că ţi se cere 

> Dacă nu se înregistrează plângeri, alte grupuri pot obţine 
un avantaj competitiv 

> Mulţumirea de sine le va permite să facă asta 

> Acţiunile Comitetului reprezintă informaţia care te ajută 
să îţi protejezi scopul practicii! 

> Mediul competitiv o cere! 


FIGURA 18-3. Slide dintr-o prezentare a 
Academiei de Nutriție şi Dietetică 


Institute, General Mills Bell Institute of Health and Nutrition, 
Kraft Foods Global, Nestle Healthcare Nutrition, PepsiCo 
Nutrition şi US Foods. 

Pentru cazul în care producătorii de „junk-food” nu 
sesizează beneficiile derivate din faptul că devin furnizori 
autorizaţi de educaţie continuă pentru membrii AND, 
website-ul CDR indică clar aceste beneficii sub titlul 
„oportunităţi de marketing”: 

e „Expunerea la o piaţă de peste 65.000 de dieteticieni 
profesionişti.” 

e „Promovarea de activităţi de educaţie continuă indivi- 
duală în baza de date CDR, care este disponibilă practici- 
enilor prin e-mail, fax, telefon sau online.” 

e „Listarea ca furnizor acreditat pe website-ul CDR.” 

e „Aprobarea de folosire a logo-ului de acreditare ca 
furnizor CDR în timpul comercializării de activităţi şi ma- 
teriale.” 


Este ca şi cum vulpile ar învăţa găinile despre cum să îşi 
securizeze gardul! 

Ştiu din experienţă că programele educative ale 
organizaţiilor atotputernice protejează starea de fapt, mai 
ales cea legată de aşa-numita valoare a produselor lactate 
pentru persoanele tinere. Le place să afirme că au un 
sector vegetarian în componenţa organizaţiei lor, dar 
acesta este tratat mai degrabă ca un „fiu adoptiv” 
expeditiv decât ca un membru adevărat al familiei AND. De 
asemenea,  vegetarianismul?5 este încă departe de 
alimentaţia vegană cu produse nerafinate pe care 
cercetarea o recomandă; exclude carnea, dar încă include 
cantităţi semnificative de lactate, ouă şi alimente rafinate, 
care împiedică o sănătate excelentă şi libertatea faţă de 
boli. 

Activitatea AND se extinde mai departe de educarea 


25 Aici în sensul de ovo-lacto-vegetarianism. (n. tr) 


(îndoctrinarea?) nutriţioniştilor. În anul 2011, organizaţia a 
donat 62.000 $ candidaţilor Congresului, pentru a-şi 
promova programul politic. Ce metodă grozavă pentru 
Coca-Cola, Pepsi şi alţi donatori ai AND să îşi „spele” 
influenţa politică! Ca efect, AND este transformată într-o 
agenţie credibilă de relaţii publice pentru aliaţii ei din 
domeniul corporativ. Prin politica ei, prin relaţiile publice şi 
partenerii obligatorii de educaţie, AND serveşte drept 
vitrină pentru industriile de alimente nesănătoase şi cele 
farmaceutice şi pentru interesele lor. 

Mă întristează să spun aceste lucruri deoarece, din 
experienţa mea, membrii individuali dieteticieni ai AND 
sunt printre cei mai versaţi profesionişti în domeniul 
nutriţiei pe care i-am întâlnit în cadrul conferinţelor mele 
publice. Ei au capacităţi de prezentare a materialului 
nutriţional către public şi sunt neobişnuit de motivaţi în 
ceea ce fac. Ceea ce găsesc însă dezgustător sunt 
constrângerile organizaționale cu care aceşti membri sunt 
împovăraţi, deseori fară a fi măcar conştienţi de acest lu- 
cru, legate de ceea ce este sau nu este o opinie 
acceptabilă. 


SOCIETATEA AMERICANĂ DE NUTRIȚIE (ASN) 


Includ ASN (numită iniţial Institutul American de Nutriție) 
în această discuţie nu pentru că ar fi în mod special un 
contravenient nemaipomenit, ci fiindcă îmi este foarte 
familiar efectul subtil şi coroziv al banilor din domeniul 
corporativ asupra acestei organizaţii, care în trecut fusese 
valoroasă. Spre meritul lor, ei au dezvoltat un set de 
instrumente al conflictelor de interese, creat pentru 
eradicarea încercărilor evidente de comportament 
dăunător. Dar influenţa profitului industrial este atât de 
omniprezentă în cadrul sistemului, încât nicio încercare 
deschisă de autoreglementare, oricât de sinceră, nu poate 
fi cu adevărat eficace. 

Am fost membru al acestei societăţi timp de 45 de ani, 
şi am fost foarte activ în cadrul ei pentru mult timp în 
această perioadă. Işi ţineau întâlnirile naţionale de 


cercetare cu cinci (şi ulterior şase) societăţi biologice 
înrudite, cunoscute în mod colectiv drept Federaţia 
Societăților Americane pentru Biologie Experimentală. În 
perioada lor de glorie, aceste întâlniri anuale ce durau cinci 
zile atrăgeau circa 20.000-25.000 de oameni de ştiinţă din 
domeniul biologiei. Imi plăcea atmosfera şi schimburile 
candide de informaţii cu colegii asupra concluziilor noastre 
din cercetare. Unele dintre cele mai memorabile amintiri 
sunt cele legate de premiile oferite studenţilor mei, 
simpozioanele la care am participat sau pe care le-am 
organizat, şi schimbul de idei de cercetare în prezentările 
formale. 

Cu toate acestea, un lucru m-a deranjat întotdeauna, şi 
a devenit din ce în ce mai rău odată cu trecerea timpului: 
aşa-zisele premii prestigioase date anual unor cercetători 
consacraţi, de obicei împreună cu o sumă de bani oferită 
de companiile de medicamente sau alimente. Fiecare 
premiu era modest, de la 1.500 la 5.000 de dolari fiecare, 
dar în total (circa 40.000-50.000 de dolari), premiile au 
reprezentat o influenţă monetară puternică, ce a dirijat 
ASN departe de afirmaţiile oneste legate de nutriţie. 
Industria ştie că până şi recompensele mici pot cumpăra 
loialitatea cercetătorilor cărora, oferindu-li-se un domeniu 
de subiecte de studiu, pur şi simplu găsesc mai uşor şi 
confortabil să urmeze cercetarea care nu implică produsele 
vândute de finanţatorii lor. 

Când am ajuns într-o poziţie de conducere în societate, 
am început să văd implicarea mult prea apropiată a acestor 
companii în afacerile ei. Unul dintre cele mai semnificative 
exemple, cel puţin pentru mine, a fost încercarea anumitor 
membri - consultanţi proeminenţi ai American Egg Board, 
General Mills Company şi ai altor industrii - de a propune 
îndepărtarea mea din societate, o premieră în istoria de 40 
de ani a acesteia. Aparent, comisesem următoarele 
„păcate” amenințătoare: (1) asistarea în calitate de 
consilier ştiinţific senior a noii organizaţii de cercetare a 
cancerului, AICR, în a-şi concentra eforturile asupra nutriţiei 
cu Oo „părtinire” către alimentele vegetariene şi (2) faptul 
că am fost un membru important al comitetului NAS din 


anul 1982 care a studiat alimentaţia, nutriția şi cancerul, şi 
al cărui raport a atras atenţia asupra proprietăţilor 
alimentelor vegetariene de prevenire a cancerului. După o 
investigaţie, comitetul executiv al societăţii, format din opt 
membri, a votat 6-0 (cu două abţineri) pentru absolvirea 
mea de orice acuzaţie. Cu toate acestea, a fost o încercare 
agresivă a membrilor orientaţi către industrii de a mă 
reduce la tăcere. După cum se poate vedea, nu au reuşit! 

Societăţile profesionale îşi protejează existența 
(împreună cu finanţarea prezentă şi viitoare) aliniindu-se cu 
companiile tradiţionale de alimente şi medicamente şi cu 
interesele acestora, evitând cât de mult posibil orice 
menţiune a beneficiilor pentru sănătate oferite de 
alimentaţia vegetariană bazată pe produse integrale. Fiind 
parte din câteva astfel de societăţi, vă pot sigura că ele nu 
acceptă aproape niciodată dovezile care susţin această 
alimentaţie - aici fiind incluse şi societăţile de care am 
aparţinut mult timp. 


EFECTE VĂTĂMĂTOARE 


Poate vă întrebaţi: „Care este problema?” În definitiv, 
aceste societăţi sunt libere să publice, să promoveze şi să 
plătească pentru orice nonsens vor, la fel cum sunteţi şi voi 
şi sunt şi eu. Pregătirea nutriţioniştilor şi influențarea 
cercetătorilor nu este acelaşi lucru cu faptul de a dicta ce 
să mâncăm (câţi dintre noi au fost la un nutriţionist?); 
astfel că aceste societăţi par uşor de ignorat. Problema 
este că, fiind împuterniciţi de finanţarea industriilor şi de 
obţinerea unui statut aproape guvernamental în a 
determina cui îi este permis să studieze şi să înveţe 
nutriţie, şi cine să fie marginalizat sau chiar disciplinat 
pentru că a deviat de la linia trasată, ei sunt capabili să 
influenţeze politicile guvernamentale, practica medicală şi 
percepţia publică mult mai mult decât ar fi normal, şi în 
multiple moduri. Ştiu câte ceva despre acest 
comportament neprofesionist atât din investigația lor 
asupra activităţilor mele, cât şi din ocupaţia mea ca legă- 
tură a ASN şi a societăţilor-surori ale ei cu procesul bugetar 


al Congresului SUA. 

In primul rând, ei exploatează percepţia că ar ocupa o 
poziţie înaltă din punct de vedere moral în lupta cu bolile. 
Să te opui lor ar fi similar cu a te alătura inamicului: 
afecțiunile care ne ameninţă. Oricine s-a aflat în situaţia de 
a explica unui vecin care suferă de cancer de sân de ce nu 
ar dona bani pentru o panglică roz, cursă, grup de lectură şi 
altele? „în scopul tratamentului”, cunosc ostracizarea 
socială care poate rezulta. După cum am văzut, majoritatea 
oamenilor care suferă de o boală, la fel ca şi familiile lor, se 
agaţă de speranţa din comunitatea medicală. După 
supunerea la o intervenţie chirurgicală, la radiaţii, 
chimioterapie sau regim medicamentos, ei pot deveni 
susţinători activi ai practicii curente medicale şi chiar 
pentru „remediul care se află foarte aproape”. Corporaţii 
precum AstraZeneca sau Merck nu pot comanda în mod 
direct această înfocare şi acest activism dar, prin 
intermediul organizaţiilor non-profit, ei convertesc energia 
disperată a oamenilor cu bune intenţii în profituri 
trimestriale. 

Organizațiile de susţinere şi de strângere de fonduri în 
special îşi afirmă o legitimitate fabricată pe care o 
păstrează asupra lor, şi doar puţini oficiali aleşi, jurnalişti 
sau oameni de afaceri au cunoştinţele, motivaţia sau 
curajul de a pune aceste acreditări la îndoială. Când ACS 
emite un comunicat de presă, chiar şi cei mai respectaţi 
dintre jurnalişti îşi abandonează imparţialitatea, de parcă ar 
fi comentatori de sport care încurajează deschis echipa 
locală. „Trei aclamații pentru ACS şi succesul lor în Războiul 
cu Cancerul", iar NewsHour şi restul curentului de presă 
formează un ecou în tonuri de admiraţie totală. 

In al doilea rând, aceste organizaţii au creat o iluzie de 
imparţialitate. Ei ne spun că singurul aspect de care le pasă 
este îmbunătăţirea sănătăţii umane, fie prin eliminarea 
bolii de care se ocupă, fie prin pregătirea membrilor lor în 
cele mai bune feluri, pentru a oferi îngrijire. Datorită 
acestei aparente lipse de scopuri comerciale, noi ne 

încredem în recomandările şi în evaluările lor de cercetare. 
Când AstraZeneca ne spune că Tamoxifenul este un 
tratament sigur şi eficace pentru cancerul de sân noi ştim 
că, indiferent dacă afirmaţia este sau nu corectă, 
reprezintă numai o publicitate bazată pe propriul lor 
interes. Dar când ACS face aceeaşi afirmaţie, o acceptăm 
ca fiind adevărată. 

Poate cel mai serios efect al complotului acestor organi- 
zaţii non-profit cu industria este efectul de „sfinţenie” care 
se extinde de la aceşti aşa-zişi sfinţi până la corporaţiile ale 
căror interese le promovează. În condiţiile în care vânzările 
şi maşinăriile de marketing sunt ascunse sub mantia virtuţii 
caritabile, nu este de mirare că majoritatea americanilor nu 
realizează că „gunoiul” care trece drept mâncare este de 
fapt cel mai mare contribuabil la criza de sănătate, iar 
„gunoiul” care trece drept medicină ne ţine numai în starea 
care să ne permită să continuăm să cheltuim bani, atât pe 
mâncare, cât şi pe medicamente. 


ABDICAREA DE LA RESPONSABILITATEA PERSONALĂ 


Consecința acestei influenţe insidioase a industriilor 
asupra instituţiilor care ar trebui să ne ajute să devenim 
mai sănătoşi reprezintă o abdicare completă din partea 
majorităţii oamenilor a responsabilităţii pentru propria lor 
stare de sănătate. Nu este vina lor; organizaţiile non-profit 
ne-au îndoctrinat să credem că nu avem control asupra 
sănătăţii noastre - că tot ceea ce putem face este să 
donăm, să alergăm, să participăm la un marş sau să 
purtăm panglici roz sau galbene în scopul ajutării de a 
scăpa lumea de aceste dezastre. Faptul că majoritatea 
dintre noi poate să elimine aproape total riscul de moarte 
prematură din cauza cancerului, bolilor cardiovasculare, 
accidentelor vasculare cerebrale, diabetului şi multor altor 
afecţiuni este negat în mod activ exact de către societăţile 
care aparent au ca scop eliminarea acestor afecţiuni. Sunt 
sătul de miliardele şi miliardele de dolari şi de milioanele şi 
milioanele de ore de timp, care sunt redirijate departe de 
alimentaţie şi către obiective reducţioniste, brevetabile şi 


generatoare de profit. lar cea mai atroce dintre toate 
nenorocirile este că oamenii bine intenţionaţi care susţin 
aceste societăţi cred în mod sincer că prestează o muncă 
socială conştientă şi constructivă pentru a-şi onora prietenii 
sau membrii de familie care şi-au pierdut viaţa din cauza 
bolilor. 

Un exemplu care a apărut pe biroul meu cam în 
perioada în care finalizam manuscrisul pentru această 
carte este următorul: o postare pe blogul website-ului ACS 
în data de 3 octombrie 2012, din partea dr. J. Leonard 
Lichtenfeld, ofiţer medical şef al biroului naţional ACS, cu 
titlul „In timpul lunii dedicate cancerului de sân, trebuie nu 
numai să ne celebrăm succesele, dar şi să ne înţelegem 
limitările.” Postarea, bine scrisă şi sinceră, exprimă 
sensibilitate faţă de femeile pe care comunitatea medicală 
nu le-a putut ajuta, chiar şi în timp ce celebrau contribuţiile 
ultimelor tehnici de investigare. Lichtenfeld scrie: 


«Înţeleg furia femeilor care suferă de cancer de sân în stadiu 
avansat, care spun „Dar ce se va întâmpla cu mine?“ Printre 
acestea se numără cele care au făcut totul „cum trebuie” în 
ceea ce priveşte detectarea timpurie şi tratamentul... Acestea 
sunt femei care se roagă pentru o descoperire miraculoasă, un 
remediu, şi se întreabă dacă cei care nu au fost diagnosticaţi cu 
cancer de sân sau cu o altă boală avansată pot înţelege.» 


Acestea sunt cuvinte mişcătoare, consolatoare, pline de 
compasiune. Cu toate acestea, sunt total descurajatoare. El 
sfătuieşte ca femeile bolnave de cancer de sân să aştepte 
o descoperire minune. Să aştepte un remediu. Deoarece 
salvarea lor stă în mâinile acelora care compun 
medicamente noi, care inventează noi aparate de 
radioterapie sau noi tehnici chirurgicale şi care găsesc noi 
metode de a manipula genele. Chiar dacă exprimă umilinţă 
şi remuşcări din partea comunităţii medicale pentru că şi- 
au „vândut magia” şi au „suprapromis şi uneori sublivrat”, 
el încă vinde tratamentele reducţioniste ca fiind singura 
speranţă a femeilor. Niciun cuvânt despre prevenţie. 
Despre puterea personală interioară. Despre faptul că 
simple schimbări în alimentaţie pot stopa progresul 


cancerului. 

Este acelaşi mesaj regăsit peste tot în sistemul de 
sănătate, iar această descurajare - indiferent că este bine 
intenţionată, aşa cum cred că este cazul dr. Lichtenfeld, 
sau cinică şi în căutarea profitului - este cea mai obscenă 
parte a întregii poveşti. 

Deşi comportamentele imorale sunt frecvente în 
întreaga lume, ar fi o greşeală să blamăm problemele pe 
care le-am discutat până în acest punct ca depinzând 
numai de moralitatea individuală. Dacă ne limităm viziunea 
la actori individuali, nu vom vedea niciodată întregul 
tablou. Problema este una sistemică, menţinută de actori 
interconectaţi, toţi acţionând doar pentru propriul interes, 
pentru a-şi favoriza obiectivele. Problema nu este, sau cel 
puţin nu este mereu dată de actorii înşişi sau de motivațiile 
lor intrinseci. Ci scopul global al întregului sistem este de 
vină: profitul privat mai presus de sănătatea publică. 

Am ales să vorbesc despre ACS, MS Society, AND şi ASN 
nu pentru că ele ar fi mai rele decât celelalte sute de 
organizaţii de susţinere sau asociaţii profesionale, ci fiindcă 
sunt cele cu care eram cel mai familiarizat. Acestea nu sunt 
„merele stricate” dintr-un coş cu mere sănătoase, ci mai 
degrabă coşul însuşi, adică sistemul unde banii vorbesc şi 
reducţionismul este limba oficială, sursa acestei 
putreziciuni etice. El recompensează societățile şi 
asociaţiile care îşi împrumută puterea morală şi priceperea 
unor abordări reducţioniste costisitoare şi ineficiente, care 
ignoră sau neagă adevărata putere preventivă a nutriţiei. 

Dacă o mică pasăre ar lua un grăunte de nisip de pe 
țărm în cioc şi ar putea cumva să îl ducă în 
zbor până la cel mai îndepărtat punct din Univers, 
şi dacă s-ar întoarce şi ar repeta procesul 
până când tot nisipul de pe plaje şi de pe 
fundul oceanelor ar fi terminat, 
eternitatea de-abia ar incepe. 
ANONIM, MESAJ SCRIS PE PERETELE 
CAFENELEI MATE FACTOR DIN 
ITHACA COMMONS, NY 


Dacă această carte nu face altceva, sper măcar să vă 
convingă că trebuie să ne schimbăm modul în care gândim 
despre sănătate. Este necesar să recunoaştem alimentaţia 
ca fiind piatra de temelie a sistemului nostru de sănătate, 
şi nu ca un element marginal. Trebuie să recunoaştem 
limitele paradigmei noastre reducţioniste şi să învăţăm să 
acceptăm validitatea dovezilor din spatele a ceea ce 
această paradigmă ne permite să percepem. Dacă vrem cu 
adevărat să înţelegem semnificaţia nutriţiei, efectul ei 
asupra corpului şi potenţialul său de a transforma 
sănătatea noastră, trebuie să ne oprim din a vedea 
reducţionismul ca fiind singura metodă prin care se poate 
obţine progresul şi să începem a-l vedea ca pe un simplu 
instrument, ale cărui rezultate pot fi evaluate 
corespunzător numai într-un cadru holistic. Şi trebuie să ne 
dorim să îmbrăţişăm holismul şi mai departe de domeniul 
nutriţiei. Organismul este un sistem complex; organismele 
strânse împreună în societăţi sunt încă şi mai complexe; iar 
viaţa, îmbinată cu tot ceea ce înseamnă natură pe această 
planetă, este mult mai complexă decât ne putem imagina. 
Nu ne permitem să mai ignorăm această complexitate. 

Realizez că ceea ce propun aici este o schimbare 
tectonică în felul în care privim alimentaţia, medicina şi 
sănătatea. Se poate ca procesul să nu fie uşor. Dar este 


posibil. Ştiu acest lucru, fiindcă această schimbare este una 
pe care şi eu am experimentat-o în cursul carierei mele. 

Teza mea de doctorat, scrisă acum peste 50 de ani, a 
analizat valoarea biologică a proteinei de origine animală. 
Credeam pe atunci, ca orice iubitor de carne, că nu exista 
niciun alt aliment mai benefic decât proteina pe care o 
luam din carne sau lapte. Dar după cum aţi putut vedea 
aici şi în cartea Studiul China, poziţia mea de astăzi este 
foarte diferită. Sunt acum convins că nu există alimentaţie 
mai sănătoasă decât cea vegetariană, bazată pe produse 
nerafinate. 

In cazul meu, sursa acestei schimbări a fost reprezenta- 
tă de dovezile ştiinţifice - cele empirice, revizuite, oferite 
de-a lungul anilor de propriul meu grup de cercetare. A fost 
ulterior întărită şi de dovezile furnizate de colegii mei în 
medicina clinică; aceştia au documentat în mod 
independent şi convingător abilitatea alimentației 
vegetariene de a stopa sau ameliora boli grave, în feluri în 
care pilulele sau procedurile chirurgicale nu au reuşit. 

Dar această schimbare în mentalitate a necesitat mai 
mult decât dovezi. A fost necesară şi o modificare a 
înţelegerii mele asupra modului cum funcţionează corpul, şi 
astfel am văzut dovezile în relaţia cu funcţiile acestuia. 
Sper ca şi voi să puteţi face schimbarea, cu ajutorul acestei 
cărţi. 

La începuturile carierei mele, chiar înainte de a începe 
munca asupra AF şi MFO (despre care am vorbit în detaliu 
în capitolele precedente), am avut o conversaţie cu un 
profesor de nutriţie de-al meu de la Universitatea Cornell 
legată de o serie de studii de cercetare, care analiza rolul 
jucat de patru nutrienți în două boli, encefalomalacia 
(înmuierea țesutului cerebral) la puii de găină şi distrofia 
musculară (slăbirea progresivă a muşchilor) la viței. S-a 
dovedit că activitatea oricăruia dintre cei patru nutrienți 
putea modifica în mod substanţial activitatea celorlalţi trei, 
conducând la schimbări în modul de răspuns al 
organismului la respectivele afecţiuni. 

Când mi-am întrebat profesorul cât de comune erau 
astfel de interacțiuni între nutrienți, el a răspuns că, deşi 


erau destul de comune, nu primeau atenţie în cercetarea 
experimentală; erau prea dificil de studiat şi aproape 
imposibil de interpretat corespunzător. Cu toate că 
nutrienţii acţionează în moduri complexe în natură, a fost 
necesar să ne gândim la activităţile lor într-o manieră 
simplă şi liniară, pentru a obţine dovezi ştiinţifice 
acceptabile. Cu alte cuvinte, chiar dacă puteam vedea 
aplicabilitatea cadrului holistic, a trebuit să ne urmărim cer- 
cetarea ca şi cum reducţionismul reprezenta întregul 
adevăr. 

Faptul că am ignorat această complexitate m-a deranjat 
teribil şi, într-un fel, a indicat direcţia pe care am ales-o în 
cercetarea AF şi MFO. Este posibil ca să nu fi început 
această cercetare dacă nu aş fi fost dispus să pun la 
îndoială ceea ce părea a fi un fapt reducţionist şi de 
necontestat: că AF cauzează cancer hepatic. Dacă nu aş fi 
fost atât de interesat de ideea complexităţii, poate că nu aş 
fi căutat alţi factori, în afară de AF, care să cauzeze 
dezvoltarea cancerului de ficat. Poate nu aş fi descoperit 
că, de fapt, AF nici nu era cel mai important factor care 
afectează dezvoltarea acestei boli. Şi nu aş fi obţinut 
înţelegerea şi aprecierea mult mai adânci asupra 
complexităţii noastre biologice pe care acum le posed şi pe 
care am vrut să vi le împărtăşesc. 

Această înţelegere a complexităţii biologice a fost 
crucială în transformarea modului în care priveam 
concluziile studiilor reducţioniste. M-a făcut să realizez cât 
de important era să văd asemenea concluzii nu ca pe 
adevăruri complete în sinea lor, ci doar ca piese dintr-un 
puzzle mult mai cuprinzător şi semnificativ. 

Orice descoperire individuală - cum ar fi spre exemplu, 
cataliza MFO a AF care conduce la cancer hepatic, sau că 
beta-carotenul protejează împotriva cancerului pulmonar - 
nu spune întreaga poveste. In consecinţă, alegerea unor 
acţiuni bazate pe acea concluzie individuală, fară a privi 
întregul cadru holistic - evitarea AF pentru a scăpa de 
cancerul de ficat sau luarea de suplimente cu beta-caroten 
pentru a preveni cancerul de plămâni - poate fi mult mai 
ineficientă decât alte metode de adresare a aceleiaşi 


probleme, sau chiar periculoasă. 

Descoperirile din experimentele noastre reducţioniste cu 
MFO şi proteina animală sunt importante, dar nu neapărat 
numai din cauza rezultatelor lor specifice (de exemplu, că 
proteina animală este un factor cauzator critic al cancerului 
hepatic), ci şi din punctul de vedere al principiilor biologice 
pe care le sugerează. Aceste principii m-au ajutat să 
înţeleg cum lucrează cancerul şi cum alimentaţia, luată ca 
un sistem integral, afectează dezvoltarea acestei boli şi a 
altora. Proprietăţile biologice fundamentale pe care aceste 
experimente cu MFO le-au revelat au sugerat necesitatea 
investigării impactului pe care proteina animală îl are 
asupra oamenilor în complexitatea lumii reale. 

Cu ajutorul beneficiilor acestei mentalități am creat pro- 
iectul din China rurală care a ajuns să fie cunoscut drept 
Studiul China. Am dorit să investigăm tipare de cauză şi 
efect care pot explica relaţiile complexe dintre alimentaţie 
şi boli, nu numai mecanisme chimice singulare. Am căutat 
contextul larg care putea confirma sau provoca descoperiri 
de tipul celor realizate de noi în cazul MFO. L-am găsit, iar 
schimbarea viziunii mele asupra nutriţiei şi sănătăţii a fost 
completă. 

Privind înapoi, este simplu să mă întreb de ce această 
schimbare a fost atât de dificilă şi de ce a durat atât de 
mult. Dar a trebuit să mă lupt împotriva aceloraşi credinţe 
şi presupuneri care acum îmi îngreunează eforturile de a 
convinge publicul şi pe colegii mei de ceea ce am aflat. 

Primul aspect este reverenţa noastră în faţa proteinei de 
origine animală. Societatea noastră crede cu atâta înfocare 
în valoarea laptelui şi a cărnii încât este greu de conceput 
pentru noi că ne-am putea înşela - că aceste produse sunt, 
de fapt, foarte nesănătoase. Este prea departe de ceea ce 
am fost învăţaţi timp de decenii pentru ca acum să credem 
aceste lucruri cu uşurinţă, indiferent de cât de adevărate 
sunt. 

Aspectul secund este paradigma reducţionistă care ne 
conduce la focusarea pe părţi separate de întreg şi pe 
excluderea celui din urmă. Organismul este un sistem 
holistic, interconectat, dar noi suntem obişnuiţi să ne 


gândim la el ca la o colecţie de părţi şi sisteme individuale, 
în care substanţe chimice singulare realizează lucruri 
solitare. Prin lentilele reducţionismului, privim nutriția ca pe 
o serie de nutrienți individuali în loc să o privim ca pe o 
alimentaţie cuprinzătoare. O privim ca pe un domeniu 
izolat de studiu în loc să o recunoaştem ca elementul 
determinant cu cea mai mare influenţă asupra sănătăţii 
noastre. Şi deşi acest mod eronat de gândire nu a oferit 
răspunsuri eficiente, noi persistăm în credinţa că, dacă 
rămânem pe acelaşi drum, le vom găsi în final - în loc să 
recunoaştem că este ceva greşit în abordarea noastră. 
Captivi în această paradigmă, este dificil să înţelegem 
ideea că exisă ceva pe care reducţionismul nu îl poate 
măsura în întregimea sa. 

Aspectul al treilea este sistemul orientat spre profit, 
care ne descurajează în a ne comporta în moduri non- 
reducţioniste. Există profituri mult mai mari în 
reducționism, cu propunerile sale rapide, fiecare ţintind una 
dintre cele câteva mii de probleme potenţiale, decât în 
holism. lar atât timp cât industria este forţa care dirijează 
determinarea întrebărilor care vor fi puse, studiilor care vor 
fi finanţate şi rezultatelor care vor fi publicate, promovate 
şi transformate în politici oficiale, ieşirea din paradigma 
reducţionistă va fi o bătălie grea. 

Biologia este inimaginabil de complexă. Modul în care 
corpurile noastre creează şi menţin sănătatea este 
rezultatul a milioane de ani de evoluţie - nu numai a 
celulelor individuale, a organelor, a sistemelor funcţionale, 
nici măcar a întregului organism, ci a organismului ca parte 
a întregii naturi. Cu toate acestea, din cauza ignoranței sau 
motivaţi de avariţie, unii dintre noi, muritori de rând, vrem 
să ne jucăm cu elemente separate, distrugând întregul în 
bucăţi şi folosindu-le pentru a ne crea propria realitate 
falsă. Boli, dizabilităţi şi în final moarte sunt rezultatele 
inevitabile. 

Deci cum oprim aceste lucruri? 

Am încercat ani şi ani să legalizez schimbarea de la vârf 
în jos, şi pur şi simplu nu funcţionează. Chiar şi când lideri 
individuali cred în ceea ce eu şi colegii mei am descoperit, 


mâinile lor sunt deseori legate de responsabilităţile care îi 
ajută să stea în birouri (inclusiv corporaţiile care finanţează 
campaniile lor electorale). Şi chiar dacă nici acest lucru nu 
le deraiază intenţiile bune, ei încă se află la mila sistemului 
politic. Există multe metode de dirijare a ideilor bune, dar 
incomode, prin labirintul birocratic care aduce programe 
aproape inutile sau recomandări care seamănă numai 
minimal cu ideile originale. 

Dar factorii guvernamentali de decizie sunt de 
asemenea obligaţi faţă de electoratul lor - iar acest lucru 
ne conferă putere nouă, persoanelor individuale. Această 
idee, ca o sămânță, va răsări numai de la bază, de jos în 
sus; numai după ce face rădăcini va putea produce fructe. 

M-am gândit mult la paşii pe care oamenii care sunt 
convinşi de ceea ce am împărtăşit, atât în această carte, 
cât şi în Studiul China, şi care vor să ajute în realizarea 
schimbării, îi pot face. Cel mai important pas care poate fi 
făcut este schimbarea obiceiurilor noastre alimentare. 
Alimentaţia este simplă: mâncaţi alimente de origine 

UN MĂR PE ZI ŢINE DOCTORUL DEPARTE... DAR DE CE? 

Ce se întâmplă când mâncăm un măr? Răspunsul este 
mult mai complex decât ne putem imagina. 

Fiecare măr conţine mii de antioxidanți ale căror 
denumiri, în afara celor de tipul vitaminei C, nu ne sunt 
familiare, şi fiecare dintre aceste substanţe puternice are 
potenţialul de a juca un rol important în susţinerea 
sănătăţii noastre. Ele afectează mii şi mii de reacţii 
metabolice din corpul uman. Dar calcularea influenţei 
specifice a fiecăreia dintre aceste substanţe nu este deloc 
suficientă pentru a explica efectul mărului ca întreg. 
Deoarece fiecare substanţă poate afecta o alta, rezultă un 
număr aproape infinit de consecinţe biologice posibile. 

Şi am vorbit numai despre un măr. 

Ştiinţa nutriţiei, blocată de mult într-o mentalitate 
reducţionistă, este în vârful unei revoluţii. Standardul 
tradiţional al cercetării implică studiul nutrienţilor în mod 
individual, în tentativa de a determina impactul lor 
particular asupra organismului uman. Acest gen de studii 
ajută companiile care încearcă să demonstreze că există o 
substanţă chimică în lapte sau în produsele foarte 
procesate care este „bună" pentru noi, dar oferă doar o 
viziune îngustă a complexităţii proceselor care au loc de 
fapt în corp şi a modului în care alimentele contribuie la 
sănătatea noastră. 

În cartea Studiul China, T. Colin Campbell (împreună cu 
fiul său, Thomas M. Campbell) a revoluţionat modul în care 
gândim nutriția, dovedind că alimentaţia vegetariană 
bazată pe produse cât mai integrale este cea mai 
sănătoasă. Acum, în „Integral“ el explică ştiinţa din spatele 
dovezilor, modurile în care paradigma ştiinţifică actuală 
ignoră complexitatea fascinantă a organismului uman şi de 
ce, în condiţiile în care avem dovezi covârşitoare că tot 
ceea ce credem că ştim legat de nutriţie este eronat, nu ne 
schimbăm obiceiurile alimentare. 

Integral reprezintă o călătorie care ne deschide ochii şi 
modifică paradigmele, cu ajutorul unei gândiri avansate 
despre alimentaţie, un tur de forţă ştiinţific - cu implicaţii 
puternice pentru sănătatea noastră şi pentru lumea în care 


trăim. 


